
SAGAERNES LAUSAVISUR. 

ak FINNUR jtiNSSON. 


D et sporsmål, som her skal drøftes noget nærmere i 
sammenhæng, er, hvorvidt der er grund til at anse 
de i de islandske slægtsagaer optagne vers ( lausavisur , im¬ 
provisationer) for ægte eller ej. Bortset fra de vers, som af 
klare indre grunde er uægte, o: meget sent digtede, gælder 
det om disse vers, at deres »ægthed« ikke kan siges hævet 
over al tvivl, idet der nemlig er flere lærde, der mener, at 
mange af dem ikke er eller kan være digtede af dem, hvem 
de tillægges. Der ytres endogså ikke sjælden tvivl om mu¬ 
ligheden af den slags improvisationer i den form, hvori 
de findes. Denne tvivl er nu i hvert fald uberettiget, ti 
.gennem alle århundreder har man på Island på stående fod 
formået at digte vers af storre eller mindre omfang, mere 
■eller mindre indviklede. Altid er bogstav- og andre rim rig¬ 
tig iagttagne. Herom har man fuldt tilforladelige efterret¬ 
ninger; selv har jeg hørt endogså de simpleste almuesmænd 
på stående fod fremkaste vers eller udtale sig på vers (jfr. 
.slutningsbemærkningerne i min afhandling i festskriftet til 
Wimmer). Jeg kunde anføre en mængde sådanne — også 
vers, der er digtede af flere, idet én har digtet den første 
halvdel, en anden den sidste, hvorunder da den første end¬ 
også har lagt an på rimvanskeligheder; der har da været 
tale om indbyrdes kappestrid, om hvem der var den dyg¬ 
tigste. Alt denslags beror på øvelse og praktisk færdighed, 
naturligvis også på åndelig snarrådighed og opvakthed. No¬ 
get lignende kendes også fra andre lande, f. eks. fra Italien. 

Aarb. f. nord. Oldk. og Hist. 1912. J 

Ja, men, kunde man sige, formerne var dog i gamle dage 
endnu mere indviklede end de var senere og altså vanske¬ 
ligere. Hertil er at svare, at de yngre vers i virkeligheden 
ofte ikke giver de gamle meget efter i formelle vanskeligheder,, 
og dernæst, at de gamle former ikke var mere vanskelige — 
end de senere — for dem, der var opvoksede med dem fra 
barnsben af; også de kunde ved idelig indøvelse og anvend¬ 
else blive meget lette at håndtere, ja ligefrem blive digterens* 
anden natur. Det har været lige så let for Einarr Skulason 
at digte sit vers om gogleren: 

Austr tok illa kristinn 
Jarlmadr frå bukarli 
(gråflr vas kjpts å kaufla) 
kidling, hinns siær fidlu; 

\ 911 dr hrpkk, våmr lå bundinn, 
vismåll, å skip pislar; 
spng leikara lengi 
limi har5an prima, 

(skippislar = vogn), som det var for Kristjån Jonsson (d. 1869) 
at digte følgende vers: 

Hrimnis vafinn haus må sjå 
hvitu jiokubandi 
Dvalins fjorni drjupa frå 
dropar oteljandi 

(Hrimnis haus og Dvalins fjdrnir = himlen), og han skal 
endda dengang kun have været 12 år gammel, — eller følg¬ 
ende to vers, hvoraf det sidste er svar på det første (hægge 
digtede af almuesmænd): 

Su er bonin eptir ein 
(ei skal henni leyna) 
ofan vfir Breiflfjorfls bein 
breiddu stoku eina. 

(Breiåfjord, d: digteren; svaret lød:) 

Ef jeg stend å eyri vads 
ofar fjors å linu, 
skal jeg kdgglum kaplatads 
kasta ad leidi pinu. 

Lignende eksempler kunde anføres i hundredevis. Mulig¬ 
heden for sagaernes løse vers med hensyn til deres oje- 
blikkelige tilblivelse er ganske sikkert uomtvistelig. Men 
deraf følger naturligvis ikke, at de alle er bleven således 
til, som sagaen siger. Her er andre muligheder at regne med, 
nemlig at verset er blevet til i en noget længere tid, end 
sagaen antyder, eller ikke netop i det ojeblik, den angiver; 
derfor kan det godt være »ægte«; dette tages der ofte mindre 
hensyn til. 

1 denne sammenhæng er det ikke uvigtigt at påpege, at 
vi finder løse vers anførte af digtere, der så at sige er sam¬ 
tidige med nedskrivningen af det sagastykke, hvori de findes, 
eller kun lidt ældre. Jeg sigter hermed til alle de ‘løse vers’, 
der tillægges Einarr Skulason fra 12. årh. (se navnlig Morkin- 
skinna; ét er ovenfor anført). Det er utænkeligt, at de ikke 
skulde være ægte. Jeg sigter til Snorre Sturlusons, til Sturla 
I>6rdarsons vers, samt alle de andre lausavfsur, der findes i 
Sturlunga-samiingen, og som kan siges at være samtidige. 
Rigtignok får vi ikke nogen direkte angivelse af, hvor 
længe (eller kort) man var om at digte de pågældende vers. 
der står i reglen blot: »da (dette) el. derom kvad N. N. (dette) 
vers«; dette »da« kan forklares eller fortolkes på flere måder. 
Ægtheden af disse vers kan ikke betvivles og er heller aldrig 
bleven betvivlet; men så må det også indrom mes, at lige 
så dygtige skjalde i det 10. og 11. årh. har kunnet gore det 
samme. Sporsmålet bliver så det om overleveringsmulig¬ 
heden. Men ligesom drapeversene, om hvis ægthed ingen 
tvivl i virkeligheden er mulig, kunde bevares i den mundt¬ 
lige tradition, således kunde de løse vers det selvfølgelig 

i* 

også, ikke mindst fordi der til dem vistnok altid var knyttet 
en lille anekdote. 

Jeg har ment det hensigtsmæssigt at underkaste hele 
sporsmålet en undersøgelse, og jeg bliver da nødt til at tage 
enhver saga og dens vers for sig. Der bliver flere sider af 
sagen at tage i betragtning: versenes form og sprog, deres 
forhold til den omgivende tekst (hvorvidt denne er kongruent 
med versets indhold, hvorvidt den synes at bero på verset 
eller omvendt) osv. En sådan gennemgang kan blive træt¬ 
tende for læseren, men jeg kan ikke se rettere, end at den er 
nødvendig. 

Jeg skal da begynde med kortelig at omtale sagaer, ved 
hvilke forholdet er klart som dagen. 

PorSar saga hredu er en vistnok helt opdigtet saga 
fra 14. årh. Dens vers er da også uden al betydning for 
sagen; men jeg bemærker blot, at de i virkeligheden på for¬ 
skellig vis bærer præget af deres sene tilblivelse åbenlyst 
til skue, ved kenningers art(»efterklassiske«), sprog, versemål. 

En anden sag kunde det synes at være med Hardar 
saga Grimkelssonar, der i dens nuværende form 
ganske vist er meget ung; men den vides at bero på en ældre 
(kortere, klassisk) saga. Men atter her er versenes form og 
navnlig sprog tydeligt nok. Her findes sprogformer og ud¬ 
taleformer, metriske afvigelser, uklassiske kenninger over¬ 
alt, der utvivlsomt viser, at versene stammer fra det 14. årh. 
og altså formentlig er forfattede af den sene bearbejdelses 
istandbringer; herom kan der henvises til J. Jonssons grun¬ 
dige afhandling i Timarit hins isl. Bokmentafjelags XIII. 

Jeg skal dernæst tage Nj ål s saga. Her findes ret ejen¬ 
dommelige forhold. Selv er sagaen i dens nuværende skik¬ 
kelse ikke ældre end fra den sidste halv- eller fjærdedel af 
det 13. årh. Men den er åbenbart sammenstykket af to be¬ 
standdele (sagaer), den ene en saga hovedsagelig om Gunnarr, 
der ikke er ældre end fra midten af det nævnte århundrede 
(hvorvidt den grunder sig på en ældre saga, er uvist og i 

sammenhængen her ligegyldigt) — den anden om Njåll og 
hans sonner, og den er åbenbart ældre end hin, selv om den 
måske i sin nuværende form er overarbejdet. I sagaen 
(sagahelheden) findes en mængde vers, tildels anførte på 
en ejendommelig måde i håndskrifterne, hvorom jeg kan 
henvise til min afhandling om Njåla (Aarbøger 1904, s. 93— 
97). Her har jeg påvist, hvorledes versene deles i to grupper, 
hvoraf deti ene udelukkende hører til Gunnars-sagaen, den 
anden hovedsagelig til samlingens sidste del. Den første 
gruppe viser sig ved sproglige kriterier at være afgjort yngre 
og i det hele meget ung, ikke ældre end fra den sidste del 
af 13. årh. (derfl&r kan de herhenhørende vers godt hidrøre 
fra forskellige forfattere). Den anden gruppe er betydelig 
ældre; den har ikke de samme kriterier på yngre tiders 
sprog og udtale. Til dem hører for det første den 2-linjers 
spottekvædling af Torhild, Tråins hustru, der uden tvivl er 
ægte (v. 2 i min udg. er af en navngiven yngre digter og os 
her uvedkommende). V. 3 (s. 174) er et gengangervers. Hvor 
gammelt det er, er det ikke muligt at sige; men ret meget 
yngre end den tid, det skal hidrøre fra, behøver det ikke at 
være, jfr. alle gengangerversene i Sturlungasamlingen, der 
for så vidt er »ægte«, som de utvivlsomt hidrører omtrent fra 
den tid, de siges at være fra (d. v. s. er omtrent samtidige). 
1 verset findes intet af afgorende betydning; men deri findes 
et ord (< dqgla\ der ellers er ukendt; altså meget gammelt? 
Noget lignende gælder også varselsverset (v. 11; s. 293). 
Versene i kristendomsafsnittet, der tildels tillægges Ulfr Ugga- 
son, Hjalte, Steinun — vers der også findes i andre kilder —, 
er aldrig bleven gjort til genstand for tvivl; de indeholder 
heller intet i sprog eller metrum eller m. h. t. andre forhold, 
der kunde gore dem tvivlsomme; derimod indeholder de 
meget gammeldags. Hjaltes kvædling anføres af Are, ganske 
vist kun i form af 2 linjer; når der i Njåla og i Olaf Trygg- 
vasons saga findes 4 linjer, beror de to sidste upåtvivlelig 
på en ret forståelig tildigtning. 

Af de øvrige vers er der 3 varselvers (s. 293. 317. 418) og 
det vers, der høres op af flammerne (Skarphedin, s. 306). 
Om alle disse gælder det, at de er meget gammeldags, delvis 
lidet forståelige (306), og alle bærer de præg af at være bleven 
til under tidens (samtidens) følelse i ojeblikket — de har 
det samme, om man så kan sige, aktualitetens præg som f. 
eks. lignende vers i Sturlunga. M. h. t. det første vers synes 
der at være en uoverensstemmelse til stede mellem dets og 
sagaens beskrivelse af flammestokken. Der er intet i verset, 
der hindrer at tidfæste det til 1. fjærdedel af det 11. årh. 

1 Det samme gælder de andre. Snorre godes lille kvædling 
(s. 376) bærer ægthedens fujde præg (formen Porketill; de 
små afvigelser fra den rigtige form: én bistav i i. 3, manglen 
af en stavelse i 1. 2); Snorre vides jo ellers ikke at have været 
skjald, men en sådan lille let kvædling kunde enhver sætte 
sammen; var den bleven digtet i 12. eller 13. årh., var den 
sikkert blevet mere regelret. Hertil kommer, at indholdet 
ikke helt synes at stemme med prosaen. 

Endelig er der Moåolfs vers (s. 305) og Karis 6 vers 
(s. 315—16, 324. 374—75. 404). Ingen af dem kendes ellers 
som skjald. Om disse vers kan det kun siges, at de uden 
tvivl er ældre end det 13. årh. (jfr. udtalen Niall). Modolfs 
vers er præget af en aktuel, dyb følelse, der tyder på sam¬ 
tidighed. Noget lignende gælder også Kåris. Det er umu¬ 
ligt at påpege noget som helst i sprog eller form, der kunde 
vise deres »uægthed«. Versets o/uss, som Kari bruger om 
sig selv (324), svarer ikke nojagtig til sagaens fremstilling, 
ifølge hvilken det netop var Kåris forslag, at han og Skarp¬ 
hedin skulde se at undkomme; og det passer heller ikke 
til, at Skarphedin tvang ham til at løbe først ud af det bræn¬ 
dende hus. I et af de 3 vers, der findes samlede (374—75), 
findes en skildring af Skaptes udvortes (»med det røde 
skæg«), der ikke kan være hæntet fra sagaen, der ikke om¬ 
taler dette; det taler for versets ægthed. I det andet vers 
siges Skapte at være bleven slæbt ind i en »gogiers« (truår) 

bod; i sagaen kaldes denne bodejer sverd-skriåi (»sværd- 
feger«); om en sådan var eller betragtedes som en gogier, 
forekommer tvivlsomt. Ordet trådr findes i forbindelse med 
leikari i Torbjorns digt. Denne omstændighed taler for 
versets ægthed (betydelige alder). 

Der er intet som helst i versene, der kunde bevise deres 
unge alder (at de f. eks. skulde tilhøre det 12. årh.); der er 
for så vidt heller intet, der ikke kunde hidrøre fra denne tid, 
undtagen versenes friske subjektivitet, men den vejer netop 
-så meget tungere i vægtskålen. 

Grettissaga. Også denne saga er meget ung; den går 
desuden næppe tilbage til en ældre (kortere) saga om hoved¬ 
personen. Sagaen er fuld af vers, der ikke er uden vanske¬ 
ligheder m. h. t. bedommelsen. Det vides fra andre kilder 
^Snorre, Landnåma), at Grettir var eller betragtedes som 
skjald. Snorre anfører et halvvers, der genfindes i sagaen 
( s. 166); Landnåma anfører 1 vers og begyndelsen af et 
andet (Sturlub.; Hauksb. har dette fuldstændigt), der gen¬ 
findes i sagaen (s. 147). Dette er vidnesbyrd, der vejer godt 
til. Hertil kommer, at disse vers afgjort er meget gamle og 
ikke bærer noget af det til skue (yngre sprog og lign.), som så 
mange andre af sagaens vers; tværtimod har de også, hvad 
der ovenfor kaldtes en frisk subjektivitet, for ikke at tale om 
deres aktualitet. Men her er der tillige den vigtige ejendom¬ 
melighed tilstede, at de to vers (som citeres i Landn.) ved 
deres indhold står i skarp strid med sagaens fremstilling og 
forudsætter en anden sammenhæng. 

Det vers, Snorre anfører, er åbenbart digtet noget efter 
den begivenhed, hvortil det i sagaen er knyttet (hvilket vers¬ 
ets imperfekta tydelig viser). Versene er utvivlsomt ægte. 

På den anden side er mange vers i sagaen ligeså bevislig 
uægte, d. v. s. først digtede i det 13. årh.s sidste halvdel eller 
først ved 1300. Herom kan der henvises til J. Jonssons ud¬ 
førlige afhandling i Arkiv f. nord. filol. XVII, 248 ff.; jeg er 
i det hele og store ganske enig med forfatteren (på enkelte 

punkter, t. eks. angående hans mening om pessi , uenig). Her 
findes yngre sprogformer (fra tiden efter c. 1250; æ = ce, je 
f. é, 9 i gjqra, -ur f. -r og mere af den art). Men bestemt at af- 
gore, hvilke vers der er ældre (og altså [?] ægte), er meget van¬ 
skeligt. Afgjort uægte er alle de vers, der tillægges pnundr 
tréfotr, Åsmundr og Åsdfs (Grettis forældre), HafliOi, Sveinn y 
Hallmundr (bjærg-vætte), og Forbjprn pngull, samt et par 
anonyme vers. Intet af disse vers indeholder andet, end 
hvad prosaen indeholder, og de er ikke individuelle. Af 
Grettis egne vers kan kun et mindretal være ægte, hojst de r 
som er medtagne i Skjaldedigtningen (B, s. 288—90), bortset 
fra et par kvædlinger ialt 8 , deriblandt de ovenfor nævnte 
(der står i Landn. og Snorra Edda), og endda kan der være 
tvivl om nogle; her findes (i ét) udtalen séa, der viser, at 
verset er afgjort ældre end c. 1200 , og der findes visse ejen¬ 
dommelige kenninger (også i Grettis biografiske digt), der 
kunde antages at være typiske for Grettir (omskrivninger af 
navne, bl. a. hans eget navn), og som ikke eller så godt som 
ikke findes i sagaens øvrige drotkvædede vers. Endelig er der 
et vers af Forsteinn drémundr, Grettis broder; her findes et 
rim (a : q som helrim), der aldrig findes i det 13. årh., men i 
de ældre og ældste digte; og der er andre ting, der peger i 
samme retning; verset er i hvert fald ældre end c. 1100 , og 
der er således intet til hinder for, at det er af Torslein. Der 
er vistnok ingen virkelig grund til at betvivle, at Grettir har 
digtet; men usikkert bliver det, hvor mange af sagaens vers 
der bor tillægges ham selv; sikkert de i andre skrifter an¬ 
førte (jfr. ovf.). 

Svarfdælasaga. Denne saga er selv meget ung, fra o. 
1300, og slet overleveret. Der har dog været en ældre saga, 
anført i Landn., der citerer et fornyrdislagsvers af en af sa¬ 
gaens hovedpersoner, skjalden Torleif jarlsskjald (Belg hjo 
fyr mér ...). Verset frembyd er intet holdepunkt for at er¬ 
klære det for uægte. Det genfindes i sagaen. Foruden dette 
findes der af Torleif 3 vers. Af sproglige kriterier findes her 

det meget vigtige, at troll rimer på poll , altså udtalt med o. 
Denne udtale tyder på en meget gammel tid, snarest ældre 
end 12. årh.; ved 1200 findes udtalen trqll (senisl. /ro//), gan¬ 
ske vist i Målsh. kv. Der er ellers intet der kunde vise, at 
verset er yngre; derimod lyder det ret gammelt, »klassisk«. 
I det sidste vers findes formen orir = vårir, hvilket peger i 
samme retning (jfr. K. Gfsl. Aarb. 1889 s. 343). Beviset for 
ægtheden af disse vers er ikke hermed givet; men så meget 
er sikkert, at versene må være ældre end sagaen. Til sam¬ 
menligning haves desværre kun meget lidt af ægte vers 
(drapevers), nemlig l 1 /* vers; men disse ligner hine meget. 
Der er intet til hinder for at antage, at disse vers er ægte. 

I sagaen findes også vers tillagte Karl den røde (3) og 
bersærken Klaufi (10, deriblandt små kvædlinger) — der 
ikke ellers kendes som skjalde. Blandt den sidstes findes 
genganger vers, hvilket viser, at de ikke er »ægte«. I det hele 
er der næppe grund til at antage, at de nævnte to overhovedet 
har været skjalde. Noget særlig antikt-klassisk findes ikke 
i versene; derimod findes den meget unge form skeréandar 
(f. skeråendr) i et af Karls vers; det er afgorende. Versene er 
næppe ældre end fra 13. årh. 

Hertil vil jeg foje en omtale af de vers, der findes i hor- 
leifsj)åttr (i Flatøbogen). Denne er nu åbenbart meget ung 
og sikkert ikke historisk undtagen i dens grundtræk; den 
går ud fra den i øvrigt temlig tidlig opståede opfattelse af 
Torleif som en troldmand. Bortset fra verset om Torleif af 
Hallbjprn hali (i det 12. årh.), om hvis ægthed der ikke er 
grund til at tvivle, findes her vers om et menneskeligt væsen, 
der skulde dræbe Torleif; i verset forekommer det mistænke¬ 
lige ord mila (om tiden), der vistnok efter alt at domme er 
et ungt låneord. 1 det første vers findes kenningen qldu fill 
‘bølgens elefant’; hvor tidlig fill er blevet til eller indkom¬ 
met, vides ikke; men det kunde slutte sig til ord som visundr, 
der faktisk er indkommet i sproget ved (for) år 1000; det, 
som taler for, at verset er gammelt, er rimet qld(u) : skald , 

samt i sidste linje kqld : gjald(a). Der findes vers af en drape 
om kong Sven tveskæg, hvori Sven siges at have nydt »him¬ 
melkongens lykke«; dette kunde synes mistænkeligt, da Tor- 
leif ikke selv var eller vides at have været kristen; på den 
anden side var Sven døbt, og derved kunde udtrykket blive 
forståeligt; for versets ælde taler brugen af dativ (Englandi) 
uden præposition særdeles kraftig. Endelig findes her et 
vers af »Sven tveskæg« selv. Det er meget mistænkeligt på 
grund af ordet léort i kenningen båru léon = skib. Det er 
næppe »ægte«. Det er af alt dette ret klart, at i disse to sa¬ 
gaer er ægte og uægte vers blandede sammen. 

Alle de nævnte sagaer er, som anført, meget unge. Deres 
uægte vers bliver meget let forståelige som efterligninger af 
ældre sagaers form. For her ikke at sige for meget kunde 
de ældre norske kongers sagaer have afgivet forbilledet med 
deres ægte drapevers; De var det formelle forbillede for 
Sturla, da han i sin saga om Hakon d. gamle indsatte sine 
egne (drape-)vers om kongen. Dette kunde kun ske under 
den forudsætning, at vers helst skulde høre til en sagas 
form, men ikke fordi de — som naturligvis i ældre tid og 
som direkte udtalt af Snorre — skulde tjæne som historiske 
kilder og beviser. I kraft af denne betragtning bliver det 
forståeligt, at de yngre sagaskrivere fylder deres sagaer med 
selvdigtede vers (eller vers, som de fik andre til at digte; det 
er dog muligt, at de har modtaget vers fra den mundtlige 
overlevering, vers, som kunde være en eller to menneske¬ 
aldre ældre end de selv). 

Sporsmålet bliver nu, om det samme er tilfældet med 
de andre og ældre sagaer. 

Men for jeg går over til disse, skal jeg behandle én, der 
efter min opfattelse ikke er ældre end fra den sidste halvdel 
af det 13. årh., nemlig Kormåkssaga. Den er ret uorden- 
lig fortalt og gor indtryk af at være lavet udenom versene 
(jfr. min Litt. hist.). Dens sagatradition er vistnok ret tvivl¬ 
som eller stærkt afbleget, selv om hovedpunkterne kan være 

eller er historiske. I sagaen findes en mængde vers, for 
storste delen af hovedpersonen selv, Kormåkr Pgmundarson, 
der også vides at have været hirdskjald, og af hvis drape om 
Sigurd Ladejarl der haves nogle få utvivlsomme rester. 

I sagaen findes et par småkvædlinger, tillagte en Narfi 
(af samme art som Torhilds i Njåla) og Steingerdr (svar 
på 4 linjer på et halvvers af Kormåkr). Den første er utvivl¬ 
somt ægte; om den sidste kunde der være tvivl, dog ikke 
på grund af verset i og for sig; det er ret simpelt. Men 
om Steingerds digterevne forlyder der ellers intet. Det fore¬ 
kommer mig, at forklaringen her — som den i øvrigt i flere 
tilfælde kunde være den rette, jfr. det følgende —, er den, 
at det er Kormåkr selv, der havde versificeret Steingerds 
svar (der i prosa vilde have lydt omtrent som så: »selv om 
du [Korinak] var blind, vilde jeg bortfæste mig til dig«). Men 
følgen blev og måtte så at sige blive, at verset kom til at gå 
under hendes navn. 

Dernæst findes der en niåvisa (v. 64), der i hvert fald er 
meget gammel, den er tildels forvansket (oguforståelig). I me¬ 
trisk henseende har verset den gammeldags ejendommelighed 
at være rimfrit i en ulige linje; det har også det meget sjældne 
ord reini (hingst), som skriveren af cod. reg. (af Eddadigtene) 
i hvert fald ikke har forstået, som i 13. årh. synes at have 
været ganske forældet, og som Fritzners ordbog ikke kender. 

Så er der to vers af Steinarr Sjénason (også kendt fra 
Egilss.), det ene i drotkvædet, det andet i fornyrdislag. Dette 
sidste handler om amuletter, så ægte hedenske som noget 
kan være, i tilslutning til en meddelelse i prosaen om, at hans 
modstander (Bersi) havde om halsen en lyfsteinn i en lille 
skindpose. Det er utænkeligt, at sådanne træk er opdigtede 
i det 13. årh. (eller overhovedet); de er åbenbart grebne ud 
aflivet, som det var. Det andet vers er meget gammelt, og 
bærer alle ægthedens tegn; det nævner et bestemt tal på 
dem, som Steinarr har dræbt med sit sværd (sagaen nævner 
intet herom, og det kendes ikke andet steds fra). 

Så er der 15 vers af den gamle kæmpe Hélmgpngu- 
Bersi, der ellers ikke forekommer som skjald. Rimeligvis 
har han aldrig været udenlands; men Snorre anfører i sin 
Edda et halvvers (genfindes i sagaen), og Laxdæla anfører 
også hans lille fornyrdislagsvers om sig selv som gammel 
og sin unge fosterson (Haldor). Disse vers kan i det hele 
siges at være urkraftige og individuelle; digteren er hjærtelig 
glad over sine drab og sin kraft, viser stadig sin trods og 
ytrer den ubændigste lyst til at kunne kæmpe til sin sidste 
stund; han klager over sine venners færd imod sig (hvorom 
sagaen tier). Det er hojst urimeligt, at disse vers med deres 
mange enkeltheder i fremstillingen skulde være digtede f. 
eks. i 12 . årh. Hertil kommer vigtige sproglige kriterier, 
former — ikke blot som or/r, men også rimet a : 9 flere 
steder —, den gamle komparativ æri (= yngri ), porrøbr ; 
panna i acc. synes også at måtte antages i et vers ( 1 . 8 ; 
alle de andre lige linjer har helrim). Alt dette taler kraftig 
for at henføre disse vers til 10. årh., d. v. s til Bersi selv. 
Dette bestyrkes ved den dårlige overlevering; der er flere 
forvanskninger i enkelthederne, som det er vanskeligt at 
rette. Det er for bemærket, at versene i alt er 15; men i 
virkeligheden er de kun 14, idet et af dem (v. 45 i udg.) kun 
er en variant til et andet (v. 37). Det er tillige klart, at ver¬ 
sene kun ganske løst eller helt urigtig er knyttede til prosaen 
(således v. 5— 6 , o: 39—40, 12 og 14, o: 47 og 49 med det 
sidste). I virkeligheden har man aldrig tvivlet om ægtheden 
af disse vers. 

Så er der Kormåks egne vers, i alt 65 (efter sagaens 
anførelsesmåde); men ser man nojere efter, vil ret mærke¬ 
lige ting opdages. Tre vers (30, 70, 71) begynder alle ens, 
desuden er en linje fælles for 30 og 71; her synes en konta¬ 
mination at have fundet sted, eller at ét vers i al fald er blevet 
til to under den mundtlige tradition; men det er nu ikke muligt 
at udrede det oprindelige forhold. At to vers har begyndt 
ens, findes også ved v. 18 og 19, hvilke vers i øvrigt er ganske 

forskellige. Derimod er v. 52 og 65 kun varianter af det sam¬ 
me; kun to linjer (de første) er forskellige (idet dog verbet 
hæta er fælles). På første sted findes versets ægte form; på 
sidste sted beror varianten på forvanskning, og her er det 
også åbenbart, hvor løst det er knyttet til prosaen. Endelig 
skal bemærkes, at v.24 aldeles tydelig er en sammenstøbning 
af to oprindelig ikke sammenhørende halvvers; disse har 
ingen logisk sammenhæng. Allerede dette viser tilstrækkelig, 
at versene er ældre end sagaen, og at de længe har levet i 
mundtlig overlevering. Dette fremgår ikke mindre klart af 
den meget forvanskede form, hvori de findes. Herom kan 
der henvises til de meget grundige afhandlinger afB. M.élsen 
og S. Bugge i Aarbøger f. nord. Oldkyndigh. 1888—89. Der 
findes her meget gode undersøgelser af fejlene og forslag til 
rettelser af disse, som jeg dog langtfra alle kan billige. Hver¬ 
ken den ene eller den anden af de to kritikere synes at have 
♦ 

ringeste tvivl om versenes ægthed i det hele. For at henføre 
dem til meget gammel tid, ja ligefrem til 10. årh., taler af¬ 
gjort for det første flere sproglige former; hugstarkr (i rim), 
rinna (bis), mannr , hvaåarr (i tveggja ), pissa (i rim, hvor de 
øvrige helrim er iagttagne); hertil slutter sig former som åar , 
tvaa, sæing, porketill, goll (bis), fro//, orar, samtog ikke mindst 
nær udtalt i to stavelser; fremdeles rimet a: g, der findes godt 
og vel en halv snes gange. Herimod taler ikke låneordet 
manga, handle, købe, der sikkert er et af de ældste nordiske 
låneord. Uden betydning er det ikke, at et af versene (3) i 
Gunnlaugss. tillægges Gunnlaugr. Det er vanskeligt at for¬ 
klare dette i øvrigt ret sjældne tilfælde, at samme vers til¬ 
lægges to; de fleste mener, at verset rettelig er Kormåks, og 
unægtelig ligner det mere den ånd, der ellers fremtræder i 
sagaens øvrige vers. 1 hvert fald er det klart, at verset er 
gammelt. 

Undersøges det nu, hvorledes forholdet er mellem sagaen 
og versene, kommer man til mærkelige resultater. Man vil 
da finde, at flere vers passer yderlig slet til sammenhængen 

i sagaen, at de åbenbart er anførte på et urigtigt sted, at de 
er ganske løst og rent mekanisk indsatte osv. (således v. 10, 
15, 23 — her skulde verset være svar på et sporsmål, men 
derom er ikke tale —, 24,25, 34—35, 67; 31—33, 60, 62,69); 
brugen af imperfektum viser, at verset er digtet senere end 
sagaen vil (altså behøver de — og mange andre — ikke just 
at være improvisationer; 2 — 6 , 14, jfr. 10 ). Der findes uover¬ 
ensstemmelser mellem vers og prosa (v. 15: skjold, sagaen: 
sværd; v. 68 omtaler penge, som Kormåk har givet Tordis; 
det nævnes ikke i sagaen; v. 82 hvor Kormåks modstander 
angives — meget rimelig — at have været en ‘skibstyrer’, sa¬ 
gaen : rise!). Endelig nævnes en Skardi i 3 vers (v. 53—55), 
som sagaen slet ikke kender; det er blevet antaget — vist¬ 
nok med rette —, at navnet har været tilnavn til Kormåks 
broder Torgils; at dette findes her, men er ukendt i sagaen, 
er af en særlig betydning for sporsmålet. 

Hertil kommer så endelig den fuldstændig klassiske og 
individuelle ånd og tone i versene — forfatterens voldsomme 
karakter, lige voldsom i elskov som i kamp. Det er, tor jeg 
sige, umuligt, at disse vers er et fabrikat fra f. eks. 12 . årh. 
Når Bugge (i sin afhdl. s. 18) antager, at v. 82 ikke er digtet 
af Kormåk, fordi sværdet Skrymir nævnes, der af Steinarr 
skulde være foræret ham, er dertil at sige, at denne grund 
aldeles ikke er afgorende. Netop dette vers med sin mod¬ 
sætning til sagaen synes særlig godt afhjemlet. Kronologiske 
beviser er her meget omtvistelige. Selv om Steinars vers og 
forhold til Bersi var af senere datum end Kormåks død, 
kunde Steinarr jo have fået sværdet (som han tidligere havde 
foræret ham) efter denne igen; det var naturligt, at det efter 
Kormåks død kom tilbage til den forrige ejer. Dette vers er, 
såvidt jeg kan se, det eneste, om hvis ægthed Bugge har ud¬ 
talt tvivl. 

Hvad Kormåks skjaldesprog angår, er det naturligvis van¬ 
skeligt at udtale sig bestemt derom, da skjaldesproget næppe 
kan siges at have været synderlig individuelt, og ialfald vilde 

et sådant særmærke kun vise, at versene måtte være digtede 
af én person. Til sammenligning haves her kun de få rester 
af Kormåks digt om Sigurd Ladejarl. De deri indeholdte 
kenninger er ikke et tilstrækkelig stort materiale til at drage 
slutninger af; dog skal det fremhæves, at disse to vers inde¬ 
holder ikke mindre end to kenninger, hvis sidste led er part. 
præs. (- fædandi , -særandi ); i de løse vers findes netop dette 
ikke så sjælden (- kjosandi , - midlendr , - rjodandi ; -rækjandi , osv.); 
mord findes i mordlinnr; i de løse vers forekommer mord nogle 
gange. Flere ligheder kunde findes (jfr. f. eks. vés vægivaldr 
i drapen med geirfitjar gegnigautar på den ene og reidar 
valdr på den ånde side, sml. også sammensætninger som 
fægi-Freyja osv.; sannreynir i drapen =# sannelding) ; men, 
som antydet, nogen bindende betydning behøver dette ikke 
at have. En umiskendelig lighed er der dog tilvisse tilstede 
(også f. eks. hvad enkelte længere kenninger angår, jvf, fen - 
tanna Syrar greppa jast-Rin med hjarra krapta hunknarrar 
happPægi-Bil , hvis enkelte led ganske vist ikke er helt klare). 

Resultatet bliver, at medens der er mangt og meget, der 
mer eller mindre bestemt taler for versenes ægthed, er der 
absolut intet, der taler for, at de er uægte; ikke ét af dem rø¬ 
ber noget som helst i den retning. Kormåks vers er bleven 
bevarede hos den åndslivlige og opvakte Midfjordsbefolk¬ 
ning. Ved hjælp af disse og den — i øvrigt usikre—mundtlige 
tradition er sagaen søgt dannet; men noget godt resultat er 
der i så henseende ikke opnået. Skade kun, at det ikke 
skete 100 år tidligere. 

Håvarflarsaga l'sfirdings er den sidste af de sagaer, 
der må henføres til tiden o. 1300. Den må stilles ved siden 
af Svarfdcelas, også fordi den uden tvivl er forfattet i samme 
egn. Håvardr, sagaens hovedperson, nedsatte sig i Svarfa- 
dardalen som ældre mand, efter at han på grund af drab 
var blevet fordrevet fra sin oprindelige hjemstavn (Isefjord- 
en). Sagaen selv er dårlig med hensyn til den deri indeholdte 
tradition, og forfatteren har kun haft ringe kendskab til sa- 

gaens lokaliteter. I sagaen findes ialt 15 vers; af disse til- 

# 

lægges ét Håvarås son, den unge Olåfr: det er runhent, 
overmåde simpelt (kun én kenning, hvis enkelte led står sam¬ 
let: hjqrpings vidir). Så meget er vist, at der intet kan ud¬ 
peges, der strider imod muligheden af versets ægthed. Af Ha¬ 
varis vers 1 udgår ét, der er en sammenstøbning af vers af 
Hrémundr halti (Håvardr havde også tilnavnet halti; deraf 
åbenbart sammenblandingen) og dennes sori PérbjpmY 13 
vers bliver således tilbage. Desuden anfører Snorre i sin Edda 
et halvvers af Håvardr, hvilket er bevis for, at han var skjald. 
Sagaens vers er forfærdelig forvanskede; den håndskriftlige 
overlevering er så uheldig som muligt (lutter papirsafskrif¬ 
ter). Det er derfor vanskeligt at restituere dem; et forsøg 
derpå findes i min nævnte afhandling. Der har jeg henvist 
til former som pjorekr (f. pjoå-), ogoligr , hvinnendr (kun her), 
jfr. ivegstafir (kun her; ordet er gammeldags-dunkelt); der 
findes a : g-rim. Der findes lighed mellem det af Snorre an¬ 
førte vers og et sted i disse løse vers (nu es arnar flaug of 
vangi =}= svang r ftygr såra sundliri fyr eg rar tanga). Jeg har 
der også påvist, at nogle af versene ikke stemmer med saga¬ 
en; de er i hvert fald betydelig ældre end den. Endelig »taler 
afgjort for ægtheden den friske, personlige tone og hele, 
om jeg så må sige, samtidsfølelse i versene, der næppe kan 
tænkes at hidrøre fra en senere tids forfatter«. 

Bandamannasaga. Denne lille saga er for så»vidt ene¬ 
stående, som den handler om personer og begivenheder ved 
midten af det 11. årh., altså efter den tidsgrænse, der gælder 
for de andre slægtsagaer. Den findes i to bearbejdelser (hånd¬ 
skrifter), den ene noget vidtløftigere end den anden. Den op¬ 
rindelige tekst synes at være bleven udvidet dels ved sam¬ 
taler og lign., dels ved (5) vers. Det reelle indhold er dog det 
samme, uden at noget videre nyt er kommet til. Imod denne 
opfattelse af forholdet har A. Heusler udtalt sig i sin udgave 
(Zwei Islåndergeschichten 1897), idet han mener, at den 

1 Om disse se i det hele min afhdl. i Festskriftet til Wimmer s. 96 ff. 

længste er den oprindelige saga; men det er næppe rigtigt. 
Hvis nu teksten i den længere saga beror på bearbejdelse og 
udvidelse, kunde man konsekvent slutte, at de 5 vers, der her 
tillægges den gamle 6feigr, også var en tildigtning. Dette 
behøver dog naturligvis ikke at være tilfældet. 3 af versene 
er i fornyrdislag, 2 i drotkvædet. I metrisk henseende er de 
udadlelige, undt. for så vidt som der findes en 5-stavelses¬ 
linje i det 3. fornyrdislagsvers (skulde dette have nogen be¬ 
tydning, vilde det snarest tale til gunst for ægtheden); i det 
andet drotkvædede vers findes rigtige æ-riin; i det hele taget 
findes der intet i disse vers, der kunde vise, at de skulde 
være f. eks. fra 13. årh. På den anden side er de ikke særlig 
gammeldags, men det kan man heller ikke vænte fra den tid, 
det her skulde dreje sig om. Skulde det vise sig — hvad jeg 
dog ikke tror —, at den længste saga var den oprindeligste, 
vinder sandsynligheden af, at versene er ægte, i styrke. Alt 
i alt vil man ikke kunne bevise ægtheden af disse vers, 
men heller ikke det modsatte. 

Endelig indeholder bægge sagaens bearbejdelser et vers 
i fornyrdislag, tillagt Ospakr Glumsson. Her foreligger der 
således et bedre kriterium for ægtheden af dette vers. Det er 
et smukt følelsesfuldt, subjektivt vers og er uden tvivl ægte 
(ordet slidrum er sikkert forvansket af skeiéum). 

Heidar viga saga. Denne saga hører til de allerældste 
slægtsagaer og findes i et tildels meget gammelt håndskrift, 
hvoraf dog første del er gået tabt; indholdet kendes gennem 
Jon ,6lafssons (d. 1779) optegnelser efter hukommelsen. I 
den del, der endnu haves, findes løse vers (7) afEirfkrvid- 
sjå — alle om og i anledning af det i sagaen skildrede hoved¬ 
slag på »heden«, to vers af den bekendte skjald Tindr Hall- 
kelsson, 4 af bonden térbjprn Briinason og ét af tu ri dr. 
Bardes moder, og endelig ét af G f s 1 i torgautsson. 

M. h. t. alle disse vers kan det bemærkes, at de er ikke 
så lidt forvanskede og må altså være ældre end det ret gamle 
håndskrift, hvori de findes. De samme kriterier af sproglig 

Aarb. f. nord. Oldk. og Rist. 1912. 2 

art, som ellers kan skaffes, foreligger for dem; der findes 
ingen bevislig yngre former, ingen overgang af æ til æ eller 
lign.; der findes mangel på rim i Turids vers (1.1); usammen- 
trukne former (blqu i Torbjorns 1. vers, ofqum i sammes 4.). 
Overhovedet intet i form eller sprog, der kunde tyde på, at 
versene ikke kan være fra tiden o. 1015; hertil svarer hele 
tonen. 

Hvad Turid angår, b5r det bemærkes, at hun var Egils 
datterdatter; fra ham kan hun have arvet ævnen til at forme 
vers. Tindr var jo bekendt som skjald; selv var han en 
kraftig mand, der hørte til en kraftig slægt; hermed passer 
fortrinlig den kraftige, krigersk-overmodige tone, dermærkes 
i hans (to) løse vers, samt hans deri udtalte ønske om hævn. 
Kenninger i Tinds digt svarer — såvidt materialet når — 
godt til dem i de løse vers (geira gnj/r =t= geirs glaumr ; sverds 
mot + sveråa ping og fl.). Der kan vist heller ikke rejses tvivl 
om versenes ægthed. 

T orbjorn er ellers ukendt som skjald. I to af hans vers 
fremtræder så individuelle følelser angående forholdet til 
hans hustru, at de ikke synes at kunne være digtede af en 
anden. De to sidste vers siges at være drommevers; men 
det er vist en misforståelse; selv bærer de intet præg deraf, 
og de indeholder ikke de om drommesyn sædvanlig brugte 
udtryk (som Pykkjask ), men ligefrem impf. (pat varå mér ... 
pars hnitu osv.; jfr. parentesen minn vandak brag) og taler 
således om noget, der faktisk må være sket. Disse vers er 
således uden tvivl digtede under andre omstændigheder end 
sagaen vil. 

Gisle er også ellers ukendt som skjald. Hans vers siges 
at være digtet o m en drom, han havde haft, og det kan godt 
stemme med verset. Ellers lader der sig ikke sige noget mere 
om det. 

Så er der endelig Eirfks vers. De handler om kampen, 
forberedelserne til den og den selv. Også de bærer det stærk¬ 
este præg af begivenhedernes aktualitet og synes udsprungne 

deraf (jfr. f. eks. et udtryk som »pétt sagt sé sunnaiu). Hvad 
forholdet til sagaen angår, er det klart, at v. 2 ikke passer til 
fremstillingen, hvor det står, idet det står i ligefrem modsæt¬ 
ning til prosaen; det er altså løst indsat. I vers 5—6 angives 
antallet af de faldne (nemlig 9 + 2, jfr. også Tinds vers); men 
sagaen stemmer ikke ganske hermed. Endelig skal nævnes, 
at det sidste vers genfindes i den 4. grt. afh. (Sn. E. Il 192, 
dog kun de 6 linjer), hvad der dog ikke behøver at have 
meget at sige. 

I det hele må det siges, at alle disse vers synes så godt 
afhjemlede og støttede ved indre og ydre kriterier, at der 
ikke med nogen udsigt synes at kunne rejses en tvivl om 
deres ægthed. 

I sagaens første del har der også stået vers, men de er nu 
tabte med undtagelse af bersærken Leiknis vers (som i øvrigt 
her er indsat efter Eyrb. s.), hvorom henvises til behandlin¬ 
gen af versene i Eyrbyggja s., og 1 vers af Gestr I>6rhalla- 
son (et halvvers findes også af ham i cod. Worm., Sn. E. II 
628), hvori han meddeler Viga-Styrs af ham selv udførte drab 
{i verset hedder det to gange: »jeg så ...«). Gestr er ellers 
ukendt som skjald; mod verset kan intet reelt indvendes. 

Gunnlaugssaga. Denne lille elskovs-og rivalhistorie 
behøver ingen videre omtale. Ganske vist har B. M. 6lsen 
søgt at vise, hvorledes den er bleven til, og at den ikke er 
ældre end fra slutningen af det 13. årh. Jeg er på flere af¬ 
gørende punktet* uenig med ham, men det hele berører ikke 
versene så meget, da sporsmålet om deres ægthed ikke beror 
på, hvorvidt sagaen er lidt ældre eller yngre. Ganske vist 
hænger versenes ægthed noje sammen med sagaens tilbliv¬ 
elsesmåde efter B. M. Olsens syn på denne. Han bruger meget 
stærke udtryk om flere af versene (»jammerligt« om v. 1; 
flere vers »er lavede af den samme poetiske stymper«, »tar¬ 
veligt« om v. 5 osv.). Men det er netop dette hans syn på 
sagen, jeg umulig kan dele. Jeg skal nu gennemgå versenes 
form og sprog, idet jeg forudskikker den almindelige be- 

2 * 

mærkning, at når versenes ufuldkomne form antages at 
være bevis for deres sene oprindelse, så beror dette på en 
forkert opfattelse. Sagen er den, at »uægte verst netop i 
formel henseende plejer at være fuldkommenheden selv. 
Digterne i det (12. og) 13. årh. var udmærket godt inde i alt 
det metrisk formelle og havde netop det syn på dette, at det 
skulde være fuldkomment. Det er ikke på dette område, 
at de røber sig. Derimod undgår de naturligvis ikke yngre 
sprogformer; disse er derfor særlig gode kriterier. Det 
er i virkeligheden meget betegnende, at i alle Sturlungasam- 
lingens drotkvædede vers er uregelmæssigheder som mangel 
på rim rene særsyn 1 . Jeg tillader mig i denne forbindelse i 
det hele at henvise til min afhandling om ulige linjer i drot¬ 
kvædet versemål i Arkiv Vil. 

Ser vi nu på versene i Gunnls. og deres forhold til dette 
sporsmål (bortset fra en kvædling), er resultatet følgende. 
4,, Hi, 12, er uden rim, 10 5 (nyztr : ausi-) i grunden også, 
da z er ligt ts (men følelsen af en samklang er her dog uund- 
gålig); 1 3 er stærkt forvansket og 5 3 er mangelfuldt (linjens 
sidste ord mangler). Derimod er der intet at indvende imod 
rim som linnr : kindar (1 8 ) og lands : gunnar (12 7 ), selv om 
de ikke er så fuldttonende. Der er altså 3 eller 4 linjer uden 
rim — et forhold, der netop udmærket svarer til forholdene 
i draperne ved år 1000, og som altså aldeles ikke kan an¬ 
vendes som bevis imod versenes ægthed. Tværtimod. 1 
Hrafns 3 vers findes samme uregelmæssighed 2 gange (2 i 
og 3 5 ); derimod har de to drommevers intet eksempel der¬ 
på; heller ikke Torkels vers, hvor 2 linjer dog mangler. Af 
andre uregelmæssigheder bor nævnes 12 8 : litil pqrf at lita , 
to le r; en sådan fejl — ti det er det — er imidlertid hverken 
et kriterium for ældre eller yngre tid, ti således har man a l- 
drig digtet en drotkvædet linje; der må her stikke en fejl i 

1 Jeg ser naturligvis bort fra det helt frie drotkvæde, systema¬ 
tisk gennemført. — Jeg ser overhovedet også her bort fra Fornaldar- 
sagaernes bevidste efterligninger. 

overleveringen. indeholder en metrisk fejl Segid ér frå 
jarli , første led ww. At Gunnlaugr kan have begået en sådan 
fejl er meget muligt og ikke mærkeligere end, at en hoved¬ 
skjald som Tjodolf Arnorsson ved midten af det 11. årh. 
kunde begå en af selvsamme art (grqm en pat vas skqmmu), 
hvorfor han dadiedes af den strænge konge, Harald hård- 
råde. Også Sigvat kunde begå lignende fejl (jfr. også de af 
K. Gislason anførte eksempler Nj. II, 1008 ff, hvor dog ikke 
alt hører herhen). 

Intet af det fremførte vidner således mod versenes ægt¬ 
hed. Af ting, som i det mindste er ret gamle, kan anføres 
blåar (5 8 ), peima (5 2 ), samt a : ø-rimet gjarn : bqrn- (12 4 ). Af 
yngre former, der ikke kunde have eksisteret o. 1000, kan 
ikke én med nogen ret udpeges. Genitivformer som pegs og 
hyrs (8 6 , 9 4 ) er sikkert så gamle (i øvrigt tindes også hyrjar 
7 X ); der er ellers eksempler på, at samme digter bruger den 
slags dobbelformer. At formen yngri er yngre end o. 1000, 
kan slet ikke bevises. Derimod gores formens eksistens så 
at sige bevislig ved yngra (brodur) i Sig. sk. (fra 11. årh.) og 
superl. yngsti i Rigspula. Endelig har man anført hnakkr 
(11 6 ) som tydende på en senere tid. Den ældre form skulde 
være knakkr. Det hele er dog meget usikkert. Ganske vist 
tindes knakk i norske dialekter. Men dér findes også et 
nakk ‘bjærgknold’, der dog sikkert er et hnakkr , og i Yngl. 
tal findes jo hnakk-marr (h\or hnakk- uden tvivl etymologisk 
er identisk med vort hnakk -). Således kan ikke de indvend¬ 
inger, der er rejste imod hn- her, siges at være bindende, så 
meget mindre som et oprindeligt kn i virkeligheden meget 
sent går over til det (senere isl.) hn (som i kné , knifr ; form¬ 
erne med hn kan i det hele ikke siges at være oldtidens). 
Torkels vers indeholder den ialfald meget sjældne form: 
pungara (findes ikke i Larssons Ordforrådet). 

Det er således klart, at jeg ikke kan underskrive nogen 
»uægtheds«erklæring om disse vers af metriske eller sprog¬ 
lige grunde. 


Digitized by Google 


Original from 

UNIVERSITY OF MICHIGAN 



22 


SAGAERNES LAUSAV1SUR. 


# 

De indvendinger, som B. M. Olsen synes at rette mod 
enkelte udtryk (s. 48 nederst), kan jeg heller ikke erkende 
som berettigede eller betydningsfulde. Ordstillingen Att ha fid 
ér vid prettum oddrjéd , hvor et ord (styret af att) står imellem 
præpositionen og det styrede ord. Det samme findes f. eks. i 
Sigvats Vfkingarvfsur (3, vid Iq leysti leid o: vid leid , 5: i gqgn 
i 1. 7 styrer rekkum i 1. 8 osv.). Mod andnes ‘andens næs, 
land = sø’ lader der sig slet ikke indvende noget. Og støtter 
ikke alvangr om altingssletten sig meget noje til Almanna 
(-gjå)*l Svanmærr om Helga er et ypperligt udtryk: ‘herlig 
som en svane’ (»svanefager« og »cygni instar splendidus« 
udtrykker det samme, hvad meningen angår). Hådvarr brugt 
af Gunnlaugr om Ravn er ikke påfaldende, når det huskes,, 
at det i det hele ikke var skjaldeskik at nedsætte en mod¬ 
stander, men tværtimod at lade ham vederfares retfærdig¬ 
hed. løvrigt kan ordet fortolkes på flere måder; K. Gfslason, 
som B. M. Olsen henviser til, har anvist flere muligheder. 

B. M. Olsen erkender v. 8 og 9 samt 12 første halvdel 
(men ikke den sidste) som ægte. Hvorfor den sidste halvdel 
af dette vers ikke også er eller kan være ægte, er mig ube¬ 
gribeligt. Den indeholder en smuk modsætning især til den 
parentetiske sætning i den første halvdel: »jeg vilde meget 
gærne besidde hende« — men »nu er der for mig ringe 
grund til at se hen imod hende«, »mine sorte ojne svier« 
(hentydning til, at han har stirret sine ojne trætte efter Helga, 
hvilket naturligvis er et ikke-bogstaveligt udtryk); netop 
dette individuelle udtryk og de »sorte ojne« er for mig af- 
gorende m. h. t. ægtheden også af denne halvdel. 

Hvad nu de andre vers angår, kan jeg ikke indse, at de 
er så »jammerlige« osv., som de betegnes; sådanne udtryk 
skulde helst undgås, da de dog til syvende og sidst kun be¬ 
ror på subjektivt skon og smag. Jeg må tilstå, at jeg ikke 
har nogen lignende følelse af versenes siethed. Det første 
vers i sagaen findes kun i det ene håndskrift, åben plads 
derfor i det andet. Dette kan naturligvis forklares på for- 

skellige måder. Den simpleste måde er den, at verset har 
været ulæseligt i et grundhåndskrift. Verset er stærkt for¬ 
vansket. Tanken deri er klar: »hvis du ikke modtager den 
dig tilbudte mark, kan du være vis på, at du ingen ting får.« 
Hvor ligner ikke denne tankegang og trussel Gunnlaug? I 
formel henseende er verset — såvidt skonnes kan — for¬ 
trinligt, udtryksmåden naturlig. Når det indvendes, at »den 
foregivne anledning dertil var så ubetydelig, at det må an¬ 
ses for ganske utænkeligt, at erindringen derom har kunnet 
bevares gennem et par århundreder«, er dertil at bemærke, 
at vi ingen målestok har for, hvad der kunde bevares i 
erindringen igennem så og så lange tider, og dernæst, at vi 
heller ikke kan vide, hvad der i gamle dage ansås for at 
være mindeværdigt eller ikke. Her råder desuden tilfældig¬ 
heder af uberegnelig art. Anledningen til verset var dog det 
ikke helt ubetydelige, at en mand var bleven slået af Gunn- 
laug, så at han faldt i afmagt; straffen herfor ifølge Grågås 
var fredløshed; det kunde altså blive en meget alvorlig sag 
for Gunnlaug, som nok kunde blive omtalt og erindret. I 
en saga som Kormåkss. — hvis vers B. M. 6lsen, som ovf. 
anført, anser for ægte — findes sandelig flere vers, der ikke 
er foranledigede ved vigtigere begivenheder end den her om¬ 
talte, f. eks. det, som Kormåkr digtede om drengen, der stjal 
hans kappenål. De fremførte grunde mod versets ægthed 
duer ikke, og jeg mener, at der intet som helst er, der afgor 
dets uægthed. V. 3* kaldes »sikkert uægte«, uden at noget 
egenligt bevis herfor gives. Det er det vers, Gunnlaug skal 
have digtet i anledning af mellemværendet med Tororm 
(pengelånet), og hvori han atter truer sin modstander: »det 
er et dårligt råd af dig at forholde mig mine penge — du 
har anvendt svig imod mig — du bor vide, at jeg som ung 
(som dreng) fik navnet ‘ormetunge’, og det har jeg ikke fået 
for ingenting«. Anledningen var ganske vist ikke her så 
overvældende vigtig, men derom er intet videre at sige, end 
at der her var tale om strid og anledning til kamp, og netop 

alt sådant var det, der fortrinsvis bed sig fast i erindringen 
og blev genstand for omtale. Jeg indser heller ikke lier, 
hvad der kunde tale for uægtheden. Henvisningen til ‘orme¬ 
tungen' gælder naturligvis ikke blot bidende ord, men også 
‘bid’ af en anden art. En sådan trussel er her både naturlig 
og så udmærket forståelig — for ikke at tale om dens indi¬ 
viduelle karakter. Eller er det meningen at nægte, at Gunn- 
laug så tidlig har fået sit tilnavn? Det kan påstås, men ikke 
bevises. Han var jo opkaldt efter sin oldefar, der havde 
samme tilnavn; nu tyder alt på, at Gunnlaug som ung har 
kunnet være hvas i sine ord; hvad var da naturligere end, 
at også tilnavnet tidlig fæstede sig til ham, ikke mindst i 
betragtning af, hvor stor en rolle tilnavne spillede i de tider. 
Det er i dette vers at rimet hér : færi findes i udgaver og i 
den hidtil gældende så at sige textus receptus, som jeg i 
min Litt. hist. endnu tildels fulgte, uagtet jeg havde mistillid 
til den. Jeg var ikke opmærksom på læsemåden verre i det 
ene håndskrift; her se ek at pvi verre , er jeg nu ikke i tvivl 
om, bor læses herr sér af pvi verra l ; dette er den oprindelige 
læsemåde; således falder altså den grund bort, som rimet 
tilsyneladende havde givet til at anse verset for uægte. Så 
er der v. 5, det som Gunnlaug siges at have digtet hos Sigurd 
jarl i Skara. Det er blevet indvendt, at selve denne jarl er 
problematisk; dog henvises der til Munch, der mente, at 
efterretningen kunde være rigtig; heri har Munch ret, ti der 
foreligger ingen god hjemmel for, at Rognvald jarl Ulfsson 
allerede i de første år efter 1000 var bleven jarl dér, så at der 
ingen plads var til denne Sigurd. I Jofraskinna hedder det 
blot, at Rognvald var — hvilket godt kan betyde ‘blev’ — 
jarl, medens Olafssaga (udg. 1853) udtrykkelig siger: ‘var 
siden’, d.v. s. senere hen. Det synes således sikkert at 
kunne antages, at Sigurd, der netop siges at have været tern- 
lig til års (viå aldr ), er bleven efterfulgt af Rognvald, der 
ellers først i Olaf d. helliges regeringstid siges at have 

1 Der kunde dog læses her (dativ) sék. 

været jarl i Skara. Det er kun i den yngste recension af 
Olafs saga, i afsnittet om Hallfred, at Rognvald allerede i 
Olaf Tryggvasons tid kaldes jarl i »Vester-Gotland«. Hall- 
fredarsaga selv ved intet herom. Det hele beror på mis¬ 
forståelse og kronologisk usikkerhed. 

Verset er digtet i anledning af en kappestrid eller mand¬ 
jævning; fortællingen herom kaldes ‘naiv’ — hvori det naive 
ligger, forstår jeg ikke; den slags mandjævning var i oldtiden 
meget ligefrem og hyppig; (fra vore dages standpunkt kan 
en sådan leg måske nok tage sig noget naiv ud; men det er 
ikke vor betragtningsmåde, der her bor gdre sig gældende). 
Gunnlaugs kendelse (hvorved jeg intet »latterligt« ser) går 
ud på, at den gamle gubbe Sigurd jarl har været ude på 
havet »og set hojef?) 1 bølger« — medens Erik har set endnu 
flere; heri ligger ikke andet end, at Erik jarl har været ude 
på endnu flere vikingetog eller sørejser, og for så vidt bærer 
fortrinnet. 

De andre vers (foruden kvædlingen, der bærer alle ægt¬ 
hedens præg — Gunnlaugs bidske karakter, og den lille 
undjagtighed i rimet vart ; syar/r, er her talende nok), o: 
4, 6—7, 10—11, 13, skal nu kortelig omtales. 

Om v. 4 er der lidet at sige; Gunnlaug omtaler deri 
de fyrster, han vil besøge. Så meget er sikkert, at verset 
ikke refererer sig til noget, der er fortalt i sagaen, og for så 
vidt er uoverensstemmende dermed. Dette vilde ikke kunne 
forstås, hvis det og de andre pågældende vers var bievne 
til, som B. M. 6lsen vil. På den anden side støtter denne 
omstændighed — som ellers — versets ægthed. V. 6, hvori 
digteren udtaler sig om sin sejlads med fortrøstning til sit ry 
i sammenligning med sin medbejlers, kan stilles ved siden 
af de af B. M. 6lsen lovpriste smukke vers. På grund af 
situationens klarhed og det aktuelle deri vilde det næsten 
være ufatteligt, om ikke verset var ægte. Noget lignende 
gælder også om v. 7, hvor digteren mindes sit tidligere kær- 

1 Det er dette eller et andet ord, der mangler i linjen. 

lighedsforhold til Helga; den sidste halvdel af verset er 
ligefrem yndefuld. Man lægge også mærke til den ægte klas¬ 
siske, gennemførte sammenligning i udtrykkene: hafnarjQrft 
. . . å andneqjum pvi . . . (alnar gims) landi. V. 10—11 
handler om digterens forestående kamp med Ravn på alting¬ 
sletten. De bærer bægge lignende præg som f. eks. v. 8, ve¬ 
modig følelse af, at Helga har han mistet (jfr. her den betegn¬ 
ende sætning: pvi es [mér] minni mdlgrydr), — og så trus¬ 
lerne mod Ravn i v. 11. I v. 10 står en linje, som genfindes 
enslydende i v. 8: gefin vas Eir til aura. Lignende træffes 
utvivlsomt hos Kormåkr; deri er der i og for sig intet at undres 
over. Om enkelte udtryk i disse vers er for talt. Hvad endelig 
det sidste vers angår, det vers, hvori Gunnlaugr omtaler sin 
sidste kamp med Ravn, kunde man måske synes, at det er det, 
der mindst vækker tillid. Noget umuligt er der sikkert ikke 
derved; jfr. f. eks. de to vers, som tillægges Jpkull i Heims- 
kringla, og som aldeles utvivlsomt er ægte. At sagaens frem¬ 
stilling af kampen måske ikke er i fuld overensstemmelse 
med virkeligheden, er naturligvis meget muligt. Verset er hel¬ 
ler ikke ganske stemmende med sagaen, idet det nævner en 
malmflaug of Gunnlaugi , der tyder på pileregn eller anvend¬ 
else af skudvåben (spyd; jfr. spjota dynr i 1.2); men heraf 
har sagaen ikke spor. Hvad stedsnavnet Dinganes o. a. an¬ 
går, har B. M. Olsen bemærket, at han ikke har kunnet finde 
dem eller noget lignende på svenske og norske generalstabs¬ 
kort; dette er jo dog ikke i mindste måde påfaldende; det 

vilde være langt mere mærkeligt, om de fandtes. De slut- 

# 

ninger, som B. M. Olsen drager, både med hensyn til Dinganes 
og Gleipnisvellir (i noten s. 52), kan jeg ikke godkende. 

Det er af alt dette klart, at det er så langt fra, at jeg men¬ 
er, at uægtheden af vers i Gunnl.s. er bevist, at jeg tværtimod 
tror, at der er fremført så gode grunde for det modsatte, at 
det vil blive vanskeligt at gendrive eller svække dem. Kun 
drommeversene er »uægte« — men meget yngre end begiv¬ 
enhederne behøver de ikke at være. Dem skal jeg ikke op- 

holde mig ved, men kun bemærke, at de ikke kan tages til 
indtægt for en formentlig uægthed af sagaens øvrige vers. 
løvrigt skal jeg ikke nægte, at de ikke gor noget særlig gam¬ 
melt indtryk, især fordi de er så kunstlede i form (næsten 
regelret iåurmælt). 

Om Tord Kolbeinssons vers skal der senere blive gjort 
en bemærkning. 

Om Hrafns 3 vers er der noget lignende at sige som om 
Gunnlaugs. Det første af dem er det, hvori Hrafn fortæller 
om sin drom. Dette skal være uægte, fordi »man ikke plejer 
at versificere dromme, når man fortæller dem«. Dette ved 
jeg intet om; men der findes ialfald rigelige paralleller andre 
steder, f. eks. i Gfslasaga (se nedenfor); dette udelukker selv¬ 
følgelig ikke, at den egenlige fortælling først er given på jævn 
prosa. At verset er ret gammelt, viser dets forvanskede tekst. 

Bjarnar saga hitdælakappa. Denne saga er meget 
dårlig overleveret, egenlig kun i et papirshåndskrift, deroven- 
ikøbet har en lakune. I sagaen findes ikke få vers af hoved¬ 
personen Bjorn og dennes modstander, den bekendte skjald 
Tord Kolbeinsson. Af denne haves desuden ikke få rester 
af draper, medens sådanne ikke haves af Bjorn; og mærke¬ 
ligt nok antydes intet fyrstedigt af ham, uagtet han færd¬ 
edes udenlands og hos Olaf d. hellige. Derimod antydes et 
digt om apostlen Tomas. Vi har altså intet her til sammen¬ 
ligning og må holde os til sagaens vers selv og de sædvan¬ 
lige kriterier. Versene er meget forvanskede, hvad der i 
dette tilfælde dog ikke kan have betydning for deres alder. 
Sagaen indeholder i alt 24 vers af Bjorn, deraf to i fornyrdis- 
lag, samt 3 vers af et spottedigt om Tord (GråmagafUm) i 
firstavelsesrunhent; v. 2 består kun af 6 linjer; to linjer 
mangler. Disse vers er sikkert ægte, idet mindste findes intet 
at indvende imod dem. 

Angående de løse vers (r*- v. 4 og 11,i fornyrdislag, der 
er regelrette og formelt udadlelige) skal følgende bemærkes. 

Hvad først det metrisk-sproglige angår, er versene i det 

hele meget regelrette. Rimfrie linjer er 8 -, 17 8 . 7 , 21 7 ; i 21 2 
findes halvrim (for helrim), uagtet rimene ellers er regel¬ 
rette; her synes der ikke at foreligge nogen forvanskning; 
en sådan afvigelse i de bevislig uægte sagavers er uhørt. 
Der findes engang rimet å — q (18 G ). Tilfældigvis findes der 
ikke former som séa ; derimod sæing ( 12 J og — hvad der 
har mere at sige — Håars ( 21 8 ) og Porrødi (15 8 ) ved siden af 
Porår (med o; 6 4 , 8 4 ) og mannr (14*; rigtignok ved en, men 
som det synes aldeles afgjort rigtig, rettelse). Dobbeltformer 
findes som beds og beåjaf (i samme vers; men beds findes 
som sidste led i en sammensætning, hvilket forklarer formen). 
skrids ( 2 7 ) er ikke gen. af skridr , men af skrid ntr.; nær findes 
1 6 , men denne form læses også hos Hallfred, 6 ttarr, Sigvatr 
osv.; gengud med e findes 6 f> , men genginn står også hos 
Hallfred (erfidråpa); ligeledes findes fengit 2 2 , men fengum 
og fenginn har Sigvatr og fl. brugt. Det er alle de former, 
som kommer i betragtning. Ikke én viser hen til senere tider 
end første fjærdedel af 11. årh. Derimod viser nogle af de 
anførte tilbage til en meget gammel tid. Af sjældne udtryk 
kan mærkes launkarr (med kort a) og rusilkvædr (5 8 , 9 6 ). 

Et af versene (o: 2 linjer deraf), v. 15, citeres af Olåfr 
hvitaskåld (uden at dog skjaldens navn anføres; Olaf har 
vel anset det for ret gammelt). V. 19 findes også i Eyrbyggja 
s., her tillagt Bjørns navne, Bjorn breidvfkingakappi (mærk 
også tilnavnenes lighed; desuden var de to naboer, skont 
noget skilte i tid); der har været tvivl om, hvem af de to der 
var forfatteren. Det sporsmål skal ikke drøftes her, men det 
må betones, at denne omstændighed peger på en dobbelt og 
altså gammel tradition m. h. t. dette vers. 

Men endnu en vigtig omstændighed er tilbage, versenes 
forhold til teksten. Her er der op imod en halv snes af 
versene, der er i storre eller mindre uoverensstemmelse med 
prosaen. V. 1 passer ikke godt og synes at forudsætte en 
situation, forskellig fra den, prosaen beretter om. Det synes 
at forudsætte, at Bjorn er langt nærmere ved Oddnys davær- 

ende opholdssted; ifølge sagaen skulde han ligge hårdt såret 
(verset antyder ikke dette med en stavelse) et steds i Rus¬ 
land; hele sammenhængen — Bjorns ophold og kamp i 
Rusland — er åbenbart meget udsmykket og vist lidet hist¬ 
orisk. Han kæmper dér med en »kæmpet ved navn Kaldi- 
mar; der er næppe tvivl om, at dette navn beror på sværd- 

i 

navnet »Kaldamarsnautr«, der nævnes i v. 20, hvor også 
sværdet Mæringr nævnes, men netop dette sværd siges 
»kæmpent at have båret; efter dennes fald blev det Bjorns 
ejendom; navnet Kaldamarsnautr findes også i pulur blandt 
sverdaheiti. Det er således klart, at verset er benyttet i en 
gal sammenhæng og altså må være ældre end sagaen. Om v. 
2 gælder noget lignende; ifg. prosaen ligger Bjorn ved land, 
da han digter verset, medens dette snarest synes at forud¬ 
sætte, at det er blevet til under selve roningen; men mulig 
har dette ikke så meget at sige. I v. 9 hentydes der til et 
møde mellem Bjorn og Tord i Solundir , som sagaen ikke 
kender det mindste til. V. 10 er ganske løst fojet ind i sagaen. 
V. 13 ligger åbenbart til grund for prosaen, og når Bjorn i 
verset spøgefuldt-naturligt udtaler, at nu må Oddnys små 
døtre være ham i hustrus (o: hendes) sted, siger sagaen, at 
Oddny engang tidligere havde ytret, at hendes datter måtte 
komme i hendes sted — hvilket aldeles ikke antydes i verset. 
V. 15 er rigtignok mangelfuldt, men hvad der er tilbage, an¬ 
tyder ikke med en stavelse noget af det, prosaen har fortalt, 
og i anledning af hvilket det skulde være digtet (det er her 
formen Porrødi findes). 1 v. 18 angives udtrykkelig Klifsjprfi 
som stedet for Torsteins drab; i sagaen nævnes ikke dette. 
Endelig stemmer indholdet af v. 20 (der ligesom v. 22 er et 
referat af en drom, jfr. ovenfor; herom gælder samme 
bemærkning, som dér blev gjort) aldeles ikke med noget i 
prosaen. 

Af alt dette kan kun den slutning drages, at versene — 
og det ikke blot de her omtalte — er meget ældre end sagaen, 
og vistnok ægte (jfr. sprogformerne). 

Da vi som sagt her ingen draper har til sammenligning, 
kan det ikke nytte at anføre de i versene anførte kenninger. 
Det kan dog i hvert fald siges, at de er meget ensartede og 
tyder på én forfatter (således anvendes hyppigst i kvinde- 
kenninger et gudindenavn, skoråa 3 gange; mandskenninger 
varierer på sædvanlig vis; digteren kaldes bragsmiåar skekkir 
eller kennir: spottende er de analoge mqroa mygir og æIna 
egdir). De er ret simple i det hele; dog findes nogle flerled¬ 
dede. Der findes intet i dem — eller i det digteriske sprog 
overhovedet —, som ikke kunde passe til det 11. århs. første 
halvdel. Men det må indrommes, at dette ikke siger så meget. 
Endelig må det dog også fremhæves, at versene i det hele 
ikke frembyder synderlig mange omskrivninger — nogle 
vers er så godt som helt frie derfor —, men dette passer 
fortræffelig netop til den nævnte tid. 

Det er af alt dette let at se, hvilke slutninger jeg for mit 
vedkommende er tilhojelig til at drage. Det synes mig fuld¬ 
kommen evident, at versene er ægte. 

1 samme saga findes også 12 vers af Bjdrns modstander, 
hovdingeskjalden Tord Kolbeinsson, af hvem der haves 
betydelige rester af fyrstedigte, især et kvad om Erik jarl 
(fra o. 1014). Af sagaversene er to i fornyrdislag, de øvrige 
i drotkvædet; de to første begynder og ender ens (ut skalt 
ganga). Der findes her former som oru (pron.), biendu, rimet 
a : q to gange, samt å:q 3 gange; uden rim er kun to linjer 
(5 3 , 8 S ); dette sidste stemmer godt med Tords fyrstedigt- 
vers. V. 4 slutter sig noje til v. 1 (fornyrdislagsvers); måske 
er hægge to digtede ved samme lejlighed; i sagaen siges de 
hægge at være digtede ved aftentide, og fortællingen om det 
sidste er meget løst knyttet til det foregående. Her findes 
noget (omtale af mel af dårlig beskaffenhed, som Bjorn 
skulde have solgt Tord), hvorom sagaen ellers intet ved. 
V. 9 er ligeledes ganske løst fojet ind i fortællingen. Foruden 
dette er der to omstændigheder, der afgjort taler for versenes 
ægthed. Den første er den, at de bærer vidne om samme 

tekniske egenart som fyrstedigtversene, idet Tord i disse 
holder af assonantiske gentagelser (samme eller forskellige 
ord), således hjalm(sqmum) hilmi, skyldligast skyldi , leyfé 
Pars lofda lof ; hertil svarer Bjqrn at (en) Birni to gange (2. 
11) brått ... bråår (8); noget sådant findes ikke i Bjorns 
vers (jfr. dog 8J; jfr. også gentagelsen af det anførte ut skalt 
ganga. Den anden er den, at Tord i sine fyrstedigte holder 
af at indskyde betragtninger i korte sætninger især af mo¬ 
ralsk og lignende art. Således: skqp manna fysa margs, sliks 
vas vqn at hqnum, una likar vel sliku, fått bilar flestra yta 
får ; foruden korte sætninger som: skilk hvat gramr lézk 
vilja , velk orå. Tilsvarende findes netop også i de løse vers: 
råb es slikt til snuåar (2, mærk den gentagne brug af slikr), 
Pat mun sorg (5), pætti betri Pqgn (7), rétt skilk (9). Navnlig 
dette sidste er slående og, forekommer det mig, direkte be¬ 
vis for ægtheden af de løse vers. Hvad anvendelse af ken- 
ninger angår, svarer de løse vers noje til drapeversene — 
Tord bruger i det hele ret få; de, der findes, er væsenslige. 

Alt i alt er der således overvejende sandsynlighed, eller 
en så stor sandsynlighed, at den grænser til vished, for ægt¬ 
heden af sagaens løse vers, der tillægges Tord. 

Uagtet det egenlig ligger udenfor rammen for denne af¬ 
handling, skal jeg dog her indskyde en bemærkning om det 
vers, som Gunnlaugssaga anfører af Tord, der skulde have 
hørt til et arvekvad om Gunnlaugr. I virkeligheden slutter 
det sig til de — ikke talrige — digte om indenlandske hov- 
dinger og stormænd, som vi ellers kender. Hvad der kunde 
have bevæget Tord til at forfatte sit kvad om Gunnlaugr, 
vides nu ikke; det behøver ikke at have været andet end 
Gunnlaugs tragiske skæbne, som kan have gjort indtryk på 
Tords bevislig følsomme sind. Man kunde jo også tænke 
sig, at Tords forhold til Bjorn, der var nærbeslægtet med 
familjen på Borg, havde spillet ind. Det får nu være, som 
det være vil. Hvis ikke verset var ægte, kommer man uvil¬ 
kårlig til at sporge: hvorledes kunde det falde nogen ind at 

begå et sådant falskneri?. Hvorfor netop lade Tord gore et 
arvekvad om Gunnlaug og ikke f. eks. hans egen farbror, 
skjalden Tindr? B. M. Olsen har i sin ovf. nævnte afhand¬ 
ling udtalt, at »verset gor ubetinget indtryk af at være uægte«. 
På mig gor det »indtryk« af det stik modsatte. Der frem¬ 
hæves, at der mangler rim i 3. linje, hvilket skal være »meget 
påfaldende i et arvekvad«. Men netop dette er eller kan lige 
så godt være tegn på ægthed (eller ælde i hvert fald). B. M. 
Olsen har selv fra £iriksdråpa anført et eksempel herpå; 
men det pågældende halvvers er hverken »dunkelt« eller 
synes på nogen måde »forvansket«. Der anføres formen 
hjqr (i dativ) som talende for versets uægthed ( hjqrvi findes 
i Eiriksdråpa); men denne form er sikkert så gammel, at 
Tord kan have brugt den, ligesom hjqrs i gen. allerede findes 
i 10. årh.; hjqr i Goflr. II er ganske sikkert heller ikke yngre 
end Tord. At udtrykket med hjqr vi (og ikke hjqrvi alene) er 
udadleligt, forekommer mig afgjort. Hlada med hjqrvi er 
fuldstændig analogt med rista brynju med bana Fåfnis , slåa 
e-n med eggjum , vega sigr med slævu sverdi, egda med sverdi 
(Hallfr.) osv. Der er intet at indvende mod brugen af med. 
Derimod er en anden ting af vigtighed for versets ælde — 
som B. M. Olsen ikke synes at have ænset — formen Aleifr 
f. yngre Olåfr ; i denne form ser jeg et vidnesbyrd om vers¬ 
ets ælde og ægthed. At verset skulde være »tarveligt«, indser 
jeg ikke; det fortæller om Gunnlaugs kamp og om, at han 
fældede først de to og så Ravn som den tredje. Og så synes 
der endda at være en uoverensstemmelse mellem sagaen og 
verset, den at ifølge den første var Gunnlaugr efter at have 
fældet de to (Grim og Olaf) »ikke såret«, medens han i verset 
kaldes i almindelighed blådi drifinn i forhold til alle 3 mod¬ 
standere. 

Gisla saga Surssonar. Denne saga er opbevaret i to 
hovedhåndskrifter; heraf er det ene åbenbart meget nærved 
originalsagaen, medens det andet er meget ændret især i 
begyndelsen; det er klart, at denne er helt ny (jfr. min Litt. 

hist.), men dette gor m. h. t. sagaens vers intet til sagen, ti i 
øvrigt indeholdes det samme stof og de samme vers (med 
undtagelse af ét) i bægge bearbejdelser. Versene er ialt 37; 
deraf er to små kvædlinger, og to er digtede i fornyrdislag. 
Her har vi ingen draper til sammenligning; Gisli Surssons 
vers kendes kun fra sagaen. Det bemærkes, at han var ind¬ 
født nordmand, indvandret til Island først efter landnams- 
tiden, og døde henimod 980. 

Vi finder lignende, men tildels endnu mere afgdrende 
kriterier som ellers. Helrimet q : a findes 30 2 (og 28?), q : å 
33. Vi finder rimfrie ulige linjer i mængde (36, 5», 7 a . 6 , 9 7 , 
14 1 osv. — ialt en 14 gange). Vi finder former som bråa, 
åar , påa (4, 8), grqum, gnåar (22, 33), sæing (23), féi (24), 
porketill (21), former som 6rum (2), miåli (3), pvisa (24), og 
fremfor alt rinna (32), en form, som kun .forekommer ellers 
hos Kormåkr og Hallfreår (og Glumr Geirason). Uagtet ikke 
alle disse former har bindende kraft, synes man dog at 
måtte tillægge den omstændighed, at der her er så mange 
på ét bræt, en stor betydning og en storre, end om de fore¬ 
kom enkeltvis i et så stort antal af vers som her. De findes, 
som vist, i ikke mindre end 11 vers (to af kriterierne under¬ 
tiden i ét og samme vers). Hertil kan fojes, at i ét af dem 
(28) findes hovedstaven i 2. stavelse, hvilket ellers ikke findes 
i vers fra senere tider. På den anden side findes absolut 
intet, der kunde tyde på meget sen tid (alle ce-rim er f. eks. 
i fuld orden). Versene kan fra denne side betragtet godt 
hidrøre fra 10. årh. 

Når man tager versene og prosaen i betragtning, kan man 
ikke undgå at se, hvor løst adskillige af dem er knyttede til 
eller fojede ind i sagaen; det er, som forfatteren havde haft 
en samling af vers foran sig uden at have en dertil svarende 
mundtlig tradition, og så havde indsat dem lejlighedsvis 
med en kort prosaisk overskrift; dette gælder v. 20 og en hel 
del af drommeversene. Nogle synes at forudsætte andet og 
mere end prosaen indeholder; således er v. 5 løst knyttet til 

Aarb. f. nord. Oldk. og Hist. 1912. 3 

denne og forudsætter en forskellig situation: i v. 12 be¬ 
skylder Gisli Bork og Stein for at have udvirket hans 
fredløshedsdom; dette forklares ikke med et ord i sagaen, 
der går ganske let henover, hvad der foregik på tinget. V. 7 
og 19 er meget løst fdjede ind og tager sigte på noget, som 
prosaen slet ikke antyder. Det samme gælder også v. 31- 
V. 21 og 25 er åbenbart digtede ved en anden lejlighed end 
den, sagaen angiver; i hvert fald passer enkelte udtryk deri 
ikke til den. I v. 26 er der tale om virkelige hanryper (som 
Gisli dromte, at han så kæmpe), medens sagaen har en 
anden opfattelse. 

Det er således aldeles uomtvisteligt, at (flere af) versene 
umulig kan hidrøre fra sagaens forfatter, men må være ældre 
— meget ældre. Afgorende beviser for, at de derfor er af 
Gisli selv, er der naturligvis ikke. Men det må indrom mes, 
at der heller ikke er nogen grund til at tillægge dem nogen 
anden, tilmed da ordformer fører så langt tilbage som tit 
det 10. årh. Der er et par ting, som taler for ægtheden, hvor¬ 
af ialfald den ene forekommer mig temmelig afgorende. Det 
er betegnelsen af Gisle selv som Egda andspillir (v. 14), hvor¬ 
ved han betegner sig selv som nordmand; det er ikke 
rimeligt, at netop dette var blevet fremhævet af en anden 
end ham selv. Det andet er, at et af versene hentyder til 
sagnet om Gudrun og hendes forhold til hendes brødre 
(v. 9); dette er en enestående hentydning i hele skjalde¬ 
poesien, sagaversene medregnede. For den, der antager, at 
eddadigtene hovedsagelig er norske, er det naturligt også 
heri at se en antydning af Gisles norske herkomst og kend- 
skab til norsk digtning; for dem, der hævder det modsatte, 
gælder denne hentydning ikke noget i så henseende. 

Efter versenes indhold og anledning deler de sig i to 
grupper, drommevers og alle andre; de første er 19 ialt, 
hvoraf de fleste fortæller drommenes indhold (undertiden 
med det sædvanlige verbum hugåak i spidsen). Ovf. (s. 27) 
har jeg antydet, at jeg intet unaturligt finder i, at en drom 

meddeltes på vers. Bortset fra, at dette findes — naturligvis 

— i eddadigtene, kunde man sige, at det for en skjald måtte 
være naturligt ligesom at hæve det hojtidelige ved dromme, 
som ganske sikkert spillede en overordenlig rolle for vore 
forfædre, ved at give dem versform, ligesom det jo for og 
senere er almindeligt, at personer, som viser sig for en i 
dromme, taler på vers. Vi finder dette jo i Sturlungasamlin- 
gen atter og atter, i de to små stykker Kumlbuapåttr, Draumr 
Porsteins, Stjomu-Odda draumr osv., osv.; dette er ikke 
noget, man har fundet på i det 12. og 13. årh.; det er et gam¬ 
melt nedarvet fænomen. I den senere isl. personalhistorie 
finder man eksempler herpå atter og atter. 

Psykologisk kan Gisles dromme forklares på det bedste. 
Han levede under evig uro, angst og spænding; ingen dag 
var han tryg, stedse kunde han vænte overfald af sine fjender 
eller baghold. Ensomheden, forladthedsfølelsen, har flere 
gange været ved at overvælde ham. Alt dette forklarer hans 
dromme som noget virkeligt — og at dromme af lignende 
indhold kan gentage sig, ved vel enhver fra sin egen erfar¬ 
ing. Der er intet, der strider imod muligheden af Gisles 
dr5mme, og alt taler for, at han så at sige efter skik og brug 
måtte fortælle dem på vers. I et par af dem findes leveregler 

— om at afholde sig fra alt ondt og umoralsk som galdre —, 
derimod lære, hvad der er godt, af skjaldene; man kommer 
uvilkårlig til at tænke på de gamle pulir —, om ikke at være 
den første til at yppe strid og udføre drab, om ikke at for¬ 
trædige de hjælpeløse eller drivespot med andre. Tone og ind¬ 
hold er den selvsamme som i Håvamål-reglerne, især findes 
paralleller i Loddfåfnismål. Versene kan således udmærket 
godt sættes i forhold til og forbindelse med digte bevislig 
fra 10. årh. Der skal i virkeligheden meget stærke grunde 
til under sådanne omstændigheder at erklære det for sand¬ 
synligt eller blot rimeligt, at disse vers er uægte eller digtede 
meget senere (end det 10. årh.). Og det samme gælder saga¬ 
ens øvrige vers. Om dem alle gælder også det aktualitetens 

3 * 

præg og den personlighedens inderlighed, der tyder på en 
digter, der selv har oplevet, hvad versene handler om, og ikke 
en person, der blot har t æ n k t sig ind i de givne situationer. 

Af det ovf. om versenes forhold til prosaen sagte frem¬ 
går det, at traditionen ikke er eller kan være rigtig eller 
— rettere sagt — fuldstændig. Det er jo ikke andet end, 
hvad man kunde vænte. Derfor er sagaen eller kan den 
være rigtig i alle hovedtræk. 

Vfga-Glumssaga. Denne saga hører utvivlsomt til 
de ældste slægtsagaer, men er i sin nuværende form noget 
udvidet. Hovedpersonen er den kraftige stormand Glumr, 
kaldt Viga-G., på grund af sine kampe og drab. Af ham inde¬ 
holder sagaen 10 hele og et 7 * vers, der nærmer sig til en 
kvædling. Overleveringen er, som sædvanlig, ikke særdeles 
god (af v. 7 mangler de 2 sidste linjer); der findes flere fejl 
deri, som næppe alle kan rettes på en tilfredsstillende måde. 
Af disse vers findes v. 8 X _ 4 anført i Snorres Edda (I 438) og 
v. IOj -4 to steder sst. (I 232. 422) og 1. 5 —8 (I 490). Det er 
altså klart, at Snorre har anset disse vers for at være ægte. 
I Melabék af Landn. anføres også v. 10 samt Einars vers, 
men dette er uden betydning, da citatet beror på sagaen. 

I øvrigt findes her de sædvanlige kriterier for hoj alder 
som q-a rim (5 4 ); sprogformer som hverjan (i halvverset) og 
peima (v. 4); mangel på rim (li.s. 7 ; kvædlingen er meget 
rimfri; 7 8 , 8 n 11 3 ; desuden er en lige linje, 6 4 , noget unoj- 
agtig). Af disse er hverjan allervigtigst. Versene stemmer 
ikke helt med prosaen, således v. 5, hvorefter de to personer 
slår hinanden med sten (i dromme), medens sagaen siger, at 
stenene ramte hinanden i luften. Den »bragen«, sagaen 
nævner, antydes ikke i verset. Noget lignende gælder v. 6 . 
Ifølge prosaen udøses blodet (også her erdertaleomdromme- 
syn) over hele herredet, medens verset siger, at det østes ud 
over mændene; at forene bægge fremstillinger går næppe 
an. Endelig passer v. 9 slet ikke; i dette taler Glum om 
følgerne af et »hugg«, hvoraf han har fået og vil få megen 


Digitized by Google 


Original from 

UNIVERSITY OF MICHIGAN 



SAGAERNES LAUSAV1SUR. 


37 


fortræd, og mindes sin tidligere lykkesperiode, — medens 
sagaen antyder, at verset skulde være digtet i anledning af 
et fjeldskred; det handler i hvert fald ikke om dette. — Tre 
af versene (2, 5, 6) er atter her drommevers, d. v. s. beretnin¬ 
ger om dromme. Herom gælder, hvad der tidligere er sagt. 

Versene er gennemgående subjektivt-aktuelle i hoj grad. 
Særlig betegnende er det sidste vers, hvori Glum klager over 
sin alderdomssvagelighed. 

Jeg drager af alt dette den bestemte slutning, at versene 
er og må være ægte. 

En omstændighed til, der taler for, at Glum virkelig har 
været skjald, er den, at hans son Vigfus anføres i Skåldatal 
(B) som en af Hakon jarls skjalde, og at der i vidt forskellige 
kilder anføres vers af ham; et vers findes i Fagrskinna, åben¬ 
bart af det her antydede digt, samt et halvvers (sst.), hvis 
ægthed næppe kan betvivles. Skjaldeævnen gik, som vi ved, 
ofte i arv fra fader til son. 

I sagaen anføres også vers af en Brusi Hallason og hov- 
dingen Einarr på Tværå om og i tilknytning til de begiven¬ 
heder som Glums v. 10 handler om. I Einars vers findes 
den om alder og ægthed stærkt vidnende form rinna; den 
sidste halvdel af verset er forvansket. I en helt anden kilde, 
et håndskrift af Olaf d. helliges saga, findes et andet vers af 
Einarr, hvori han fraråder at give Grimsø til kong Olaf; det 
indeholder intet bestemt kriterium. I denne forbindelse må 
det anføres, at der af Einars fader, Eyjolfr Valgerflarson, 
anføres et vers i Jémsvfkingasaga (hds. 291), digtet i anled¬ 
ning af rygtet om Harald blåtands påtænkte krigstog til Is¬ 
land. Verset ser ud til at være gammelt og ægte. 

Droplaugarsonasaga hører til de ældre sagaer. Den 
indeholder et vers af Helgi Åsbjarnarson og 5 af Grfmr 
Droplaugarson. Ingen af dem kendes ellers som skjald. Hel¬ 
gis vers udtrykker hans frygt for fjender, der vil overfalde 
ham (på hans gård — er vel meningen); det er godt digtet; 
her findes det enestående og om gammel tid vidnende subst. 

argspæingr (dannet af adj. spår ‘spåkyndig’). I øvrigt inde¬ 
holder det, naturligt nok, intet af uimodsigelig betydning (jfr. 
dog rimet æ: æ). Verset passer ikke helt godt til prosaen: det 
er nemlig ikke — hvad man skulde vænte — et svar på det 
deri indeholdte sporsmål. 

Hvad Grims vers angår, kan man ikke vænte at finde 
meget af stor betydning i et så ringe materiale. Der findes 
a : ^-rim to steder (3 4 , 5 8 ); 4j er uden rim. Der findes form¬ 
en sunnr (1 4 ), der findes hos flere skjalde omkr. 1000 (men 
også i Geisli). Vigtig er formen pria (4 8 ), der i hvert fald er 
ældre end o. 1200. Vigtigt er det også, at i det sidste vers 
angiver Grim, at han har måttet »ligge ude« i 8 dage (doegr), 
vistnok efter drabet på Helge; men sagaen indeholder ingen 
sådan oplysning. Der foreligger intet, som kunde bevise vers¬ 
enes uægthed. 

Landnåmabék. Her findes ikke så få vers af forskel¬ 
lig art, de fleste i det ældste håndskrift (bearbejdelse), et par 
alene i de yngre. Der er for det første nogle kvædlinger (gi¬ 
vers) af bdrir (s. 223), Hallsteinn (s. 224), Herjolfr (s. 91), 
Vémundr (s. 270). Om dem alle gælder, hvad der ellers 
gælder om sådanne småvers — de er omtrent det sikreste af 
alt m. h. t. ægtheden. Hertil slutter sig et helt vers i fornvr- 
dislag af Styrbjprn (s. 153). Alle øvrige er i drotkvædet 
versemål. Hvad der fortælles om verset, der hørtes fra grav¬ 
højen (s. 81—82), får stå ved sit værd. Sikkert er, at verset 
er ret gammelt (rimmangel i 1. 3; g : a-rim i 1. 4). Tvivlsom¬ 
mere er et vers, der kun findes i Hauksbék (fremsagt af et 
jættelignende væsen; det synes også at være ret gammelt, 
åbenbart fordærvet som det er). Noget lignende gælder det 
af borsteinn tjaldstæflingr — også kun i Hb. (s. 293). Dette 
er et af de vers, hvorom man fristes til at antage, at de er 
digtede af en (tilstedeværende) og lagte i en andens mund 
(digtede så at sige på en andens vegne), noget man så godt 
kender fra senere tider på Island. 

Af de øvrige vers er der først to drotkvædede anonyme; 

derom hedder det blot: »derom er dette digtet«, »om deres 
møde er dette digtet« — om kort eller længe efter, siges der 
ikke; sporsmålet om ægthed falder her således egenlig bort. 
Det skal dog bemærkes, at vi her finder formen /ro//, isarn , — 
og holtvartaris (sjældent ord og sjælden form). Versene har 
ialfald en betydelig alder. 

Så er der vers af Hallbj grn (det sjældne ord lesni, form¬ 
on gervir , som i øvrigt ikke har stor betydning), Tjprvi (om 
hans drillerier mod medbejleren — sikkert ægte vers), og 
endelig Helgi dlåfsson og dennes efterkommer Hel g i 
d^r (7»); det første viser fuldstændig hedensk opfattelse af 
den dræbtes ankomst til Valhal (gafk 6dni y guldum galga- 
valdi ); det sidste har rim å : q. Jeg tvivler ikke om ægtheden 
af disse småvers. 

Foruden et citat af Hafgerdingadråpa og Brages vers om 
de to Heljarskinn, som jeg ikke her skal dvæle videre ved, 
er der endnu vers, tillagte Hrémundr halte (2) og hans to 
sonner, Porbjgrn (1) og Håsteinn (8) — ialt 11 vers, alle 
i hægge hovedhåndskrifter, med undtagelse af de 4 sidste, 
der kun findes i Sturlubék. De er alle digtede for, om og ef¬ 
ter kampen med norske købmænd, der tillige var en slags vi¬ 
kinger, og som faldt for Hromund og hans sonner. Om dette 
haves også en særlig ()åttr, der findes i Flatøbogen, uden tvivl 
her afskrevet efter et ældre håndskrift. Påttr’en er vistnok 
ikke synderlig gammel; den indeholder kun Hromunds to 
Ters og Torbjorns, som den i øvrigt også tillægger Hromund. 
Versene er aldeles utvivlsomt ægte. Deres indhold — Hro¬ 
mund hører den griske ravn skrige kort for kampen, og ud¬ 
taler modige ord til trods for døds varslet — er så aktuelt, 
beskrivelsen af kampen med vikingerne og deres fald i Hå- 
steins vers er så levende, at de kun kan tilskrives et ojen- 
vidne eller en deltager. Hertil kommer deres antike karakter, 
deres mindre gode overlevering; enkelte steder er uforståe¬ 
lige. I fuld overensstemmelse hermed er rim som a : ø(Hrom. 
1 8 , 2 8 ), mangel på rim, (Hrom. 1 6 , 2i. 7 , Hast. 1, sprogform 

som séa (Håst.); jfr. også brugen af hildingar i den oprinde¬ 
lige betydning ‘krigere’ (j)6rbj.). < 

Laxdæla saga er ikke nogen skjaldekvadssaga. Her 
findes Holmgongu-Berses lille vers til Haldor (se ovf. 12), 
A u d s lille kvædling (2 linjer; vistnok blot et citat af ældre 
digt), samt Tor gi ls Hollusons vers i runhent, hvis ordform 
svelga er gammel. Versets ufuldkommenhed (m. h. t. rim¬ 
stave) kunde tyde på versets ægthed; Torgils var vist aldrig 
nogen øvet digter; forholdet er noget lignende som ved Snorre 
gode (se ovf. s. 6). Så er der to kvædlinger på 6 og 4 linjer 
— varselsvers, der uden tvivl er betydelig ældre end sagaen. 

I Eirfkssagarauda findes de to vers af 1? 6 r h a 11 r veidi- 
maflr, om hvis ægthed jeg har udtalt mig i min afhandling 
i (Norsk) Hist. tidsskr. V. R. 1. bind (1911) s. 142. At versene 
er ret gamle, viser formen baztr , orir; i øvrigt er der ikke be¬ 
viser for ægtheden — men den levende følte modsætning 
mellem strabaserne ved skibets øsning og drikken vand på 
den ene og forvæntningen om vin på den anden side taler 
afgjort for ægtheden (jfr. også kelda her i sin oprindelige 
betydning). »Enføddingsverset« i samme saga slutter sig til 
lignende vers i andre sagaer; fordi det næppe er historisk, 
hvad der fortælles derom, kan det dog være gammelt. 

Blandt de såkaldte J>ættir (der er udgivne samlet i den 
Reykjavikske udgave af Islændersagaer) findes endel, hvori 
der er vers. Deriblandt er Einars ]). Skulasonar, Giis {)., Gull- 
åsu])6r5ar {>., Måna J)., J). af Pérarni stuttfeld. Alle disse er 
fra 12. årh., og da de deri indeholdte vers kunde være ned- 
skrevne dels af digterne selv (Einarr), dels i den næste gene¬ 
ration, kan man trygt gå ud fra, at de er fuldkommen ægte; 
ingen har heller tvivlet om deres ægthed lige så lidt som om 
ægtheden af de vers, der tillægges en Snorre, en Sturla. Dem 
vil vi her helt se bort fra. Så er der Sneglu-Halla J>åttr 
og egenlig ikke flere. 

Hvad Halles vers angår, hidrører de fra midten af det 
11. årh., er altså yngre end mange andre og alle de hidtil be- 

handlede vers. Fra denne side er der altså endnu mindre grund 
til at mistænke dem — hvis de selv intet indeholder, der af¬ 
gjort strider imod muligheden af deres ægthed. At dette ikke 
er tilfældet, vil følgende bemærkninger vise. Versene er 4 
hele, et halvt og 3 kvartvers i drotkvædet, 1 helt i fornyrdis- 
lag på 10 linjer, samt et 1 h og endelig et 7z i runhent (på 4 
stavelser). Om alle disse vers og versstumper (kvædlinger) 
gælder det, at de er noje knyttede til de fortalte begivenheder 
og det på en sådan måde, at det er utænkeligt, at de ikke 
skulde have hørt til sammenhængen fra først af. Halle er 
blandt skjaldene et særsyn som den lystige galgenfugl, han 
var. Versene bærer et umiskendeligt præg af den aktualitet, 
hvoraf de fremgik — kan f. eks. verset om dværgen, eller det 
om den stegte gris egenlig tænkes at være et senere fabrikat? 
— eller kan det hele, også prosaen, være det? Vrøvle verset 
(v. 7) er også særdeles betegnende. Af sproglige og metriske 
ting er der, som vænteligt var, ikke meget, der kommer i be¬ 
tragtning. Vi finder engang rimet a : ø, en linje er rimfri, 
og vi finder, hvad der ikke er uvigtigt, rimet sék (sé ek ): leik-. 

Vi har nu 4 af de storre sagaer tilbage, hvoraf de tre 
handler om skjalde, der tillige var fyrsteskjalde, og hvoraf 
der haves betydelige lævninger både af fyrstedigte og løse 
vers. Det er Eyrbyggja saga, Egilssaga, Hallfredar saga og 
Féstbræflra saga. 

Eyrbyggj a saga. Om denne sagas historiske værd kan 
der ikke tvistes, og der er derom heller ingen strid. Selvom 
den i dens nuværende form hidrører fra tiden efter 1250, er 
den oprindelige saga sikkert ældre, og ikke yngre end fra 
o. 1200. I den findes for det første vers af Tormod Trefils- 
sons drape omSnorre gode, ialt 5 vers, af Od dr breidfirdings 
drape om Illuge på Gilsbakke, 2 v., samt de til en flokk sam¬ 
menknyttede 15 løse vers afTorarinn svarte på Måvahlfå, 
Måhlidingavisur, som de kaldes i Landnåma, alle digtede 
om og efter overfaldet og kampen ved Måvahlifl. Dernæst 
findes der i sagaen 6 vers (+1, der i Bjarnar s. hitdælakappa 

tillægges dennes Bjorn) af Bjorn breidvikingakappe, 3 vers 
tillagte henholdsvis bersærkerne Halli ogLeiknir, samt 
Viga-Styrr (ét hver); to tillagte en gammel kone ( kerling ), 
og endelig en kvædling (7* v. i fornyrdislag; varselsvers). 

Hvad de 3 første digte angår, har der aldrig, såvidt vides, 
været ytret den ringeste tvivl om deres ægthed. 

Tormods digt er affattet i det besværlige versemål 
hadarlag (o: målahåttr med de drotkvædede rim). Allerede 
anvendelsen heraf eller, rettere sagt, den ufuldkomne form, 
som dette versemål her fremtræder i, er i og for sig tilstræk¬ 
keligt vidnesbyrd om digtets alder og ægthed; der findes 
rimløshed også i de lige linjer, for ikke at tale om de ulige; 
på disse mangler skal enkelte steder slutningsrim bøde, osv. 

Hvad Torarins vers angår, er det klart, at prosaen er 
indrettet som en ramme om dem; sammenhængen (og prosa¬ 
forklaringen) er ofte, som vænteligt var, meget løs; jfr. for¬ 
holdet i Kormåkss. Versene er således meget ældre end sa¬ 
gaen. Desuden indeholder de i hvert fald ét sted (i v. 9) en 
hentydning til noget, der tidligere er sket, men hvorom sa¬ 
gaen intet beretter. Ægtheden af versene bestyrkes ikke blot 

ved den ejendommelige individualitet — for ikke at tale om 

■ 

aktualiteten —, der fremtræder deri, men også ved metrum 
og sprogformer. Rimløse linjer findes 3„, 12 6 . 7 , 13 6 ; rimet 
q : d et par gange, i : g én gang (ping : syngva ), hvad der er 
af stor betydning. Desuden former som nær i to stavelser, 
/da, or -, Arnketill. Formen skjaldi (7 2 ) taler ikke herimod; 
det er en gammel analogiform, der både findes hos Kormåkr 
og, noget senere, hos Tormod. Endelig findes nogle sjældne 
ord, ligesom også det må fremhæves, at'versene er dårlig 
overleverede. 

Af Bjorn breiåvikingakappes vers fragår et, som 
snarere tilhører navnefællen i Hitardal; men forvekslingen 
vidner om betydelig alder. Alle de øvrige vers er i drot¬ 
kvædet undt. det 5., der er digtet i halfhnept. Dette sidste 
kunde synes en mistænkelig omstændighed. Muligheden for 

anvendelsen af et sådant versemål (for ikke at tale om 
dets alder) er given ved, at Ottar har digtet et af sine første 
fyrstekvad netop i dette versemål. Det sidste af versene 
antyder bestemt, at Bjorn har været i den beromteStyrbjorns 
hær, dengang da denne gjorde sit tog til Upsala, og at han 
har kæmpet med i Fy ris voldslaget. Dette skal af kronolog¬ 
iske grunde være umuligt eller hojst usandsynligt (således H. 
Gering i indledningen til Eyrbyggja-udg. i Sagabibl.). Dette 
er dog langtfra sikkert. Tidsregningen i slægtsagaerne er jo, 
som bekendt, noget af det allervanskeligste. Indrommes må 
det, at vi i sagaens angivelse af Turids sons, Kjartans alder, 
født »13 eller 14 år for kristendommens indførelse«, har et 
holdepunkt. Vi er efter udtrykkets art berettigede til at regne 
med det sidste tal. Efter det skulde Kjartan være født 986. 
Ifølge sagaen skulde Bjorn være rejst udenlands samme 
sommer som Kjartan blev født. Fyrisvoldslaget kan — efter 
P. A. Munch — have stået netop 986, men heller ikke her er 
årstallet fuldt sikkert. Hvad sagaen (i slutn. af kap. 29) med¬ 
deler om Bjorn og hans forhold til (Jomsborg og) Pålnatoki 
er nu ganske sikkert ikke historisk. Men det er dog klart, 
at vi allerede ved de angivne muligheder er så nær ved 
sammenstillingen Bjorn—Styrbjorn—Fyrisvoldslaget, at man 
helst skulde være lidt forsigtig med at erklære det hele for 
digt. Hvorfor, og hvorledes, kommer man uvilkårlig til at 
sporge, har man da fået den tanke, at sætte Bjorn i forbind- 
«lse netop med Styrbjorn og hans tog? Hvorfor gjorde man 
sig — hvis man lavede noget — ikke sagen lettere og tog 
hvad der lå nærmere for?, hvorfor lod man ham ikke gå til 
Hakon jarl i Norge eller slutte sig til Olaf Tryggvason på 
hans vikingetog? Der var dog — og det er en vigtig om¬ 
stændighed — ikke så megen ære ved Styrbj6rns tog; selv 
faldt han, hans mænd enten nedsabledes eller flygtede — 
ganske vist efter en hidsig kamp. Men egenlig nogen glans 
over nederlaget var der ikke, mindst over de flygtende; sån 
flå eigi at Uppsalum var en virkelig lovprisning. Fra den 

side set var der egenlig ingen grund til at knytte Bjorn til 
toget, da han dog kun kunde slippe levende derfra ved at 
tage flugten. Jeg må antage, at fortællingen herom er i 
overensstemmelse med virkeligheden. I verset findes intet 
mistænkeligt; ti oqr kan, som Gering har påpeget, læses dr 
uden at alliterationen lider derved. Det modsætningsforhold, 
som verset indeholder, bestyrker kun troen på ægtheden. 

Hvad nu de øvrige vers angår, findes rimløshed 4 t ; af 
sprogformer findes miåli (v. 1 ), der findes meget hyppig i den 
ældre tid (hos Gisli, Sigvatr, Arnérr osv.), men rent undtag¬ 
elsesvis i senere tid (kun én gang i 13. årh.), medens mili- nu 
er det almindelige (denne form går dog tilbage til midten af 
11 . årh.); tegumk (v. 1 ) tyder i samme retning (findes hos 
Hallfred, Tormod og Sigvat — og så én gang i det 12. årh. hos 
Kali), Det samme gælder en sammensætning som gæibruår 
(v. 5); også den viser langt tilbage. Der findes endelig for¬ 
vanskninger og et udtryk (Draupnis skattr , v. 2), der und- 
drager sig vor forståelse (beroende på et gammelt mytetræk?, 
eller på forvanskning?). V. 1 og 3 synes ikke ganske at stem¬ 
me med prosaen. Alt i alt mener jeg, at der er overvejende 
sandsynlighed for, at de 5 vers virkelig er af Bjorn; det 6 . er 
jeg nu som for tilbojelig til at tillægge Bjdrn hitdolakappe 
— trods Gerings skarpe udtalelser herom. Gering har ment, 
at Bjorns (breidvfkingakappes) v. 3 (på mun Pqll en mjåva) 
ikke kunde skilles fra det foregående (det af B. hitdolakappe). 
Det kan det nu godt, også fordi v. 3 antyder et andet forhold 
til drengen Kjartan end hint (der bestemt antyder et pater- 
nitetsforhold). V. 3 forudsætter i virkeligheden en anden 
sammenhæng. Der findes i dette vers enkelte ligheder med 
et andet vers af Bjorn hitddlakappe (hvad Gering også har 
gjort opmærksom på); men de kan ikke betragtes som ident¬ 
iske, dertil er uligheden for stor: 

B. breidv. B. hitdk. 

på mun {) 911 en mjova på mun punnrar blæju 

Pérodds aåalbjora ppll (vestarla und fjpllum 

✓ 


(Fold unni mér fpldu) 
fannhvft getu sanna, 
ef åttgpfig ætti 
auObrik sonu glfka 
(enn emk gjarn til Gunnar 
gjalfrelda) mér sjplfum 


Rindr vakdi mik mundar) 
manns Jrfns getu sanna, 
e f gæti son sæta 
sunnu mårs vid runni 
(vøn lætk réttrar raunar) 
riklundud m ér g H k a n. 


Ulighederne er, som man ser, så store, at det aldrig er faldet 
mig ind, at disse vers egenlig var identiske. Derimod kunde 
jeg tænke mig som ret sandsynligt, at det sidste var digtet 
(af Bjorn selv) med det første som forbillede (bevidst eller 
ubevidst reminiscens). 

Vanskeligere er det at hævde »ægtheden« af de to vers, 
der tillægges bersærkerne, bægge om Styrs datter Asdis, samt 
af de to spåvers, der tillægges den gamle kone — ægtheden 
i den forstand, at de skulde være forfattede af de nævnte 
personer. Jeg tilstår, at jeg ikke har megen tiltro dertil. Men 
jeg tror, at disse vers i alle tilfælde er digtede omtrent sam¬ 
tidig af en anden og lagte de pågældende personer i munden. 
Intet i versene peger på meget sene tider, men det må på den 
anden side siges, at de ikke indeholder noget særligt alders¬ 
kriterium. I den gamle kones vers findes a : o-rim (to gange), 
rigtige æ-rim, sék som rim stavelse — alt tegn på betydelig 
ælde. 

Så er der endelig verset af Vfga-Styrr. Fra Jon Olafssons 
uddrag af Heidarvfgasaga vides, at også den har indeholdt 
vers af Styrr. Det er således muligt, at han har været skjald. 
Det i Eyrb. s. anførte vers kan godt være ægte, o: så gam¬ 
melt, at det kan være af Styrr. Det er mærkeligt, at man 
ved bedommelsen af dette vers er gået ud fra formen eflandar , 
der dog kun findes i et par håndskrifter, medens andre og 
udmærkede håndskrifter har eflanda (dat. sing.), som her 
åbenbart er den rette form. Jeg påstår, at i vers i Eyrb. s. 
vilde en sådan form overhovedet være en umulighed — 
ligegyldigt om versene var ægte eller ej. Men det er klart, 

at følgen bliver, at élherdendum (-undum) i 1. 7 må rettes til 
élherdendr um (of), en rettelse, som ikke kan være ringere; 
denne dativ er tildels bleven til, fordi ordet står lige efter 
dælir . 

Jeg har nu gennemgået alle sagaens vers. Resultatet er, 
at der er overvejende sandsynlighed for, at de er eller kan 
være ægte eller dog omtrent samtidige. 

Egil s saga. Herom kan jeg i grunden fatte mig kort og 
henvise til, hvad jeg har udviklet i min Litt. hist. I, 500ff. 
angående Egils vers. Jeg har her fremført Snorres og Olafs 
vidnesbyrd, forskellige sprogformer og versemål, versenes 
gammeldags-individuelle præg, samt påvist, at vi i flere 
af dem genfinder Egils ånd og personlighed, således som 
denne fremtræder i hans bevarede ældre digte. Intet af dette 
lader sig i grunden betvivle. På den anden side findes der 
enkelte vers, der ikke kan være af Egill. Således de to 
vers, han som 3 år gammel skal have digtet. Disse vers er 
dog gamle (formen pria , fjord -) 1 ; v. 37 indeholder den unge 
sprogform blotar ; v. 49 synes ungt på grund af formen 

vexli; dog er denne forms alder usikker. Det er således et 

% 

meget ringe tal, som med nogen sandsynlighed kan antages 
at være uægte; dog er de sikkert ældre end o. 1200. På et 
par steder (se udg. s. 218. 273) står der i hds. 132: »da kvad 
Egill« med åben plads for verset; i de andre håndskrifter 
(henholdsvis W og K) antydes ikke noget vers. Hvorledes 
dette er at forklare er usikkert. Nogle har ment, at det hid¬ 
rørte fra sagaens forfatter, der her vilde indsætte (tildigtede) 
vers i lighed med de andre formentlig uægte (selvlavede) 
vers. Men det kan også forklares så, at forfatteren vidste, 
at der i traditionen forefandtes vers, der handlede om de 
af ham på hvert sted fortalte begivenheder, men som han 
ikke i ojeblikket havde ved hånden. Endelig er det muligt, 
at det hele hidrører fra en afskriver, hvis hensigt det var selv 
at lave de pågældende vers, uden at det er blevet til noget. 

1 Jeg tror nu, at verset, hvor VY/ia-navnet findes (v. 17), er ægte. 

Under sådanne omstændigheder er forholdet uden synderlig 
betydning. 

1 øvrigt findes der versafKveldulfr(l)ogSkallagrfm r 
(3; deraf et halvrunhent). I hvert fald er disse vers meget 
gamle, især Skallagrfms; de er aktuelt-subjektive, og antike 
i hele deres sproglige fremstilling. Jeg nærer ingen betænke¬ 
lighed ved at antage dem for ægte (mærk rimet yngv- :hing-; 
yngv- beror ganske vist på konjektur, men den må betragtes 
som absolut sikker). 

Endelig er der et vers af en jarls datter i Halland; det er 
næppe ægte i egenlig forstand. Det samme gælder om det 
vers, der tillægges Årméds unge datter. Disse vers kunde 
tænkes at hidrøre fra ham, der forfattede Egils (to) første 
vers. 

Hallfredarsaga. Om Hallfreds løse vers har vist al¬ 
drig nogen tvivlet 1 * 3 * , og er det sikkert heller ikke muligt at 
tvivle. De er i den grad individuelle, aktuelle, at det vilde 
være utænkeligt, at sådanne vers var digtede senere, var 
falsknerier. Overfor Hallfred, hovedskjalden fra tiden ved 
1000 , af hvem store dele af fyrstekvad haves, er det også 
umuligt at gore gældende, at det vilde være usandsynligt, at 
han havde været i stand til at digte disse vers. Hertil kom¬ 
mer til overflod den sproglige og hele øvrige form. Nærmere 
gåen ind på disse vers mener jeg derfor er overflødig. 

Tilbage står nu Fostbræ5rasaga. Denne saga er en 
af de mærkeligste m. h. t. overleveringen. Den findes i for¬ 
skellige håndskrifter og bearbejdelser — tildels meget unge; 
herom se min Litt. hist. I sin ældste form findes den i Hauks- 
bok, men her mangler begyndelsen. I nogle yngre hånd¬ 
skrifter findes et vers i hrynjandi(I), som også af sproglige 
(-ur f. r) og andre grunde er en meget ung tildigtning 9 . Nogle 

1 G. Vigftisson har ganske vist, rent vilkårligt og uden nogen be¬ 

viser, erklæret nogle for uægte. 

3 Dette vers tillægges, karakteristisk nok, heller ikke Tormod, 

men det hedder: »herom blev dette (er dette blevet) digtet«. 


Digitized by Google 


Original from 

UNIVERSITY OF MICHIGAN 



48 


SAGAERNES LAUSAV1SUR. 


— Tormods sidste — vers anføres også i Olaf d. helliges 
saga, en omstændighed, der kraftig støtter deres ægthed. 
Foruden de løse vers — ialt 24 (hvoraf G. Vigfusson mener, 
at op imod 20 kan være ægte) — indeholder sagaen også 
15 vers af et arvekvad om Torgeir. Da disse vers — af 
G. Vigfusson — er bleven erklærede for uægte, må vi — 
undtagelsesvis — komme nærmere ind på disse.drapevers. 

I og for sig er der intet m. h. t. deres form, der beviser 
deres uægthed. Der findes rimløshed kun et par steder; 
mere har de gamle former prétian , fimtian og drengi (dat.) 
at sige; de taler bestemt for versenes hoje ælde. Ser vi på 
prosaen, vil vi se, at der er flere uoverensstemmelser til¬ 
stede, idet versene indeholder ting, hvorom sagaen tier. Jo- 
durs fader nævnes således ikke deri, men verset kalder 
ham ‘Klæings son’; et andet vers synes at nævne en Oddr, 
hvilket navn sagaen intet ved om. Det i v. 4 så karakte¬ 
ristisk omtalte forhold mellem fostbrødrene (bruddet mel¬ 
lem dem) kender sagaen åbenbart kun fra verset. Også i 
v. 3 findes noget antydet (folks stemning i anledning af et 
drab — hojst karakteristisk), hvorom sagaen intet ved. Alt 
dette er i virkeligheden så kraftig talende vidnesbyrd om 
ægtheden som ønskeligt, for ikke at tale om, at versene 
gennemgående går indtryk af, at deres forfatter taler så at 
sige som første hånds vidne (jfr. udtrykket i v. 13: pau 
eru ord komin nordan). Hvad har da bevæget G. Vigfiisson 
til at udstede sit anatema over digtet? Det skal være en 
anakronisme, som sagaen indeholder, idet den lader Torgeir 
være på vikingetog med Rognvald Bruseson (den senere 
Orknøjarl). Her må der nu for det første lægges mærke til, 
at håndskrifternes fremstilling er noget forskellig. I 132, 
hvor sagaen er meget bearbejdet, står det som anført (»Rogn- 
vald Bruseson var da klar til hærtog« osv.; her er jo Rogn- 
vald hovedmanden), medens det ifølge Hauksbok er jarlerne 
Torfinn og Bruse, der er lederne og de herskende; men hos 
Bruse var da sonnen Rognvald, altså vel som mindreårig, 

og »med ham (d. v. s. på hans skib) var Torgeir«. Ifølge 
Orkneyingasaga (Heimskringla) var Rognvald 10 år gammel 
1022 , og da tog han med sin fader til Norge; for dette år 
måtte altså det nævnte hærtog være foretaget, f. eks. året i 
forvejen. I Fostbr. saga er tidsregningen noget usikker. Der 
er, som man ser, intet umuligt i, hvad Hauksbék fortæller; 
ligesom Rdgnvald 10 år gammel tager med sin fader til 
Norge, kunde han ét år for have været med ham på hærtog. 
Imidlertid bliver det påfaldende, at verset nævner ham, der 
dog ved den alder ikke kan have indtaget nogen ledende 
stilling. — Men, kunde man sporge, er det givet, at versets 
Rognvald, der her ikke karakteriseres, men blot nævnes, 
er identisk med Rdgnvald Bruseson? Beror sagaens identi¬ 
ficering på andet end en konjektur? Det er dog, fra mit 
standpunkt, så sin sag at ville betvivle en sådan angivelse ; 
men sagaen er ganske sikkert mindre historisk i enkeltheder 
end mange andre. Skildringen af Tormods sidste dage er 
på flere punkter anderledes i Olaf den helliges saga end i 
sagaen. Om Torgeirs udenlandsrejser ved sagaen i øvrigt 
meget lidt eller intet. I betragtning heraf vilde det næppe 
være for dristigt at antage, at versets Rognvald ved konjektur 
er bleven identificeret med jarlen, Bruses son, forudsat at 
man finder Hauksboks fremstilling umulig eller usandsyn¬ 
lig. Hvem versets Rognvald så kunde være, kan det ikke 
nytte at søge at udfinde. Men det må hævdes, at grundlaget 
er for spinkelt til at støtte versets (og drapens) uægthed. 
Da måtte prosaen under alle omstændigheder vige. G. Vig- 
fusson havde da også tidligere en helt anden opfattelse (se 
Safn I 464), ifølge hvilken Rdgnvald ved 1022 skulde have 
været ældre end 10 år (hvilket han mener fremgår af, hvad 
der fortælles om ham efter Stiklestadslaget). Dette er slet 
ikke urimeligt. Er det rigtigt, forliges sagaen og verset natur¬ 
ligvis endnu bedre. Det er nu formentlig sagens sande 
sammenhæng 1 . 

1 Jfr. hermed Gaertner, Beitr. XXXII, 394 f. 

Aarb. f. nord. Oldk. og Hist. 1912. 4 

Endelig skal jeg bemærke, at G. Vigfussons beskrivelse 
af disse drapevers i Orig. Isl. II 674 er så urigtig og uret¬ 
færdig som muligt. 

De løse vers af Tormod findes i sagaen samt i den 
legendariske saga om Olaf og i Heimskringla (de sidste). 
For disses vedkommende vejer dette jo tungt. Sproglige kri¬ 
terier er der, lige så lidt som i drapaen, ikke synderlig mange 
af. Rimløse linjer findes så godt som ikke (kun et par gange); 
af g : a-rim er derimod ikke så få (8 8 ,18 s , 20 2 ,25 8 og måske 
engang til), g : a-rim én gang (1 8 ), gamle ordformer er skjaldi 
(se ovf. 42), tegask (ovf. 44), orum (verb.), samt Åleifr (19. 21. 
22). At mærke er, at vi her finder ikke blot torg i en kenning 
(men torg er jo et meget gammelt låneord, meget ældre end 
Tormod), men også kgndill , et ord der er indkommet med 
kristendommen (findes også i sin egenlige betydning hos 
Tormods samtidige, Torarin lovtunge). Intet spor findes i 
versene af yngre sprogformer eller ord. 

For versenes ægthed taler deres individuelle tone; digt¬ 
eren omtaler sit sorte hår, angiver sin alder — for ikke at 
tale om enkeltheder i de pågældende begivenheder, som 
en senere digter næppe var falden på at omtale. G. Vigfus- 
son udpeger op imod 20 som ægte, men hans eklektiske 
fremgangsmåde er fuldstændig vilkårlig. 

V. 2 hentyder til, at Tormod, efter at have tilegnet en 
anden ung kvinde sine vers om Torbjorg kulbryn, dromte om 
Torbjorg og fik ojensmerter, så at han ændredé versene igen. 
Mod versets ægthed taler dette i virkeligheden ikke. Tormod 
måtte have en dårlig samvittighed i anledning af sin svig 
mod Torbjorg og har så kunnet betragte en pludselig sygdom 
som straf for sin troløshed. Dette passer til, hvad vi ellers 
ved om Tormods sindelag. 

I flere af versene fra Gronlandsopholdet er det klart, at 
prosaen er dannet efter versene (således ved v. 5, 6 og 9) og 

ikke omvendt. — I v. 10 hentyder Tormod under sit ophold 

* 

hos kong Knud (efter tilbagekomsten fra Gronland; herom 

ved sagaen intet) 1 til Torarin lovtunge, hvilket er et afgjort 
bevis for versets ægthed. I øvrigt er versene stemmende 
med prosaen. Derimod er sagaens fremstilling, som anført, 
ikke helt stemmende med Olafssagaens, hvilket tyder på en 
gammel tradition, der har spaltet sig*. 

Alt i alt er grundlaget for at anse Tormods løse vers for 
ægte så solidt som tænkeligt. At erklære dem eller nogen af 
dem for uægte er et fuldstændigt postulat. 

Dr. K. H. Gaertner har i en grundig — man fristes til 
at sige: altfor grundig — afhandling (i Beitråge XXXII) be¬ 
handlet sagaens vers meget indgående. Han er der kommet 
til det resultat, at endel af versene er uægte, deriblandt f. eks. 
v. 3 af drapen om Torgeir (men dette kun på grund af en 
total misforståelse og gale rettelser) 3 . Forf. opererer med 
forskellige bevismidler, hvoraf endel er selvfølgelige, som 
versenes reelle indhold og sprog. Men desuden anvender 
han hojst subjektive og derfor mere end tvivlsomme kriterier, 
som antagelsen af »uanskuelige, unaturlige epiteta og skruede 
kenninger«, »digtningens ånd«, for ikke at tale om en særlig 
rimteknik og lign. Alt denslags er, hvor materialet ikke er 
storre, så godt som ganske værdiløst; det er også mødt med 
gode modgrunde og kritik af C. F. Hofker: De Féstbræåra- 
saga (Groningen 1908). Jeg finder det ganske unødvendigt 
at komme nærmere ind på hele sagen. Det vilde føre altfor 
vidt i denne sammenhæng, og jeg må henvise til ovenstående 
bemærkninger. 

Foruden alle de ovenfor behandlede løse vers findes en¬ 
del enkelte vers af navngivne mænd (og kvinder) — foruden 
af hirdskjalde som Eyvindrog Sigvatr. Om disse sidste 

1 Et minde om dette ophold har sagaen dog, når den siger, at 
kongen til at begynde med ikke var synderlig venlig mod Tormod, 
— grunden hertil var naturligvis den, at han havde været hos Knud, 
og kongen har ment at have grund til at mistænke ham. Jfr. Sigvat. 

* En udredelse af forholdet mellem sagaen og Olafssagaen er meget 
vanskelig. 

* Forf. misforstår flere ting, f. eks. ordet régsmenn i |>orgdr. 4. 

4* 

skjaldes vers hersker der vist ingen tvivl; ægtheden af Sigvats 
vers kan i hvert fald ikke betvivles mere end hans drapevers. 
Eyvinds vers har alle de ældens kriterier, som der overhove¬ 
det kan fremføres (især m. h. t. sprogformer). AfTorf-Ei- 
narr haves 5 vers — lige aktuelle alle og i et meget gammel¬ 
dags versemål (ufuldstændigt drotkvædet). Af brødrene 6 1 å fr 
helgi og Haraldr hardrådi haves en hel del vers — om 
hvis ægthed der næppe kan rejses begrundet tvivl. Noget 
lignende gælder nogle vers af Magnus d. gode og Magnus 
bar fod. Man lægge mærke til, at det er medlemmer af 
den norske kongeslægt, der optræder som skjalde. Tvivl 
kunde der derimod måske rejses om de par vers, der tillæg¬ 
ges Olåfr Tryggvason; det ene er dog vist ægte, kvæd- 
lingen, hvorpå Hallfred svarede. Af alle andre skjalde an¬ 
føres der kun et eller hojst 2 vers. Om dem gælder det, at 
beviser for ægthed eller uægthed ikke lader sig føre. Her 
gælder det så at sige tro eller ikke-tro — i flere tilfælde ial- 
fald; dette sidste gælder navnlig vers fra de ældste tider, vers y 
som tillægges Bragi, Harald hårfagre og de til ham knyttede 
skjalde, samt den med dem samtidige Hildr Hrolfsdottir. 
Mindre synes tvivl at være berettiget, når det gælder mænd, 
som ellers vides at have været skjalde, som Glumr Geirason,. 
Einarr skålaglamm, Ulfr Uggason, Bersi Skåldtorfuson, Giz- 
urr, Porfinnr munnr, 6ttarr, Arnérr, Oddr kikinaskåld. 
At Hårekr, Eyvinds son, kan have været i besiddelse af 
skjaldeævne, kan ikke forundre (2 vers). Også Ulfr staller 
hørte til en familje, der talte skjalde i sin midte. Den bér- 
arinn, der er knyttet til Olaf Tryggvason, er mulig ingen 
anden end Tora rin svarte. De vers, der er knyttede til krist¬ 
endommens indførelse, af £6rvaldr veili og Steinunn 
(moder til Skåld-Refr), jfr. Ulfr Uggason, er ganske sikkert 
ægte; af Torvald vidforle haves et. Desuden tillægges vers. 
blandt norske: Gunhild kongemoder, Hakon gode (en kvæd- 
ling af hver) og Torkel klypp (der i hvert fald er forvansket) 
Bårflr, Halddrr Rannveigarson, Eindridi, borgeirr flekkr. 

hérgils, Hjprtr, blandt Islændere: borvaldr Hjaltason (tovers), 
Stefnir, Griss, Njåll (halvvers, som også tillægges Harald 
hårdråde), Snæbjprn, Jpkull — foruden endel anonyme vers. 

Tvivl kan der derimod med rette rejses mod de vers, der 
tillægges danske mænd som Vagn (jfr. ovf. om Sven tveskæg), 
skont noget umuligt i, at danske mænd kunde have digtet 
vers, som der her er tale om (bortset fra Sven), er der næppe. 

# 

Endnu en skjald er det nødvendigt at dvæle ved, uagtet 
han ikke hører til slægtsagaernes personer, jarlen Rognvald 
på Orknøerne (d. 1158). I Orkneyingasaga anføres en mængde 
vers af ham, digtede ved forskellige lejligheder. Sammen med 
Islænderen Halir digtede han også den bekendte Håttalykill, 
som ikke vedkommer os her. Om de løse vers, der bærer 
umiskendeligt præg af en digterindividualitet, og som i reglen 
«r skæmtsomme vers om de fortalte begivenheder, har hver¬ 
ken jeg eller overhovedet nogen tvivlet. De er jo alle fra 
midten af det 12. årh. Den grund, som man har anført mod 
versene fra 10. og 11. årh. (at versene ikke kunde erindres 
så længe), måtte her betragtes som bortfalden, da afstanden 
i tid kun var o. 50 år. Heller ikke kunde man indvende, at 
der her er tale om orknøske vers; de kunde derfor godt 
være kommen til Island og opbevarede der, ligesom f. eks. 
biskop Bjarnes vers, for ikke at tale om de ældre. Mellem 
Orknøerne og Island gik der skibe måske årlig. Hos Rogn¬ 
vald jarl vides jo Islændere også at have været l . I sproglig 
henseende er der ikke meget, der kan komme i betragtning; 
mærkes kan udtalen er, der synes at forekomme 2 6 ; den 
findes også i Håttalykill; overgangen e s til e r er først fore¬ 
gået i Norge, derfra er den tidlig kommet ind i orknøsk, 
senere (kort efter 1200) i islandsk. Men om ægtheden vidner 
fremfor alt aktualiteten, hentydninger til Rognvalds egen 

1 Det er sikkert ikke uden betydning for den isl. traditions op¬ 
ståen, at det var et islandsk skib, Rognvald sejlede til Orknøerne på 
fra Norge, efter at kan var vendt tilbage fra sin Jorsalfærd. 

vækst og andre småting, som en islandsk digter sikkert ikke 
af sig selv havde kunnet hitte på. Har man overhovedet 
nogensinde indtryk af samtidighed, så er det her, og det så 
levende som ønskeligt. 

Blandt disse vers er der nu en gruppe, ialt 17, der siges 
at være digtede på den store Jorsalfærd i årene 1151—53, og 
af disse er der igen nogle, der tilhører en episode, der hand¬ 
ler om Rognvalds ophold i byen Narbén i Sydfrankrig, d: 
Narbonne. Sagaen meddeler, at der i byen herskede en ung r 
skon dronning, ved navn Ermengerd (en jarledatter; faderen 
var død), der modtog jarlen, og det antydes, at et giftermål 
med jarlen ikke skal have været Ermengerd fjærnt. 

Jarlen rejste videre, men stillede måske i udsigt, at han 
på tilbagevejen vilde gæste byen. Her er det, at prof. H. Ge¬ 
ring har foretaget en undersøgelse til belysning af denne 
episode og er kommen til det resultat, at den er et yngre 
indskud og uhistorisk — hvoraf følgen måtte blive, at dens 
vers i det mindste blev tvivlsomme m. h. t. ægtheden 1 . I 
denne fortjænstfulde ^undersøgelse påvises det, at der i virke¬ 
ligheden i den første halvdel af 12. årh., »altså samtidig 
med Rognvald«, var en historisk Aymeri (11) de Narbonne 
(d. 1134), der var gift med en Ermengarde og efterlod sig 
en datter af sa m me navn. Allerede dette er, efter min me¬ 
ning, så fortræffeligt som ønskeligt. Det er naturligvis den 
sidste, der skulde være sagaens Ermengerd. Men nu oplyses 
der videre, at denne yngre Ermengerd var gift anden gang 
1145 (første gang 1142). Da jarlen altså (1151) kom til Nar¬ 
bonne, var hun, siges der, »forlængst ud over ungdommens 
blomstring og ikke mere at få«. Hertil er nu straks at be¬ 
mærke, at denne udtalelse er for rask. Hendes første gifter¬ 
mål finder sted 1142; hun har næppe dengang været over 
20—25 år, skulde man tro, altså født o. 1120, hvilket jo passer 
godt til hendes faders alder og hendes egen levetid. 1151 be¬ 
høver hun ikke at have været ældre end 32 år. I den alder 

1 Zeits. f. deut. Philol. 43. s. 428 ff. 

kunde hun selvfølgelig gore indtryk på mænd ved sin skøn¬ 
hed og statelighed, men helt ung kunde hun naturligvis ikke 
kaldes; på dette punkt er sagaen mindre rigtig. Fra historisk 
synspunkt må det altså siges, at Rognvald må have truffet en 
Ermengerd i Narbonne, forudsat at han er kommen til denne 
by. For så vidt er jo netop alting godt. Hvorvidt hun allerede 
igen var en enke, kan ikke vides, og jeg indrommer gærne, 
at hendes mand ligeså godt endnu kan have været i live. 
Hvis så er, er sagaen urigtig, men vel at mærke kun sagaen. 
Hvad versene siger, skal vi snart se. At sagaen i sin beret¬ 
ning om Jorsalfærden ikke er rigtig i alle enkeltheder, kunde 
man næsten apriori forudsætte. Der er jo her tale om be¬ 
givenheder i det fjærne, der under genfortællingen og over¬ 
føringen til Island meget let kunde forstyrres og forvanskes. 

Under sådanne forhold har vi heller ingen absolut vis¬ 
hed for, at versenes rækkefølge — forudsat at de er ægte 
— er den absolut oprindelige. 

Det 1. vers beskriver Ermengerds skonhed (statelige skik¬ 
kelse og silkegule hår), i det 2. (der ligesom de følgende skal 
være digtet, efter at man havde forladt Narbonne) udtaler dig¬ 
teren, at han vil huske Ermengerds ord om, at de først skal 
til Jordan; siden vil de vende tilbage til Narbonne (dette 
kunde jo godt siges, selv om Rognvald senere ændrede sin 
rejseplan; i øvrigt kan også det sidste opfattes som Ermen¬ 
gerds ønske). Det 3. vers indeholder en sammenligning mel¬ 
lem livet hos Ermengerd (»hun bar os vin« — og »hendes 
skonhed sås«) og det strabaserende angreb på et kastel (der 
ifølge prosaen ganske vist skal være i Galizien). Et 4. vers 
sammenligner Rognvalds glade liv ved jul hos en nordmand, 
pg vi kan således se bort fra det. Det 5. vers er af lignende 
indhold, hvor den »vælske viv« nævnes (»jeg under den 
ætgode kvinde« hedder det her). I et 6. vers hentyder R. til 
en kamp i Spanien, han havde haft, og siger, at han »vænter 
et møde med kvinden«; hermed menes Ermengerd, der næv¬ 
nes i verset. Dette antyder, at R. endnu agtede sig samme 


Digitized by Google 


Original from 

UNIVERSITY OF MICHIGAN 



56 


SAGAERNES LAUSAVISUR. 


vej tilbage. »Fordi jeg har haft en så hård kamp, er jeg Er- 
mengerd værd«. (Dette sidste kunde tyde på, at hun da var 
enke, men det behøver ikke at udtrykke andet end R.s be¬ 
undring for hendes skonhed). Det 7. vers hentyder til en 
kvinde, han skulde have lovet noget, da han rejste »nord¬ 
fra«; hermed sigtes der vistnok til en kvinde hjemme på 
Orknøerne og har intet med Ermengerd at gore. I det næ¬ 
ste vers (det 8.) omtales atter den »vælske kvinde« (ligesom i 
det 5. vers), og her er det klart, at de er på sejladsen øst for 
Spanien. Endnu i et vers — der handler om et angreb på 
en dromund i Middelhavet — mindes han kvinden i Nar- 
bonne, der vil »erfare hans kamp«. 

Disse vers udtaler i det hele kun en mands (digters) be¬ 
undring overfor en smuk og statelig kvinde; der er varme 
og spøgefuldhed i udtrykkene, men nogen egenlig erotik el¬ 
ler lidenskab kan jeg ikke finde deri. Ikke med ét ord an¬ 
tydes nogen virkelig eventuel forbindelse mellem de to eller 
overhovedet nogen som helst tilbojelighed fra hendes side. 
Der er intet deri, der strider imod, at vedkommende var gift 
i forvejen. Som forholdene var, kunde enhver have udtrykt 
sin beundring således. Med andre ord: det er sagaens pro¬ 
saiske fremstilling, der er i s t r i d med versene; dens ophavs¬ 
mand har læst eller ment at kunne læse noget ud af dem, 
som ikke var deri, også fordi han ikke nærmere har kendt 
vedkommende dames forhold. Hvis versene var lavede i 
henhold til prosaen eller til en lignende opfattelse som dens, 
vilde de sikkert være bleven anderledes. Det er den, der 
giver en urigtig fremstilling —, versene kan derfor være ægte 
nok, og det er de sikkerlig også. 

Ti at Rognvald jarl ikke har været i Narbonne, det er så 
utroligt, at jeg ikke kan tænke mig det. Hvorledes skulde 
den tanke overhovedet være opstået, at lade ham komme 
derhen og opholde sig dér, hvis der intet var til grund der¬ 
for? Narbonne er jo en by, der ellers så godt som aldrig fore¬ 
kommer i litteraturen; der kan altså ikke have været noget 

særligt, senere kendskab til den, der har bevirket, at episoden 
blev lavet der ude på Island l . Men at R. er kommen derhen, 
forklares let deraf, at man netop fulgte kysten. R. er sejlet 
op langs Spaniens østkyst. I øvrigt kan jeg m. h. t. sagaens 
fremstilling henvise til, hvad der andensteds vil fremkomme. 

Med Rdgnvald fulgte 3 skjalde. Af 2 af dem anføres der 
vers om Ermengerd. Den ene siger, at han var lykkelig, hvis 
han fik lov til at sove en nat hos hende, og siger udtrykkelig, 
at de vil aldrig se hende mere; dette tyder afgjort på det 
modsatte af, hvad sagaen siger, og stadfæster det ovenfor 
fremsatte. Den anden ønsker, at Ermengerd må leve lykke¬ 
lig længe — altså også en afskedshilsen. 


Jeg håber ved denne gennemgang at have vist, hvor liden 
grund der i virkeligheden er til at betvivle ægtheden af de 
løse vers, der findes i de fleste slægtsagaer. Tvivlen om de¬ 
res ægthed kan i hvert fald ikke støttes af indre eller ydre 
kriterier, knyttede til versene selv. Tilbage står så kun en 

m 

almindelig, mere eller mindre vag, tvivlen om muligheden 
af, at sådanne vers kunde digtes og opbevares. Men selv en 
sådan tvivl er efter min mening ganske uberettiget. 

1 Ti Gerings forudsætning, at et chanson de geste om »Aymcri de 
Narbonne« (i Karl d. stores tid) fra beg. af 13. årh. er kommet til Is¬ 
land og der har givet anledning til episoden, finder jeg. mildest talt, 
lidet sandsynlig. 

ET MÆRKELIGT ARKÆOLOGISK¬ 
ANTROPOLOGISK FUND FRA STENALDEREN 

ved HANS KJÆR. 


I Foraaret 1911 indkom der til Nationalmuseet Underret¬ 
ning om, at man paa en Lod af Over Vindinge By 1 , 
ca. 7 Km. nord for Vordingborg, havde fundet et stensat 
Gravkammer. 

Ved den snart efter af Museet foretagne Undersøgelse 
viste det sig, at Findestedet var paa et højt Punkt i Ter¬ 
rænet, som derfra sænkede sig til alle Sider, især mod Øst 
og Syd. Nogen egentlig Gravhøj havde i Mands Minde ikke 
været synlig; der var gennem en lang Aarrække pløjet hen 
derover. Endnu var dog saa megen Højning af Jordfladen 
kendelig, at der for Arkæologen ikke var nogen Tvivl om, at 
de sidste Rester af en Gravhøj endnu var til Stede. 

Ved at grave efter Sten havde man i ringe Dybde under 
Jordfladen truffet paa Østenden af Graven. To flade, opret 
staaende Sten havde dannet et Lukke, som man havde 
kunnet fjærne uden i øvrigt at beskadige Kamret. Dette var 
i Aabningen delvis fyldt med Jord. Man kunde se ind under 

Dækket og havde kunnet bemærke, at der i Vest laa flere 

/ 

Menneskekranier. 

Kamret viste sig at være en G rav kiste fra Stenalde¬ 
rens sidst^ Tidsafsnit. I sin Bygning svarede den i det hele 
til det Billede, som disse Grave frembyder paa Sjælland 2 , 
jvf. Fig. 1—2. For Vestenden begrænsedes det aflange Grav- 

1 Matr. Nr. lOi af Over Vindinge, Sverborg Sogn, Hammer Herred. 

2 Jvf. Aarbøger f. n. Oldk. og Hist. 1910, S. 169 o. fig. 

rum af en enkelt bred og svær Sten, medens 6 Sten dannede 
hver af Langvæggene. Til en Længde af 3,30 M. svarede en 
Bredde af 1,20 M. i Vest, 1,34 M. ved Midten, alt maalt ved 
Bunden. Bredden var saaledes noget over Gennemsnits- 
maalet; ogsaa Længderetningen var noget afvigende fra det 
normale, nemlig Ø.N.Ø.—V.S.V., medens Gravkisterne sæd¬ 
vanlig har paa det nærmeste øst-vestlig Retning. I Gravens 
Østende nærmede de 2 Længdevægge sig saa stærkt til hin¬ 
anden, at selve Indgangsaabningen ikkun havde en Bredde 
af 0,60 M. Den. indvendige Højde fandtes at være 0,80 M. 
Paa Sidestenene og den vestre Endevæg samt paa indskudte 
Kilesten og afflækkede Granitstykker hvilede 3 fladagtige 
Dæksten, hvoraf de 2 vestligste var usædvanlig store. For 
Østenden havde staaet de 2 foran nævnte Stenflager, lodret 
op og i næsten lige Vinkel til hinanden, støttede mod de 
østligste Dæk- og Bæresten. Foran dette Lukke havde ligget 
en Del hovedstore og større Sten til Afstivning. Det hele var 
nedgravet usædvanligt dybt, ca. 1,20 M., i Undergrundens 
faste Ler. Over hele Graven laa en dækkende og skærmende 
Kappe af knust Flint og Ler. 

I alle væsentlige Forhold frembød da Gravkisten ved 
Over Vindinge i sin Bygning det for denne Art af Mindes¬ 
mærker typiske Billede. Under Udgravningen viste det sig, 
at den vestligste, meget brede Dæksten paa Grund af For¬ 
vitring og Frostsprængning — det overliggende Jordlag var 
kun et Par Spademaal dybt — var bleven saa opløst, at den 
ikke kunde bære sin egen Vægt. Forinden der kunde træffes 
Foranstaltning til at fjærne den, brast den i adskillige store 
Stykker, der delvis gled ned i Gravrummet, hvorved de i 
Vestenden synlige Kranier beskadigedes. 

Efter at hele Dækket var aftaget, viste Rummet i Grav¬ 
kistens Indre sig delvis jordfrit; nogen Jord var dog til Stede, 
men fordelt paa ulige Maade. I den vestre Fjerdedel laa 
over Skeletdelene kun faa Cm. Jord. Helt synlige var 3 løst- 
liggende Kranier, Fig. 1, Nr. 4, 5 og 6, kun forneden omgivne 

afJord; et Bækkenben, Fig. 1, Nr. 11, ved nordre Langvæg, 
var mere end halvt synligt, ligesom ogsaa andre Skeletdele 
tydelig kunde bemærkes gennem det tynde Jordlag; men 
ogsaa det øverste af Kranium Fig. 1, Nr. 10, af det sidst grav¬ 
lagte Individ, var fremme. Omtrent fra dette Kranium blev 
Jordlaget derimod noget tykkere, jævnt tiltagende østefter, 
til det helt i Østenden var godt 1 /8 M. dybt. Det var stærkt 
lerblandet Muldjord af mørk Farve; mod Øst indeholdt det 



1 1 1 1 1 I 1 1 * * 1 J 

0 I 

Fig. 1. Gravkiste. Over Vindinge. 

Goterne er regnede fra det laveste Punkt af Gravens Bund (0,00); i Øst 
laa denne 3, i Vest 4 Cm. højere. Cotetallene 1,15—1.31 og 1,16 betegner 
Dækstenenes Oversider. Snittet af Sidestenene er taget ved Gravens Bund. 

nogle indtil hovedstore Sten. Laget kan kun være indbragt 
med Hensigt og fra Øst, uden al Tvivl for at dække det sidst 

m 

gravlagte Individ. Lignende Forhold er nu og da bemærkede 
ved andre sjællandske Gravkister, i udpræget Form i en senere 
undersøgt Gravkiste ved Marbjerg, nær Roskilde. 

Skeletdelene af det sidst nedlagte Individ forefandtes, lige¬ 
ledes overensstemmende med ikke faa Iagttagelser fra Grav¬ 
kisterne, at ligge uforstyrret og i alt væsenligt i naturlig 
Orden, omtrent midt i Graven (Fig. 1, Nr. 10), alt med Und¬ 
tagelse af Kraniet overdækket med et stenfrit Jordlag af 
indtil 0,15 M. Tykkelse. Skelettet laa paa Ryggen, med 
Hovedet mod Vest, Benene udstrakte. Overarmene fandtes 
ved hver sin Side af Overkroppen, medens Underarmene laa 

skraat over Underkroppen, næppe i helt oprindelig Stilling; 
mulig var den først fremkommen ved Forskydninger under 
eller efter Indsættelsen i Graven. I hvert Fald laa nogle af de 
andre Knogler ikke paa helt oprindelig Plads; dette gælder 
saaledes Underkæben (jfr. Fig. 1), Korsbenet, der ses paa 
Fig. 2, liggende øst for Bækkenet, ud for del øverste af højre 
Laarben, og ligeledes Underbenene. Store var Forskydnin- 



Fig. 2. Parti af Gravkisten, set fra S.S.V. 

Midt i Graven ligger det sidste Skelet; ældre Knogler ses vest og nord derfor. 


gerne dog ikke. Var det gravsatte Individ oprindelig omsluttet 
af en Trækiste, eller hvilede det paa en Trætlage eller lig¬ 
nende, kunde Uregelmæssighederne vistnok forklares blot 
ved Jordens gradvise Sammensynken, idet Underlaget op¬ 
løstes. Kraniet laa i rette Afstand fra Overkroppen, sluttende 
til de øverste Hvirvler; det hvilede paa sin venstre Side, saa¬ 
ledes at Ansigtet vendte mod N. Ogsaa en Del Fodrods- og 
Fodknogler laa paa deres rette Sted, men uden at Føddernes 
Stilling kan angives; Haandknoglerne var derimod stærkt 
spredte. 

Skelettet laa ikkun 3—4 Cm. (Fødderne dog ea. 9 Cm.) 
over Gravens Bund. Under det laa kun ganske enkelte 
Knogler af andre, ældre Skeletter. Talrige Knogler fandtes 


Digitized by Google 


Original from 

UNIVERSITY OF MICHIGAN 


62 ET MÆRKELIGT ARKÆOLOGtSK-ANTROPOLOGISK FUND. 

I 

derimod mellem dette Skelet og Gravens søndre Langvæg, 
især nær ved Stenene, samt i Vestenden; et mindre Antal laa 
ved nordre Langvæg, mest hen imod Vest. Der var aaben- 
bart ved Fjærnelse til Siderne og vestud af de ældre Skelet¬ 
dele skaffet Plads for den sidste Gravlægning. De lange Rør¬ 
knogler laa som oftest i Gravens Længderetning, men det 
var i øvrigt klart, at Bortfjærnelsen var sket temmelig hen¬ 
synsløst og voldsomt. Adskillige Knogler laa saaledes tæt 
indpressede i Mellemrum mellem Stenene. En Overarms¬ 
knogle fandtes ved Gravens Bund i Hjørnet mod S.V., saa 
haardt indpresset, at det halve af dens Længde var inde 
mellem Stenene, hvor Knoglen sad meget fast, med den mod¬ 
satte Halvdel skraat opefter ind i Kamret, ca. 0,15 M. over 
Bunden. Kranierne 4 og 6 laa i forstyrret Stilling, som paa 
Fig. 1 angivet, og midt imellem dem laa en Laark Aogle; i 
tilfældig Stilling laa ogsaa Kranium 5, uden at denne dog 
blev nøjere iagttaget, idet Kraniet knustes ved Dækkets Ind- 
styrtning. Underkæberne var skilte fra de Kranier, hvortil 
de hørte: Til Kranium 5 svarede Underkæbe 9, dpr laa 
0,20—0,25 M. mod N.Ø. og i lidt dybere Niveau; til 4 hørte 
Kæbe 8, der fandtes 0,7 M. mod N.N.V., ved Issen af Kra¬ 
niet af det sidste Skelet, og 6 Cm. højere; Kranium 6 er 
sammenhørende med Underkæbe 7. 

Ogsaa de i Gravkistens Indre forefundne Forhold hen- 
pegede da med al Bestemthed til, at Kamret kun kan jævn¬ 
stilles med de sædvanlige Stengrave fra Stenalderens sidste 
Afsnit. Dette har særlig Betydning, idet de fremdragne Old¬ 
sager var faa og lidet udprægede: 

Skifersmykke Fig. 1, Nr. 1 var af den jævnlig fore¬ 
kommende Form, Sophus Muller, Ordning af Danmarks 
Oldsager, Stenalderen, Nr. 205, et lille, temmelig slankt 
Stykke med Indboring fra den ene Side og fra den brede 
Endeflade, 0,07 M. 1. Det er uornamenteret, men viser en 
Del fine Ridser efter Afslibning. 

Lerkar Fig. 1, Nr.2, en Skaal med temmelig lille Bund, 

let udbuget, rundet Side, let indsnøret ved Banden, der er 
tynd og udadbøjet; H. 0,082 M., Br. 0,15 M.; foroven er det i 
den ene Side ufuldstændigt, itubrudt allerede i Oldtiden; paa 
den ene Side findes en lille, fladt udstaaende, aflang, ørelig¬ 
nende Knop med 2 lodrette Gennemboringer; Karret skulde 
saaledes synes bestemt til at hænge op, men den modsatte 
Side har næppe haft nogen tilsvarende Knop. Karret er 
iøvrigt uornamenteret. Lermassen er god og jævn, uden 
dog at naa de bedste Kar af Jættestuetyperne. Ydersiden er 
glat, brunlig i skiftende Nuancer. Det er betydelig bedre ud¬ 
ført end de Kar, som tidligere er fundne i Gravkisterne, og 
det ligner intet af dem i Form. Det kunde vel minde om 
visse Kar fra Jættestuer, men heller ikke fra disse kendes 
noget nøjere tilsvarende; lige saa godt kunde det efter For¬ 
men sammenstilles med Træskaale fra Bronzealderens ældre 
Afsnit, og dets Forarbejdning og Ydre henleder snarest Tan¬ 
ken paa den ældre Bronzealders hidtil dog kun i et Faatal 
kendte Lerkar 1 . Skaalen kan ikke høre sammen med den 
sidste Gravlægning; den fandtes, staaende paa sin Bund, helt 
under Fodknoglerne; maaske just ved den sidste Gravlæg- 

1 I de af Stenalderens Lerkar, som var bestemte til at hænge op, an¬ 
bragtes Snorehullerne som Regel vandret; kun i Laagene gennemboredes 
de lodret. Lodret Gennemboring kendes kun undtagelsesvis; den findes 
paa et lille Kar af Stenaldersform, optaget som eneste Gravgods i en Grav, 
der efter Formen synes at tilhøre den ældre Bronzealder, ved lllerup, 
Aarhus Amt. — Allerede i Kar af Jættestuetyper findes Exempler paa, at 
den lille Knop, hvorigennem Snorehullerne boredes, anvendtes som et 
Ornament, se saaledes A. P. Madsen, Afbildninger af Oldsager og Mindes¬ 
mærker, Stenalderen, 1869, PI. 44, Fig. 13 (hvor Snorehullerne er anbragte 
ved Siden af Knoppen), og PI. 15, Fig. 1. Et stort Materiale af Fremspring 
med Gennemboringer af lignende Art som Over Vindingekarrets, ofte med 
et større Antal Gennemboringer og altsaa sikkert anvendt som Ornament, 
er meddelt af A.Guébhard: Sur les anses multiforées å trous de suspen¬ 
sion verticaux, i Congrés préhistorique de France, 4. session, Chambéry 
1908. De findes over Syd- og Mellemeuropa, fra Grækenland (og Hissarlik) 
til Sydtyskland; de fleste er fra sen neolitisk Tid; undtagelsesvis kendes 
de fra tidlig Bronzealder. Lerkar med Indretning til Ophængning kendes 
ogsaa fra dansk Bronzealder. 

ning var den blevet beskadiget; et tilhørende Skaar fandtes 
løst, i Gravens Østende. 

Flintstykke Fig. 1, Nr. 3 er en lille, regelmæssig, af¬ 
lang Flintspaan med Slagbulen kun for en ringe Del bort¬ 
taget. Kanten er overalt tildannet med lette Slag. Et lig¬ 
nende Stykke, fra en Gravkiste ved Valsømagle, er afbildet 
Aarb. 1910, S. 174 Fig. 3. 

Spredt rundt om i Gravfylden laa ca. 15 mindre Lerkar- 
skaar, alle af ensartet Karakter og snarest alle af ét Lerkar, 
et større, groft Forrå adskar, mindst Vs M. br. To Frag¬ 
menter af Randen viser, at denne var lige afskaaret, let ud- 
adbøjet 1 . Mulig er Skaarene tilfældig komne i Gravfylden; 
udelukket er det dog ikke, at de kan være Rester af et ved 
de senere Gravlægninger knust og tillige ved Lerets Opløs¬ 
ning ellers forsvundet Kar. — Spredt i Jorden laa ogsaa en 
Del tilfældige og utildannede Flintspaaner. 

Saa lidet udpræget end Fundet af Oldsager var, giver det 
dog et Vink om Gravkistens nærmere Tidsstilling. Skifer¬ 
smykkerne tilhører i det nuværende Danmark i vel oplyste 
Fund udelukkende Stenalderen, men i Sønderjylland findes 
de i den tidlige Bronzealders Grave 2 . Lerskaalen tyder lige¬ 
ledes paa, at Bronzealderen maaske anden Steds i Nærheden 
allerede var begyndt. Saa meget mere Grund er der da til at 
fastholde, at Gravens Bygning saa vel som alle de i dens 
Indre iagttagne Forhold udelukkende pegede mod Sten-' 
alderen og viste denne Periodes Gravskik. Men det hele 
Fund synes at staa sildigt i Stenalderen, og et Vidnesbyrd om 
en direkte Berøring med Bronzealderen vilde ikke komme 
uventet. At dette er rigtigt, fremgaar af et Fund i Skelet¬ 
delene fra de ældre Gravlægninger. 

Skeletdelene var i Over Vindingegraven til Stede i 

1 Saadanne større, grovere Kar træffes som bekendt sædvanlig ikke 
i Grave. Kun i en Grav fra sen Stenalder, ved Musse, Lolland, er et helt 
Kar af lignende Art hidtil fremkommet. 

2 Se Aarbøger f. n. Oldk. 1910, S. 197. 

usædvanlig Mængde og gennemgaaende særlig godt bevarede. 
De blev ved Undersøgelsen optagne i Hobe efter deres Leje 
i Gravkisten. Senere er de bievne antropologisk behandlede 
af Professor H. A. N i e 1 se n, til hvis Oplysninger den særlige 
Del af de efterfølgende Meddelelser støtter sig. 

Medregnes det sidste gravlagte Individ, hidrører samtlige 
Skeletdele fra i alt 5 Personer. Af én af disse, vel en af de 
tidligst gravlagte, var dog kun enkelte, let kendelige Knogler 
til Stede: 2 afløste Epifyser af caput femoris y højre og venstre, 
ensartede i Størrelse og Udvikling; 2. og 3. vertebrae sacrales , 
begge epifyseløste; et epifyseløst forreste Parti af os metatarsi I, 
sin.; alt tilhørte et ungt Individ, 16—18 Aar gammelt. Naar 
bortses fra disse Knogler, var der i det samlede Materiale re¬ 
præsenteret 4 Skeletter og ikke flere l * 3 . Alle 4 Individer har 
været Voxne. Heller ikke blandt de meget talrige Haand- 
og Fodknogler var der Dele af andre eller flere Voxne. 

Men de enkelte Individer var tillige i deres Bygning saa- 
ledes karakteriserede, at de vigtigste af de til hvert af dem 
henhørende Knogler med al Sikkerhed kunde udskilles: 

I. Det sidst gravlagte, Fig. 1, 10, jvf. Fig. 2, var en ung 
Mand paa ca. 25 Aar; beregnet Legemshøjde 1,915 M. 

II. Kranium Fig. 1, 4 med Underkæbe 8 var af en Mand 
paa 30—40 Aar, 1,940 M. h. De tilhørende Knogler laa 
temmelig stærkt spredte, mest i Gravkistens søndre Side ; 
saaledes laa højre Bækkenben ved Mellemrummet mel¬ 
lem 2. og 3. Sten (regnet fra V.), i Nærheden af højre 
Laarben og Overarm, medens venstre fandtes henimod 
1 M. længere mod Øst og Korsbenet midt imellem dem; 
i Nærheden laa venstre Skinneben, højre Lægben og 
venstre Overarm; andre Knogler optoges fra Vestenden 
af Gravkisten, saaledes venstre Laarben ved Bunden, 

1 Der var saaledes 4 Kranier med dertil nøje passende Underkæber. 

4 øverste og 4 næstøverste Halshvirvler. 8 Knæskaller, 4 Par øverste og 
4 Par tolvte Ribben, 4 Sæt Lemmeknogler, 4 Par Hofteskaale, af hvilke 

3 Par passede nøje sammen med tilsvarende Korsben. 

Aarb. f. nord. Oldk. og Hist. 1012. 5 

venstre Radius højere oppe og venstre Ulna blandt de 
øverste Ben, hvor ogsaa begge Skulderblade fandtes; 
endnu laa i søndre Side højre Radius, medens højre 
Ulna og begge Nøgleben laa nord for Skelet Fig. 1, 10. 

III. Kranium Fig. 1, 6 med Underkæbe 7 var af en Mand 
paa 40—50 Aar, 1,660 M. h. Ogsaa dette Individs Knog¬ 
ler laa spredte, væsentlig dog i søndre Side, Bækkenet 
helt i Vestenden, begge Nøgleben mod Nord. 

IV. Kranium Fig. 1, 5 med Underkæbe 9 frembyder særlig 
Interesse. Det var af en ældre Mand paa 50—60 Aar. 
Venstre Bækkenben laa i nordre Side, Fig. 1, Nr. 11; det 
er synligt paa Fig. 2, liggende méllem første og anden 
Sidesten (fra V.). Om de øvrige Knogler kan følgende 
oplyses: Mod Nord laa venstre Lægben, venstre Laarben 
og begge Overarme; højre Laarben laa ved 2.—3. Sten 
i Syd; de 2 Ulnae begge i Vest, deraf det højre temmelig 
dybt, venstre foroven; omtrent midt for søndre Lang væg 
laa det ene Lægben, det andet vestligere, sammen med 
Nøglebenene; begge Skulderblade laa, mærkeligt nok, 
mod Øst i Graven, hvor ellers næsten ingen Knogler fore- 
fandtes ; det højre Bækkenben laa i søndre Side, uvist hvor. 

De 3 Skeletter (II—IV) var omtrent ligelig spredte; navn¬ 
lig var, som det af det anførte fremgaar, det sidst omtalte 
Skelets Dele adsplittede paa ganske lignende Maade som de 
øvriges, og Adsplittelsen var meget indgribende. 

Det sidst anførte Skelets venstre Bækkenben (Fig. 1,11) 
skal særskilt omtales. I Fig. 3 ses det sammenstillet med 
højre i naturligt Forhold, svarende til oprejst Legemsstilling. 
Knoglen havde under hele Undersøgelsen af Gravkistens 
Indre været synlig, idet de øverste ca. 8 Cm. af os ilei ikke 
havde været jorddækkede; Stillingen var meget nær lodret, 
med den brede Kam af os ilei øverst, os ischii og os pubis 
nedad. Kun ved Beliggenheden tæt op til Sidevæggens Stene 
var den bleven værnet mod at knuses af den nedstyrtende 
Dæksten. Ved Undersøgelsen var det en af de sidste Knog- 

ler, som optoges. Umiddelbart efter Optagelsen løsnede det 
øverste af os ilei sig; vistnok havde da Knoglen dog faaet et 
Tryk, som havde medført Bruddet. Det saas nu, at der i Knog¬ 
lens Indre, paa Brudstedet, sad et Fragment af et Bronze- 
vaaben. Den, som det viste sig, meget svage Knogle blev 
derefter paa Museet renset for Jord, smaa afbrudte Frag¬ 
menter fæstnedes, og Overfladen styrkedes. I øvrigt er Knog- 
len nu ganske som ved Optagelsen. 

Bækkenbenet foreligger altsaa væsentlig fuldstændigt. 
Smaadele, mest i de fremstaaende Partier af os ilei , os pubis 
og os ischii , mangler; Knoglen er meget sprød som Følge af 
den ringe Jordbeskyttelse, den gennem Aarhundredeme har 
haft. Af større Partier fattes den nedadstigende Gren af os 
pubis og den opadstigende af os ischii. 

Ved Professor, Dr. H. A. Nielsens velvillige Deltagelse i en 
detailleret Undersøgelse kan endvidere følgende meddeles: 

Bækkenbenet er sammenvoxet med den øverste, meget 
store Sacralhvirvel, der har bevaret sin venstresidige massa 
lateralis , medens omtrent hele højre massa lateralis mangler. 

Ogsaa et lille Parti .af anden Sacralhvirvel er til Stede. 

% 

Øverste Hvirvel har endnu det meste af sin øverste Rand. Til 
højre og fortil ses en fremragende Exostose paa indtil 0,5 Cm. 
Højde. Paa Midten og til venstre er den øverste Corpusrand 
læderet, idet dog det mest til venstre liggende Hjørne af 
Randen er til Stede og viser Spor af en lignende Exostose. 

Baade Hvirvlen, os ilei y os pubis og os ischii er store og 
kraftigt udviklede, acetabulum stor og tuba ischii ligeledes 
kraftig og med stærkt fremtrædende Muskelinsertioner. 

Indkilet i Hoftebenet sidder den afbrudte Yderende, 
Odden, af en Spydspids af Bronze. Den er trængt ind i 
Benet i Individets levende Live. Den har ramt det bageste 
Parti af venstre os ilei , tæt foran og lidt oven over spina ilei 
posterior superior , meget nær i Knoglens Retning paa dette 
Sted, er trængt ind i Benet og har paa et Stykke genneni- 
skaaret dets Bagflade; med Spidsen ijaar Spydodden ind i 

5* 

articulatio ileosacralis. Naturlig Stilling af Hoftebenet for¬ 
udsat er den trængt ind lige bagfra, tæt til venstre for Ryg¬ 
søjlen, meget nær vandret. 



Fig. 3. ca. l /s. (Set bagfra og fra v. Side). 


Den afbrudte Od er 4,7 Cm. lang, i Bruddet 2,4 Cm. 
bred. Det allermeste af den ligger nu inde i selve Knoglen; 
paa dennes udvendige bageste Side ses den ene Sidekant i 
2,8 Cm. Længde, ragende indtil 0,08 Cm. frem (jfr. Fig. 4). 

Bagved og omkring den fremstaaende Del af Spydodden 
ses betydelige Udslag af Reactionsprocesser, mest frem¬ 
trædende neden for, men ogsaa oven for den. Bag Oddens 
Brudflade har Reactionsprocessen omgivet dens inderste Del, 
saavel Brudhjørnet som det tykke Midtparti, med en kom- 

pakt Bennydannelse, som gaar op over Brudstedet som en 
ea. V* Cm. fremragende Exostose, der har en Længde (bagfra 
fortil) af ca. 4 Cm., en Højde af 2 l h Cm. Denne Nydannelse 
omgiver hele den bage¬ 
ste Halvdel af Oddens 
Brudflade og fortsæt¬ 
tes paa Benets Yder¬ 
flade henimod Oddens 
Spids med en Saar- 
kanalen begrænsende 
Kam af nydannet Ben¬ 
væv, som i Saarkana- 
lens forreste Del bøjer 
nedad og gaar over i 
de Bennydannelser, som findes neden for den frem af Saar- 
kanalen trædende Del af Spydodden. Disse Nydannelser be- 
staar af en bagtil- og udadvendende, tresidet, nærmest skævt 
pyramideformet Exostose, hvis Spids vender bagtil, udad 
mod Hofteskaalen, og som er ca. 2 V 2 Cm. h. Den har svamp¬ 
lignende, hullet Bygning med fligede Rande, gennembrudt 
navnlig af en ovenfra nedadgaaende Kanal af 1 — 1,5 Cm. 
Tværmaal, nærmest oval, som uden paa os ilei efterlader et 
nydannet Benlag paa ca. V 2 Cm. Højde. Desuden findes i 
Toppen et Hul af lignende Størrelse, som gennembryder 
Spidsen, og hvis omgivende Bensøm er fuldstændig bevaret; 
endnu findes i denne Exostose et Par mindre Kanaler. Frem¬ 
deles er der paa det allerbageste Parti af spina ilei posterior 
superior en knudret Exostose af ca. 2 l /2 Cm. Udstrækning 
og 4 Mm. Højde. 

Den store, pyramideformede Exostoses ejendommelige 
Bygning ligesom ogsaa de øvrige Nydannelser tyder paa, at 
der som Følge af Saaret er fulgt en ret langvarig Suppuration 
med Dannelse af Granulationer. 

Alle Exostoser ligger udvendig, paa Hoftebenets Bagllade. 
Paa den indvendige Side viser sig intet Spor af Betændelse, 

men en jævnt afrundet Fremragning med naturlig Overflade. 
Heller ikke er der i Benvævet over Odden, i den ved Op¬ 
tagelsen afbrudte Kam af os'ilei, noget Tegn til sygelig Ben¬ 
dannelse. Spydodden sidder omgivet af og fast indvokset i 
spongiøst, naturligt udseende Benvæv. Saavel det Odden om¬ 
givende Ben væv som den ydre Flade af os ilei og større Dele 
af Exostoserne er nu gennemtrængte af Bronzeoxyd. 

Hele Tilstanden tyder paa, at paagældende Individ efter 
Modtagelsen af Spydsaaret har lidt af langvarige Suppura- 
tioner i og omkring Saarkanalen. Herfra stammer de ud¬ 
vendige Exostoser. Derimod viser den Del af Saarkanalen, 
som ligger inde i selve Knoglen, ikke noget som helst Tegn 
til at have været Sæde for nogen Betændelse. Individet har 
levet flere, maaske mange Aar efter den modtagne Læsion 1 . 

Af den afbrudte Ods samlede Længde, 4,7 Cm., omsluttes 
den forreste Spids, 1,7 Cm., helt af Benet. Bruddet er sket 
efter en temmelig lige Linie. Midt i Brudfladen ses Spyd¬ 
spidsens svære Midtribbe, ca. 1 Cm. tyk, afbrudt en Smule 
længere ude end Fligene; den kan ses at have smalle Længde¬ 
facetter. Spidsen synes paa den yderste Cm. at være lidt 
bøjet, dog kan det ikke ses nøjere; den er ved Forvitring nu 
noget tykkere end oprindeligt. Af Randene er den i Benets 
Indre liggende ganske ubeskadiget, glat og jævn; den ud¬ 
vendige har lidt noget ved Oxyderingen. Patinaen er grønlig, 
ujævn, nærmest som Jordpatina, og paa Brudstedet temmelig 
tyk, saaledes at den ikke tillader en nærmere Undersøgelse 
af Brudfladen. Der kan dog vanskelig være nogen Tvivl om, 
at Odden virkelig er afbrudt, ikke afsavet. En Afsavning 
maa, ganske uanset de Vanskeligheder, der ellers maatte være 
forbunden med Arbejdet i det haarde Metal, efter Spydets 
Leje anses for uudførlig. En større Del af Benet havde i hvert 
Fald først maattet aabnes, og heraf er der intet Spor. 

Dette Fund er af hidtil ukendt Art. Et Vaaben fra Bronze- 

1 Der findes i Rygsøjlen og ogsaa anden Steds i Benbygningen talrige 
Spor af gigtiske Lidelser. 

alderen, siddende i den Knogle, hvori den i Oldtiden fæstede 
sig, er hidtil ikke fremdraget i Danmark, og det ses ej heller, 
at noget lignende er fundet anden Steds i Europa. Det er jo 
vel kendt, at der stundom er fundet Dyreknogler fra Sten¬ 
alderen, med isiddende Dele af de Vaaben, hvormed det 
jagede Dyr saaredes eller dræbtes 1 . Menneskeknogler med 
Dele af det fjendtlige Vaaben maa selvsagt være langt sjæld¬ 
nere. Nogle faa Gange er Flintodde af forskellig Art fundne i 
Mellemeuropa, fastsiddende i Menneskeknogler, oftest Hvirv¬ 
ler 2 ; hidtil kendes dog intet saadant Fund fra Danmark. 

Fundets arkæologiske Tidsstilling er ganske klar. Hofte¬ 
benet med Bronzeodden er fremdraget i en Gravkiste, der i 
sin Bygning ikke efterlader nogen Tvivl om, at den hidrører 
fra Stenalderen. Den fandtes blandt Vestendens fra oprin¬ 
delig Plads bortskudte Skeletdele fra en Række Gravlæg¬ 
ninger og kan ikke være fra nogen senere Tids Efterbrug af 
Gravkisten. Dennes Indhold forelaa i alle Forhold stem¬ 
mende med Stenalderens Gravskik. Det sidst nedlagte Indi¬ 
vid Iaa paa sædvanligvis, og efter denne sidste Gravlægning 
er Gravrummet lukket med Jord, Stene og opstillede Flager, 
atter paa saadan Vis, at det kun kan henføres til Stenalderen. 
Gravkisten med hele dens Indhold er et Stenaldersfund. 
Men naar det sidst nedlagte Individ er jordet efter Sten¬ 
alders Skik, maa det samme gælde de forud gravlagte. Ogsaa 
det Individ, i hvis Hofteben Spydodden sad, tilhørte Sten¬ 
alderen. Der hengik endda efter alt at dømme en rum Tid, 
adskillige Aartier, mellem den Dag, da Sammenstødet med 
den frembrydende nye Kulturs Vaaben fandt Sted, og den 
Dag, da Stenaldersgraven sidste Gang benyttedes, og Grav¬ 
kisten lukkedes for sidste Gang. 

Men Fundet staar i Overgangen mellem den gamle og 
den nye Tid. De forefundne Oldsager berettigede, skønt lidet 

1 Se for Danmark især Aarbøger f. n. Oldk. 1906, S. 225. 

2 En Del Tilfælde er samlede af J. Déchelette, Archéologie préhisto- 
rique, I (1908), S. 499. 

typiske, allerede til at formode dette. I nogen Grad kunde 
inaaske ogsaa det store Gravrums ringe Benyttelse tyde paa, 
at man havde ophørt at bruge det, ikke fordi Rummet var 
opbrugt — Gravkister af ringere Dimensioner har rummet 
indtil det tredobbelte Antal Individer — men af anden Aar- 
sag, Fremkomsten af ny Gravskik. Saa lidet end selve Bronze¬ 
odden tilkendegiver ved sin Form, kan der dog ikke være Tvivl 
om at henføre den til en tidlig Del af Bronzealderen. Fun¬ 
det fra Over Vindinge tilhører just en Overgangsperiode 
mellem Stenalderens gamle og Bronzealderens nye Tid. 

Der ligger heri et slaaende Bevis for Rigtigheden af de 
Iagttagelser og Slutninger, som forud har ført til at sætte 
Gravkisten senest i Rækken af Stenalderens Gravformer. Her¬ 
ved faar Fundet en Betydning, der rækker ud over de særlige 
antropologiske eller anatomiske Betragtninger, hvortil det 
kan give Anledning. 

Ved Siden heraf bliver det mindre væsentligt, at det nye 
Fund ogsaa paa et andet Punkt giver en velkommen arkæo¬ 
logisk Oplysning. Spydspidser er som bekendt hidtil yderlig 
sjældent fundne i Bronzealderens Grave fra de ældste Tids¬ 
afsnit. Det er Dolken, senere Sværd eller Dolk, der i Grav¬ 
fundene er det typiske Vaaben. Lignende Forhold er bemær¬ 
kede ogsaa uden for Danmark. Heraf har nogle Forskere, 
senest W. Helbig i: Zur Geschichte der hasta donatica (Ab- 
handl. d. kgl. Gesellsch. d. Wissenschaften, Gottingen, N. F. 
X, 3) ment at maatte slutte, at de ældste Spyd til Kampbrug 
var Træstager uden Od (»hasta pura«), og at det er af denne 
Grund, de savnes i Gravfundene: Træspydet opløstes i Aar- 
tusinderne helt. Det nye Fund viser i den nye Kulturs Be¬ 
gyndelse Bronzeodden anvendt. Naar den ikke findes i Gra¬ 
vene, er Grunden snarest den af Dr. Sophus Muller i: »Vor 
Oldtid«, S. 228, forlængst fremsatte, at den lange Stage var til 
Hinder for, at Spydet i anvendelig Form kunde finde Plads 
i det ikkun mandslange Gravrum. 

I sine »Kritiske studier over vore folkeviser« skriver over¬ 
bibliotekar Dr. phil. Sofus Larsen: »Der findes i Fol¬ 
keviserne næppe nogen Formel som i Henseende til hyppig 
Forekomst og Dunkelhed kan måle sig med den bekendte 
at svøbe sig hoved i skind eller svøbe sit hoved i skind « l . At 
denne formel er særdeles hyppig, vik ingen benægte, men 
det forbavser noget at høre, at den skulde være så dunkel. 
Den forekommer i det mindste mig fuldstændig klar og gan¬ 
ske uangribelig. 

Dr. Larsen opholder sig ved det tilsyneladende urimelige 
i, at man svøber sit hoved i skind, når man går ind i et hus, 
således som der jo synes at stå i så mange viser: 

Ridderen svøbte sit hofvet i skind 
så ganger hånd i loftet for kongen ind. 

{D g. F., I, nr. 6 C, v. 10.) 

Han skriver herom: »Man kan trygt gaa ud fra, at aldrig 
har nogen brugt Skindet (Kappen) til at svøbe sit Hoved ind 
i, naar han skulde ind i Huset. Det vilde jo ogsaa være gan¬ 
ske absurd at bære sig saaledes ad i en Festsal, og ingen Af¬ 
bildninger eller Efterretninger fra Datiden tyder paa, at noget 
saadant nogensinde har fundet Sted.« I henhold til disse 
betragtninger mener Dr. Larsen, at verselinien er fordærvet 
og bør rettes. 

Efter nogle bemærkninger om anvendelsen af ordet hoved 

1 Dania, vol. IX. København, 1902. S. 96. 

i forskellige sammensætninger, særlig i norsk og islandsk fort¬ 
sætter han:»Stryger vi nu Præpositionen i og forbinder Hoved 
med Skind til ét Ord, faar vi et Udtryk, som der virkelig er 
Mening i. Ved denne lille Forandring kommer den omhand¬ 
lede Talemaade nemlig til at betyde: »Han (eller hun) svøbte 
sig i en udmærket eller fin Kappe«, en, som Vedkommende 
kunde være bekendt at bære ved højtidelige Lejligheder.« 

Jeg er her ganske uenig med min lærde ven. Den fore¬ 
slåede rettelse synes uantagelig. Man må af rent filologiske 
grunde afvise en vending som at svøbe sig hovedskind , der 
er ganske uden sidestykke i ældre dansk; forfatterens be¬ 
grundelse er da også meget svag, idet han væsentlig ind¬ 
skrænker sig til at henvise til norsk og islandsk, hvor man 
kunde svøbe sig uden hjælp af nogen præposition, men no¬ 
get sidestykke til en sammensætning som hovedskind an¬ 
føres ikke. 

Jeg skal imidlertid ikke opholde mig ved den uheldige 
form, som det gamle vers har fået i den nye redaktion; jeg 
vil derimod bestemt protestere imod, at der overhovedet 
røres ved verset. Det bør beholdes ganske uforandret i den 
en gang overleverede form. Det refererer sig nemlig til en 
almindelig skik i middelalderen ; man brugte den gang un¬ 
der visse givne forhold at svøbe sit hoved i skind, d. v. s. at 
slå sin kåbe eller kappe op over hovedet og altså benytte 
den som hovedbeklædning 1 . 

Dette forhold synes dr. Larsen ikke at have kendt; han 
vægrer sig i ethvert tilfælde mod den antagelse, at det om¬ 
talte vers skulde være udtryk for et virkeligt kulturforhold. 
Han skriver: »Man maa ikke lade sig vildlede af Udtryk 
som disse: »hun slou kobenn øffuer hanns hoffuit« ( D. g. F. 
IV, 362, 7) eller, »hun faar sin kaabe paa sit hoffuid« (Peder 
Plades Visitatsbog ved Grundtvig. S. 128). De stammer alle 

1 Mærkeligt nok berøres det kun rent forbigående af Alwin Schultz 
i hans store værk »Das hofische Leben zur Zeit der Minnesinger«. Leipzig. 
1879. I. s. 210. 


Digitized by Google 


Original from 

UNIVERSITY OF MICHIGAN 



AT SVØBE SIT HOVED I SKIND. 


75 


fra langt senere Tider, da Kaaben var forsynet med en Ho- 
vedsinug, og kan aldeles ikke benyttes til at kaste Lys over 
den gamle Talemaade.« 

De af dr. Larsen selv anførte exempler er netop interes¬ 
sante paralleler til den gamle talemåde og viser, at man 
endnu på renaissancetiden kunde bruge sin kåbe som hat. 
Denne fremgangsmåde er jo i virkeligheden så simpel og 
naturlig, at den ikke på forhånd kan vække nogen forbav¬ 
selse; vi træffer den da også i lande udenfor Danmark. 

Mange gamle franske digte omtaler, at ridderne eller de¬ 
res damer brugte at svøbe deres hoved i skind, hvilket på 
tidens sprog hedder afubier (eller covrir) son chiefd’un mantel. 
Exempler: 

Son chief afuble d’uii mantel 

0 

deduisant vait par le chastel. 

( Auberée . v. 91—92.) 

De son mantel cuevre sa teste , . 

si est en la forest entrée. 

(Chevalier as deus espers, v. 044.) 

Fors de la sale en est issus. 

Son chief cuevre de son mantel. 

(Guillaume de Palerme, v. 1279.) 

Disse exempler, hvis antal let lader sig forøge 1 , godtgør, 
at også de franske riddere i middelalderen kendte den skik 
at svøbe hovedet i skind. Som texterne viser, gjorde de det, 
når de skulde ud 2 , og grunden hertil er ganske simpel og 
praktisk; hvis man ikke netop havde en hat ved hånden, 
slog man kappen op over hovedet for således at beskytte det 
mod regn eller vistnok særlig mod solen. Dette siges ud¬ 
trykkelig i flere digte: 


1 Jeg henviser særligt til Georg Ebeling’s udmærkede udgave af Au¬ 
berée (Halle 1895), s. 74—75. 

* Det første exempel viser os ridderen som han færdes gennem bor¬ 
gen ; her kan menes såvel dens sale som dens gård. 

Et mesire Gavains listiges 
Aloit adestran t la roine 
Qui avoit un mantiel dermine 
afublé jxmr le caul desté. 

r Fergus. p. p. E Martin. P. 3. v. 3.) 

Man hyllede også sit hoved i kappen for at skjule sin 
sorg og sine tarer: 

Lor veissiez soz lor manleaus 
Plorer dames et dameseus 

tJoufrois. altfranzdsisches Rittergedicht. herausg. v. 

K. HofTmann lind F. Muncker. Halle 1880. v. 533, 

.>34 ». 

Au lor mantiaus anvelopees 
Vindrent por lor lermes covrir 
Et il lor commande a ourir 
Lor mantiaus et les chies lever. 

(Ioain. v. 3966 IT.) 

Også i det middelalderlige Italien kendte man til at bruge 
kappen som hat. I en novelle af Boccaccio (Decamerone IV, 
nr. 8) læses: Deh ponti aleun mantello in capo, e va* a quella 
chiesa (Kast en kappe over dit hoved og gå hen til den kirke). 

Et lignende forhold kendes endnu i vore dage. På Sici¬ 
lien og andre steder bærer bønderpigerne en slags kappe, 
der kaldes mantellina og kan slås op over hovedet, så at an¬ 
sigtet næsten helt skjules. I G. Vergas berømte novelle »Ca- 
valleria rusticana« fortælles, hvorledes de unge piger søndag 
formiddag på byens plads i al hemmelighed sluger den hjem¬ 
vendte soldat Turiddu Macca med øjnene »mentre andavano 
a messa col naso dentro la mantellina« (medens de gik til 
messe med næsen i kappen) 1 . 

Hvad de sydlige germanske lande angår, har jeg aldrig i 
den middelalderlige litteratur fundet omtalt, at ridderne 
svøbte deres hoved i skind; at de har gjort det, anser jeg for 

1 (i. Verga, Cavalleria Ilusticana ed alire novelle. Milano, 1892. S. 3. 

givet, men bevise det med citater kan jeg ikke 1 . Professor 
Hermann Moller, til hvem jeg har henvendt mig, har fore¬ 
taget efterforskninger, men uden resultat. 

I henhold til det foran anførte tør det betragtes som et 
ubestrideligt faktum, at man i middelalderen, i mangel af 
hat, plejede at dække sit hoved med kappen, når man fær¬ 
dedes i fri luft. Det af dr. Larsen fremdragne og kritiserede 
vers kan derfor ikke siges i nogen henseende at være dun¬ 
kelt; tvertimod det refererer kort og klart et træk af den na¬ 
turligste art fra datidens daglige liv. Enhver tanke om at 
rette eller »forbedre« et sådant vers må bestemt afvises. 

Dr. Larsen har rettet, fordi han fandt det urimeligt, at 
ridderen svøbte sit hoved i skind, når han gik ind for kon¬ 
gen. Man kunde da spørge, om der muligvis skulde skjule 
sig nogen fejl i den anden linie, om det var her, der var no¬ 
get at forbedre. Men heller ikke her er der nogen mulighed 
for at ændre texten. Vi må derfor søge at forstå texten, som 
den foreligger; hvilket jeg tror udmærket godt lader sig gøre. 

Først vil jeg gøre opmærksom på, at dr. Larsen har op- 
fattet texten ganske bogstavelig; herved er han kommet til 
at tage noget for håndfast på det hele. Det er jo dog en al¬ 
mindelig bekendt sag, at man sjældent når til en korrekt op¬ 
fattelse af et ords eller særlig en ordgruppes betydning ved 
en undersøgelse af de enkelte bestanddele; den etymologiske 
analyse og den semantiske giver i almindelighed ret forskel¬ 
lige • resultater; man kan jo blot prøve sig frem ved forbin¬ 
delser som tørklæde , urtekræmmer , rendesten , værsgo , bykvar - 
ter , Vesterbro osv. Et yderst karakteristisk exempel afgiver 
ordet farvel, der anvendes som afskedshilsen, også til den, 
der bliver. Ethvert sprog afgiver tilsvarende exempler i ho¬ 
betal. 

1 Man har sikkert anset det for en ganske overflødig oplysning. I 
hvor mangen moderne roman fortælles det ikke, at folk går ud at spad¬ 
sere, uden at der tilføjes, at de først tager deres hat på. Ingen vil dog af 
texternes tavshed på dette punkt drage den slutning, at man færdedes på 
gaden med bart hoved. 

Hvad ordsproglige vendinger, talemåder, stående formler 
og eder angår, forholder det sig ganske på samme måde. De 
er at betragte som enheder og anvendes uden hensyn til de 
forskellige bestanddele; betydningen er knyttet til ordgrup¬ 
pen som helhed, ikke til de enkelte ord. Der kan derfor let 
indtræffe tilfælde, hvor deres anvendelse ved en første be¬ 
tragtning kan synes ulogisk; det ulogiske vil dog i alminde¬ 
lighed kun fremkomme, når man holder sig til den historiske 
og etymologiske analyse. Men dette er ganske uberettiget, 
da jo netop et af hovedmomenterne i al betydningsudvikling 
er opgivelse eller glemsel af den oprindelige betydning 1 2 . 

Udtrykket at le i skægget har antaget betydningen at le 
for sig selv, at le hemmeligt, og det kan i dansk så vel som 
i andre sprog anvendes også om mennesker, der ikke har 
skæg. Lignende betragtninger kan gøres overfor stående 
talemåder som at vide , hvor skoen trykker, at have et ord med 
i lavet, at slå katten af tønden, at slå en plade, at bryde staven 
over en osv. De har alle oprindelig været at forstå efter de 
enkelte ord, men denne betydning er forlængst opgivet; or¬ 
dene er smeltet sammen til en helhed, og det er til denne, 
til den samlede ordgruppe, at betydningen nu er knyttet. 
Udmærkede exempler på dette forhold afgiver forskellige 
eder, hvad Otto Jespersen har gjort opmærksom på. Gud 
hjælpe os betyder tit intet andet end: det ser galt ud, og fore¬ 
stillingen om Gud eller hjælp er helt afbleget. Gud nåde dig 
udtrvkker ikke et ønske om Guds nåde osv.* 

%ø 

Jeg mener, at formlen at svøbe sit hoved i skind må be¬ 
tragtes på en lignende måde. Man plejede at svøbe sit hoved 
i skind, at slå kappen op over hovedet, når man skulde gå 
ud, ligesom man i vore dage tager sin hat og frakke. At 

1 Se nærmere herom min Grammaire historique de la langue fran- 
caise , vol. IV, og Ordenes Liv (København 1901), S. 139, ff. Se endvidere 
K. O. Erdmann, Die Bedeutung des Wortes. Leipzig, 1900. S. 191 ff. 

2 O. Jespersen, Om banden og sværgen (Festskrift til H. F. Feilberg, 
1911). 

svøbe sit hoved i skind blev derfor det ganske naturlige ud¬ 
tryk for at berede sig til at gå, eller, med en art metonymisk 
anvendelse af ordene 1 2 , at begive sig på vej. Såsnart udtryk¬ 
ket var blevet en stereotyp vending, en art cliché, benyttedes 
det naturligvis uden hensyn til de enkelte ords betydning, 
uden hensyn til om man virkelig slog kappen op over hove¬ 
det eller ej*. 

Endvidere må man vel erindre, at det drejer sig om fol- 
kepoesi; her véd man, at stereotype formler og vendinger 
altid spiller en stor rolle, og man véd tillige, at deres anven¬ 
delse betinges og ændres af hensyn til rim og rytme. Snart 
forandres slutningsordet i en formel for at tillempe den efter 
strofernes skiftende rim, snart bevares formlen uforandret og 
fremtvinger rimordet uden hensyn til, om meningen derved 
lider eller ej 3 * * * * 8 ; det er vistnok det sidste forhold, som må si¬ 
ges at gøre sig gældende i det foreliggende tilfælde. 

Når talemåden at svøbe sit hoved i skind skulde anvendes 
i vers, var dermed også rimet i den følgende linje givet. 
Ganske vist bør jo digteren være rimets herre, og Boileau 
har forlængst formuleret dette naturlige krav i et ofte citeret 

1 Se Oversigt over det kgl . danske Videnskabernes Selskabs Forhand¬ 
linger , 1911, s. 431. 

2 Jeg vil iøvrigt subsidiært hævde, at selv om man ikke vilde gå med 

til at betragte verselinien som en stivnet formel, selv om den skulde for¬ 
stås ganske efter ordlyden, behøver man aldeles ikke drage den samme 
slutning af dens anvendelse i stroferne, som dr. Larsen har gjort. Hvis 
jeg i en moderne roman træffer et sted som: >Etatsråden iførte sig sin 

fineste Vinterfrakke, tog sin nystrøgne Silkehat på, og gik til Amalien¬ 

borg hvor han straks fik Audiens hos Kongen«, vilde det være urimeligt 

heraf at slutte, at etatsråden beholdt hat og frakke på, når han talte med 
kongen. Der står ganske vist ikke at han først tog overtøjet af, men det 
er også ganske overflødigt. Der hersker en vis økonomi på det sproglige 
område, og en fremstilling vilde blive banal, hvis man vilde medtage alt: 
de ligegyldige, underordnede biomstændigheder udelades. Brakylogi er 
jo et fremtrædende træk i megen folkepoesi, og den spiller en betydelig 

rolle i vor visedigtning. 

8 Om episke formler se min Storia dell' epopea francese nel medio evo, 
s. 55—56, 303. 

vers i hans »Art poétique«; men vi véd også, at rimet atter 
og atter tager magten fra digterne, og jo mere man sysler 
med poesi, jo mere får man øjet op for, hvor vigtig en faktor 
rimet i virkeligheden er. Såvel store som små digtere ofre 
til det med eller mod deres vilje og skriver vers »dem Reime 
zu liebe«; antallet af sådanne vers er dog naturligvis langt 
større i folkepoesi end i kunstpoesi 1 . 

Vor formel krævede et rim på - in(d'), og ordet ind frem¬ 
bød sig straks, men netop fordi det er rimord, må man ikke 
lægge for stærk vægt på det. Hvis forholdene havde krævet 
ud eller hen , vilde disse ord være blevet anvendt, og versets 
indhold ændret i overensstemmelse hermed. 

Ordene at svøbe sit hoved i skind var i den gamle vise- 
digtning utvivlsomt blevet en blot og bar formel, der an¬ 
vendtes som optakt, hvor der var tale om at begive sig af 
sted for at træffe en eller aflægge et besøg. Jeg skal anføre 
nogle exempler: 

Stallt Ellind hun svøber seg hoffuet y skeend 
hun gaar y lofft for her Luo-muor ind. 

(Frændehævn, D. g. F., nr. 4, veis 7.) 

Her Loffmor suøber seg hoffuet i skeend 
hånd ganger y lofft for stallt Ellind ind. 

(Frændehævn, D. g. F.. nr. 4, vers 27.) 

Duerigen suøber sig hoffuit y skiend 
hånd ganger y lofft for sin moder ind. 

(Jomfruen og Dværgekongen, I), g. F., nr. 37, vers 14.) 

Det da gjorde den therne: 
hun svøber sit hoffvet i skind: 
saa gaar hun i høye-lofft 
for Sigvord konning ind. 

(Hagbard og Signe, I), g. F., nr. 20, H, vers 35.) 


1 Nærmere oplysninger om rimets rolle med hensyn til valg af ord og 
former har jeg givet i Grammaire historique de la langue fran^aise. I, 
§ 125, Fransk verslcere , § 42—43. 

Det war herre Peder Gudmandsen, 
band suøber sit hofTued i skind: 
saa ganger hånd i biergit 
for duerigens daatter ind. 

(Peder Gudmandsen og Dværgene, D. g. F., nr. 35, vers 12.) 

Som man ser, efterfulgtes formlen altid af et vers, der in¬ 
deholder forbindelsen at gange eller gå ind, som afgiver et 
så bekvemt og nemt rim; de to linjer tvinges sammen aflyd¬ 
harmoniske grunde 1 . Kun yderst sjældent knyttes formlen 
til andre rimord. I visen »Herr Peders Slegfred«, hvor der 
berettes om, hvorledes Jomfru Kirstin optræder ved Hr. Pe¬ 
ders Bryllup, hedder det: 

Liden Kiersten suøber sit hoffuit i skind, 
hun gaar i lofftet at skiencke vin. 

(I), g. F., nr. 210 A, vers 8.) 

Denne strofe viser i det hele ypperlig, hvor stereotypt, 
hvor clichéagtigt udtrykket var blevet; dets anvendelse skyl¬ 
des her udelukkende hensyn til rimet. I visen »Kong Apol- 
lonius« er det ordet find’, som medfører clichéens benyttelse: 

i 

Tthett wor kieserens datter 
hun suøber seg hoffuet y skieend: 
saa gaar hun til denn hyffue warn, 
som hun aghtet denn harre at tinde. 

(D. g. F. t nr. 88, vers 23.) 

Som et kuriosum skal jeg gøre opmærksom på, at kejse¬ 
rens datter i denne sidste strofe svøber sit hoved i skind, da 
hun går ud af borgen, og at altså formlen anvendes ganske 
i overensstemmelse med de oprindelige forhold. Man tør 
dog ikke heri se andet end et rent tilfælde, et tilfælde, der 
skyldes den sirlige omstændighed, at rimforholdene ikke 
krævede, at hun skulde gå ind i borgen. 

1 Ordenes liv, s. 186 IT. 

Efterskrift. 

Der findes flere andre exempler på at kritikerne har for¬ 
grebet sig på middelalderlige texter på grund af svigtende 
kendskab til datidens kulturforhold eller sprogbrug; jeg skal 
anføre et af ganske ny datuni. I det gamle franske digt om 
Rollo, Roman de Rou , fortælles der således, at englænderne 
før slaget ved Hastings havde forsynet sig med vinduer for 
at bruge dem som skjolde: 

Fait orent devant els escuz 
de fenestres e d’altres fuz. 

(Vers 7815.) 

Håndskriftet er tydeligt nok, der er absolut ingen tvivl 
om læsemåden, og dog har man villet rette stedet; man fandt 
det umuligt, at vinduer skulde kunne bruges som skjolde, 
og har derfor med udfoldelse af stor skarpsindighed 1 villet 
finde den oprindelige læsemåde frem bag det dunkle fenestres 
og foreslået dels fresnettes (asketræer), dels sevestres (hugget 
ved). Gådens løsning er yderst simpel; der er absolut intet 
at forandre i verset; men man har blot glemt, at ordet fenes¬ 
tre havde en noget anden værdi i middelalderen end i vore 
dage; nu dækkes vinduerne af glasruder, der kun dårligt 
vilde kunne bruges som skjolde, men i middelalderen luk¬ 
kedes de gerne med træskodder, og der er adskillige andre 
steder i den old franske litteratur*, som viser, hvorledes man 
i en snæver vending brød vinduesskodderne af for at bruge 
dem til dækning. 

1 Romania , XXXIX, 370—373, 

* Romania , XL. 91—93. 

JERNALDERENS KULTURHISTORIE OG FUND. 


17. Jernalders Bebyggelse paa Fladerne. 

M edens der i de foregaaende Afsnit, der omhandlede 
Sten- og Bronzealderen, ofte maatte gribes langt til¬ 
bage gjennem forrige Aarhundrede for at frem finde de spredte 
Træk, der skulde indføies i Fremstillingen af Vendsyssels Old¬ 
tid, bliver Forholdet et andet for Jernalderens Vedkommende. 
Det er næsten Alt nye Fund, som her skulle benyttes, frem¬ 
komne ved Nationalmuseets Undersøgelser gjennem den sid¬ 
ste Snes Aar, der oftest foretoges af Hans Kjær,CarlNeer- 
gaard og Thomas Thomsen. Saaledes er det et fuldstæn¬ 
digt Stof af den allerbedste Art og det største Værd, som her 
skal anvendes, fremdraget med en Indsigt og under en Er¬ 
faring, som tidligere Undersøgere ikke kunde have, og tillige 
ved Overvindelsen af Vanskeligheder, som man forhen hver¬ 
ken kjendte eller magtede. For største Delen er det nemlig 
fundet frem paa Steder, hvor man tidligere ikke saa, at der 
var noget at søge, skjult under Jorden, paa hvis Overflade 
der intet er at se. Thi Sten- og Bronzealderens Minder rage 
op over Jorden; det var derfor, at de tidlig bleve tagne un¬ 
der Behandling. Jernalderens Efterladenskaber ligge mest 
dybt og velforvarede, hvorfor saameget var at finde, der nu 
først tillader overhovedet at tale om dette Tidsrum, og som 
tillige varsler om, hvad der endnu venter paa, at Tegnet skal 
gives. Det er den, som eier og behandler Jorden, der vedbli¬ 
vende maa agte paa Forholdene og give Tegnet, som dette 
trolig er sket i de forløbne Aar. Kun Begyndelsen er hidtil 
gjort; gjennem lange Tider maa der fortsættes, før det, som 
baade videnskabelig og folkelig set behøves, vil være tilveie- 
bragt. 

Først nu faaer man Øie paa, at der med Jernalderen ind- 

Aarb. f. aord. Oldk. og Hist. 1912. g 

træder den mærkelige Forandring, at Bebyggelsen ikke læn¬ 
gere holder sig til Høiderne, men endog i stort Omfang bre¬ 
der sig over Fladerne. Tydeligst og paa ganske overraskende 
Maade træder dette frem i den store Vildmose, hvor de Gra¬ 
ve, som her anlagdes paa lave og flade Strækninger, nu ere 
omgivne og tildels dækkede af Mosen. De vise sig som lave, 
runde Høininger i den jævne Flade nær syd for Ry Aa i 
Vildmosens ostlige og nordlige Udkant, strækkende sig snart 



Fif,* 1 • 


enkeltvis snart i storre Grupper hen gjennem Tilise og Tol- 
strup Sogne. Mere end 60 ere paaviste her over en Strækning 
af en Mils Vei; men det virkelige Antal maa være ikke lidt 
større, idet Hoiene for en Del først have vist sig, efterat den 
omgivende Moseflade er sunken paa Grund af Stedets Af¬ 
vanding, eller naar det øvre Tørvelag er brændt af; andre 
ere kun opdagede ved Afgravning af Tørven. Vanskelige at 
linde ere de ogsaa, idet de gjennemgaaende kun hæve sig 
ubetydelig, indtil V 2 M. over Mosen med en Bredde af om¬ 
kring 10 M.; kun faa ere noget større. Noget kan der dog 
oftest ses af de Sten, der ligge i sluttet Kreds om Høifoden,. 


Digitized by 


Google 


Original from 

UNIVERSITY OF MICHIGAN 





17. BEBYGGELSEN PAA FLADEKNE. 


85 


indtil 1 M. store, sammenstillede med mindre. Ogsaa midt 
i Overdelen tindes ofte en enkelt eller et Par Sten. Mange 
Steder ere dog Stenene opbrudte og bortførte, og i flere af 
Høiene er der blevet gravet; thi Udkanten af Vildmosen er 
nu bragt under Kultur, og dermed fulgte Forstyrrelsen selv 



af disse lidet iøinefaldende Høie, hvori der intet er at finde 
af Værdi. 

Nogle faa ere bievne undersøgte paa Stamhuset Birkelses 
(irund 1 . De fandtes at bestaa af sandet Muld og at være op¬ 
førte paa den faste Grund under Mosen, der senere er voxet 
op over dem. Fig. 1 viser en Del af en Stenkreds, der først 
fremkom ved Tørveskjæring; en Høining saaes ikke paa 
dette Sted, idet Jordhøien paa 0,75 M. dækkedes af et 0,60 M. 
tykt Lag Tørv. 1 en af de undersøgte Høie fandtes midt paa 
Bunden et stort, graat Lerkar, næsten ganske opløst, fyldt med 

1 Nr. C 8987 og Aar 1911. 

6 * 

brændte Ben. I en anden saaes ved Bunden og i Midten et 
stærkt kulblandet Lag med brændte Ben, mellem hvilke 
nogle Lerkarskaar og et Par smeltede Glasperler; det var 
henved 1,50 M. bredt og 6 Cm. tykt ved Midten. Her stod el 
Lerkar, Fig. 2, gaaende ned under Brandlaget og i den ne- 
derste Trediedel fyldt med brændte Ben, hvorimellem nogle 
smaa Stvkker af en Benkam. Paa et Sted, hvor der vidstes 
for en Del Aar siden at være fjærnet Sten, som stode i Kreds, 
medens der ikke var afgravet Jord, og hvor der nu næsten 
ikke var nogen kjendelig Høining, fandtes der under et Jord¬ 
lag paa 10 Cm. et Lerkar som foregaaende, staaende paa sin 
Bund og indeholdende Rester fra Ligbaalet, der ogsaa fand¬ 
tes udenfor Karret. I dette laa forbrændte Skaar af et fint, 

tyndva'gget og ornamenteret 
Lerkar, hvis øvrige Del opto¬ 
ges i Laget udenom; fremdeles 
et lille Fragment af et Bronze¬ 
smykke med fordybede Kreds¬ 
ornamenter indlagte med Sølv 
i den efterromerske Tids Stil, 
samt Stykker af en Benkam med samme Ornamenter. Fig. 3 
viser, hvad der heraf har kunnet sammensættes. Formen 
og Bygningen er som ved Folkevandringstidens Kamme 1 , og 
Ornamenterne skille sig kun ved Enkeltheder i Udførelsen. 
1 et lignende Lag, paa et Sted, hvor der ikke var nogen egent¬ 
lig Høining over Mosefladen, er der fundet et større Lerkar 
med brændte Ben, samt Hankekarret Fig. 4. Medens der 
fra denne og de samtidige Gravpladser i Vendsyssel er tiere 
af de store, grove Kar til Resterne fra Ligbaalet, som have 
kunnet samles fuldstændig, er dette det eneste af de mange 
smaa Kar, der hørte til Udstyret, og som vare med paa Baa- 
let, der er bevaret i sin Helhed. Om denne for Tidsbestem¬ 
melsen vigtige Form tales nærmere i det følgende Afsnit. 

Høianlæget og Gravskikken ligesom ogsaa Lerkarrene og 

1 Se Ordning, 274. 



Fig. 3. s /4. 

Udstyret svare i det enkelte til, hvad der foreligger fra den 
i næste Afsnit omtalte Gravplads ved Donbæk fra den efter- 
romerske Tid. Gravhøiene i St. Vildmose maa herefter hen¬ 
føres til Tiden mellem d. 6. og 8. Aarh. Først senere er da 
den Opstemning af Ry Aa foregaaet, der har medført Mosens 
store Udbredelse og Høining. Forud maa der paa denne 
Strækning have været en lavtliggende, sandet Flade som 
den, der breder sig mange Steder om Mosens nuværende 
Grænser. 

Fra denne videre Kreds omkring Vildmosen kan der an¬ 
føres ret meget om Jernalders Bopladser, Grave og Fund 
paa flade og lavtliggende Steder, 
der ere af senglacial Oprindelse. 

Nordpaa, i Vrensted Sogn, tindes 
der som alt foran berørt (Af¬ 
snit 6) ved LøbakkeHuse en Ræk¬ 
ke Høie liggendt lavt ved den 
store Mosestrækning Vitmose En¬ 
ge ; i tre af dem er der fremkom¬ 
met stenbyggede Grave med Dæk- Fi 4 i /3 

sten af den i Vendsyssel alminde¬ 
lige Art og med et Udstyr af mange Lerkar 1 . Ikke langt 
herfra, snart vest for Vrensted Ry, blev der 1911 ved Anlæget 
af Hjørring-Aabybro Banen opgravet en stor Masse Jern¬ 
alders Lerkarskaar; Terrainet er som ved Gravhøiene. Der 
har paa dette Sted været en Boplads fra samme Tid 2 . Vest¬ 
lig i Stenum Sogn er der ved Randen af Vitmose Enge over 
en større Strækning tæt under Grønsværen fundet Jernalders 
Lerkar i Mængde, hele og i Skaar 3 . I Thise Sogn er der nær 
den sydlige Rand af samme Engstrækning fundet en stensat 

Jernalders Grav af sædvanlig Art med et Indhold af Lerkar 4 . 

• • 

1 Fundene tilhøre Vendsvssel Museum. 

2 En nøiere Undersøgelse vil blive foretagen. 

3 Noget heraf indkom 1911 til Nationalmuseet. 

4 I Vendsyssel Museum. 

Under Hjermidslevgaard, Tolstrup Sogn, er der aabnet en 
stensat Lerkargrav som de andre her nævnte med et rigt 
Udstyr 1 . Endelig er der under Thorsmark i Vester Brøn¬ 
derslev Sogn afdækket en Husplads paa den sandede Flade 
ved Foden af Bakkedraget nord for Byen. Der fandtes her 
to flade Stenlægninger, som saadanne ofte træffes paa Bo¬ 
pladserne; men kun dækkede af Vs M. Jord vare de ufuld¬ 
stændige og uforstaaelige. Ovenpaa og under Stenene fand¬ 
tes talrige Potteskaar, de ældste fra Aarhundrederne nær¬ 
mest efter Chr. En Sten mod Taphul til en Dørstolpe er op¬ 
tagen paa dette Sted 2 . 

Vel ikke paa senglacial Grund, men dog paa en af de 
flade Strækninger, der tidligere sjælden vare beboede, er der, 
nær Em By, paa Matr. Nr. 11 f, afdækket en stor Boplads 8 . 
Tæt under Pløielaget fandtes flade Brolægninger, tildels me¬ 
get regelmæssig ordnede, nogle Steder to over hinanden; 
fremdeles Lag af Ler og Gruber, hvorfra Leret kan være 
taget; ofte saaes Baal- og Askelag og Huller efter Stolper, 
gaaende ned i Undergrunden. I den mørke Kulturjord over 
og omkring dette fandtes der saa at sige overalt Lerkarskaar 
i Mængde; kun c. 6000 Stykker, mest henhørende til Bande, 
Bunde og Ører ere opbevarede. Fundet svarer som Helhed 
til »Bopladsfundene fra den romerske Periode«, der for faa 
Aar siden have været indgaaende behandlede i »Aar bøger < 
for 1906, og meget nøie til de nord- og vestjydske Fund. Der 
skal derfor kun anføres nogle faa Enkeltheder. Et af de 
store Forraadskar har kunnet samles i Bund og Munding 
og med Forbindelser gjennem Siderne, saaledes at det stør¬ 
ste Kar er fremkommet, der hidtil har kunnet sammensættes 
fra Bopladserne; Høiden er 0,69 M., Bredden 0,60 M. Af et 
Kogekar findes et Stykke, der ganske ligner anf. St. Fig. 43, 
med Madskorpe fasthrændt indtil en bestemt Linie ovenfor 
Bunden, medens Partiet nedenfor, der, naar Karret stod paa 
Ilden, gik ned i Askelaget, er rent. Der findes Partier af 

1 Aarb. f. nord. Oldk. 1892, S. 257. * Nr. C 13681,14460. 8 Nr. C 14552. 

brede Skaale med stort, rundt Hul i Bunden, som anf. St. 
Fig.45,af Kar med et lille, gjennemboret Bundhul, som Fig. 46, 
og af en Siskaal som Fig. 47. Fremdeles mange Brudstykker 
af Lerfødder til Oflerbrug, der i det hele ere hyppige i Vend¬ 
syssel 1 , de gjennemborede Lerbrikker, der sandsynligvis an¬ 
vendtes som Tenstene 2 , samt de almindelig forekommende 
Knusesten 3 . Hidtil ukjendt i Norden er den i Fig. 5 gjen- 
givne Barnerangle af graaligt Ler; Smaasten el. lign. i det 
hule, lukkede Indre give Lyd, naar den rystes. 

Vende vi os dernæst til de flade Stræk¬ 
ninger østlig for Vildmosen, indad i Lan¬ 
det, saa træfles her, sydøstligst i Østerbrøn- 
derslev Sogn, den store Flade syd for Ry 
Aa, hvor der, ved Kraghede, i de senere Aar 
er fremdraget et vigtigt Bopladsfund med 
de dertil hørende Grave (Afsnit 21). Og- 
saa nord for Aaen er der en Jernalders 
Plads under Hvilshøigaard og en anden 
østpaa ved Gaarden Vittenberg, fremde- 

1 ° Fig. o. 7*. 

les i Sulsted Sogn under Sønder Elkjær 
og i Aistrup Sogn paa GI. Vraa Mark. Ingen af disse Pladser 
er undersøgt. Fra det sidste Sted haves en lille Samling 
Skaar, der tilfældig opgravedes paa en Huslod; men ved 
deres Behandling er der fremkommet et Kar af Betydning, 
Fig. 6. Det er 38 Cm. høit og har i Bunden et smalt gjen¬ 
nemboret Hul, hvorigjennem Vædsken har kunnet fjærnes 
fra de Fødemidler, som opbevaredes eller tilberedtes i Kar¬ 
ret. Af disse Sikar havdes der forud næsten kun Brudstyk¬ 
ker, der dog vise, at saadanne Kar almindelig benyttedes i 
Huset 4 . Dette og et andet Kar have noget eget i Formen, idet 
der foroven er afdelt en bred Rand; to andre Kar fra denne 
Plads have en tynd, svagt udbuet Mundingsrand, hvorved 



1 Aarb. 1907, S. 127. 2 Aarb. 1906, S. 217. 3 Aarb. 1907, S. 148. 

4 Aarb. 1906, S. 210. 

eller hvorunder, som det ses i Fig. 7, der er anbragt et Øre. 
Lervarer af dette Præg kunne ikke med Sikkerhed tidsættes; 
heller ikke have de tidligere været afbildede. Det er dog klart, 
at de maa henhøre til Tiden omkring eller efter 500 L 

Hvad der her er nævnt, er fremkommet paa det høifattige, 
senglaciale Terrain vest for Vendsyssels Høiland. Paa Øst¬ 
siden er der fundet et 
Jernalders Kulturlag 
midt ude paa Vorgaard- 
Fladen, lige syd for Vor 
Kirke og et Par hundrede 
Alen nord for Pulsbæk¬ 
ken 2 . Flere Pladser nord¬ 
ligst under Raaholtgaard, 
der maa antages at være 
af samme Art, ere ikke 
undersøgte. Nordøstligst 
i Dronninglund Sogn er 
derved Gaarden St. Lang¬ 
hede paa lav Flade truf¬ 
fet en stensat Grav inde¬ 
holdende ældre Jernal¬ 
ders Lerkar. Mindre be¬ 
tydende i denne Sam¬ 
menhæng er det, at der 
i en Høi, der ligger ved 
den i Afsnit 7 omtalte Veilinie gjennem Volstrup Sogn, ved 
Knæverhede, er fremdraget et større Fund fra den romerske 
Jernalder 3 . Meget tydelig angives derimod Udflytningen 
paa Fladen af en Række Grav- og Bopladsfund sydligst i 
Flade Sogn: de ville enkeltvis blive nævnte i Afsnit 19. 

Det maa af det her anførte fremgaa, at Bebyggelsen i 
Jernalderen, ganske modsat hvad der saaes for Bronzealde¬ 
rens Vedkommende, har bredt sig over Fladerne, endog ud 



Fig 6. Vs. 


1 Nr. C 14577. 2 Nr. C 13683. 


3 Nr. 22220. 

til en saa lavtliggende Strækning som St. Vildmose. Alle¬ 
rede fra den ældste Jernalder af er dette foregaaet; thi Bo¬ 
pladsfundene fra Kraghede i Øster Brønderslev Sogn og 
Vesterflade i Flade Sogn gaa tilbage til den ældste Tid. Hvad 
der dybest bar ligget til Grund for denne Forandring, er na¬ 
turligvis vanskelig paaviseligt: den almindelige Kulturudvik¬ 
ling har medført det; saa meget andet nyt træder jo frem i 
den ældste Jernalder og bestandig paany ned gjennem Aar- 
hundrederne i Overensstemmelse med Bevægelsen ude i Eu¬ 
ropa. Men iøvrigt ses det af 
andre Forhold (Afsnit 21), at 
der i de første Aarhundreder 
eft. Ghr. foregik en stærk Til- 
væxt i Befolkningen; forstaae- 
ligt da, at ny Grund maatte 
indtages. Bosættelsen paa Fla¬ 
den maa jo betyde, at den hid¬ 
til ubenyttede Jord nu toges i 
Brug: at Lyngen gav Plads for 
Agerbruget. I de nærmeste 
Aarhundreder f. Chr. maa Ar- 
beidet med at omdanne Lyng¬ 
sletten til Marker være paabe- 
gvndt. Paa de her omhandlede Flader er det nu næsten 
helt gjennemført. Hvorledes det er foregaaet, periodisk hur¬ 
tigere eller langsomt, vide vi ikke. Men det kan dog nævnes, 
at der endnu til vore Dage er bevaret et Forhold, der øien- 
synlig staaer i Forbindelse med den oprindelige Naturmod¬ 
sætning mellem Høiden og Fladen og med Bebyggelsesfor- 
skjellene i Oldtiden: Hovedparten af de store Adelsgaarde 
fra Middelalderen og Renaissancetiden ligge ude paa Fla¬ 
derne eller ved deres Rand, og paa disse Strækninger træf¬ 
fes ikke gamle Landsbyer. Paa Østsiden er dette tydeligst; 
paa eller ved senglacial Grund ligge, opregnet nordfra: Kniv- 
holt, Bangsbo, Fladholt, Sæbvgaard, Oltestrup, Haven, Dyb- 

vad, Knudseie, Vorgaard, Bugtved og andre gamle Gaarde, 
men ingen Landsbyer. Paa Vestlandet er Forholdet ikke me¬ 
get anderledes. 


18. Gravpladserne ved Donbæk og Ris. 

Den i Opmaalingen Fig. 8 gjengivne Gravplads ligger en 
lille Fjerdingvej syd Tor Bangsbo, paa Donbæk Mark, Gje- 
rum Sogn, dannende en smal Stribe henover meget høi 

Bakkeskraaning vest for Bangsbo Aa. Stedet byder det 

* 

skjønneste Syn over Aadalen og vidt ud til de indskaarne, 
skovklædte Bakkedrag hinsides denne. Banken kaldes Borg¬ 
bjerg, idet man fra gammel Tid vel har set, at der var For¬ 
tids Anlæg, men kun ikke forstaaet deres Betydning. Den 
største af alle Høiene (Planen, Nr. 60), yderst paa en Pynt, 
hvor Banken falder stærkt af mod Fladen langs det nære 
Aaleie, har man dog ikke kunnet være i Tvivl om: den 
blev i 1887 gjennemsøgt af Eieren, hvorved der fremkom 
mange Oldsager. Ogsaa de andre store Gravhøie op over 
Banken, »Kongshøi«, Nr. 43, og længst oppe, Nr. 1 og 11, 
ere bievne rigtig opfattede: de ere opgravede indtil Bunden, 
uden at der vides noget om, hvad de have indeholdt. Hele 
den mellemliggende Strækning blev derimod liggende ufor¬ 
styrret, idet det ikke var saa let at forstaa denne Samling af 
lave Høie, dels runde, dels aflange, og de halvt skjulte Sten¬ 
kredse mellem dem; ogsaa var det hele dækket af Buske og 
Lyng. Bakken falder ret stærkt fra Høien Nr. 1 nedad mod 
Nr. 60, og mange af de mellemliggende Smaahøie have en 
meget skraanende Bund, med et Fald paa indtil 1 M., hvad 
der er ganske imod sædvanlig Regel; naturligvis er dette 
fremkommet ved, at den lige Grund forud var optagen af 
Høie. Herefter ses de største at være de ældste, og det 
samme fremgaaer af Fundene. 

I den yderste Høi, Nr. 60, var der dybest en Grav fra 
førromersk Tid bestaaende af et stort Lerkar 1 med brændte 

* Af Form som »Ordning*, 52. 

Ben. Ligeledes dybt i Høien fandtes adskillige Gravkar fra 
den paafølgende romerske Tid, men høiere oppe en stor, 
stensat Kiste med Dæksten, hvori ubrændt Lig og Sager fra 
den sene Folkevan- 

°r 

dringstid eller om Aar L 1 1 

500,og derimellem den 
i Fig. 9 afbildede præg¬ 
tige Guldarmring, hvis 
Værdi er 428 Kr. 1 At¬ 
ter høiere kom en sten¬ 
sat Kiste, der vel ikke 
er sønderlig yngre; 
heri fandtes Lerkarret 
Fig. 10. De tre andre 
store Høie op over 
Bakken have sikkert 
havt Grave fra samme 
Tid; Fortsættelsen ned 
gjennem Tiden danner 
hele den mellemlig¬ 
gende Stribe af Grave. 

Af disse ere 20 bievne 
undersøgte 1907—9 2 , 
medens en samlet 
Klynge af 12 er ble¬ 
ven lovformelig fred¬ 
lyst af Gaardeier Niels 
Olsen. 




c 






Fig. 8. 


1 Om dette Fund se 
Aarbøger 1892, S. 306. 

* Undersøgelserne her 
øg i det hele i Gjerum og 
Flade Sogne ere oftest fore¬ 
tagne af Nationalmuseets 
Assistent Hans Kjær og 
Inspektør Carl Neergaard. 

De noget betydeligere Høie paa 1—D /2 M. havde i Reg¬ 
len midt i Overdelen en større Sten, der var delvis synlig 
før Undersøgelsen. Den laa stedse ned og har heller ikke 
oprindelig været reist paa Enden; denne Anbringelse af 



Fig. 9. 2 /d. 


Sten i liggende Stilling er gjennemgaaende ved denne Gruppe 
ogsaa for de Sten, som danne Kredse om de lavere Høie el¬ 
ler Kredse uden indre Jordhøining. De større Høie havde 
som Regel ikke Fodkreds. I Runden af disse Høie fandtes 
sædvanlig et Baallag med Kul og brændte Ben og nedsat 
deri et større,grovt forarbeidet Lerkar indeholdende brændte 



Fig. 10. Vs. 


Ben, se Fig. 11. Øverst i Kullaget optoges som oftest spredt 
eller mere samlet Skaar af et mindre og finere forarbeidet 
Hankekar, stærkt forbrændt, idet det har staaet paa Ligbaa- 
let, se Fig. 14, samt sparsomme Rester af det øvrige, for- 

brændte Gravudstyr. Der fandtes ikke Beviser for, at Lig¬ 
brændingen er foregaaet paa Stedet; dog maa dette antages 
at være Tilfældet. I enkelte af Høiene forekom høiere oppe 
yngre Grave, bestaaende af en mindre Kul plet med brændte 
Ben. 

Ved de endnu lavere Høie var der som Regel ikke blot en 
Topsten som ved de større, men ogsaa en Fodkreds, se Fig. 



Fig. 11. Høi Nr. 23. 


12. I disse Høie er der ikke truffet nogen Urne; de brændte 
Ben ere spredte i et Kullag over Bunden, og her lindes for¬ 
brændte Skaar af et mindre, tyndvægget Kar og Rester af 
Udstyret, der er af samme Art som i de større Høie. Sten¬ 
kredsene, inden for hvilke der ikke findes nogen Høining, 
eller dog kun en ganske ringe, have mest en Bredde af 5— 
6 M. og ere dannede af Sten paa 0,30—0,50 M.; i Midten fin¬ 
des en Sten af lignende Størrelse. Fig. 13 viser dette Anlæg, 
efterat Grønsværen er fjærnet. I en saadan Kreds fandtes en 
c. 1,50 M. bred Kulplet, hvori et Par Lerkarskaar og Jern¬ 
nagler til en Benkam. I en anden stod et grovt Lerkar med 
brændte Ben nedsat midt i en større Kulplet ganske som i 

de større Høie. AfLanghøiene undersøgtes kun tre, 13—16M. 
lange og 4—5 M. brede; Høiden var under 1 M. og Fod¬ 
kredsen som ved de andre Gravsteder. Ogsaa selve Graven 
svarer til de andre: i et rundagtigt Baallag i Langhøien Nr. 
10, der var 1 M. bredt, fandtes 75 Glasperler, de fleste ud- 
glødede. 



Fig. 12. Hoi Nr. 19. 


Udstyret for den Døde var overalt kun ringe og stedse 
medtaget af Ligbaalet; foruden eet eller sjældnere to Hanke¬ 
kar, kun tarvelige Smaasager, oftest Benkam og Glasperler, 
der ialtfald overveiende have været smaa og ensfarvede, 
blaa, grønne eller røde; kun een Gang en lille Jernkniv og 
en enkelt, rundagtig Tensten af Ler. Der blev dog ogsaa 
truffet lidt smeltet Sølv, og i Høi Nr. 19 Hester af et pynte¬ 
ligt Hægtespænde med Knapper af Bronze, hvori et firdelt 
Ornament, ganske svarende til Stykker, der ere fundne i 
Norge 1 . Af et lignende Spænde fandtes Dele i Langhøien 

1 Rygh, Norske Oldsager, 268. Undset, Aarboger f. nord. Oldkynd. 
1880, S. 148. 

Nr. 36, men her kun Underlaget af Jern, medens Knapperne 
vare atTaldne. Tilligemed Glasperler og Skaar af det sæd¬ 
vanlige Hankekar optoges delle i et 1.80 M. langt og 1 M. 
bredt Baallag, beliggende i Høiens Midtlinie. Disse eien- 
dommelige Bæltehægter, der navnlig kjendes fra Norge, men 
dog ogsaa ere trufne paa Bornholm 1 , angive Gravenes Tid; 
de maa hidrøre fra Afsnittet mellem Folkevandringstiden og 
Vikingetiden, 500—800, og herpaa tyder ogsaa alt andet. 



Fig. 13. Stenkreds Nr. 30. 


Først og fremmest de fine og tyndvæggede Hankekar med 
høi, svagt udbøiet Overdel og forholdsvis lav Underdel, der 
sædvanlig øverst har nedadløbendc Linier, svagt ophøiede 
Striber eller afiange Bukler. Alle de talrige mindre Kar, som 
fremdroges her, ere af denne Hovedform, der er fremkom¬ 
men ved en Udjævning af Profilen i de tilsvarende Skaale 
fra Folkevandringstiden. Man sammenligne Fig. 10 foran 
med Fig. 14 fra Donbæk. Kun i saadan forvreden Skikkelse 
foreligge Skaalene herfra, idet de have maattet samles af de 
ved Ilden forbøiede Skaar. Tydeligere ses Formen af Fig. 4 
foran og meget udpræget af Fig. 15, der er fra den samtidige 
Gravplads ved Januin i Øster Svendstrup Sogn, Øster Han 

1 E. Vedel, Efterskrift, S. 140—141, Grav Nr. 7 og 8. 

Herred. Tidligere har denne Form ikke kunnet udskilles 
fra de tilsvarende Hankekar fra Folkevandringstiden; de 
bleve i »Ordning af Danmarks Oldsager« opførte sammen 
med dem, som Nr. 296—297, men med Tilføiende af, at disse 
Kar forekom sjælden; det fremgaaer nu først af de vend- 
sysselske Fund, at de ere yngre. Ligesaa betegnende for 
Tiden ere de store, grove og tvkva'ggede Lerkar, der inde¬ 


holdt de brændte Ben, alle uden Øre, 
svagt indknebne under Mundingsran¬ 
den og med flad Bund; Høiden er of- 




Fig. 14. Vs. 


Fig. 15. V*. 


test omkring 0,15 M., undertiden større, indtil 0,35 M. Der¬ 
næst Tenstenen, der ikke er af Vikingetidens Form, men 
først og fremmest hele Gravanlæget og det fattige Udstyr, 
der hverken indeholder de Sager, som man finder i Folke- 
vandringslidens eller i Vikingetidens Grave. 

Der maa dog endnu noget nærmere gjøres Rede for idet- 
mindste nogle af disse næsten ukjendte Gravanlæg og deres 
Indhold. Først de noget større Høie paa 1 M. og derover. 
Nr. 15, se Planen, var 1 M. høi. En stor Topsten ragede op 
i Overfladen. Omtrent midt i Høien fandtes en Dynge af 
43 Sten, 0,25—0,35 M. store. I Siden af denne Dynge stod et 
stort Lerkar som Fig. 16 med brændte Ben. Ved Høifoden 
fandtes noget af en Stenkreds. Nr. 23. En Meter høi. Midt 

i Overdelen laa en Sten, 40 Cm. lang og bred. Ved Høibun- 
dens Midte et rundagtigt Lag Trækul, 3,10 X 3,80 M. stort og 
indtil 0,15 M. tykt. Omtrent midt heri og ragende op igjen- 
nem det stod et 0,205 M. høit Lerkar, Fig. 10, og ved Siden 
heraf delvis forbrændte Skaar af et meget stort Kar, der til¬ 
sammen dog kun udgjøre en ubetydelig Del af det. 1 en Af- • 
stand af 0,40 M. derfra laa forbrændte Skaar af et Hankekar 
som Fig. 14. Bund¬ 
laget ses i Fig. 11. 

Nr. 26. Høiden 1 
M. I Toppen laa 
en Sten paa 1 2 M. 

Ved Bunden fand¬ 
tes et Brandlag, c. 

1 M. bredt, med Kul 
og brændte Ben. 

Midt heri stod et 
stort Lerkar som 
Fig. 16 med brænd¬ 
te Ben, hvorom laa 
Dele af et Hanke¬ 
kar som Fig. 14. 

Nr. 27. Høiden 1,10 M.. To Topsten synlige, 0,50 M. lange. 
Paa Bunden en Kulplet, 1,15 X 1,30 M. bred, med brændte 
Ben, Brudstykker af en Benkam med Jernnagler, to smaa 
Jernringe, et Stykke af en lille Bronzering og andre smaa 
Metalfragmenter. Midt i Pletten laa Skaar af to forbrændte 
Hankekar, det ene af dem afbildet i Fig. 14. Nr. 28. Høiden 
1,35 M. Der fandtes to store Kulpletter over hinanden med 
brændte Ben og Skaar, i den ene tillige et lille Stykke af en 
Benkam, samt 5 smaa Kullag af forskjellig Størrelse, 0,25— 
0,60 M. brede, i de to af dem nogle Lerkarskaar. Nr. 38. 
Høiden 1 M. I Toppen en Sten, 0,40 M. lang. Ved Bunden 
et Brandlag, c. 1 M. bredt og indtil 0,10 M. tykt, hvori 
brændte Ben, Skaar af et af de sædvanlige Hankekar og 

Anrb. f. nord. Oldk. og Hist. 1912. 7 


♦ 

Original from 

Digitized by V^jO ’gLC UNIVERSITY OF MICHIGAN 



Fig. 16. 74. 





100 


18. GRAVPLADSEKNE VED DONBÆK OG RIS. 


♦ 


Jernnagler til en Benkam. Midt i Laget et stort Lerkar med 
brændte Ben. Nr. 40. Høiden 1,50 M. Midt i Overdelen laa 
en Topsten, 0,55 M. lang. Paa Bunden et Kullag, 1,10 X 2 
M. bredt og indtil 0,10 M. tykt. Omtrent midt heri et Ler¬ 
kar ganske som Fig. 16, men 0,25 M. høit, med Mundingen 
ragende op over Kullet. Det var halvt fyldt med ufuldstæn¬ 
dig brændte Knogler, mellem hvilke laa to smaa Stykker 
af en Benkam og en Gjenstand af Jern, der næppe hidtil 
er fremkommen, Fig. 17: et smalt Baand, der er sammen- 
bøiet til en flad Bøile, og Enderne atter tilbagebøiede. Dette 



Stykke kan have været anbragt paa en Rem, 
saaledes at Læderet fastholdtes mellem selve 
Bøilen og dens Ender. Udenom Karret laa 



brændte Ben, Skaar af et Hankekar som Fig. 
14, en Bøile ganske som Fig. 17 og to ensdan- 
nede Stykker af Jern, Fig. 18: en Ring hæn¬ 
gende i en Øsken med brede Ender, hvori en 


Fig. 17—is. */ 4 . Nagle. De to Par Bøiler og Ringe maa have 

hørt til et Rem- eller Snøreapparat ved Klæd¬ 
ningen. En mindre Kulplet, der stødte op til den først om¬ 
talte, 0,55 X 0,90 M. bred, indeholdt brændte Ben og Skaar 
af et Hankekar. Halvt oppe i Høien fandtes endnu en Kul¬ 
plet, 2,30 X 0,40 M. stor, hvori brændte Ben og en lille Smule 
Bronze. Af de lavere Høie hævede Nr. 12 sig kun 0,50 M.; 
en Midtsten synlig i Overfladen og Fodkreds i Lighed med 
Fig. 12. To Kulpletter med brændte Ben, forbrændte Skaar 
af smaa Kar, samt et Stykke af en Benkam. Nr. 19. Høiden 
0,70 M.; om Foden en Stenkreds, se Fig. 12. Omtrent midt 
paa Bunden fandtes en rundagtig, kulholdig Plet, 1 M. bred 
og 0,05—0,10 M. tyk. Heri de foran nævnte Dele af et Hægte¬ 
spænde, samt to Jernnagler til en Benkam. Tæt udenfor en 
af Fodkredsens Sten stod et af de tykvæggede Kar med 
brændte Ben, kun 0,15 M. høit, omgivet af en Kulplet, 0,60 
M. stor; heri fandtes en Jernnagle. Nr. 46. Høiden 0,65 M.; 
hverken Topsten eller Fodkreds. Ved Bunden et Kullag 

med brændte Ben, 1,10 X 2,45 M. stort, hvori et lille Stykke 
af en Benkani, 27 Glasperler, de fleste mere eller mindre 
smeltede, noget Sølv mest smeltet i Draabeform og Skaar af 
-et tyndvægget Lerkar. 

Paa Pladsen ved Donbæk findes der et mærkeligt Sam¬ 
menhæng fra den nærmeste Tid f. Chr. indtil ned imod Vi¬ 
kingetiden, en Række, som ellers ikke kan paavises paa no¬ 
gen Gravplads, og det med den vel kjendte, mærkelige Om¬ 
skiften i Gravskik: Urnen med brændte Ben i den førromer- 
ske Tid, Gravudstyret fra den romerske Periode med de 
mange Lerkar ved ubrændt Lig, den store, stenbyggede 
Orav ligeledes med ubrændt Lig og et kostbart Udstyr fra 
Folkevandringstiden, hvorefter endnu: Urnen med brændte 
Ben i et Baallag fra den efterromerske Tid og sluttelig græn- 
sende op til Vikingetiden det spredte Baallag under den gan¬ 
ske ringe Jordhøining. De enkelte Led i dette Forløb ville 
nedenfor oftere træde frem. Her vende vi os først til en 
Gravplads, der ligefrem fortsætter Donbæk-Gravene, idet 
den gaaer ned til Vikingetidens Slutning. 

Det er noget dybere inde i Landet, i Torslev Sogn, paa 
Ris Fattiggaards Jord snart Syd for Kirken. Paa jævn Flade 
laa over 100 Høie i en samlet Gruppe, hvori dog Opdyrk¬ 
ningen allerede havde gjort Indsnit. Liggende tæt ved hinan¬ 
den, nogle større, de fleste ganske lave, kun 0,20—50 M. høie, 
Tunde eller aflange og ofte stenomsatte gjorde disse Høie et 
lignende Indtryk som Donbæk-Gravpladsen. Men ogsaa tre¬ 
kantede Høie fandtes her, eller rettere formede som en tre- 
øddet Stjerne. I Billedet Fig. 19 ses forrest en af disse eien- 
dommelige Høie udgravet til Grunden, men den dog ufuld¬ 
stændige Stenrække langs Foden endnu bevaret; bagved 
ligger Høi ved Høi, dog kun de større trædende frem i Bil¬ 
ledet, men ikke de lave, som ligge imellem dem. Et Kort 
øver Gravpladsen og nærmere Enkeltheder ere allerede frem¬ 
komne 1 . I Almindelighed er Gravskikken som ved de 

* Carl Neergaard i Aarb. f. nord. Oldk. 1892, S. 331. 

yngste Grave paa Pladsen ved Donbæk: paa Høiens Bund 
tindes et Lag af Kul og spredtliggende, brændte Ben samt 
andre Rester fra Ligbaalet. Oftere forekom større og mindre 
Søm og Klinknagler, der have været fæstede i indtil 3 Cm. 
tykt Træ — altsaa vel en Kiste eller andet Tilbehør ved 
Gravlæggelsen; men ogsaa mange fine og smaa Jernnagler, 
Kramper og Bærehanke, der maa have hørt til Træskrin. 



Fig. 19. 


Glasperler fandies særdeles ofte og 9 Gange en Tensten ar 
brændt Ler, stedse af Vikingetidens eiendommelige, koniske 
Form 1 . Kun to af de ialt 102 undersøgte Høie kunne med 
Sikkerhed siges at have optaget Mænd. Disse Høie hørte til 
de større, 1,50 og 2 M. høie. Det ene Sted var Gravgodset 
en lang Kniv, en Hvæssesten og et Rembeslag af Bronze, 
samt en meget lang Spydspids; i den anden Høi fandtes en 
tilsvarende Kniv og en Jernøxe af Vikingetidens Form. Saa- 
danne Knive fandtes ikke andetsteds, medens der i disse 
Grave ikke forekom Lerkar, hvad der ellers var almindeligt. 
Oftest fandtes dog kun Skaar af et enkelt større, tykvægget 
Kar, kun i faa Tilfælde saa mange, at Karret har kunnet 
sammensættes. Alle ses dog at have været af samme Form, se 
Fig. 20: uden Fod, med rund Bund, hvorfra Siden løber glat 
op, uden Øre, indtil den lige afskaarne, oftest svagt indbøiede 
Mundingsrand, atter en ægte Vikingetidsform, der tydelig 

1 Ordning Nr. 613. 

skiller sig fra Donbæk- 
Karrene. Høiden erind- 
til 17 Cm. Samme Tid 
angive de faatallige 
Smykker af Bronze. Af 

»S 

nogle store skaal for¬ 
mede Spænder af sen 
Form fandtes kun smaa 
Brudstykker. Bedre be- 
varet er Pladenaalen 
Fig. 21 og Spændet Fig. 

22, der i Et og Alt sva- Fig. 20. l U. 

rer til et Stykke fra 

Nordhordlands Kyst, Lindaas Præstegjæld i Norge 1 . Et Rem¬ 
spænde og et Brudstykke af et ligearmet Spænde ere orna¬ 
menterede i samme Stil, som kjendes fra mange norske 
Fund. Fuldstændig bevaret er Spændet Fig. 23 af samme 


Fig. 21—22. »/«. 

aflange Form som andre i Danmark fundne Stykker. De to 
Rækker raat udførte Dyrehoveder mellem Lister og vendte 
i modsat Retning findes derimod ganske tilsvarende paa to 
i Norge fundne Sværdhjalter 2 ; der er ikke nogen Tvivl om, 
at disse særegne Spænder have faaet deres Form ved en Ef¬ 
terligning af et saadant Sværdhjaltes Side. 

Der forekom dog paa denne Plads nogle faa Grave fra 

1 Aarsberet. fra Foreningen t. norske Fortidsm. Bevaring, 1890, Bl. 4. 
* Lorange, Norske Oldsager 1876, S. 143. Aarsberetning fra For¬ 
eningen til norske Fortidsmind. Bevaring. 1891, S. 95 og PI. 2, Fig. 8. 

Fig. 23. 3 /4. 


en ældre Tid. Navnlig fandtes i en Høi paa 1 M., i el Bund¬ 
lag med brændte Ben, foruden Glasperler og Jernsøm det 
mærkelige, i Fig. 24 gjengivne Bronzespænde. Det er slidt 

og medtaget af Ligbaalet; 
ved Banden er dog kun 
meget lidt afbrudt, saale- 
des at Fremstillingen er 


forstaaelig i det væsentlige. 
Den svagt hvælvede Flade 
viser et firføddet Dvr, set 
fra Byggen: til hver Side de to Laarpartier, hvorfra Benene 
ere rettede fremefter; indenfor Ribbenene; forrest de to Øi- 
ne, medens Snudepartiet er forstyrret ved Rusten af en Jern¬ 
nagle, der er indsat ved en Reparation, for at fæstne Naale- 
skeden paa Bagsiden af Pladen. Under den mod¬ 
satte Ende findes et Hængsel til Hovedet af Naa- 
len, der har været af Jern. Dette Stykke ligner 
særdeles meget et dyreformet Spænde fra Born¬ 
holm, der hidtil har været det eneste, som viser 
det første Grundlag for de store skaalformede 
Spænder, der i Vikingetiden naa mere end den 
tredobbelte Størrelse. De smaa Spænder tilhøre 
den forudgaaende Tid. Ris Gravpladsen er da i 
sit ældste Parti samtidig med Donbæk Gravene, men hen¬ 
hører iøvrigt helt under Vikingetiden. 



Fig. 24. V4. 


19. Midtpunkt for Handel og Skibsfart. Guldfund. 

Til den Oversigt, som de to Gravpladser give over hele 
Bevægelsen gjennem Jernalderen, fra de nærmeste Aarliun- 
dreder f. Chr. til omkring Aar 1000 eft. Chr., føies her en 
Redegjørelse for Fundene fra det samme Tidsforløb i en en¬ 
kelt, begrænset Egn. Paa det saaledes beredte Grundlag vil 
der kunne dømmes sikrere om de almindelige Kultur- og Be¬ 
byggelsesforhold i Vendsyssel, hvad der er Maalet for disse 
Undersøgelser. 

Det er Frederikshavnsegnen, som skal betragtes, ikke blot 
fordi vi her finde rigere og fyldigere, men fordelte paa mange 
Punkter, de samme Træk, som foran nævntes ved de to Grav¬ 
pladser, men navnlig fordi det Kultur-Midtpunkt, som vi 
allerede i Stenalderen fandt i det nordøstlige Vendsyssel, og 
som atter i Bronzealderen saaes at ligge her i Kystegnen, nu 
i Jernalderen paa betydningsfuld Maade trækker sig sam¬ 
men til denne Egn, eller nærmere betegnet om Bangsbo Aaens 
nedre Løb. Her er det, at den omtalte store Donbæk-Grav- 



plads ligger, og det ses ikke rettere end, at der heromkring 
var en ganske mærkelig tæt Bebyggelse i Jernalderen. 

Der bringes endog gjærne et Billede fra denne Plads; det 
er de stedlige Forhold og deres Betydning for Opfattelsen af 
Fundene og deres indbyrdes Sammenhæng, som skulde frem¬ 
drages i disse Studier. Fig. 25 viser et Parti af Gaardeier Niels 
Olsens Eiendom i Donbæk, Matr. Nr. 32 af Gjerum Sogn. 
Skraat nedad gjenncm Billedets Midte, mellem Kaalen og 
Rugen, fører en Afvandingsgrøft fra den bagvedliggende Kløft, 
der angives af de skraat nedad sammenløbende Trætoppe. 
Udfor Grøftens inderste Ende og skjult bag de forreste og 
yderste Træer ligger den største Høi i Donbæk-Gruppen, 
hvorfra det ældste, rige Fund med Guldarmringen. Indover 
og opover ligger Gravpladsen. I Rugmarken midt i Billedet 
ses en fin, mørkere Stribe, der trækker sig tilhøire for Græn¬ 
sen mellem Rugen og Kaalen. Her bleve de Husrester frem- 

dragne, som skulle omtales i det følgende Afsnit. Atter neden¬ 
for i Hilledet, under den gode Sæd, som staaer paa denne Side 
af en Vei, der løber langs Kaalmarken og ses som en mørk 



Fig. 20. 

Stribe tværs gjennem Sæden, er der fremdraget en Grav fra 
Jernalderen. Atter 50—100 M. længere foran har Bangsbo 
Aaen sit nuværende Leie. 

Bopladsen maa børe sammen med de Grave, der ligge 
saa nær til begge Sider, dels oppe paa Bakken, dels hernede 
under llad, lavtliggende Jord. Det var en stensat Grav fra 
den romerske Tid, som fandtes her, og af de vendsysselske 
Lerkargraves almindelige Form: aflang firkantet, 1,90 M. 

lang og 1,20 M. bred, med øst-vestlig Længderetning og 1 M. 
dyb under Overfladen. Ved Bunden fandtes, som det ses af 
Fig. 26, nær Væggen en Krukke med smal Hals og ved den 
to Skaale med Hank, fremdeles en Jernkniv og det lille i 
Fig. 27 gjengivne, ufuldstændig bevarede Kar af rødligt Ler og 
flygtig ornamenteret 1 . Det er et af disse meget ejendommelige 
Kar, som undertiden fremkomme i de vendsysselske Grave, 
og som vise, at man ikke blot holdt sig til de fastslaaede 



Fig. 27. Vs. 


Former, der nu kjendes i saa mange Exemplarer, men ogsaa 
forsøgte sig paa nye Opgaver. Karret er ovalt, med en snæver 
Aabning af samme Form. Til begge Sider af Aabningen findes 
eteiendommeligt Dyrehoved, man skulde sige et Fuglehoved; 
Øinene ere tydelig angivne. Det er det samme Fuglehoved, 
som kjendes fra andre samtidige Sager 2 , det eneste, som 
overhovedet haves af figurlig Fremstilling fra denne Tid. Saa 
paafaldende enlig viser det sig forud for den Tid, da Dyre- 
ornamentiken begyndte at forme sig i Folkevandringstiden. 
Det maa dog vistnok være saa, at disse ornamentale Hoveder 
ere en Arv fra den sene Bronzealders Fuglehoveder 3 ; der er 


1 Nr. C 13372. 2 Bøilenaale, Aarboger 1874, S. 337; Lerkar og Bronze¬ 

krog, se anf. St. 1880, S. 217, Fig. 20; S. 218, Fig. 23. 

3 Jvfr. anf. St. 1880, S. 225. 

nu i den romerske Periode paavist anden saadan Overleve¬ 
ring fra Bronzealderen 1 . 

Endnu paa et andet Sted under samme Eiendom, nemlig 
oppe paa Høiderne, ligeoverfor den store Gravplads og hin¬ 
sides den omtalte Kløft, er der aabnet to stensatte Lerkar¬ 
grave fra romersk Tid 2 . Gaaer man derefter mod Nordvest, 
c. 350 M. fra Gravpladsen op over Bakken, træffer man de 
nu fuldstændig opgravede »Sebbehøie«, hvori der 1854 blev 
fremgraveten romersk Bronzekjedel med brændte Ben s . Atter 
et lille Stykke mod Nordvest, bestandig i Gjerum Sogn, ved 
Nørre Rævdal, ligger den meget forstyrrede »Bjerghøi«, hvori 
der endnu ses Rester af tre store, stensatte Jernalders Grave. 
I hver af dem er der fundet en Guldffngerring, i de to Grave 
tillige Sølvsmykker samt Lerkar 4 . I samme Afstand videre 
mod Nordvest er der i en nu sløifet Høi under Vanggaard, 
ved Frederikshavn—Aasted Veien, optaget et stort Sæt Lerkar 
og andet i et stensat Gravkammer 5 . Atter fra Gjerumgaard 
foreligger et lignende Fund 6 . Alle de anførte Grave hidrøre 
fra de første Aarhundreder eft. Chr. 

Vender man sig atter udimod Kysten, til Flade Sogn, saa 
træffes her den Grusgrav tæt ved Bangsbo Mølle, nu til¬ 
hørende Frederikshavns Kommune, hvori der i 1844 frem- 
gravedes to Guldarmringe fra Folkevandringstiden til Værdi: 
692 Kr. 7 . Ikke langt herfra, paa lavtliggende Jord ved Bangs- 
bostrand under Pikkerbakken, er der fundet en Spiralfinger- 
ring af Guld 8 . Paa Bangsbo Jord er der umiddelbart øst for 
Fylleled Skov, paa det lavere Terrain under Flade Bakker 
— hævet Strandbund — afdækket en Række Grave dels med 
brændt, dels med ubrændt Lig fra den romerske Periode 9 . 

En fredlyst Gravhøi strax nord herfor kan efter dens Be¬ 
liggenhed, lavt under Bakkerne, med Sikkerhed henføres til 

— -_ __ —_ *_ m 

1 Se Nord. Fortidsm. II, S. 26. - Nr. C 12531. 

3 Nr. 14091. Se Annaler for nord. Oldkynd. 1860, S. 49. 

4 Aarb. f. nord. Oldkynd. 1892, S. 256. 5 Anf. St. 1892, S. 256. 

6 Anf. St. 1881, S.126. 7 Nr. 7946. 8 Nr. 17261. 9 Nr.C14395. 

Jernalderen. Videre mod Nord er der ved det nærliggende 
Kjøbstrup truffet en stensat Jernaldersgrav, og en Række 
Findesteder kunne nævnes ved Vester Flade, nær vestlig for 
Frederikshavn. Under Flade Vestergaard, paa ganske flad 
og lav Jord er der fremdraget et indholdsrigt Bopladsfund 
væsentlig fra den romerske Tid, men rækkende tilbage til 
Tiden f. Chr . 1 . Der maa her have været en stor Bosættelse, 
idet det angaves, at der før Museets Undersøgelse var bort- 


kjørt saamange Skaar, 
at de læssede paa Vogn 
vilde have udgjort et Par 
Læs. Umiddelbart her¬ 
ved er der ikke frem¬ 
kom met Grave, men paa 
flereSteder deromkring. 
Paa Eiendommen Matr. 
Nr. 13 er der aabnet en 
stenbygget Jernalders 
Grav af sædvanlig Art, 
hvori et stort Sæt Lerkar 



af den romerske Tids Former, lidt Sølv o. a. 2 . En lignende Grav 
er truffen paa en Parcel af Matr. Nr. 5a; men heri fandtes to 
Lerkar af Folkevandringstidens Former, se Fig. 28, samt en 
Fingerring af Guld og en Jernkniv 3 . Endnu tre andre sten¬ 
satte Grave ved Vester Flade have indeholdt Sæt af Lerkar 11 . 


En Guldbracteat blev, efter Sigende sammen med andre Kost¬ 
barheder, i 1827 fundet paa Flade Bys Fælleder sydvest for 
Abholm 5 . Nær herved fremdrogesen Sølvbarre12 Cm. lang, 
i Forbindelse med et lignende Stykke. 

Vi have ved denne Opregning af Fund holdt os til en lille, 
sammenstødende Del af Flade og Gjerum Sogne, idet vi ikke 


1 Aarb.f. nord. Oldk. 1906, S.167. 2 Aarb.f. nord. Oldk. 1892. S. 254. 

3 Nr. C14193. 4 Fundene opbevares i Vendsyssel Museum. 

6 Atlas for nord. Oldkynd. Nr. 178; Annaler 1855, S. 327. 

H Nr. MDCCLVI. 

have fjærnet os.mere end en halv Mils Vei fra Kysten og til 
begge Sider af Bangsbo Aaens Udløb. Naar der paa en saa lille 
Strækning træffes en Snes Steder, hvor der er fundet Grave 
eller er gjort betydeligere Fund fra alle Jernalderens Afsnit, 
og naar der paa Halvdelen af disse Steder er fundet Guld 
eller Sølv til Værdi af over 1200 Kr., da kan det ikke være 
andet end, at denne Strækning har været ualmindelig tæt 
beboet og har havt en særlig Betydning. Efter det foran i Af¬ 
snit 16 anførte maa dette antages at være begrundet paa 

Skibsfart. Fundene synes at vise, at der her i det første 

» / 

Aartusinde efter Chr. har været et vigtigt Støttepunkt for Sei- 
ladsen rundt om Skagen, saaledes som Forholdet er endnu 
i vor Tid. 

En vis Bekræftelse af denne Forestilling om de østlige 
Kystegnes og Skibsfartens Betydning faaer man ved at gjen- 
nemgaa samtlige de Fund af Jernalders Guld og Sølv, som 
foreligge fra hele Hjørring Amt. Det ses nemlig, at mere 
værdifulde Fund alene ere fremkomne ved Kysterne. I 1872 
fandtes i Dronninglund Sogn ved at grave Skudtørv udenfor 
Rimmen midt veis mellem Asaa og Gjæraa og c. 1400 M. fra 
Kattegat, en af de største og prægtigste Halsringe af Guld, der 
overhovedet kjendes 1 ; dens Værdi er 1328 Kr. Noget sydli¬ 
gere i samme Sogn fremkom Aaret efter paa den flade og san¬ 
dede Mark strax nordøst for Nørkjær, c. 1200 M. fra Strand¬ 
kanten, en Armring j*f Guld, af samme Hovedart som de to 
ovenfor omtalte Ringe fra Bangsbo; den har en Værdi af 610 
Kr. 2 . Den største og skjønneste Guldring, som overhovedet 
kjendes fra Danmark, til Værdi 2492 Kr., er fundet ved Øland 
under Hvetbo Herred i Limfjorden 3 . Intet af disse tre Styk¬ 
ker kan være tabt ; de maa være skjulte af den nærboende 
Eier. I Sammenligning hermed er Alt, hvad der ellers haves 
fra Hjørring Amt, kun Smaasager; de fire kostbareste Stykker 
naa op til en Værdi af mellem 70 og 90 Kr. Men Fundenes 

1 Afbildet i Aarb. f. nord. Oldkynd. 1900, S. 141. 2 Nr. C1507. 

3 Afbildet i Ordning af Danmarks Oldsager, II, 562. 

Antal er stort; der er fremkommet Guld eller Sølv paa 50 
Steder. Fra Grave ere 4 Sølvnaale og 3 Guldperler. Uden 
Forbindelse med Grave ere Hængesmykker af Guld, »Guld- 
bracteater«, fremkomne paa 3 Steder. Tre Smaastykker af 
Guld kunne antages at være tabte. Hovedmassen udgjøres af 
Fingerringe af Guld og nogle faa af Sølv, ialt 35, mange af 
dem optagne i Grave og de øvrige sikkert for største Delen 
hidrørende fra forstyrrede Grave. Dog vides ingen af de mere 
værdifulde at have været Udstyr for den Døde; de ere frem¬ 
komne ved Markarbeide eller ligesom tiere af de tarveligere 



Fig. 29. 7<. 

Fra Vester Rugtved. 



Fig. 30. 74. 

Fra Vreilcv Sogn. 



Fig. 31. 74. 

Fra Jetsmark Sogn. 



Fig. 32. 74. 

Fra Al bæk Sogn. 


Ringe ved Tørvegravning. Disse talrige Ringe afgive et Vidnes- 
bvrd om, hvor almindeligt det var fra den førromerske Tid 
indtil Folkevandringstiden at bære en Fingerring, vistnok en 
Ægteskabsring, omend det ikke er muligt at føre et egentligt 
Bevis herfor. Det samme var Tilfældet overalt i Danmark, 
og fra Hjørring Amt foreligge næsten alle de ellers kjendte 
Hovedformer, oftest vel kun tarvelige Stykker, hestaaende 
af en sammenhøiet Traad eller Stang eller at et glat Baand, 
men undertiden smukt forarbeidede og værdifulde som de 
under Fig. 29—32 for første Gang afbildede Ringe. Først den 
sluttede, glatte Ring, massiv og med hvælvet Udside, der 
bares i den romerske og førromerske Tid. Den kostbareste 
af denne Art hører til et Gravfund fra Vester Rugtved i Under¬ 
sted Sogn; Værdien er 46 Kr. 1 . Dernæst Folkevandrings¬ 
tidens store Fingerringe med tre Dyrehoveder til hver Side; 


1 Nr. C113. 

der haves af denne Art 3 Ringe fra Hjørring Amt 1 , til Værdi 
74, 75 og 87 Kr. Det største og smukkeste Exemplar, som 
kjendes, af den brede, udvendig riflede Fingerring er fra Jets- 
mark Sogn; Værdien 70 Kr. 2 . Endelig Fingerringen med en 
indsat Karneol, efter romersk Forbillede: en saadan er fun¬ 
den ved Holbæk Mølle i Albæk Sogn; Ringen er meget slidt, 
Værdien: 43 Kr. 3 . Det er alle de kostbarere Stvkker, som 

*/ f 

her ere nævnte; føies til dem alt det ringere Guld og Sølv 
fra hele Hjørring Amt, bliver den samlede Værdi kun 894 Kr. 
mod den Guldmasse: 5550 Kr., som de 6 store Ringe fra Kyst¬ 
strækningen indeholde. Sammenlagte angive disse to Tal, 
hvad der ialt er fundet af Jernalders Guld og Sølv i Hjør¬ 
ring Amt. 

20. Jordhuset, Løngang og Kjslderrum. 

Medens der for Bronzealderens Vedkommende ikke kan 
paavises en eneste Boplads og end ikke Stedet for en eneste 
Bolig, bar der foran i Afsnit 17 og 19 kunnet nævnes en 
Række Bopladsfund, som saadanne nylig have været om¬ 
talte 4 , med Kværnsten, Knusesten, de mærkelige saakaldte 
Ildbukke, der ere tydede som Altre til Offeret ved Husarnen, 
og dertil Potteskaar i overvældende Masse. Som disse ere 
ophobede i egentlige Affaldsdynger og Gruber og iøvrigt ere 
spredte over Pladsen, skulde det synes, at den Tids Folk 
ikke have havt andet at gjøre end at slaa Lerkar i Stykker. 
Forholdet er vel det, at Pottemageriet i en lang Periode, fra 

de nærmeste Aarhundreder f. Chr. indtil Midten af det første 

♦ 

Aartusinde, blev særlig stærkt drevet; Lervarerne vare bil¬ 
lige, det var Skik at have og bruge mange Lerkar, hvorfor 
ogsaa meget maatte gaa itu. Men den stærke Modsætning 

a B ■! I % 

9 

1 Nr MCCCXCVIII, fundet 1825 i en Sandgrav ved Ørum Skole, Ørum 
Sogn; afbildet i Boye, Oplysende Fortegnelse S. 106, Nr.646. Nr. C8779, 
fundet 1896 ved Klæstrup, Jerslev Sogn. Nr. C 9162, fundet 1897 ved 
Kosmersholm, Vreilev Sogn. * Nr. 7050. 8 Nr. 21250. 

4 Aarb. f. nord. Oldkynd. 1906, Bopladsfundene, den romerske Tid. 

iil Bronzealderen siger dog vistnok ogsaa, at Bosættelsen nu 
var anderledes, at man boede mere samlet, og at Bostedet 
blev længere fastholdt. Det kan ofte af Lerkarskaarene ses, 
at man har opholdt sig paa samme Sted gjennem Aarhun- 
dreder. 

Der er truffet Brolægninger og Grundsten, men kun et 
enkelt Sled, paa den oftere nævnte Plads ved Kraghede (Af¬ 
snit 21), en fuldstændig og tydelig Hustomt. Paa en anden 
Plads, ved Donbæk, er der fremdraget stensatte Anlæg af 
hidtil ukjendt og ved første Syn høist gaadefuld Art. De 
skulle her kortelig beskrives, men med Angivelse af alle 
væsentlige Træk, der kunne bidrage til Forstaaelsen, der 
viser sig at være lige uventet og kulturhistorisk værdifuld 1 . 

Stedet ses i Billedet foran Fig. 25 og er der omtalt. Un¬ 
der noget skraanende Flade ned imod den Afvandingsgrøft, 
der løber skraat ned gjennem Billedet, afdækkedes Stenbyg- 
ningen Fig. 33, der var nedgravet i Undergrunden. Gjennem 
Halvdelen af Længden, bagest i Billedet, naaede Stenene nær 
op til Overfladen, indtil 0,20 Cm., medens de mod den anden 
Ende laa dybere; der var indtil 1,90 M. Jord over dem. Den 
indre Bund viste en lignende Forskjel. Partiet bagest i Bil¬ 
ledet ligger 1,50 M. høiere end den forreste Del. Oprindelig 
have Stenene dog vistnok overalt gaaet op til Overfladen. 
Bygningen har ligget paa en Skraaning, og Jorden er ved 
Pløiearbeidet bleven flyttet nedover. Det ses, at den ene 
Stenrække eller Væg, tilhøire, danner en nogenlunde lige 
Linie, medens den anden paa det midterste Stykke bøier 
stærkt udad; saaledes fremkommer paa Midten, hvad der 
skulde kaldes et Kammer; fra hver af dets Ender udgaaer 
en Gang. For det meste bestaa Væggene forneden af svære 


1 Efter udførlige Beretninger med Opmaalinger og mange Photo- 
graphier fra Undersøgelserne, der foretoges fra 1906—9 af Inspektør 
Carl Neergaard og Assistent Hans Kjær. Det var Gaardeier Niels 
Olsen, som efterhaanden henledte Opmærksomheden paa Stederne, 
idet der ved Markarbeide var truffet paa Sten. Nr. C 13491,13510,14504. 

og gjennenigaaende opreist staaende Sten, liere af dem ud¬ 
kløvede, og ovenfor af mindre, sammenpassede Sten. I Kam¬ 
meret naaer Væggen en Høide af 1,30 M. og skraaner stærkt 



Ftø. 33. 


udefter; ved Gangenes yderste Ende er Høiden kun 0,40 og 
0,70 M. 

Hele Anlæget var i ret Linie 8,30 M. langt. Den høiest 
liggende Gang, bagest i Billedet, havde en Længde af 3,30 M. 
med en Bredde af 0,70—0,80 M. Ved den indvendige Ende 
stod der 3 Sten (se P ig.), som dannede et Trin paa 0,45 M. ned 
til Kamret. Dette havde her sin største Bredde: 1,50 M., men 
spidsede til mod Gangen i den modsatte Ende; Længden var 

c. 3 M. Den her udløbende Gang (forrest i Billedet) havde 
en Længde af 2 M. og en Bredde af kun 0,20—0,30 M.; men 
ligesom i Kamret skraanede Væggene udefter. 

I det Indre, mellem Væggene, fandtes overalt leret Jord, 
af samme Beskaffenhed fra Overfladen indtil Bunden og 
overalt, høit oppe som dybere, indeholdende lidt opløst Kul, 
men kun enkelte og smaa Kulstykker, samt talrige spredt- 
liggende Lerkarskaar; de forekom ogsaa foroven, i Pløielaget. 
Endelig fandtes i Fylden 15—20 enkeltvis liggende, større og 
mindre Sten,en Hvæssesten,et ParsniaaStykkeraf»Ildbukkec, 
Knusesten, sammenbrændte Klumper og opløste Dyretænder. 

Fundet omfatter c. 1400 Lerkarskaar. Efterat der er an¬ 
vendt saameget Arbeide paa Sammensætningen af dem, at 
det maa siges at være meget usandsynligt, at der ved større 
Tidsanvendelse vil kunne opnaaes sønderligt mere, er Resul¬ 
tatet kun blevet det, at 2 Kar ere bievne nogenlunde fuld¬ 
stændige, medens der af 3 er samlet omtrent Halvdelen; de 
ere alle smaa. Af Øreskaar er der 27, de fleste kun smaa 
Brudstykker; af 111 Bundskaar ere kun 15 samlede af flere 
Stykker. De over 1000 Sideskaar ere for den overveiende 
Del meget smaa. Henhørende til Mundingsrandene foreligger 
der efter Sammensætningen Stykker af 104 forskjellige Kar, 
deraf 30 større Stykker, mest sammensatte, 74 derimod gan¬ 
ske smaa; i 65 Tilfælde er der kun et enkelt Skaar af hvert 
Kar, forsaavidt dette lader sig afgjøre. Beregnet efter Mun¬ 
dingsrandene skulde der i denne Stensætning siges at have 

vapret Stykker af ialt 109 Lerkar. Det hele ligner ganske et 

^ *» 

af de Bopladsfund fra den romerske Tid, hvori Skaarene ere 
stærkest itubrudte og Karrene mest ufuldstændige. Stykker 
af Kogekar, for en Del med paabrændt Skorpe, af grove Mad¬ 
kar og store Forraadskar ere som sædvanlig fremherskende. 

Skraat for den omtalte Stenbygning laa, en halv Snes 
Meter fra den, en anden af samme Art, nogenlunde samme 
Længde, 7,70 M., og med samme Længderetning: Nordøst— 
Sydvest. Ogsaa denne var nedgravet i Undergrunden; men 

Aarb. f. nord. Oldk. og Hist. 1912. 8 

de øverste Sten laa alle i samme Dybde, lige under Pløie- 
laget, høist 1 Fod dybt. Der kan altsaa være fjærnet Sten, 



Fi}{. 34. 


og enkelte saaes at være forskubbede. Som Kig. 34 viser, vare 
Gangene af ulige Længde, den ene, bagest i Billedet, 3,15 M., 
den forreste 0,80. Kamrets Længde var 3,50. Dette gik 
dybest ned, Væggene havde en Høide af 1,15 \1.; Gangene 
skraancde opefter; den lange havde inderst en Dybde af 
1 M., yderst af 0,50 M. Ved Grænsen mellem Kamret og 

de to Gange laa i Bunden en flad Sten som en Tærskel. I 
Gangene skraanede Væggene kun svagt udad, Bundbredden 
0,30—0,40 M.; derimod skraanede Væggene stærkt i Kamret, 
saaledes at Bredden i Midten og ved Bunden var 0,90, men 
foroven 1,60 M. Her fandtes der svære Sten, indtil V* M., der 
stode paa Enden, medens Stenene ellers gjennemgaaende var 
mindre og laa paa Fladen. I det Indre saaes overalt ensartet, 
leret Fyld, ingen Spor eller Mærker af Baal, men hist og her 
lidt Kul; en hovedstor eller mindre Sten fremkom af og til. 
Der optoges nogle Knusesten og større Dele af nogle Smaa- 
kar, samt fra Overfladen indtil Bunden samlede eller spredt 
en Mængde Lerkarskaar, tilsammen 1266. 

Efterat Alt er blevet saavidt muligt sammensat, foreligger 
følgende. Af 2 store Kar er c. 3 /i bevaret, af 6 mindre findes 
V*— 3 / 4 , og 2 smaa Kar ere næsten fuldstændige. Af 5 Kar 
lindes en større Flage, af 6 et lille Parti. Af Bunde ere 5 
mere eller mindre fuldstændige; derhos findes 60 smaa 
Brudstykker. Af Mundingsrande foreligge 40 større og 80 
mindre Brudstykker, af Ører 6 hele og 16 Smaastykker. 
Hertil komme 758 for største Delen smaa Skaar, der ikke 
have kunnet bringes i Forbindelse med andre Stykker. To 
smaa Fragmenter ere af særlig Form, vistnok Dele af en 
»Ildbuk«. Med større Nøiagtighed at angive, hvormange 
Kar der ere repræsenterede, er ikke muligt. Efter Mundings¬ 
randene, der give det bedste Grundlag for en Optælling, maa 
det blive henved 150, men i hvert Fald langt over 100. Det 
har næsten alt været almindelige Huskar; fastbrændte Mad¬ 
rester ses paa flere af Bundene. Karrene skulde antages at 
hidrøre fra den senere Del af den romerske Periode og fra 
F ol kevandringstiden. 

Ikke langt fra de to omtalte Stengange afdækkedes en 
tredie af samme Art; gjennem hele Længden naaede Stenene 
op til Pløielaget. Billedet Fig. 35 viser en regelmæssig byg¬ 
get Gang med en Længde fra Ende til anden af 5,65 M. og 
en Bredde af 0,50—0,75 M.; Retningen: Vestnordvest—Øst- 

8 * 

sydøst. 1 Væggen tilhøire ses Stenene liggende som fra først 
af, tæt og fast ; tilvenstre ere de derimod en Del fortrykkede. 
Høiden i Gangen er forrest kun 0,35 M., længst tilbage 0,80 
M., idet Bunden sænker sig indefter. For Enden — forrest 
i Billedet — ses Gangen afsluttet ved tværstillede Sten; dog 



Fig. 35. 


kan der jo godt have været Indgang her, idet Stenene kun 
ere 0,30 M. høie og saaledes kunne have dannet et Trin. Af 
Planen Fig. 36 ses det, at Gangen længst tilbage udgjør en 
Del af et noget større Rum, der fremkommer ved, at Væggen 
tilhøire paa dette Sted er trukken lidt udad, og tillige ved, 
at begge Væggene dreie skarpt om tilvenstre, fortsættende 
Gangen i en kort Arm. Paa Stedet for denne Omdreining 
maaler Rummet paa den ene Led 1,50 M., paa den anden 
Led 1 M.; det synes at svare til det bredere Midtparti i de 
to først omtalte Stensætninger; Forskjellen er kun, at hine 

danne en lige Linie, medens der her er en Bøining under en 
ret Vinkel. Yderst er der, som Planen viser, en kort Ind¬ 
gang 0,40 M. bred; i Fig. 35 ses kun det øverste af Væggene 
i hele det ombøiede Parti tilven- 
stre. Ligeledes ses alene i Planen 
en udvendig, brøndagtig Tilbyg¬ 
ning, der ikke staaer i Forbindelse 
med Gangens Indre. Den dannes^ 
af en Bue af Sten, liggende i 2— 3 
Lag og noget lavere end det nær¬ 
meste Parti af Stensætningen. Det 
indvendige Rum maaler0,55—1 M. 
med en Dybde af 0,60 M.; om dets 
Betydning kan der end ikke gisnes. 

Det Indre af hele den her be¬ 
skrevne Bygning var fyldt med 
muldblandet Ler; selve Bunden 
viste det Ler, hvori Anlæget er ned¬ 
gravet. Af Lerkarskaar fandtes 
c. 800 foruden en Del ganske 
smaa. Omtrent i Midten, naaende 
over Gangens Bredde og fra det 
øverste Lag ned til omtrent den 
halve Dybde, optoges samlet c. 250 
Skaar, af hvilke de fleste ere ind- 
gaaede i det Fig. 37 afbildede, me- 36 

get charakteristiske Kar, 0,56 M. 

høit; nogle flere ses at høre dertil uden dog at kunne ind- 
føies i det. Det er tydeligt, at Karret ikke kan have været 
fuldstændigt, da det kom paa Plads; men meget har der 
ikke manglet. Af de øvrige Skaar fra dette Sted have c. 20 
kunnet samles til Halvdelen af et mindre Kar. Henad Gan- 

gens lukkede Ende og foroven laa c. 60 Skaar, der næsten 
alle ere indgaaede i et stort Fad med rundt Hul i Bunden, 
ganske som det i Aarb. f. nord. Oldkynd. 1906, Side 209 af- 

bildede; dog er kun Halvdelen tilstede. løvrigt laa Skaarene 
spredte overalt, baade foroven og forneden; faa Steder nogle 
flere sammen. Med al anvendt Arbeide har der kun kunnet 
sammensættes een Bund og tre Partier af Side eller Over¬ 
del af mindre Kar. Af mange Kar er der kun et enkelt lille 
Stykke. Beregnes Antallet efter de Mundingsrande, som ses 
at høre til forskjellige Kar, bliver det c. 50; men det virke¬ 
lige Tal er noget større, idet en Del Sideskaar skjønnes at 
høre til andre Kar. Spredt omkring baade foroven og for¬ 
neden optoges fremdeles c. 100 forbrændte Lerklumper, 
større og mindre, som de ofte findes paa Bopladserne. De 
have sikkert hørt til KliningenafGreneværket i Tag ellerVæg ; 
men sikre Aftryk af Grene findes ikke her, det er kun af¬ 
slidte og i det Ydre smuldrede Klumper, der tilfældig ere fald¬ 
ne ned, derefter rødglødede i Arneilden og sluttelig skaffede 
bort med Affaldet. Udenfor Stensætningens nordvestre Ende 
fandtes c. 60 Skaar, hvoraf der har kunnet sammensættes 
det halve Bundparti af et stort, grovt Kar. Hvad Tiden an- 
gaaer, er det klart, at idetmindste noget gaaer tilbage til den 
førromerske Tid; ved to Fragmenter viser Yderfladen de 
samme vexlende, glatte og ru Baand, som kjendes fra et 
prægtigt, stort Kar i Kraghede-Fundet. Andet er utvivlsomt 
fra den romerske Tid; men noget synes at være yngre. Der 
findes en Del Skaar af fine Bordkar; Hovedmassen har dog 
hørt til grovere Madkar, og det i Fig. 37 afbildede er et af 
de store Forraadskar, som aldrig forekomme i Gravene. 

Der er saa nøie gjort Rede for Lerkarrene, fordi de gjærne 
skulde give Oplysning om Stensætningerne. Først deres Tid. 
Karrene saaes at gaa tilbage til de nærmeste Aarhundreder 
f. Chr. og nedad i Tiden mulig at række noget ud over den 
romerske Tid. Ældre eller yngre kunne Stenbygningerne 
ikke antages at være, da der ikke fremkom noget, som peger 
enten længere frem eller tilbage. Men en indre Forbindelse 
mellem Bygning og Lerkar er der ikke. Det er ikke Kar, 
som brugtes der paa Stedet, eller som efterlodes der for se- 

nere at gaa itu; dette ses af, at Skaarene fandtes spredt fra 
overst til nederst i Fylden, ligesom Lerkarrene heller ikke 
have kunnet samles fuldstændig; de maa være gaaede itu 
andetsteds, og kun en lille Part er kommen herhen. Skaa- 



Fig. 37. '/g. 


rene og hvad der ellers fremkom i Fylden er ganske, som 
det findes i Affaldsgruber og Kulturlag paa Bopladserne. 
Stengangene maa være gaaede af Brug og ere faldne sam¬ 
men. Overdækningen med hvad der tilfældig var af Affald 
er skredet ned i det Indre; ogsaa kunne Hullerne ligefrem 
være benyttede som Affaldsgruber, til at optage, hvad der 
skulde skaffes bort fra den omliggende Plads. Dette er sket 

ved Slutningen af den Tid, hvorfra Skaarene hidrøre; videre 
kunne de desværre ikke oplyse. 

ForStensætningernes Bestemmelse har man ikke andet at 
holde sig til end deres Bygning og Indretning og — hvad de 
ikke indeholde. Grave kunne de ikke være, idet der mang¬ 
ler et Gravindhold; ikke Ovne, f. Ex. til at brænde Lerkar i, 
idet der ingen Baalrester findes. Der kunde tænkes paa Fæl¬ 
der til at fange Dyr i; men forskjelligt taler herimod, navnlig 
Tærskelstenene. Men da en eller anden Indretning henhø¬ 
rende til Virksomheden og Livet ved Boligen? Ja, i den 
Retning maa det være; men af hvilken Art? Til Ly for min¬ 
dre Husdyr have de ikke tjent. Saa kunde der tænkes paa 
en Gang ind til Boligen, der kan have ligget for Enden og 
høiere. Men der er jo alt i Stensætningen et lille Kammer; 
Anlæget synes at være et fuldstændigt Hele. Kun mangler 
der naturligvis en Dækning opadtil: Væggene kunne have 

i 

været lidt høiere, og derover maa der have været en Over- 
dækning af Greneværk ogGrræstørv. Saaledes betragtet bliver 
det et kjælderagtigt Rum eller en Gang. Man maa nu lægge 
Mærke til, at der er tb Aabniftger. De kunne vel have tjent 
til at udlufte og tørre Stengangen; men, ens som de ere, maa 
de dog betegnes som to Adgange, rigtignok saa trange, at 
man kun har kunnet krybe igjennem dem. Dybere inde er 
jo Rummet imidlertid ogsaa snævert, men dog ikke mere 
end, at man tilnøds har kunnet gaa, ligge og siddet i det, og 
stort nok til at tjene som Opbevaringsrum; Væggene skraane 
udad, og Overdækningen kan have givet noget mere Bredde. 
Tærskelsten og Trin tyde paa et Brugsrum; hertil kommer, 
at der var tre af disse Anlæg nær hverandre. For en Opbe- 
varingskjælder var der vel Brug ved enhver af Boligerne paa 
Pladsen; den laa ved Siden af Huset, som hævede sig med 
Stolper og klinede Vægge — og umiddelbart ved Siden af, 
det angive Potteskaarene. Men hvorfor har dog denne Kjæl- 
der havt en Adgang i hver Ende, hvorfor er den formet som 

en lang Gang —r thi 8 M. er meget — og hvorfor ere disse 
Aabninger saa upraktisk snævre? 

Naar Overvejelserne ere komne til dette Punkt, vil man 
standse; thi det er jo Anlæg, som man meget godt kjender. 
De omtales af Valtyr Gudmundsson i hans Behandling af 
»Privatboligen paa Island i Sagatiden« paa følgende Maade. 
»Jordhuset fandtes vistnok ikke paa hver Gaard, men om¬ 
tales dog meget hyppig. Det var dels en hemmelig, under¬ 
jordisk Kjælder, som benyttedes til deri at skjule Venner og 
Nærpaarørende for fjendtlige Efterstræbelser, og som i dette 
Tilfælde var forsynet med de nødvendigste Bekvemmelig¬ 
heder, dels en underjordisk Løngang, som stod i Forbindelse 
med et af Beboelseshusene og var bestemt for Husbonden, 
for at han i Tilfælde af et pludseligt Overfald, særlig ved 
Nattetid, derigjennem kunde slippe ud, naar alle andre Ud¬ 
gange vare spærrede af hans Fjender. Hyppigst udmundede 
denne Løngang med den ene Ende i Skaalen, og da i Reg¬ 
len i Husbondens Sengekammer, hvor Aabningen var an¬ 
bragt under selve Sengen, og Løngangens Tilværelse holdtes 
da hemmelig saavel for Fremmede som for alle Husets Be¬ 
boere, saa at ingen vidste noget derom undtagen Husbonden 
og Hustruen og undertiden enkelte meget fortrolige Venner. 
Den anden Ende udmundede dels i et af Udhusene, dels ude 
paa Hjemmemarken bagved Beboelseshusene eller længere 
borte fra disse.« 

Denne Redegjørelse forklarer i alle Enkeltheder de vend- 
sysselske Stenganges Indretning og deres Beliggenhed paa 
Bopladsen; og dog ligger der jo maaske 1000 Aar imellem. 
Der burde saa at sige med dette store Spatium af Tid være 
langt større Forskjelle. Men det har der sikkert været i An- 
lægets Udformning; kun den ledende Tanke, at der ved Bo¬ 
ligen skulde være et hemmeligt, underjordisk Opbevarings- 
og midlertidigt Opholds-Rum, der i paakommende Tilfælde 
kunde tjene som Løngang, har været den samme. At dette 
har været fastholdt gjennem lange Tider, er ikke uforstaae- 

ligt, naar det ses at have havt en vid Udbredelse i Norden 
tilbage til en Tid, der svarer til Donbæk-Bopladsens. 1 Skot¬ 
land og paa Irland findes der underjordiske, stenbyggede 
Gange og Rum, der ogsaa gaa under Navn af »Jordhuse«, 
og som meget ligne de her omhandlede. Vel ere de oftere 
af langt betydeligere Størrelse og vidtløftig sammensatte af 
Kamre og Gange; men de findes ogsaa i samme ringe Stør¬ 
relse og med ligesaa trange Adgange som de vendsysselske l . 
De opfattes almindelig som hemmelige Opbevarings- og Op¬ 
holdsrum hørende til Bygninger, der laa ovenfor, men nu 
oftest ere fuldstændig forsvundne. 

Overensstemmelsen mellem de skotsk-irske og de is¬ 
landske Anlæg kunde nu rigtignok udledes af Forbindelserne 
i Sagatiden. Saaledes kunde ogsaa den Tanke opkomme, at 
Jordhusene fra Donbæk ere meget sildigere, end Lerkar- 
skaarene angive det, og at de kunne stamme fra Vikinge¬ 
tiden, skjøndt Fundet intet indeholder fra denne Tid. Der 
er imidlertid en Beretning, som paa det tydeligste angiver, 
at Jordhuset gaaer tilbage til en Tid, der ligger de ældste 
Efterladenskaber paa Donbæk-Pladsen meget nær, og det 
indenfor samme Kulturomraade i videre Forstand. Det er 
det velbekjendte Sted om Germanernes Huse, i Germania, 
16. Ved Omtalen af Boligerne, og derfor — naturlig opfat¬ 
tet — som noget, der hører til dem, nævner Tacitus de un- 
deijordiske Rum, som almindelig indrettedes dels til Ly om 
Vinteren og Forraadskamre, idet de holdt sig lune, dels til 
Skjulested under fjendtlige Forhold. Havde Tacitus kunnet 
nærmere beskrive disse Anlæg, vilde det vistnok have passet 
paa de vendsysselske Jordhuse. 

21. Kulturstilling og Historie. 

Bestandig meget spredt og kun i ubetydelige Fund frem¬ 
kom i Vendsyssel Sager fra Jernalderens første Afsnit, de 
nærmeste Aarhundreder f. Chr., da vort Land var inddraget 

1 Robert Munro, Prehistoric Scotland, Edinburgh 1899. S. 349. 

under den almindelig keltiske Kultur hos Folkene i Vest¬ 
europa og nord for Alperne. Da blev der i 1905 og de paa¬ 
følgende Aar fremgravet et Fund paa Kraghede i Øster-Brøn- 
derslev Sogn, som gav dette Afsnit et Indhold af stor Betyd¬ 
ning. Det viser Lerkar, som hidtil ikke saaes hos os, men 
som kjendes andetsteds fra, og dertil de bedste, som ere 
fundne i Norden; de betegne et Høidepunkt i Forarbeidning, 
der staaer i skarpeste Modsætning til den senere Bronze¬ 
alders ringe Arbeider, og i Sammenligning hvormed den 
paa følgende romerske Tids iøvrigt gode Fabrikation viser 
en Forringelse. Som med eet Slag synes det nye at være 
kommet, og hvorfra er det ikke vanskeligt et se, idet der er 
en nøie Tilknytning til Lervarerne i Norditalien og de om¬ 
liggende, derfra paavirkede Lande. Det er Sydens Haand- 
værk ført til Norden af Mænd, som have set og lært i frem¬ 
med Land og derefter ere vendte tilbage til Hjemstavnen. 
Den nye Fabrikation har her taget stort Omfang; lignende 
Kar som fra Kraghede ere fundne ved Flade, Donbæk og 
Sønder Badbjerg i Ulsted Sogn 1 . Vægten ligger naturligvis 
herved paa, at det dreier sig om Lervarer, der ikke saaledes 
som Metalsager kunne være indførte eller gjorte efter ind¬ 
førte Forbilleder. 

Archæologen staaer saaledes ikke længere ganske tom¬ 
hændet overfor Historiens Beretning om Kimbrerne, der ud¬ 
vandrede fra den jydske Halvø for at naa frem til Italien og 
sluttelig bukke under for Romernes Vaaben i Norditalien 
Aar 101. Vel kan Kraghede-Fundet ikke bestemt tidsættes, 
men dets ældste Bestanddele naa mindst tilbage til denne 
Tid. Det maa siges, at de meget vel kunne skyldes Kim- 
brere, der ere vendte tilbage, og i hvert Fald maa Fabrika¬ 
tionen hidrøre fra Mænd, der i længere Tid have levet og 
lært i de sydlige Egne, hvor Kimbrerne optraadte*. Hvad 

1 Aarb. f. nord. Oldkynd. 1892, S. 222. 

* Den store Sølvkjedel fra Gundestrup og andre beslægtede Sager 
ere gallo - romersk prægede og senere end de ældste Bestanddele af 

nærmere Underlag disse Udtalelser have, vil ses, naar Fun¬ 
det snart foreligger udgivet. 

Ved Kraghede-Fundet har ogsaa den romerske Periode 
i Vendsyssel, de første to til halvtredie Aarhundreder efter 
Chr., faaet et forstaaeligt Grundlag. Det er Lerkar, som dan¬ 
ne Hovedbestanddelene i Fundene fra denne Tid; først nu 
kan det ses, at dette Pottemageri har sine hjemlige Forud¬ 
sætninger i den forudgaaende Tid, hvor det dog i forskjellig 
Retning stod betydelig høiere. I det hele komme de vend- 
sysselske Lerkar fra den romerske Tid ikke frem i første 
Række. De største Gravkar haves fra Randers og Aarhus Am¬ 
ter, de smukkest forarbeidede fraViborg-HolstebroOmraadet. 
Men ligesom i disse Egne havde Pottemageriet i Vendsyssel 
et selvstændigt Præg, og det blev drevet i stort Omfang. 

Af de eiendommelig vendsysselske Former ere tidligere 
tiere bievne afbildede 1 , saaledes de helt igjennem rundt ud¬ 
buede, næsten kugleformede Krukker, jvfr. Fig. 40, de opad- 
til smalle, nedadtil rundt udbuede, ægformede Kar, der i 
Fundene træde i Stedet for de nærmest flaskeformede Ler¬ 
kar, jvfr. Fig. 45, og have havt samme Bestemmelse, frem¬ 
deles Bægrene, de smukt ornamenterede Kopper uden Fod 
og flere Særformer, jvfr. Fig. 27. En Række Former vender 
bestandig tilbage med de samme Eiendommeligheder, saa¬ 
ledes Hankekarret Fig. 46 ndfr. med en vis Bøining af Siden 
og med omtrent samme Forhold mellem Høiden og Bred¬ 
den foroven og forneden, oftest smukt forarbeidet, med 
glat, jævnlig sort Overflade og tint ornamenteret. Sammen 
med eet eller to af disse Hankekar forekommer ofte et Kar 
som Fig. 47 ndfr., noget høiere, med et andet Forhold mel¬ 
lem Bund- og Mundingsbredden, af rødligt Ler, grovt for- 

Kraghede-Fundet. De kunne ikke føres tilbage til Kimbrernes Tid, 
men ere at opfatte som Udtryk for blivende Forbindelser med Gallien 
ad de Veie, som vare bievne bekjendte ved Kimbrernes Tog. Se Nor¬ 
diske Fortidsminder, I, og Jul.Wulf, Kimbrertoget, i Smaaskrifter, ud¬ 
givne af Selskabet for germansk Filologi, Nr. 14. 

1 Aarb. 1875, P1.3flg.; 1892, S. 256 Og. 

met og tarvelig ornamenteret. Disse og andre Former bleve 
naturligvis saaledes fastholdte og gjentagne, fordi enhver af 
dem havde sin særlige Anvendelse, ligesom vi have flade og 
dybe Tallerkener, Assietter, Kander o. s. v., hvert Slags til sin 



Fig.38. l /<- 


Brug. Det er ikke langt fra, at Bordstellet var ligesaa rigt, 
som det er nutildags omkring i Vendsyssel; men dertil var 
det stedlig præget. Fig. 38 viser det vendsysselske Fad med 
bred Bund og skraanende Side, meget forskjelligt fra Fadene 



Fig. 39. l n. 


i Randers og Aarhus Amter, med smal Bund og hvælvet el¬ 
ler sveiet Side. Af og til bringe Undersøgelserne ganske nye 
Former som Karret Fig. 39, med to Ører anbragte nederst 
ved Bunden 1 — det ene nu afbrudt. Der er her Negleindtryk 
langs Omkredsen og krydsvis hen over Fladen, hvad der 


1 Brudstykker af lignende Kar foreligge i det foran. Afsnit 17, om¬ 
talte Bopladsfund fra Em; nogle af disse have dog en stor, rund Ud- 
-skjæring midt i Fladen. 

ligesom Ørernes Plads kunde tyde paa, at det er et Laag og 
ikke en Skaal. Imidlertid fandtes Karret staaende paa sin 
Bund, som det her er afbildet, paa den nedenfor omtalte 
Plads ved Fylleled; desforuden indeholdt Graven 3 Hanke¬ 
kar. Muligt er det, at Skaalen med de to Ører har været 
Laag til et af dem, men at det er taget af, forat Maaltidet 
kunde være umiddelbart tilgængeligt for den Døde; der er 

andetsteds iagttaget 
Forhold, som vise, 
at der blev taget 
saadanne Hensyn 1 . 

Som de grove H us- 
holdningskar frem¬ 
komme paa de for¬ 
an omtalte Boplad¬ 
ser, saaledes Bord¬ 
karrene fortrinsvis 
fra Gravene, hvor 
de hørte til Opdæk¬ 
ningen for den Dø¬ 
de, og dette baade, 

naar Liget brændtes, og naar det blev nedlagt ubrændt. Det 
i Fig. 40 afbildede Kar, der er sammensat af mange Skaar, 
er med brændte Ben og sammen med Dele af andre Kar, en 
Jernkniv og Bøilenaalen ndfr. Fig. 43 opgravet ved Øster 
Vraa Skovhus i Torslev Sogn 2 . Med den fladt udfaldende 
Mundingsrand og de fint punkterede, vinkellagte Baand er 
dette Kar et godt Exempel paa en af de ældste Former; 
nedenfor er der i Fig. 45 vist et Sæt yngre Kar, fra en Grav 
med ubrændt Lig. Sikkerheden for, at dette Tidsforhold er 

rigtig angivet, bringe Bøilenaalene, hvorom videre nedenfor. 

* 

Men vistnok var Ligbrændingen ikke indskrænket alene til 
den ældste Tid; kun mangler der endnu tilstrækkelig bevi¬ 
sende Fund. Paa Gravpladsen ved Fylleled, hvor de fleste 

1 Nord. Fortidsminder, II, S. 6. 7 Nr. C 13566. 



Fig. 40. Vs. 

Grave indesluttede ubrændt Lig, og hvor Karrene vare af 
yngre Art, ligesom der ogsaa forekom Grave fra det paafol- 
gende Tidsrum, fandtes der tillige en Urne fra romersk Tid 
med brændte Ben, omkring hvilken der laa en Hob af større 
og mindre Lerkar, søndrede og halvt forbrændte paa Lig- 
baalet. Det vil sikkert vise sig, at Ligbrænding er foretagen 
gjennem hele Perioden, men særdeles sjælden. Naar denne 
Gravskik atter i den efterromerske Tid bliver almindelig, 
som dette foran er set paa Gravpladserne ved Donbæk og 
Ris, saa maa der i disse Svingninger næppe søges en dybere 
Betydning; periodisk fandtes blot den ene eller den anden 
Fremgangsmaade mest tiltalende. 

Naar Liget i den romerske Periode nedlagdes ubrændt, 
benyttedes sjældnere en Jordgrav uden Stensætning, som 
paa den nysnævnte Plads ved Fylleled, ofte derimod et sten¬ 
bygget Kammer, der var indrettet under Jordfladen. En 
dækkende Høi kan findes, men da meget lav, indtil 1 M.; at 
Graven ligger i en større Høi, er en sjælden Undtagelse. I Reg¬ 
len findes der flere Grave meget nær sammen; de maa hid¬ 
røre fra en enkelt Husstand. Store, fælles Gravpladser, som 
de forekomme sydligere paa Halvøen, kjendes derimod ikke 
i Vendsyssel fra den romerske Tid. Gravene vise sig allerede 
tæt under Jordfladen. Dækket kan være dannet af store, 
fladt liggende Sten eller af mange mindre, de underste ra¬ 
gende noget ud over Gravrummet og de følgende noget mere, 
saaledes at der dannes et Tag, hvori Mellemrummene ere 
omhyggelig udfyldte med mindre Sten. Fig. 41 viser en saa¬ 
ledes overdækket Grav ved Stenmark, Hune Sogn. Har Dæk¬ 
ket holdt, findes der kun fin Jord nedskreden i det Indre, og 
Udstyret for den Døde er da velbevaret. Dækket kan imid¬ 
lertid være af anden Art, som det ses af Fig. 42, der viser en 
Grav ved Saxager, Vreilev Sogn, liggende fuldt afdækket c. 
30 Cm. underjordfladen. Yderst ses de sfbre Sten, der ligge 
øverst i Gravens Sider. Indenfor findes en Dynge Smaasten, 
et 40 Cm. tykt Lag, der oprindelig har hvilet paa Træ, som 

dækkede Gravrummet opadtil; efterat det er raadnet, er Sten¬ 
laget skredet ned, hvorfor idetmindste alle de større Lerkar 
vare knuste. Væggene i Gravrummet findes næsten altid i 
oprindelig Stand, idet de vare omhyggelig satte af store Sten, 
hvorover mindre i flere Lag. Rummet er aflangt firkantet, 
med øst-vestlig Længderetning, sædvanlig 1,50—2 M. langt. 



Fig. 41. 


0,75—1 M. bredt og 0,60—0,90 M. dybt. Fig. 26 foran viser 
en saadan Grav tømt for den nedskredne Jord og med 
Sættet af Lerkar staaende paa Gravhunden. Sikkert som 
disse Grave maa synes at være forvarede under Jordfladen, 
kunde det tænkes ganske let at fremdrage og tyde deres Ind¬ 
hold; dette er dog langtfra Tilfældet. Undertiden findes Alt 
i stor Uorden, hvad der maa hidrøre fra, at Ræv eller Græv¬ 
ling engang har hivt sit Bo her, hvad der dog ikke altid kan 
bestemt paavises. Gravene findes uden Stendække, hvad 
der maa antages at bero paa, at Stenene i tidligere Tid ere 

fjærnede ved Markarbeidet, og der kan da ogsaa være gravet 
ned i Rummet, hvad der har afstedkommet en paa anden 
Maade uforklarlig Forstyrrelse. 1 nogle Tilfælde er der truf¬ 
fet et meget betydeligt Antal Lerkar — altfor mange til, at 
de kunne antages at danne et enkelt Gravudstyr; men sam¬ 
tidig have de for en stor Del været ufuldstændige og omlei- 
rede, endog kun repræsenterede af et enkelt Skaar. Det kan 
ikke være andet end, at der med Mellemrum er foretaget 



Fig. 42. 


gjentagen Gravlæggelse i samme Rum, hvorved det ældre 
Udstyr er blevet forstyrret og delvis fjærnet; Lerkarrene ere 
da heller ikke alle fra den romerske Tid, men hidrøre for 
en Del fra det følgende Tidsrum. Noget paafaldende er der 
ikke ved denne nye Benyttelse af det ældre Gravsted 1 . Der 
er endog truffet et Lerkar-Udstyr af den her omhandlede 
Art fra romersk Tid i en typisk Gravkiste fra den yngre 
Stenalder 2 . Man kan umulig i Jernalderen have taget feil 
af det gamle Anlægs Bestemmelse; man har meget godt 
vidst, at det var en Grav fra Fortiden. Men medens Efter- 
benyttelsen i dette Tilfælde er let at paavise, bliver det ander¬ 
ledes, naar Tidsforskjellen er mindre og Udstyret alene be- 

1 Se Carl Neergaard, i Aarb. f. nord. Oldkynd. 1910, S. 309. 

2 Ved Homdrup i Fleskum Herred. Aalborg Amt. Nr. C 8005. 

Aarb f. nord. Oldk. og Hist. 1912. 9 

staaer af Lerkar, hvis forskjellige Tid det kan være vanske¬ 
ligt nok at bestemme. Det er dog udenfor Tvivl, at den store 
Mængde af søndrede og ufuldstændige Kar, der ere optagne 
i største Uorden i flere Grave 1 , maa hidrøre fra en gjentagen 
Benyttelse af Rummet. Grundlaget for Bedømmelsen af For¬ 
holdene har man i de for Vendsyssels Vedkommende endnu 

rigtignok kun faa tallige Fund, der 
indeholdt det rette Antal Kar, som 
stode paa rette Sted i Graven, hvor 

alt øvrigt var i Orden, 
som dette var Tilfældet 

[ i den strax nedenfor 
omtalte Grav ved Fyl- 
leled. 

Af Udstyret ses det, at den sten¬ 
satte Grav med Sættet af Lerkar 
blev indrettet ensartet gjennem 
hele den romerske Periode. Det 
dreier sig om vel godt 200 Aar. 
Inden for denne, naar der tales 
om Oldtidens Aarrækker, forholdsvis korte Tid, lader der 
sig med Sikkerhed adskille et ældre og et yngre Afsnit. 
Det er ikke saameget de Lerkar, der udgjøre Hovedbestand- 
delen af Udstyret, som danne Grundlaget herfor, skjøndt 
den ældre Stils faa, sluttede og sikre Former, prydede med 
fint punkterede, vinkelbøiede Baand, væsentlig adskille sig 
fra de senere, mere afvexlende, men holdningsløse Kar med 
rigere, men udartede Ornamenter; en ældre omhyggelig og 
forsigtig Forarbeidning staaer overfor en yngre, næsten lige¬ 
gyldig Færdighed. Et sikkert og uomtvisteligt Holdepunkt for 
Adskillelsen mellem den ældre og den yngre Tid giver der¬ 
imod Bøilenaalen. Den ældre, som Fig. 43* fra Øster Vraa 



Fig. 43—44. *U. 


1 Ved Svennum i Jerslev Sogn, Saxager i Vreilev Sogn, Skeen 
Mølle i Mygdal Sogn. 

* Et meget lignende Stykke fra Nørre Rævdal i Gjerum Sogn er 
afbildet i Ordning, Fig. 93. 

Skovhus i Torslev Sogn, er af ædel Form og forsigtigt Ar- 
beide, med den smalle, slanke Bøile og den gjennembrudte 
Skede til Naalen; den yngre, som Fig. 44 fra Pladsen ved 
Fylleled nærBangsbo,harden brede, flade og sammentrængte 
Bøile, den fremstaaendeKam,den ikke gjennembrudte Skede, 



Fig. 43. 


ligesom andre Smaatræk, som det ses af de to Afbildninger, 
skille disse Former, ved Hjælp af hvilke atter de øvrige kun¬ 
ne tidsættes. 

Fyldig udstyret, heldig og fortræffelig undersøgt, giver 
en af Gravene paa dette Sted et godt Holdepunkt for Opfat¬ 
telsen af Fundene fra den senere Del af den romerske Pe¬ 
riode 1 i Vendsyssel. Den havde intet Stendække og ingen 
Sten i Siderne; uddybet indtil ned i Undergrundens gullige 
Sand, i nærmest oval Form, 2,60 M. lang i Øst—Vest og 2,20 
M. bred, var Graven fyldt med mørkt, muldblandet Sand, 

1 Undersøgelse 1911 af Inspektør Carl Neergaard. 

9* 


Digitized by Google 


Original from 

UNIVERSITY OF MICHIGAN 



134 


21. KULTURSTILLING OG HISTORIE. 


saaledes at Grænserne stode meget tydelig. Paa Bunden og 
imod Syd stode, som det ses af Fig. 45, fire Lerkar tæt sam¬ 
men: forrest et høit, flaskeformet Kar, der har indeholdt 
Drikken — i Vendsyssel forekommer ikke det store Fad til 



Fig. 47. Vs. Fig. 48. V*. 


Drikken med det dertil hørende Øsekar, der saa almindelig 
træffes paa de samtidige Gravpladser i Randers og Aarhus 
Amter; dernæst to smukke, ganske ensartede Skaale, Fig. 46, 
udstyrede med den yngre Stils store Buemønstre; fremdeles 
et grovtformet Hankekar, Fig. 47. Tilhøire for disse ses i Bil¬ 
ledet et noget mindre Kar liggende paa Siden; det maa være 
Drikkebægret. Foran dette ligger en aflang Gjenstand: det 
er den sædvanlig forekommende, store Jernkniv, endende i 

en Tunge til Grebet, af hvis Træ der er bevaret Rester, se 
Fig. 48. Kniven har skullet benyttes til de Madvarer, der 
vare nedsatte i de tre Skaale, der staa ved Siden af Flasken. 


Strax tilvenstre for disse ses en lille Dynge Smaasten, 27 
Stykker, af Størrelse som en Valnød og mindre. Det er na¬ 
turlig afrundede Sten, de fleste, som Børn vilde sige: pæne 
Sten. Saadanne Hobe fandtes paa samme Sted, ved Siden 



Fig. 49. 

8 / 4 . 


af Opdækningen, i 4 andre Grave paa denne Plads. 
At de have skullet benyttes til et Spil. er udenfor 
Tvivl; vistnok har Spillebrædtet ogsaa været ned¬ 
lagt i Graven. Ikke sjælden træffes Spillebrikker af 
Glas i Gravene fra det nærmest paafølgende Tids¬ 
afsnit. Forrest i Billedet ses 
nogle ophøiede Partier, der 
viste sig som mørkere, gul- 
brune Tegninger i Sandet, ef- 
terladte af de ganske opløste Fig 50 »/ 4 

Skeletdele. Længst tilhøire 

findes Hovedet, i Midten Bækkenet og tilvenstre 
begge Skinnebenene. Den Døde er altsaa bleven hen¬ 
lagt i Gravens nordlige Halvdel med Opdækningen 
foran sig; Hovedet laa i Vest, Ansigtet mod Syd, Be¬ 
nene vare bøiede. Ovenpaa Hovedet laa en Bronze- 
naal vandret, Fig. 49; den har hørt til et Hovedklæde 
eller en Hue. Nedenfor Hovedet fandtes overfor hin¬ 


anden to ensdannede Bøilenaale af Bronze, ganske som Fig. 
44, og lidt længere nede, midt for dem, en tredie, noget 
mindre og forskjellig fra de andre, Fig. 50, som Reglen er, 
naar der findes det fulde Sæt af tre Bøilenaale. Anbragte i 
Klædningen have de to første siddet een ved hver Skulder, 
den sidste foran paa Brystet. Atter noget øst for denne fand¬ 
tes en ganske opløst Fingerring af Sølv; Armen har været 
bøiet, med Haanden op imod Hovedet. Spor af Tøi fandtes 
her omkring og ligeledes Trærester, Levninger af en Kiste 
eller et Dække over Rummet. 

Alt dette er klart og forstaaeligt; Udstyret viser, at det 
var en Kvinde, som blev nedlagt her. Imidlertid stod, som 
det ses af Fig. 45, noget ovenfor den Gravlagtes Knæ, den 
afbrudte, hule Fod af et Lerbæger og ved Siden af laa en 
fin, lille Jernkniv med buet Skaft, af velbekjendt Form 1 . Det 
vides andetsteds fra, at saadanne Knive vare til Toiletbrug 2 ; 
mulig har da Bægerfoden, der danner en lille Kop, indeholdt 
Salve — fra det følgende Tidsafsnit haves der Bronzedaaser 
til Salve ell. lign. 3 . 

Alle Hovedtrækkene i det her udførlig omtalte Fund fra 
Fylleled ere nylig paa særdeles smuk Maade bievne sete paa 
et herfra fjærnt Sted i vort Land, i Gravene ved Juellinge 
paa Lolland 4 : Den dybt sænkede Jordgrav uden Stensæt¬ 
ning og med ubrændt Lig, Naalen ved Hovedet, de tre Bøile- 
naale, to af dem ens, anbragte paa samme Sted, Finger¬ 
ringen, Sættet af Mad og Drikkekar, Toiletkniven — ogsaa 
Tiden er omtrent den samme. Et i Sandhed mærkeligt Vid¬ 
nesbyrd om fælles Skik i Gravlæggelse som i Klædedragt. 
Men paa den anden Side ere Sagerne indbyrdes afvigende, 
dog ikke saa at sige i den indre Art, kun i Form og Behand¬ 
ling. Haandværk og Smag var noget forskjellig, Tilførslen 
af fremmede Sager var ikke den samme; men Kulturgrunden 
var fælles, bredende sig fra vort Land sydpaa indtil Bøh¬ 
men, hvor der ved Grænsen til Bomerriget var et Midtpunkt, 
hvorfra Kulturbevægelsen udgik 6 . 

Vendsyssel hørte i de første Aarhundreder eft. Chr. ind 
under dette Fællesskab ; men ved Siden heraf findes der 
saameget særligt og eiendommeligt, at det er tydeligt nok, 
at der her var en egen Kreds, et eget Folkeled. Det var en 
egen Stamme, som boede her, dog ikke indskrænket til 
Vendsyssel alene. De Træk, hvorpaa den kjendes, træffes 
ogsaa i de nærmeste Landstrækninger; allerede i Randers 
og Aarhus Amter boede der dog vistnok en anden, omend 

1 Ordning 123. * Nord. Fortidsminder, II, S. 27. * Ordning 277. 

4 Nordiske Fortidsminder, II. 6 Sidst anf. St. S. 36. 

nær beslægtet Stamme. Naar dette Ord bruges, menes dog 
ikke dermed andet end en mindre Del af det hele Folk, der 
var nærmere forenet ved Slægtskab, Landsgrænser, Kultur- 
eiendommeligheder og fælles Styrelse. De Folk, som hvile 
i Gravene ved Juellinge og Fylleled, have vistnok ikke staaet 
anderledes til hinanden end Lolliker og Vendelboer senere 
hen i Tiden. 

Der maa lægges Vægt paa, at den særprægede Vendel* 
Kultur i de første Aarhundreder eft. Chr. træder frem i en 
forholdsvis overordentlig stor Mængde Fund fra Bopladser 
og Grave 1 . Paa denne Tid var det, at Bebyggelsen bredte 
sig stærkt over Fladerne, som dette foran er omtalt. Befolk¬ 
ningen er tiltagen i Talrighed, dens Kultur tager fast og fæl¬ 
les Form, der foregaaer en Stammedannelse. Dette er det 
første Punkt, paa hvilket vi under den lange Vandring frem 
fra den ældre Stenalder finder en egen Befolkning i Vend¬ 
syssel, som vi ønske at kunne give et eget Navn. 

Dette vilde nu være let at finde, dersom det var sikkert, 
at Folkevandringstidens Vandaler bar Landets Navn, eller 
at dette omvendt bevarer Mindet om dem. Men intet andet 
end Navneligheden har hidtil forenet dette Land og dette 
Folk*. De her anførte archæologiske Forhold maa dog vist¬ 
nok siges at bringe noget frem i denne Sag; ialfald er der 
et mærkeligt Sammentræf mellem Fremkomsten i de første 
Aarhundreder eft. Chr. af den kraftige Stamme i Norden, 
hvis Kultur ved mange Traade er knyttet til Egnene om det 


1 Kvissel i Aasted Sogn, Nr. C 10851. Øster Vraa Skovhus, Tors¬ 
lev Sogn, Nr. C 13564. Saxager, Vreilev Sogn, Nr. C 9451. Svennum, 
Jerslev Sogn, C 14566. Lilholt, Mygdal Sogn, C 11582. Hoven, Mygdal 
Sogn, C 12322. Skeen Mølle, Mygdal Sogn, G 13807. Stenmarken, Hune 
Sogn, C 14518. Hertil komme de i Aarb. f. nord. Oldk. 1875, S. 80 flg. 
og 1892, S. 250 flg. omtalte Fund, de foran i Afsnit 17 og 19 nævnte 
og fremdeles mange i Vendsyssel Museum. 

* Hermann Paul, Grundriss d. germanischen Philologie, III, S. 818. 
Ludwig Schmidt, Geschichte der Wandalen, Leipzig 1901, S. 6, Anm. 

nordlige Bøhmen, og de Vandaler, der til samme Tid traadte 
frem netop i de samme Landstrækninger 1 . 

Saameget betydningsfuldere træde de anførte Forhold 
frem, som det i de nærmest paafølgende Tider bliver ganske 
anderledes: de vendsysselske Fund have nu ikke noget Sær¬ 
præg og heller ikke en særlig Fylde. Foran er anført et og 
andet, der ganske svarer til, hvad der kjendes fra andre 
Landsdele (Afsnit 19 og 20); en Del kunde tilføies, men intet, 
der er af større Betydning. 

Denne Svingning i Vendsyssels Stilling kunde nu antages 
at hidrøre fra indgribende Begivenheder, fra en Erobring 
eller en ny Bosættelse i Folkevandringstiden. Det har ogsaa 
for andre Dele af vort Land været forsøgt at udlæse en saa- 
dan historisk Begivenhed af de mange store og smaa Mose¬ 
fund fra denne Tid af mærkelig Art, bestaaende af Vaaben, 
Hestetøi og andet Udstyr for en Flok Krigere, og især frem¬ 
dragne langs Østsiden af Halvøen og paa Fyen. Ogsaa Vend¬ 
syssel har et Fund af denne Art, fra Trin nemose nord for 
Fuglsang-Gaardene i Torslev Sogn, dog hidtil kun kortelig 
nævnt og intet af det afbildet. Det er nemlig ikke betydeligt, 
ialt kun # c. 60 Stykker, og det fremkom paa en Tid, da man 
ikke tænkte paa nærmere at undersøge Stedet. I 1842, 1858 
og følgende Aar opgravedes i Mosen, af Vaabendele kun en 
Dopsko og et Sidebeslag af Bronze til en Sværdskede, der¬ 
imod adskillige Beslagstykker af samme Metal, men foren Del 
sølvbelagte, til Livremme, nemlig 3 Spænder, firkantede Pla¬ 
der, nogle af dem med gjennembrudte Ornamenter, Fig. 51, 
og mange smaa Dopper til Remender; fremdeles Hestetøi af 
Bronze: den store Plade, der var anbragt foran paa Hestens 
Hoved, forskjellige Rembeslag og Dele af en prægtig Ride- 
tøile dannet af Ringe, der ere forbundne ved solide og orna¬ 
menterede Mellemstykker*. Disse Sager ere for største De¬ 
len stærkt slidte og beskadigede. De svare ganske til, hvad 

1 Hermann Paul, anf. St. S. 824. 

8 Som Ordning, 450. 

der foreligger i de bekjendte store Mosefund fra Torsbjerg i 
Angel og Vimose paa Fyen. I disse Fund, og fremdeles fra 
Tranebær Mose ved Veile, fra Maltbæk Mose, Malt Herred, 
fra Omegnen af Stege paa Møen, men ogsaa fra Sverige, Øst- 
tydskland og Ungarn foreligger der Bron- 
zetøiler, der saa nøie svare til Stykket 
fra Trinnemose, at de alle skulde siges 
at være gjorte af samme Haand eller dog 
paa samme Sted. Sikkert nok friste dis¬ 
se Forhold til at skrive stor Historie; 
men at dette ikke lader sig gjøre, er an¬ 
detsteds udviklet 1 . 

Hvad der foreligger fra Trinnemose, 
er et lille Fund af samme Art som de 
mange andre store og smaa Mosefund 
fra samme Tidsrum. Deres Indhold sv- 
nes at maatte opfattes som Krigsbytte, 
der er nedlagt som et Gudeoffer. De for¬ 
tælle om krigerske Begivenheder udover 
Landene, hvor Folkene bølgede i disse 
Aarhundreder frem og tilbage; men mod , „„ ,, 

rig. 51. Vs. 

at samle Alt under een Handling taler 
det bestemt, at Fundene ikke ere samtidige; Trinnemose- 
Fundet hører til den ældste Række. Snarest skulde det an¬ 
tages, at disse Kampe stode mellem Landets egne Børn ind¬ 
byrdes; men det behøver ikke at have været just ved det 
Sted, hvor Ofret henlagdes. Hvad Trinnemosen angaaer, 
giver Stedet ingen Oplysning i saa Henseende; det ser ud 
som mange andre: en ganske lille Mose, c. 30 M. bred, jævnt 
bølgeformet Flade, spredt liggende Gravhøie. Der er atter i 
de sidste Aar gravet Tørv, uden at noget er fundet, saaledes 
at der ikke er Udsigt til, at der vil fremkomme mere end det 
for 50 Aar siden optagne. 

Det ses heller ikke, hvad der ellers kunde vise, at der 

1 Vor Oldtid, S. 561. 




Digitized by Google 


Original from 

UNIVERSITY OF MICHIGAN 








140 


21. KULTURSTILLING OG HISTORIE. 


mellem den romerske Tid og Folkevandringstiden skulde 
være et Brud i den historiske Udvikling; tværtimod er der 
forskjelligt, som tyder paa en uafbrudt Fortsættelse paa den 
gamle Grund. Stensatte Grave ved Flade og Donbæk af 
den romerske Tids Art have et Udstyr af Folkevandrings- 
tidens Præg (Afsnit 18 og 19); begge Steder ligger der Grave 
fra de to Tidsrum umiddelbart sammen. Men endnu nær¬ 
mere mødes de forskjellige Tider, naar der som foran om¬ 
talt er foregaaet en Efterbegravelse i samme Rum. Heller 
ikke i Løbet af Folkevandringstiden ses der i Vendsyssel 
noget Brud i den historiske Udvikling. Forholdene have 
sikkert væsentlig været som ellers i Landet; men medens 
Vendsyssel tidligere stod i Forgrunden, traadte denne Lands¬ 
del nu tilbage navnlig for Sjælland, hvor Midtpunktet den¬ 
gang var. Atter det næste Afsnit, den efterromerske Tid, er 
stedlig knyttet til den ældre. Ved Fylleled fandtes der paa 
adskillige Steder omkring og over Gravene fra romersk Tid 
Lerkarskaar af yngre Art, for en Del ved brændte Ben. I en 
stensat Grav som de foran omtalte fandtes foroven en Mæng¬ 
de Skaar af Lerkar, der nøie slutte sig til Karrene fra Don- 
bæk-Gravpladsen og Vildmosen. Alle var imidlertid stærkt 
itubrudte; Graven kan have været opbrudt, og tilmed saaes 
det, at Ræven havde huseret. Men om Tiden er der ingen 
Tvivl, idet nogle af de sammensatte Kar paa det nøieste 
ligne Fig. 2 og 16 foran. Paa denne stedlige Berøring mel¬ 
lem de forskjellige Tidsrum ligger der megen Vægt, idet det 
ikke er lykkedes ellers i Landet at faa den frem. 

Videre, gjennem Oldtidens sidste halve Aartusinde føre, 
som foran omtalt, de to Gravpladser ved Donbæk og Ris,. 
Afsnit 18. Sikkert nok er dette kun lidet fra Vendsyssel til 
at udfylde det lange Tidsrum l . Men de lave Høininger over 
disse Grave ere for let forstyrrede til, at de ofte skulde være 
bevarede, og det ringe Gravudstyr har ikke henledet Opmærk- 

1 I Øster Han Herred er der ved Janum undersøgt en Gravplads 
fra denne Tid. 

somheden paa dem, saal.edes at de i Tide kunde reddes. 
Om nogle saadanne Gravpladser ved man dog Besked. I 
Hørby Sogn, snart nordvest for Kirken, laa der i 1870 en 
Gruppe af c. 30 Smaahøie; 20 Aar senere var der 12; nu ere 
de alle forsvundne. Atter c. 400 M. nordlig herfor saaes i 
1870 en ligesaa stor Gruppe; nu er der jævn Mark. I Tors¬ 
lev Sogn nær øst for Kirken er der endnu en lille Rest af en 
lignende Gruppe. Kun ganske ubetydelige Fund ere beva¬ 
rede fra disse Steder. 

Paa en Maade er dette dog mere, end der haves fra andre 
Landsdele til Oplysning om Udviklingen fra Aar 500 til 1000; 
thi den hele Rækkefølge, som den foreligger fra de to foran 
omtalte Gravpladser, er ellers kun eftervist paa Bornholm. 
Allerede dette gjør, at Vendsyssel, som iøvrigt hele Landet 
nord for Limfjorden, staaer eiendommeligt i denne Periode. 
Hertil kommer det, at Ligbrændingen ses at være bevaret i 
disse Egne indtil Oldtidens Slutning, medens det ellers blev 
almindelig Skik at nedlægge Liget ubrændt, og fremdeles at 
baade Gravskik og Gravens Indretning ganske stemmer med, 
hvad der samtidig kjendes fra Norge. Naar der nu tilmed, 
som det foran er set, baade ved Donbæk og Ris er optaget 
flere Smykker, der paa det nøieste ligne de norske, da maa 
man spørge, om ikke Vendsyssel i disse Tider paa en eller 
anden Maade var underlagt norsk Kultur. 

Saameget kan dog ikke udledes af, hvad der hidtil fore¬ 
ligger. Paa de samme Pladser er der som anført fremdraget 
Sager, der svare til de bornholmske. Rundt omkring i Dan¬ 
mark er der fremdeles undertiden truffet Vaaben og Smyk¬ 
ker, der have deres tilsvarende i Norge, saa nøie, at de maa 
antages at være gjorte af samme Haand. Ligesom disse kun¬ 
ne de vendsysselske Stykker af de i Norge almindelig fore¬ 
kommende Former ikke sige mere end, at der var et almin¬ 
deligt Fællesskab eller høist, at der ofte foregik en Udvexling 
af Sager ad fredelig og krigersk Vei. Bevaringen af den ud¬ 
præget hedenske Gravskik, Ligbrændingen, kan vel forklares 

af, at de kristne Ideer ligesom i Sverige og Norge, først sent 
trængte ind. 

Men skulde Læseren finde, at hvad der er sagt om disse 
Forhold som om de ældre, ikke er fyldestgjørende, da sva¬ 
rer dette saa nogenlunde til, hvad Forfatteren føler. Dog 
maa det billig betænkes baade, hvor lidt der forud er frem¬ 
ført om Vendsyssels Oldtid og, at Forskeren maa standse, 
hvor Stoffet svigter. Desuden, som det kræver Tid og man¬ 
gen en Proces, inden Kullet fra det mørke Dyb bliver for¬ 
vandlet til den lysende Flamme, saaledes maa det kræve 
Tid og gjentagen Behandling, inden Archæologens Grube- 
arbeide kan sprede tilstrækkeligt Lys.. 

Konsul F. OLLENDORFF, Justitsraad LØNBORG FRIIS, 
Overlærer F. C. LORENTZEN, Professor MATHIAS BIDSTRUP, 
Museumsdirektør, Dr. phil. M. MACKEPRANG og Museumsdirektør, 

Dr. phil. SOPHUS MOLLER. 

E fterfølgende Indlæg fremkommer for at fremsætte den 
Erfaring jeg, som Medlem af Bestyrelsen for'Aarhus 
Museums historiske Afdeling, har om de Forhold, hvor¬ 
under Provindsmuseerne virke, og om disse Samlingers For¬ 
hold til Nationalmuseet, saaledes som det i Aarenes Løb har 
udviklet sig. Det er da særligt Samlingerne fra den forhisto¬ 
riske Tid, den Tidsperiode, for hvilken Samarbeidet med Na¬ 
tionalmuseet har den største Betydning, jeg ønsker at omtale, 
ligesom det, der fremsættes, i Hovedsagen kun hentyder til de 
Provindsmuseer, der, ligesom Aarhus, erholde Støtte af Staten. 

Som bekjendt er »Det Kongelige Oldnordiske Museum i 
Kjøbenhavn«, nu Nationalmuseets danske Afdeling, grund¬ 
lagt 1807 og kunde altsaa for faa Aar siden feire sin 100- 
aarige Jubilæumsfest. Først henimod 50 Aar efter denne 
Samlings Grundlæggelse opstod i Landets Provindsbyer 
Tanken om at være med i det Arbeide, der her var grund¬ 
lagt til Belysning af vort Lands tidligste Fortid. 

Saavidt mig bekjendt er »Det historisk antikvariske Sel¬ 
skab i Aarhus« det ældste af de Selskaber i Provindserne, 
der oprettedes med dette Formaal for Øie. Den 30. Novbr. 
1860 udsendte otte historisk interesserede Folk i Aarhus 
Opfordring til Dannelse af dette Selskab, hvorunder Grund¬ 
læggelse af en historisk Samling, hvilken blev Grundlaget for 
den nuværende historiske Museumsafdeling. Selskabet con- 

stitueredes ved et Møde den 29. Januar 1861, og de af Ind¬ 
byderne udarbeidede Love vedtoges ved Selskabets første 
Generalforsamling 19. Marts 1861. 

Det tjener disse otte nationalttænkende Indbydere til 

• • 

Ære, at de allerede den Gang indsaa, at der ved Oprettelsen 
af offentlige Provindssamlinger ikke maatte skabes en Kon¬ 
kurrence til Oldnordisk Museum, men at man burde støtte 
dette efter Evne. Det siges nemlig i den udsendte Indby¬ 
delse: »En Grundsætning for Selskabet er, at Museet for 
nordiske Oldsager i Kjøbenhavn imod Vederlag bør have 
de Stykker, som det maatte ønske«, og denne Bestemmelse 
gik over i de for Selskabet vedtagne Love. 

Senere, da Aarhussamlingen og de andre Provindssam¬ 
linger, som alle eiedes af locale Selskaber, ifølge Overens¬ 
komst med Ministeriet for Kirke- og Undervisningsvæsenet, 
i 1887 gik over til at blive selveiende offentlige Stiftelser, blev 
der tilstaaet disse Tilskud af Staten. Disse Statsbevillinger 
er ved Skrivelser fra nævnte Ministerium gjort afhængig af: 

1. at Samlingerne stilles under Tilsyn af det Kongelige 
Oldnordiske Museum — og at dette, i Forbindelse 
med Samlingens Bestyrelse, tager Bestemmelse om, 
hvad der af de for Statens Tilskud erhvervede Sager 
skal optages i Samlingen, og hvad der paa Grund af 
særlig Betydning, navnlig i videnskabelig Henseende, 
vil være at afgive til Oldnordisk Museum, som herfor 
yder det for Indkjøbet anvendte Beløb som Vederlag, 
saafremt dette ikke kan ydes i andre Oldsager. 

2. Samlingens Bestyrelse skal søge Veiledning hos Mu¬ 
seets Tilsynshavende med Hensyn til Indkjøb, Opstil¬ 
ling m. m. 

3. at, hvad der af de aarlige Statstilskud ikke er anvendt 
til Indkjøb, kan anvendes til Udgravninger af Omeg¬ 
nens Mindesmærker fra Oldtiden, som ere truede med 
Tilintetgjørelse, og at det alene skal tilkomme Oldnor¬ 
disk Museum at fatte Bestemmelse om og lede Ud- 

gravningerne, samt afgjøre, hvor de fremkomne Fund 
skal opbevares. 

4. Eventuel Uenighed om det foran anførte, imellem Old¬ 
nordisk Museum og Samlingernes Bestyrelser, afgjøres 
af Direktøren for Oldnordisk Museum. 

Efter disse Regler administreres altsaa alle de statsunder¬ 
støttede Provindsmuseer, og det maa siges, at det er forud¬ 
seende og meget kloge Betingelser, der her stilledes, idet der 
herved er skabt et Samarbeide imellem Nationalmuseet og 
disse Provindsmuseer, som har været til stor Gavn for beg¬ 
ge Parter, og som ingen af disse kan undvære. 

For at kunne bedømme disse Forhold rigtigt, maa man 
gjøre sig klart, at Nationalmuseet er det eneste med virkelig 
videnskabelig Sagkundskab ledede Museum i Landet, at 
dette er et Statsmuseum (altsaa hele Landets Eiendom), hvor 
det største og fra hele Lanjdet indsamlede Materiale fore¬ 
findes, og hvorfra alle videnskabelige Undersøgelser i Mar¬ 
ken ledes, hvorfor det da ogsaa er det eneste Sted, hvor det 
videnskabelige, arkæologiske Studium kan foregaa. I Mod¬ 
sætning hertil ledes Provindssamlingerne af arkæologiske 
Dilettanter, som af Interesse for Sagen have paataget sig 
dette, og det er klart, at der ingensom helst Sikkerhed er for, 
at der altid her kan findes Folk med tilstrækkelig Indsigt til, 
uden Veiledning, at lede disse Samlinger paa forsvarlig Maade. 

Nationalmuseet har ved den trufne Ordning faaet Ind¬ 
seende med Provindssamlingerne og kan derigjennem holde 
sig å jour med, hvad der i Provindserne erhverves af frem¬ 
dragne Oldsager. Det har Ret til, hvor Statens Midler an¬ 
vendes til Udgravninger, at lede disse og bestemme, hvor 
de Fund, der herved fremdrages, skal opbevares, og Ret til 
at udtage af det, Provindsmuseerne erhverve ved Kjøb, hvad 
der for Nationalmuseet har videnskabelig Betydning eller 
særlig Værdi, imod at refundere det for Sagerne erlagte Beløb. 
Disse enkelte Ting har jo for den videnskabelige Samling langt 
større Betydning, end Afsavnet har for Provindssamlingen. 

Ingen, som har virkelig Interesse for, at Studiet af vort 
Lands Fortid kan fortsættes, kan fremsætte berettigede Ind¬ 
vendinger imod dette, og Hovedsamlingen, hvor det store 
videnskabelige Studium foregaar, maa selvfølgelig have den 
allerstørste Interesse i at bevare foran nævnte Rettigheder, 
uden hvilke dens verdensberømte Position successive vil 
undergraves, og Provindsmuseerne maa ikke glemme, at det 
er herfra vi hente vor Viden. Undergrave vi dennes Posi¬ 
tion, undergrave vi samtidig vor egen Fremtidsudvikling. 

Ligesaa selvfølgeligt maa det være, at Staten forlanger, 
ved sine egne videnskabeligt uddannede Embedsmænd, at 
føre Kontrol med, at de Midler, der tilstaas os af Statskas¬ 
sen, anvendes paa forsvarlig Maade. 

For Provindsmuseerne har den trufne Ordning ikke 
mindre Betydning. 

Dette viser sig klart ved, at saa godt som alle disse Sam¬ 
linger nu ere systematisk ordnede efter Nationalsamlingens 
Mønster, saaledes at disse nu ere i Stand til at opfylde deres 
Bestemmelse, nemlig for Egnens Befolkning at virke oply¬ 
sende og veiledende, og derved vække Sansen for vort Lands 
fjærneste Fortid. Vi har ved den trufne Ordning opnaaet 
Samarbeide med Nationalmuseet. Vi faa ved de Kontrol¬ 
besøg, som dettes Embedsmand aarlig aflægger hos os, ikke 
alene al den Veiledning, vi ønske og have Behov, men vi 
faa ogsaa derved en høist gavnlig Kritik af alle de Sager, vi 
have erhvervet, og for den, der samvittighedsfuldt vil røgte 
det Hverv, han som Leder af en Provindssamling har paa¬ 
taget sig, kan dette kun være i højeste Grad kjærkomment. 

Vi kunne henvende os til Nationalmuseets Embedsmænd 
om Raad og Veiledning, naar vi ville, og vi træffe altid der ' 
den største Beredvillighed til at assistere os, og det skal lier 
udtales, at dette gjælder for alle Nationalmuseets Afdelinger 
og disses forskjellige Embedsmænd. Vi kunne til National¬ 
museet indsende skrøbelige, af Tidens Tand medtagne Old¬ 
sager, og faa disse præparerede i Museets fortrinlige Labo- 

ratoriura, hvilket yder os Garanti for, at dette sker saa godt, 
som det overhovedet er muligt. Den lille Udgift, der er for¬ 
bundet med dette, er godt anvendt. Nationalmuseet foran¬ 
lediger, at der tilgaar vore Samlinger videnskabelige Værker 
og Tidsskrifter, som udgives paa dettes Foranledning, og 
hvorved vi holdes å jour med arkæologiske Fremskridt. Af 
Nationalmuseet kunne vi fra Tid til anden faa overladt Ko¬ 
pier af Samlingens interessanteste Ting. Af særlig Interesse 
for de Besøgende er det, at der derved gives disse Lejlighed 
til at se Guld- og Sølv-Oldsager i naturtro Gjengivelser, idet 
Originalerne jo som Danefæ alle opbevares i Nationalsamlin¬ 
gen, hvor mange kun sjældent have Lejlighed til at komme. 

Den Kontrol, Provindsmuseet er underkastet, er en ab¬ 
solut Nødvendighed overfor de hyppigt skiftende Bestyrelser, 
hvis Medlemmer vælges blandt vedk. Byes Beboere, og da 
det, som foran nævnt, ingenlunde er sikkert, at der til dette 
Hverv altid kan findes Folk med tilstrækkelig arkæologisk 
Indsigt, bliver det absolut fornødent, at Samlingerne ved 
den sagkyndige Kontrol værnes for Vanrøgt. 

Den bestaaende Ordning, der saaledes er baseret paa 
Samarbeide imellem Nationalmuseet og Provindsmuseerne, 
har nu i de 25 Aar, den har virket, vist sig at være til stor 
Gavn for begge Parter, og det vil efter min Mening være 
ganske urimeligt og ikke ufarligt for begge Parter at søge 
dette forandret. Dette Indlæg fremkommer derfor for at ad¬ 
vare imod at røre ved denne Ordning, og fremkommer just 
nu, fordi der iaar fra en enkelt Side, dels ved et Circulaire 
til Provindsmuseerne, og dels ved et Fællesmøde af disse, 
hvilket blev afholdt 3. Mai iaar i Nationalmuseet, fremkom 
Ønsker i Retning af at emancipere sig fra Nationalmuseets 
Kontrol og den dette tillagte Ret til Udtagelse af Oldsager. 
Ved Mødet fandt disse revolutionære Ønsker da heller ikke 
Tilslutning fra en eneste anden Side, og de enkelte af For¬ 
slagsstilleren til Begrundelse fremførte Exempler, der skulde 
godtgjøre, at Nationalmuseet var gaaet Provindsmuseernes 

Interesse for nær, eller at dette vilde ske, viste sig at bero 
paa Forslagsstillerens mangelfulde Kjendskab til de faktiske 
Forhold og til de af Nationalmuseet vedtagne Bestemmelser. 

Ved de Forhandlinger, der førtes, og hvorom hele Mødet 
kom til at dreie sig, blev jeg yderligere bestyrket i, at alle, 
der ønsker vort Lands arkæologiske Studium bevaret og 
fremmet og har virkelig Respekt for dette, maa ønske det 
bestaaende Samarbeide og de gjældende Bestemmelser op¬ 
retholdt i sin fulde Udstrækning. 

Skal noget forandres, bør det gaa i Retning af forøget 
Kontrol, og helst saaledes, at ogsaa alle de ikke statsunder¬ 
støttede Provindsmuseer, som foruden historiske Ting have 
Oldsager, af Interesse for det videnskabelige Oldtidsstudium 
frivilligt underkaste sig de samme Bestemmelser, der gjælde 
for os, og derved mulig opnaa Nationalmuseets værdifulde 
Veiledning. 

En Fare, der truer de ældre Provindssamlingers frem¬ 
tidige Udvikling, ligger i, at der i de senere Aar søges opret¬ 
tet Museer i saagodtsom hver eneste By, ja man hører end¬ 
og Ønsker om Museer i Landkommuner. Herved hæmmes 
den i høi Grad ønskelige Supplering af de ældre Samlinger, 
og da der ikke paa naturlig Maade fremkommer tilstrække¬ 
ligt af Oldsager til, at disse nye Samlinger kan blive blot 
nogenlunde fyldige og veiledende, vil det let føre til Masse¬ 
plyndring af endnu bevarede og ikke fredlyste Gravhøie, 
og her bør raabes et alvorligt Varsko. De nye Samlinger bør 
sikkert klogest begrændses til kun at omfatte locale Ting fra 
den historiske Tid. Paa dette Omraade have de Betingelser 
for at kunne indsamle et saa godt og fyldigt Materiale, at 
der deraf kan skabes Samlinger af Interesse, og at bevare 
Ting, som ellers vil gaa tilgrunde. 

F. Olien dorff. 

Aarhus, 19. Juni 1912. 

Da jeg for Tiden er Reconvalescent efter en svær Sygdom, 
er det mig desværre umuligt at nedskrive, hvad jeg paa Mødet 
i København den 3. Maj udtalte om Forholdet mellem Na¬ 
tionalmuseet og Provinsmuseerne, og jeg niaa derfor ind¬ 
skrænke mig til herved at give Hr. Konsul F. Ollendorffs 
foranstaaende Udtalelse min fulde Tilslutning. 

Hjørring, 2. Aug. 1912. Lønborg Friis. 


Forholdet mellem Nationalmuseet og de statsunderstøt¬ 
tede Provinsmuseer ordnedes ved den ministerielle Skrivelse 
af 26. April 1887. 

Ved denne blev det bestemt, at Provinsmuseerne stilledes 
under Tilsyn af det kongelige oldnordiske Museum, der aarlig 
ved en af sine Funktionærer skulde undersøge Anvendelsen 
af det Beløb, der ydedes af Statskassen, og i Forbindelse 
med Bestyrelsen tage Bestemmelse om, hvad der af de for 
Tilskuddet indkøbte Sager skulde optages i Samlingen, og 
hvad der paa Grund af særlig Betydning navnlig i viden¬ 
skabelig Henseende, vilde være at afgive til Museet for de 
nordiske Oldsager. For saa vidt Vederlag for de afgivne Gen¬ 
stande ikke kunde ydes i andre Oldsager, vilde det blive at 
yde i Penge med det paa Indkøbet anvendte Beløb. 

Kunde der ikke opnaas Enighed mellem Bestyrelsen og 
det oldnordiske Museums Tilsynshavende i saadanne Til¬ 
fælde, hvor Samraad skulde finde Sted, vilde Sagen være 
at forelægge det oldnordiske Museums Direktør til Afgørelse. 

Hvor god denne Ordning var, og i hvilken Grad den 
havde forstaaet at varetage begge Parters berettigede Inter¬ 
esser, ses bedst af, at den bestod uantastet i 24 Aar. Først 
i det følgende Aar -— i Aar — blev den Genstand for et An¬ 
greb, der dog nærmest fik Betydning ved den ringe Tilslut¬ 
ning, det fandt, et Bevis paa, hvor uberettiget det havde været. 

Angrebet kom fra Randers Museum, der i et Cirkulære 

10 * 


Digitized by Google 


Original from 

UNIVERSITY OF MICHIGAN 




150 


NATIONALMUSEET OG PROVINDSMUSEERNE. 


til Provinsmuseerne fremsatte en Række Anker, hvis Hoved¬ 
indhold var følgende: 

Ordningen var truffet paa et Tidspunkt, da de historiske 
Samlinger i Provinserne var færre i Tal og mindre omfat¬ 
tende end nu. I de forløbne 25 Aar var der gaaet stærke hi¬ 
storiske Strømninger hen over Landet. Ny historiske Sam¬ 
fund og Museer var stiftede i Provinserne, og de ældre Sam¬ 
linger var voksede stærkt og omfattedes med stor Interesse 
af Befolkningen. 

Under disse forandrede Forhold virkede Ordningen af 
1887 uheldigt. Der var noget nedslaaende i, at National¬ 
museets Repræsentant kunde udtage og overføre til Kjøben- 
havn de sjældneste og bedste Ting blandt Provinsmuseernes 
Erhvervelser, og i at Nationalmuseet i Tilfælde af Uenighed 
blev gjort til Dommer i sin egen Sag, et Forhold, der stred 
mod almindelige Retsprinciper. Hvad enten det gjaldt Old¬ 
sager, Runestene eller Kirkernes Inventar, burde Genstandene 
saa vidt muligt forblive i den Egn af Landet, hvor de histo¬ 
risk hørte hjemme. Deres Fjernelse derfra vilde være en Uret 
mod Befolkningen, der sjældent eller aldrig vilde faa Tingene 
at se, naar de blev overførte til et kjøbenhavnsk Museum. 

Skrivelsen var rettet til Ministeriet for Kirke- og Under¬ 
visningsvæsenet og indeholdt til Slutning en Række Forslag 
til en ny Ordning. 

Af det foran anførte vil det imidlertid formentlig tilstræk¬ 
kelig fremgaa, at Skrivelsens Indhold var i høj Grad revo¬ 
lutionær. Det var, som jeg tillod mig at sige paa Mødet i 
Kjøbenhavn den 3. Maj, hvor Provinsmuseerne var Natio¬ 
nalmuseets Gæster, et Brud med Fortiden. Det var en Fan¬ 
fare, et Kampraab, en Indvielse af en ny Tid, en Sværdtid 
og Ulvtid. De gamle Baand, der knyttede Provinsmuseerne 
til Nationalmuseet, skulde overhugges, de bestaaende For¬ 
mer sønderbrydes. Nationalmuseets Indflydelse svækkes og 
dets Forrettigheder afskaffes. 

Maalet, der stiles mod, er klart angivet. Forskellen mel- 

lem Nationalmuseet og Provinsmuseerne skulde slettes. Der¬ 
for benævnes Nationalmuseet: et kjøbenhavnsk Museum. 
For Fremtiden vilde vi ikke længere blot have ét National¬ 
museum, men en Mængde Nationalmuseer, der alle kom til 
at staa som sideordnede, udstyrede med de samme Rettig¬ 
heder. Museet i Randers vilde ikke længere behøve at tage 
Hensyn til Anker, fremsattef af Søster Museet i Kjøbenhavn. 
Det var Tanken om et videnskabeligt Centrum udenfor Kjø¬ 
benhavn, der her kritikløst var ført ud i sine yderste Konse¬ 
kvenser. Den lokale Patriotisme var ikke veget tilbage for 
at kræve sit eget, uvillig til at bringe Ofre for det almene 
Vel og uden Forstaaelse af sin egen Begrænsning. Den »Uret«, 
som det formenes at kunne være mod Befolkningen, at fjer¬ 
ne Genstande fra den Egn, hvor de har hjemme o: er fund¬ 
ne, er for intet at regne mod den Uret, der øves mod den 
arkæologiske Videnskab ved at forholde den Stykker, som 
er af Betydning for videnskabelig Forskning. Har Befolk¬ 
ningen en virkelig historisk Interesse, kan den kun føle sig 
tilfredsstillet ved, at Videnskabens Krav sker Fyldest. Dette 
Forhold kan imidlertid ene bedømmes af Nationalmuseet. 
Derfor har Ministeriet ogsaa gjort dette og ikke et Provins¬ 
museums Bestyrelse »til Dommer i sin egen Sag«. — 

Som et passende Vederlag i Penge for afgivne Genstande 
har Staten bestemt det paa Indkøbet anvendte Beløb. Ran¬ 
ders Museums Bestyrelse foreslaar dette forandret til »et 
Vederlag, der svarer til Genstandenes virkelige Værdi«. 

Staten maatte i Sandhed være en daarlig Forretnings¬ 
mand, om den støttede Provinsmuseerne til Indkøb, som 
den senere maatte erhverve til en opskruet Pris. I øv¬ 
rigt har der udviklet sig den meget tiltalende Praksis, at 
Nationalmuseet, naar det modtager Sager, som Provins¬ 
museerne paa Grund af Forholdene har erhvervet for en lille 
Pris, tilstiller Finderen det Beløb, der svarer til Sagernes 
virkelige Værdi. Herved sker Retfærdigheden bedst Fyldest. 
Finderen faar alt, hvad der kan tilkomme ham, og intet 

Museum kan med Grund beklage sig over ikke at have 
kunnet indkassere en Fortjeneste, hvortil det maa siges at 
have mere juridisk end moralsk Ret. 

Til Slutning kun endnu en lille Gentagelse fra Mødet den 
3. Maj. 

»Vi er alle Børn af vor Tid og Randers Museum ogsaa, 
maaske det endogsaa er lidt forud for os andre paa dette 
Punkt. Selvstyre, det er Tidens Løsen. Homerule for Irland, 
Homerule for Wales og Homerule for Museet i Randers. 

Man har efter Hegel som Billede paa den historiske Ud¬ 
vikling brugt en Linie, ved hvis nederste Ende man satte de 
Stater, hvor kun én Mand er fri, medens man ved Liniens 
øverste Ende anbragte de Stater, hvor mange er fri. Efter 
vor Opfattelse vil der maaske blive tildelt os Plads ved Li¬ 
niens nederste Ende; jeg vil saa foreslaa, at Randers Museum 
faar Plads ved den øverste. Men jeg maa tilstaa, at jeg sy¬ 
nes selv, at denne Lignelse halter vel meget. Hellere vil jeg 
anbringe os paa hver sin Side af en Linie, men saa tror jeg 
nok, at Randers maa finde sig i at faa Plads paa den for¬ 
kerte Side. Ved denne Linie tænker jeg paa Grænsen mel¬ 
lem den berettigede og den uberettigede Selvstændighed. 

Berettigelsen til Selvstyre ligger i, at vi, der lever paa 
Stedet, kender de lokale Forhold bedst og derfor ogsaa bedst 
kan varetage de stedlige Interesser. Men en Begrænsning er 
her nødvendig. De enkelte selvbestemmende Centrer kan 
ikke have den højeste Afgørelse i Spørgsmaal, der angaar 
det store Hele, hvoraf de selv udgør en Del. Vor Selvstæn¬ 
dighed vilde være dyrekøbt, hvis den samtidig forringede 
Nationalmuseets Betydning og Indflydelse. Ogsaa i vort 
Forhold til Nationalmuseet gælder hvad der staar paa de 
engelske Arbejderes Fane: »United we stand, di vided we 
fali«. Enighed gør os stærke. Vi kan ikke undvære National¬ 
museets Vejledning og Kontrol, og det kan ved at genneni- 
gaa vore aarlige Indkøb erhverve Stykker, som det kan 
bruge i Videnskabens Tjeneste. Vor Betydning bliver ikke 

mindre derved. Den vokser i samme Grad som vi bidrager 
til at forøge den nationale Skat, som er hele Nationens Ejen¬ 
dom og hele Landets Stolthed. At den bør have sin Plads i 
Landets Hovedstad, derom bør vi alle dog vist kunne enes. 

Aarhus , i Juni 1912. F. C. Lorentzen. 


Glædeligvis er der her i Landet i den sidste Menneske¬ 
alder vaagnet en god og stedse stigende Interesse for Museer, 
Samlinger, der saa i en og saa i en anden Retning viser vort 
Lands Kultur fra Fortid og Nutid. 

Ikke mindst har Interessen samlet sig om de Museer, der 
gemmer forhistoriske Genstande. Og hvorfor? Vel noget fordi 
det, vi der faaer at se, er forskelligt fra vor Tids Tilvirkning, 
men sikkerlig allermest — og heldigvis, — fordi vi mere og 
mere erfare, at Fortids-Museumsgenstandene, som de findes 
samlede, undersøgte og opstillede, giver os en meget stor 
Viden om vort Lands og vort Folks aandelige og materielle 
Tilstand for Aartusinder tilbage. 

Saaledes er vort Nationalmuseums Samlinger en synlig, 
haandgribelig og tilforladelig Historiemeddeler. 

Museumsgenstandene, der ere fundne i og paa dansk Jord, 
hele Landet over, de der ere hugne og slebne i Sten, til¬ 
virkede i Guld og Sølv, Bronse og andre Metaller, i Glas og 
brændt Ler, i Ben og i Træ og adskilligt andet, fortælle alle 
om Oldtidsfædrenes Kultur. De mange Forsvarsredskaber 
fortæller om Folkenes Kampe for Tilværelsen, og Gravfun¬ 
dene om de døde og disses efterlevendes Forestilling om en 
Tilværelse efter Døden m. m. 

Men naar vort Nationalmuseum er bleven os en saa for¬ 
trinlig Historiemeddeler, et tilforladeligt, historisk Anskuelses¬ 
billede, hvis danske Afdeling har naaet et verdensanerkendt 
1ste Rangs Standpunkt, som alle danske inderlig kan glædes 
over, da bør vi ogsaa vide, at det ikke er naaet uden dets 
Styrelses, dets Videnskabsmænds og disses Medarbejderes 

store Kærlighed til Sagen, og igennem et meget brydsomt 
Arbejde, underbygget med systematisk, maalsikker Viden¬ 
skab og den gennem Arbejdsaarene her i Landet, saavelsom 
ude fra de store Kulturlande indsamlede Erfaring. 

Ad de besværlige, langsomt fremkommelige Samler- og 
Undersøgelses-Veje erder blevet arbejdet. Ogsaa forat komme 
i den bedst mulige Forstaaelse med Landets Befolkning om 
Findesteder og Fundgenstande, der saa vidt som det har 
været muligt, først ude paa Findestedet, i Forening med 
dette, er blevet meget grundigt undersøgt. Dernæst Fundene 
indsendte paa Museet til Videreundersøgelse for Bestemmel¬ 
sen af deres Kultur i Forhold til Ind- og Udland; protokol¬ 
lerede og beskrevne; endvidere rensede og præparerede; kro¬ 
nologisk og artsmæssig opstillede. 

Saaledes er vort Nationalmuseum gennem Aaringers bryd¬ 
somt Arbejde bygget op til sin nuværende Helhed, som alle 
danske bør være med til j r derligere at forøge og opbygge efter 
Evne og Lejlighed. 

Den nuværende betydningsfulde Helhed med alt det deri 
nedlagte Arbejde er dog kun opnaaet ved en mange-tusend- 
foldig Samling af Enkeltgenstande fra hele vort Land, hvoraf 
ingen af de mærkbare Fundgenstande kan undværes, fordi 
den ene forklarer og bestemmer den anden og derved skaber 
den nævnte Helhed og det Kulturmonument, der viser os 
vort Land og vore Forfædres Tilværelse, Bevægelser og For¬ 
hold, ikke mindst til de store Kulturlande i Oldtid og Middel¬ 
alder. 

Foruden Nationalmuseets foran skizzerede meget store 
Arbejde — dets Videnskabsmænds Historieskrivning paa 
Grundlag af Findesteder og Fundgenstandene ufortalt — 
har Museets store frugtbringende Virksomhed fremelsket en 
stedse stigende Samler- og Museumsinteresse ude i Befolk¬ 
ningen, saameget, at der til Dato er oprettet 14 statsunder¬ 
støttede Provindsmuseer, hvis historiske Afdelinger. kon¬ 
trolleres af Direktøren for Nationalmuseets 1ste Afdeling, 

hvortil der, men imod Vederlag, skal afgives saadanne af Pro¬ 
vindsmuseerne erhvervede Fundgenstande, som skønnes at 
have saa stor kulturhistorisk Betydning, at de bør indlemmes 
i Nationalmuseet som noget forhen mindre bekendt, eller 
her i Landet helt ukendt eller noget, som ved sin Forekomst 
kan forklare andre forhen indsamlede Gjenstande; men som 
alt i alt yderligere opbygger den historiske Helhed i vort 
Museum og derved beriger dette og vort Land. 

Saadan Indlevering maa Provindsmuseerne, nationalt 
set, og for det videnskabelige Udbytte, erkende som ligesaa 
forpligtende som den lovbefalede Indlevering af Danefæ. 

Nationalmuseet bør have de betydningsfuldeste Genstande 
i det Omfang, som dets ledende Videnskabsmænd maa finde 
det heldigst for Museets Virksomhed; men dernæst bør Pro¬ 
vindsmuseerne, forsaavidt som de maalte ønske det, have 
Krav paa Kopier af det afleverede, og for en Betaling, der i 
hvert enkelt Tilfælde ikke overstiger den, der er ydet for den 
til Aflevering udtagne Original. 

Nationalmuseet maa have en ubetinget Fortrinsret, og 
Provindsmuseerne kan billigvis kun komme i efterfølgende 
Række. Med disse Betragtninger som Grundlag for et gen¬ 
sidigt loyalt Fællesarbejde vil sikkerlig de bedste Resultater 
opnaaes indenfor vort Lands Museumsvirksomheder. 

Nationalmuseet har den ledende Samler-, Undersøger- og 
Varetagervirksomhed i nøje Tilknytning til sin historisk¬ 
videnskabelige Nationalmission. 

Provindsmuseernes Virksomhed maa vel nærmest være 
at vække Befolkningens Interesse indenfor den lokale Mu¬ 
seumskreds til at bevare alt af forhistorisk og historisk Værdi, 
saaledes at man saa vidt som muligt vaager over, at forhi¬ 
storiske og historiske Kulturgenstande ikke fjernes fra Lan¬ 
det, og hvor det ikke med ønskelig Sikkerhed kan gennem¬ 
føres, da saavidt gørligt sørger for at faa Genstandene ind 
til Opbevaring i det nærmeste Museum i Lighed med det, der 
indsamles fra de mange spredte og tilfældige Steder paa 

Markerne, under Mark- og Bygningsarbejder, og ude i Be¬ 
folkningens Hjemsteder. 

Under gensidig Forstaaelse vil Provindsmuseerne ogsaa 
i nogen Maade kunne være Nationalmuseet til Støtte ved at 
have et vaagent Øje med de gamle Mindesmærker, der skal 
bevares ude i Landet, eller dog i det mindste at foretage An¬ 
meldelser, naar de udsættes for Vanrøgt. 

Ikke mindst vil Provindsmuseerne under godt Samarbejde 
med Nationalmuseet kunne opretholde og øge Befolkningens 
Interesse og Forstaaelsen af Museumsvirksomhedens store 
historiske Betydning derved, at de hyppigere Besøg, der kan 
gøres i det lille nærliggende Provindsmuseum, bidrager til et 
langt rigere Udbytte ved Provindsboernes sjeldnere Besøg 
paa Nationalmuseet, Skolebørns Museumsbesøg, ikke at for¬ 
glemme. 

At der i ganske enkelte Tilfælde er tilkendegivet Misnøje 
med Nationalmuseets Fortrinsret til at erhverve forhistoriske 
Genstande, som vare indkøbte af Provindsmuseer, har været 
et Udslag af nidkære Provindsmuseers Bestyrelsesmedlem¬ 
mers Samlerinteresser; men nærmere overvejet anerkendtes 
dog Nationalmuseets store Landsbetydning og den dermed 
forbundne Fortrinsret, ligesom Erstatning med Kopier i Reg¬ 
len udjævnede de forskjellige Standpunkter. 

Men over en saa afvigende Opfattelse af Provindsmu¬ 
seernes Forhold til Nationalmuseet og den ret skarpe Kritik 
af sidstnævntes ledende Embedsmænds Krav om Indsendelse 
af Fundgenstande, der fra et enkelt Museum blev fremsat 
paa Provindsmuseernes Delegeretmøde paa Nationalmuseet 
den 3. Maj d. A., blev jeg mere end forbauset. 

Dog kan jeg kun tænke mig, at det er en forbigaaende 
Kritik, der maa være grundet paa en eller anden Misfor- 
staaelse. 

Men er Kritiken desuagtet grundet paa andre Museums¬ 
betragtninger end dem, jeg i det foranførte har søgt at be¬ 
tegne, da maa jeg meget beklage dens Fremkomst, fordi jeg 

ikke kan se rettere end, at saadan Uenighed meget vil skade 
vor danske landsgavnlige Museumsvirksomhed, National¬ 
museet og Provindsmuseerne, ikke mindst de sidstnævnte. 

Museet i Rønne har god Forstaaelse med Nationalmuseets 
Embedsmænd, som ere vor Museumsvirksomheds allerbedste 
Vejledere. 

Rønne, i Juli 1912. Mathias Bidstru/i. 


Provinsmuseernes — eller som jeg vilde foretrække at 
kalde dem Lokalmuseernes— Hovedopgave er at virke folke- 
opdragende, folkeinteresserende. Deres Samlinger skal være 
som en god, folkelig Bog, der giver de Besøgende et Indblik 
i, hvorledes dansk Kultur har artet sig til de forskellige Tider 
i de forskellige Dele af vort Land. Det behøver ikke at siges, 
at de netop herigennem har en Mission af den allerstørste 
Betydning ved hos Befolkningen at vække og nære den Kær¬ 
lighed til vor Fortid, der er den absolutte Betingelse for al 
historisk Museumsvirksomhed. 

Ogsaa Nationalmuseet har selvsagt i højeste Grad denne 
Opgave. Hvad Lokalmuseerne bør give i lille Maalestok for 
den enkelte Egn, skal Centralmuseet yde i langt større Om¬ 
fang for det hele Land. 

Men jævnsides hermed er og maa Nationalmuseet tillige 
være en videnskabelig Institution, et Centralværksted for 
dansk arkæologisk Forskning. Dette er nødvendigt for dets 
egen Skyld, det er det ikke mindre for Lokalmuseernes. Ar¬ 
kæologien — den historiske saavel som den forhistoriske — 
er blevet en saa udformet og mangesidet Videnskab, at den 
kræver sin Mand fuldtud. Ligesom de bedste »populære« 
Fremstillinger nu engang ikke skrives af Dilettanter, men af 
Fagfolk, saaledes er det en absolut Forudsætning for, at 
Lokalmuseerne paa tilfredsstillende Maade kan løse deres 
Hovedopgave, at der udenfor dem findes en videnskabelig 
Stab, som kan staa dem bi med Raad og Hjælp. Alt nu ydes 

denne Hjælp saa vidt Kræfterne og Tiden slaar til, og mulig 
vil det være Fremtiden forbeholdt at sætte dette yderligere i 
System, f. Eks. ved at der herindefra udsendes »Rejseassi¬ 
stenter«, eller hvad man nu vil kalde dem, der kan bistaa 
Lokalmuseerne med Ordning og Inventarisering. 

Kunde imidlertid Lokalmuseerne ikke selv udvikle sig 
til videnskabelige Institutioner, saaledes som det f. Eks. i 
større eller mindre Grad er Tilfældet i vore to Broderlande? 
Sagen ligger dog ganske anderledes dér end her. Saavel i 
Sverige som navnlig i Norge er der mangt og meget baade i 
de kulturelle og ikke mindst i de geografiske Forhold, der 
taler for en Decentralisation, medens hos os alt synes at være 
lagt tilrette for den Centralisering, der nu har en mere end 
hundredaarig Tradition bag sig. Ganske bortset fra de be¬ 
tydelige økonomiske Ofre, der maatte bringes, vilde en Front¬ 
forandring paa dette Punkt blive til Skade for alle, til Gavn 
for ingen. Dertil er det nu engang forhaandenværende Ma¬ 
teriale baade for begrænset i Omfang og for forskelligt i Art. 
Lad os foretage et Tankeeksperiment, der dog sikkert gaar 
langt videre end noget af de Ønsker, der fra Tid til anden 
dukker frem i Pressen. Lad os tænke os Nationalmuseets 
Indhold fordelt mellem de statsunderstøttede Museer udenfor 
Sjælland, saaledes at Nationalmuseet blevet sjællandsk Lokal¬ 
museum. Følgen heraf vilde for det første blive, at man tog 
Livet af Nationalmuseet, og dernæst at vi fik en halv Snes 
Lokalmuseer, hvis Samlinger ganske vist var ulige større end 
de nuværende, men som alligevel i videnskabelig Henseende 
hverken var hugne eller stukne. Thi den videnskabelige Be¬ 
handling af Stoffet kræver nu engang et stort og hele Landet 
omfattende Materiale, alene herigennem er den i Stand til at 
kunne afvinde det stadig nye Resultater. Dette er indlysende 

og alment anerkendt for den forhistoriske Arkæologis Om- 

« 

raade, hvor Oldsagerne er den eneste Kilde, paa hvilken Stu¬ 
diet bygger. Men gaar man ned til Middelalderen, hvor vi 
foruden Tingene selv har deres Spejlbillede i samtidige Gen- 


Digitized by Google 


Original from 

UNIVERSITY OF MICHIGAN 



NATIONALMUSEET OG PROVINDSMUSEERNE. 159 

givelser i Kalkmalerier og Miniaturer jævnsides med skrift¬ 
lige Kilder i større eller mindre Tal, staar vi overfor et Fak¬ 
tum, der uvilkaarlig tvinger til god Økonomi, nemlig Old¬ 
sagernes meget ringe Mængde, hvilket jo atter hænger nøje 
sammen med den ændrede Bevaringsmaade. En Splittelse af 
Stoffet, selv indenfor en langt snævrere Kreds af Museer end 
den ovenfor nævnte, vilde her blive skæbnesvangert for alt 
virkeligt Studium. At Forholdene selvfølgelig ændres, jo nær¬ 
mere vi kommer ned mod vor egen Tid, behøver ikke at 
siges; jeg skal straks komme nærmere ind paa dette Punkt. 

Men, vil muligvis nogle indvende, der maa jo i en saa 
gammel Institution som Nationalmuseet være samlet en stor 
Mængde Dubletter, som uden Skade kunde afstaas til Lokal¬ 
museerne og give disse en værdifuld Forøgelse. Det vilde 
være heldigt, om man engang for alle kunde faa manet den 
megen Tale om Museernes Dubletter hen til det Sted, hvor 
den rettelig hører hjemme. Thi Antagelsen er i Virkeligheden 
ganske urigtig, omend dens Opstaaen er ret forklarlig. Den 
skyldes alene en Uklarhed i Tankegangen, idet man har 
overført Forholdene ved Bibliotheker og Kobberstiksamlinger 
paa de historiske Museer, uagtet disse Institutioners Indhold 
i Virkeligheden er absolut væsensforskelligt. Bøger kan fore¬ 
ligge i Dubletter, Oldsager derimod kun i meget ringe Grad, 
egentlig kun i saadanne Tilfælde, hvor de rent mekanisk frem¬ 
stilles i samme Form eller med samme Stempel eller tilvirkes 
ganske fabriksmæssig som senere Tiders Militærvaaben. 
Bortset fra disse og fra Mønterne vil det af Genstande fra 
historisk Tid væsentlig dreje sig om Jærnovnsplader, Kakler 
og Stentøj, altsaa en ganske særlig »industriel« Gruppe af 
Oldsager. Men hvad der af slige Sager haves i flere Eksem¬ 
plarer, er i Virkeligheden forsvindende. Dertil har Mængden 
af de i sin Tid anvendte Forme været altfor stor i Forhold 
til det relativ lidet, der er bevaret. Hvad der derimod er til¬ 
stede og heldigvis tilstede i stort Tal, er beslægtede Gen¬ 
stande. Heldigvis, thi ligesom indenfor Zoologien og Bota- 

niken er det jo netop gennem Studiet af de smaa Forskelle, 
af Varianterne, at man kan vinde frem. Ti moderne Dragon¬ 
sabler oplyser mig ikke mere om dette Vaabens Udseende 
end én, ti samtidige middelalderlige Sværd vil derimod altid 
give mig et langt rigere og paalideligere Billede end ét enkelt. 
I det første Tilfælde kan man med Rette tale om Dubletter, 
i det sidste ikke. 

Fra Nationalmuseets »Dubletsamling« vil Lokalmuseerne 
altsaa ikke kunne vente nogen større Forøgelse. En ganske 
anden Ting er det naturligvis, at der i en saa gammel og stor 
Samling fra Tid til anden er indkommet Sager, der af den 
ene eller den anden Grund ikke har større videnskabelig Be¬ 
tydning, medens de derimod vilde være af Interesse for et 
Lokalmuseum. Men ligesom sligt altid er blevet afgivet, vil 
det ogsaa for Fremtiden blive afgivet, naar der fremsættes 
berettigede og velgrundede Ønsker herom. 

Paa hvilken Maade kan Provinsmuseerne nu bedst op¬ 
fylde deres Hovedopgave, eller med andre Ord paa hvad skal 
de samle? Det er saare let at spørge, vanskeligere at svare, 
men jeg tror dog nogenlunde at kunne angive Retningen og 
skal i det følgende fremsætte en Del praktiske Forslag og 
Vink for den historiske Tids Vedkommende. De skal samle, 
hvad der har Betydning for dem, og hvad der har Betydning, 
fremgaar klart, naar man ombytter det nu brugelige Ord 
Provinsmuseum med Lokalmuseum. I første Række maa 
Hovedvægten altsaa lægges paa Genstande, der har lokal¬ 
historisk Interesse, der kan oplyse den materielle Kultur i 
den paagældende Egn. Museet i Køge skal ikke købe Fisker¬ 
sager fra Vestjylland, dets Kollega i Herning ikke Bondesager 
fra Stevns. Derimod vil de forskellige Museer utvivlsomt 
gøre en god Gerning ved at indsamle saa meget som muligt 
af den Slags Sager fra deres egen Egn, saaledes som forskel¬ 
lige af dem alt har gjort. Selvom der allerede i Folkemuseet 
og Landbrugsmuseet i Lyngby findes et meget betydeligt 
Stof til Belysning af Fortidens Bondesæd og Landbrug, er 

det forstaaeligt, at i Samlinger, der efter deres Plan og Anlæg 
skal omfatte hele Landet, kan de enkelte Egnes Særpra'g 
kun blive svagere fremhævet. Netop her har Lokalmuseerne 
deres Styrke. De sidder langt nærmere ved Kilden, kan gen¬ 
nem personlige Forbindelser langt lettere baade faa at vide, 
hvor der lindes Ting, det er værd at erhverve, og faa Ejeren 
til at skænke dem. En gammel Haandkærne eller et Lyse¬ 
støberbord har jo ingen Handelsværdi, men er allerede saa 
noget nær ved at blive en Sjældenhed nu i Andelsmejeriernes 
og Elektricitetens Dage. Ikke mindst bør de samle paa Folke¬ 
dragter, thi intetsteds træder den enkelte Egns Særpræg stær¬ 
kere frem end netop her, og adskilligt kan endnu udrettes 
paa dette Felt med yderst beskedne Midler. Det viser et Par 
af de alleryngste Museers Samlinger. 

Saavidt gørligt bør Lokalmuseerne desuden være By¬ 
museer, først og fremmest naturligvis for deres egen Hjem¬ 
stavnsby. Af Oldsager, der kan oplyse selve Kommunens 
Historie, Retsantikviteter som Tyskerne kalder dem, altsaa 
Signeter, Polititegn, Torturinstrumenter o. 1., er der næppe 
bevaret synderlig meget. Men hvad der af sligt ligger paa 
Raadhuslofterne, bør have sin Plads i Byens Museum lige- 
saavel som Lavsgenstande og Uniformer og Faner fra de for¬ 
dums Borgerkorps. Gaar vi fra Byen til Borgerne, kunde det 
vel tænkes, at der hos gamle bofaste Familier fandtes et og 
andet, der havde kultur- eller lokalhistorisk Betydning. Dette 
bør naturligvis forblive i Slægtens Eje det længst mulige, 
men opløses denne, maa Lokalmuseerne efter Evne søge at 
hindre, at Sagerne forsvinder. Ogsaa her bør man have sin 
Opmærksomhed henvendt paa Dragterne. Netop disse er jo 
mer end noget andet udsat for at gaa til Grunde, og hvad vi 
endnu har tilbage af Dragter fra Rokokoens, Klassicismens 
og Empirens Dage er i Virkeligheden forbavsende lidt. Des¬ 
uden skal Lokalmuseerne holde et vaagent Øje med Grund- 
gravninger, Kloakanlæg o. 1. i deres By. Selvom Forholdene 
naturligvis ikke er saa gunstige som i København, hvor Kultur- 


Digitized by Google 


Original from 

UNIVERSITY OF MICHIGAN 



162 


NATIONALMUSEET OG PROVINDSMUSEERNE. 


laget er langt mægtigere, og hele Kvarterer hviler paa Op¬ 
fyldning af alskens Affald eller Dele af nedrevne og brændte 
Bygninger, vil man dog adskillige Steder uden synderlige Ud¬ 
gifter kunne komme i Besiddelse af en god og instruktiv Sam¬ 
ling af Genstande til Belysning af det dagligdags Liv i 16., 
17. og 18. Aarhundrede, der ene er bevaret paa denne Maade. 
Selvfølgelig maa der her som paa andre Omraader vises Kri¬ 
tik, men alligevel maa det dog tilraades snarere at erhverve 
for meget end for lidt af den Slags Sager og overlade National¬ 
museet Sigtningen, hvis man er i Tvivl om Værdien. 

Skal Lokalmuseeme fuldtud udfylde deres Opgave som 
Bymuseer, er det endvidere nødvendigt, at de — saaledes 
som det alt i større eller mindre Grad er Tilfældet — an¬ 
lægger en Samling af Billeder saavel af hele Byen som af dens 
enkelte Bygninger, af historiske Begivenheder, der knytter sig 
til den, og af Mænd, der har haft Betydning for dens Udvik¬ 
ling. Og det maa indtrængende lægges dem paa Sinde ikke 
blot at nøjes med, hvad der alt foreligger i Form af ældre 
Stik eller Tegninger, Lithografier eller Fotografier, men til¬ 
vejebringe nyt Materiale enten ved selv at lade fotografere 
eller ved at sætte sig i Forbindelse med en eller anden af 
de interesserede og dygtige Amatørfotografer, der snart sagt 
findes i hveranden By. Alle mere anseelige Bygninger vil 
blive undersøgte af Nationalmuseet, om ikke før saa naar de 
nedrives, men mangen god gammel Købmandsgaard, af dem 
der giver Byen dens Præg uden just at være særlig mærkelig 
i arkitektonisk Henseende, kan ombygges, uden at det rygtes 
i København, mangen fornøjelig gammel Gade kan miste sin 
Karakter ved Nybygninger. Her maa det stedlige Museum 
være paa sin Post og sørge for, at i det mindste Billedet af 
det forsvundne bevares for Eftertiden. Skulde man føle Trang 
til at gaa udenfor Byen, til at udvide denne Virksomhed til 
Museets Landdistrikt, ja da saa meget desto bedre. 

Af det ovenfor antydede vil det forhaabentligvis tilstræk¬ 
kelig fremgaa, at efter min Opfattelse bør Hovedvægten i 

Lokalniuseernes Samlinger fra historisk Tid lægges paa de 
to sidste Aarhundreder. Naturligvis skal det ikke hermed 
være sagt, at Sager fra denne Tid ikke skal findes i Central¬ 
museet. Tværtimod bør de være godt repræsenterede, langt 
bedre end det for Tidener Tilfældet i Folkemuseet. Men taget 
under ét er Stoffet her endnu saa overordentlig rigt, at der 
er fuldt op for alle Parter, saaledes at Lokalmuseerne med 
deres Førstehaands-Forbindelser uden særlig Vanskelighed 
vil kunne faa en særdeles respektabel Samling, der vil inter¬ 
essere de Besøgende i højeste Grad. Thi som en alméngyldig 
Sætning kan det vistnok fastslaas, at de almindelige Museums¬ 
besøgende helst vil se dels det meget gamle, Stenalderen, dels 
det forholdsvis nye, til hvilket der knytter sig personlige 
Erindringer, saaledes at Idéassociationerne kan vækkes og 
arbejde videre: Et saadant Ur stod der i Onkels Stue, saa¬ 
ledes saa Bedstemoders Sybord ud osv. osv. Ved at lægge 
Accenten paa nyere Sager vil Lokalmuseerne desuden bedre 
kunne holde sig fri for det farlige Skær, der hedder Forfalsk¬ 
ninger — i Parenthes bemærket: Køb aldrig Sølvtøj uden 
først at indsende det til Nationalmuseets Undersøgelse! — 
og de vil endvidere saa langt fra konkurrere med Central¬ 
museet, at de langt snarere vil lette det dets Opgave. 

En egentlig Konkurrence vil derimod af den ovenfor an¬ 
førte Grund kunne finde Sted for de ældre Tiders Vedkom¬ 
mende og navnlig da for Middelalderens. Her bør de nye 
Oldsagsformer, de der virkelig bringer vor Viden om For¬ 
tiden et Skridt fremad, have deres Plads i Nationalmuseet, 
hvor de først vil komme til fuld Nytte for det videnskabelige 
Studium, medens det alménkendte uden Skade kan over¬ 
lades Lokalmuseerne. Dette er Theorien, i Praksis maa Sagen 
naturligvis afgøres i hvert enkelt Tilfælde, og Lokalmuseerne 
bør have den Tillid til Nationalmuseet, at dette kun søger at 
faa afgivet, hvad der har virkelig Betydning for det. At Af¬ 
leveringsbestemmelsen findes saavel i Lovene for den 1861 
oprettede Oldsagssamling i Viborg som i Lovene for det 1911 

li 

stiftede Museum for Kalundborg og Omegn, synes da hel¬ 
digvis ogsaa at vise, at dette Tillidsforhold er tilstede. 

Nationalmuseet, i Juli 1912. M. Mackeprany. 


»Nei, Oldsagerne skal blive paa deres Sted; de skal 
hverken slæbes til Aarhus eller Kjøbenhavn. Vi skal have 
et Museum her i Knebel.« Dette Svar fik en ung Archæolog 
for 40 Aar siden af en gammel, snurrig Urmager paa Mols, 
hos hvem han saa nogle mærkelige Sager, som han ivrig 
bestræbte sig for at sikre et af Museerne. Ordene gjorde 
Indtryk; de vare ikke hørte før, og Urmageren var en til¬ 
trækkende Mand, alt andet end en »Molbo«, tværtimod en 
Tænker, men afsides stillet, uden Forudsætninger og uden 
Forbindelse med alt, hvad der kunde retlede hans Tænk¬ 
ning. Siden da er Mindet om Knebel-Manden af og til ble¬ 
vet opfrisket, men navnlig i de seneste Aar, naar der faldt 
Ytringer om, at det er Uret at føre Oldsagerne bort fra Ste¬ 
det. De kom oftest fra Folk, som havde en paafaldende Lig¬ 
hed med Urmageren, idet de vel havde tænkt over Sagen, 
men intet lært om den, og Forudsætningerne til at bedømme 
den i det store Omfang, den i Virkeligheden har, vare ganske 
utilstrækkelige. Desuden har Sætningen om at faa sit eget 
i Stedet for det fælles, fjærne Museum noget tillokkende. 
At Hjemstedet har Krav paa Oldsagerne, finder man saa 
simpelt og let fatteligt. Det er et af disse halvt sande, halvt 
falske Ord, der let brede sig og for en Tid kunne gjøre me¬ 
gen Ulykke. Saaledes maa der engang tages fat paa Knebel- 
Urmagerens Lære for at se, hvad rigtigt og hvad galt den 
indeholder, men da rettest i alle de Former, hvorunder den 
fremkommer; thi Paastanden om Oldsagernes Forbliven 
paa Stedet har ikke samme Rummelighed. For En betyder 
Stedet: Landsbyen eller Sognet, for en anden: Egnen eller 
Kjøbstad med Opland, for andre: Stiftet, Øen eller Lands- 

delen; men Tankegang og Begrundelse er ens for alle Par¬ 
ter. Sagen skal da her engang blive undersøgt i sin Helhed. 

Der er virkelig et Sammenhæng mellem Sted og Sager, 
som ikke skulde brydes, om det ikke var nødvendigt. Men 
Betydningen af dette Sammenhæng er først set af Forskeren 
og føles stærkest af ham; noget er vel herfra straalet ud, 
men Klarhed derover har den videre Kreds dog næppe. Fund 
og Findested høre nøie sammen; Fundet oplyses af Sted og 
Omgivelser; Pladsen er ligefrem en Del af det fundne. Tyde¬ 
ligst træder dette frem, naar Stedet har noget særligt, eller 
der er et ydre Apparat: her ligge Oldsagerne som Offergaver 
til Kildevældet, der endnu bobler som i Oldtiden; hist fin¬ 
des Vaaben og andet Udstyr i den stensatte Grav, som det op¬ 
rindelig blev henlagt. Dette Sammenhæng med Omgivel¬ 
serne griber umiddelbart; Følelsen sættes i Bevægelse; men 
tillige er hver Enkelthed en Kjendsgjerning, der giver Oplys¬ 
ning. Den, som har havt den Lykke at afdække Stedet, høier 
sig for det uforstyrrede Oldtidsminde og skærper sin Iagtta¬ 
gelse, for at intet skal undgaa ham; rundt om staa Egnens 
Folk, der ere komne til, ikke mindre betagne. Hvem skulde 
vove at bryde dette Sammenhæng mellem Sted og Oldsager? 
Og dog maa det gjøres; thi Pladsen ligger aaben for Regn og 
Frost, for Mennesker og Dyr. Sølvkjedlen kan ikke blive 
liggende i Tørvegraven ved Gundestrup; Solbilledet kan ikke 
henstaa paa Mosefladen ved Trundholm. Sammenhænget 
mellem Sted og Oldsager maa nødvendig opløses. Men der 
bødes herpaa saavidt muligt; det Oldtidshele, der er fundet, 
bevares uforstyrret i saa stort Omfang, som man efter For¬ 
holdene mægter at gjøre det. Hele Juellinge-Graven med 
Indhold og Jordmasse blev optagen og fremstillet i Museet. 
Ved Photographering, Opmaaling og i Ord bevares Sammen¬ 
hænget mellem Sted og Sager; videre kan der ikke gjøres. 
Men Sætningen: »Oldsagerne skulle blive paa deres Sted«, 
har, som Ordene lyde, vist sig at være uholdbar og uigjen- 
nemførlig. 

li* 

I Forbigaaende være det sagt, at det med Mindesmær¬ 
kerne staaer noget anderledes. De kunne ofte bevares paa 
deres Plads, og saa sker det ogsaa. Stengraven har Mod¬ 
standskraft nok; den bliver paa sit Sted. Bautastenen beva¬ 
res paa sin Plads — overhovedet alt, hvad der kan blive 
staaende, hvor det oprindelig stod, vel at mærke: uden at 
tage Skade vedVeirlig eller Vold. Kan det derimod ikke for¬ 
svarlig beskyttes, eller er det ikke paa tilfredsstillende Maade 
tilgængeligt, da maa det flyttes til Museet. Dog derom er 
der allerede tidligere talt 1 , og vi holde os her alene til Old¬ 
sagerne. Ligeledes skal der ikke tales om Museumssagen i 
det hele, men udelukkende om Museerne som Opbevarings¬ 
sted for danske Oldsager. 

Vi gaa videre og møde da strax den Bemærkning, at der 
ikke er ment bogstavelig: Stedet, og egentlig heller ikke: 
Egnen eller nærmeste Landsby eller Kjøbstaden nogle Mil 
borte. Thi det er jo klart, at hvad enten der er kort eller 
langt, naar Oldsagerne ere tagne bort fra Plads, saa er det 
umiddelbare Sammenhæng brudt, den Oldtidshelhed forstyr¬ 
ret, som taler til Følelsen, og som indeholder Kjendsgjernin- 
ger, der give synlige Beviser og meddele Oplysninger. Sølv- 
kjedlen vilde ikke paavirke stærkere eller staa tydeligere for 
Iagttagelsen enten i Gundestrup By, i Randers eller i Aal¬ 
borg, end den gjør det i Kjøbenhavn. Nei, hvad der menes, 
er egentlig slet ikke Stedet; thi et Sammenhæng med Sted, 
By eller Egn, som faktisk kan opretholdes, ser man jo nok, 
at der ikke er. Der menes derimod: Menneskene. Sætnin¬ 
gen maatte saaledes rettere lyde: »Det er Uret at fjærne Old¬ 
sagerne fra de Mennesker, der bo paa og om Findestedet; de 
have et gyldigt Krav paa at beholde, hvad der er fundet i 
deres egen Jord«. Men heller ikke saaledes omformet har 
Sætningen nogen Sandhed; thi til Stedets Folk tages ikke det 
ringeste Hensyn. Næppe lyder det i Telefonen, at noget er 
fundet, før Museumsmændene ile til og føre Oldsagerne bort, 

1 Se Artiklen: Museum og Interiør, i: Tilskueren, 1897. 

om de kunne faa Magt over dem. Hvor er mon Hjemstavns¬ 
kravet nu blevet af? Det er Museumsmagten, som optræder 
og erklærer at have Rettigheder; men hvem har forlenet den 
med denne Ret, eller hvorledes er den erhvervet? Sagen er 
jo gaaet saaledes til, at man i en By eller indenfor en vis 
Kreds er traadt sammen og er enedes om at danne et Mu¬ 
seum; herfor vil man virke, saavidt Midler og Indflydelse 
række. Det er Magt og Villie, som raader over Oldsagerne; 
om Ret eller Uret kan der ikke tales i denne Sag. 

Nu maa vi atter omforme Sætningen til det, som den i 
Sandhed indeholder: »Vi indenfor denne Hjemstavn eller 
Kreds have Interesse for de stedlige Oldsager og ville bevare 
dem i et Museum«. Ja, dette er selvfølgelig berettiget; en vis 
Kreds af Mennesker kan slutte sig sammen og virke for et 
vist Formaal — saafremt det da ikke strider mod en anden, 
mere berettiget Virksomhed, hvorom nedenfor skal tales. 
Ogsaa ere de her omhandlede Ønsker og Bestræbelser fuldt 
forstaaelige; man kan slutte sig til dem med Sympathi. De 
kunne nemlig paaberaabe sig Følelser, der ere næsten na¬ 
turmæssige, i Slægt som de ere med Følelsen for Hjemmet, 
for Forældre og Familie. De herhen hørende Sager have 
Interesse for os, og vi se dem nødig i fremmed Eie. Dette 
kan ogsaa siges om Oldsagerne, der paa en Maade høre med 
til Hjemstavnen; man staaer i et vist Følelsesforhold til dem 
og kan ikke finde sig i, at de føres bort. Meget rigtigt! Men 
disse Følelser maa blot ikke naa en unaturlig Høide. Naar 
det gamle Hjem opløses, ønsker man ganske naturlig at be¬ 
holde de kjære Sager, til hvilke der knytter sig Erindringer; 
men usundt vilde det være, om man ikke kunde skilles fra 
nogetsomhelst, ogsaa det, som egentlig ikke har nogen Be¬ 
tydning for En, blot fordi det har tilhørt Hjemmet. Saaledes 
ogsaa med Oldsagerne. Det vilde være overdrevet at erklære, 
at Følelsen krænkes, naar man skal af med noget, blot fordi 
det er fundet i den hjemlige Jord; det maa dog være noget, 
soin har særlig Betydning for Befolkningen. Men Forholdet 

til Oldsagerne er ikke af saadan nærmere Art. Det er kun¬ 
stig opskruet, naar der tales om, at Følelserne krænkes, fordi 
Oldsagerne berøves Egnens Folk; til en ganske unaturlig 
Høide stiger det, naar det lyder: ikke et Stykke bort fra Jyl¬ 
land, ikke et Stykke bort fra Langeland. Betydningen af 
Følelsesforholdet til Oldsagerne maa ikke usundt og usandt 
overdrives. 

Og naar det nu videre hævdes, at Oldsagernes Fordeling 
til Opbevaring skal ordnes efter dette Følelsesforhold mel¬ 
lem dem og Hjemstavnene eller de enkelte Museers Kreds, 
da reiser der sig uovervindelige Vanskeligheder. Thi hvad 
er Hjemstavn, og hvad er Kreds? Herom hersker der de 
forskjelligste Meninger, og man vil hverken nu eller nogen¬ 
sinde kunne blive enig. For nogle danner Stiftet en naturlig 
Kreds; der oprettedes Stiftsmuseer, bl. a. i Odense. Men for 
nogle Aar siden meldte Langeland sig fra; Udraabet lød: ikke 
et Stykke bort fra Øen; Langeland er vor Hjemstavn, Old¬ 
sagerne tilhøre os alene. Saa dannedes der et Museum i 
Svendborg, og nu tænkes der paa et i Nyborg; man kan da 
ikke slæbe Oldsagerne her fra Egnen til Odense? Kjøge Mu¬ 
seum hævdede sit Hjemstavnsbegreb over Omegnen; men 
Store Hedinge et Par Mil derfra mente, at Stevnssagerne med 
Urette førtes derhen, og der dannedes et særskilt Museum. 
Paa de mindre Øer har Museet lettest ved at hævde sit Magt- 
omraade. Museet i Rønne er saaledes et naturligt Udtryk 
forøens Hjemstavnsfølelse; men at dømme efter Forholdene 
andetsteds vil det ikke vare længe, inden der dannes snæv¬ 
rere Kredse; et Museum i Nexø har været paa Tale. I Ny- 
kjøbing, Falster, er der en Bevægelse for at løsrive Øen fra 
Stiftsmuseet i Maribo. Paa Møen samles der til et eget Mu¬ 
seum. Men hvorfor ikke ogsaa paa Anholt? Det er dog et 
tilstrækkelig sondret Stykke Land, og Rigdommen paa Old¬ 
sager er saa stor, at mange af Museerne have forsynet sig 
godt herfra. Thi der er det betegnende ved hele denne Sag, at 
ligesaa stærkt som man hævder, at intet maa bort fra Ens 

egen Hjemstavn, ligesaa fjærnt er man fra at respektere de 
andres Hjemstavnskrav: jydske Oldsager vandre til Museerne 
paa Fyen og Lolland, Sager fra Thy til Ribe og fra Falster til 
Varde — dog herom nedenfor. Sjælland har vist sig at være 
altfor stort til at kunne betragtes som en enkelt Kreds hen¬ 
hørende under Nationalmuseet. Foruden i Kjøge og Store 
Hedinge er der allerede Museer, eller de paatænkes oprettede 
i Korsør, Slagelse, Helsingør, Kalundborg, Holbæk og Ny- 

kjøbing. I denne sidste By antog man, at Odsherred var en 

% 

passende Museumskreds; men allerede i Høiby Sogn, der 
strækker sig ind til Bygrænsen, kunde man ikke slutte sig 
hertil: der aabnedes et eget Sognemuseum. 1 Jylland reiste 
Herning nylig sit store Museumshus paa det Omraade, som 
Aarhus og Viborg hidtil ansaa for deres, og det nye Museum 
strakte sin Hjemstavnsgrænse ud til Vesterhavet. Men saa 
reiste sig Ringkjøbing og Varde, der ikke kunde tillade, at 
deres Hjemstavn toges fra dem. Østpaa er der allerede sam¬ 
let til et Museum i Silkeborg, som kun foreløbig er pakket 
sammen. Ogsaa ved de øvrige dels gamle, dels ganske nye 
Museumsdannelser i Aalborg, Randers, Skive, Nykjøbing paa 
Mors, Thisted, Kolding, Vejle, Esbjerg hersker der Hjem¬ 
stavnsbegreber, der gribe ind over andres. Selv i en saa vel 
afgrænset Landsdel som Vendsyssel, hvor der er et i enhver 
Henseende grundfæstet Museum i Hjørring, har der været 
afholdt Udstilling med det Formaal at danne et nyt Museum 
i Dronninglund. Men samtidig skrives der om et Museum for 
hele Jylland 1 — hvor der forud findes Oldsagsamlinger i 
mindst 1.5 Museer, af hvilke intet er tilsinds at ville lukke. 

Nu maa der dog virkelig spørges, om der er nogensom¬ 
helst Mening i denne Lære om, at Oldsagerne skulle blive 
ved Sted og Hjemstavn, naar der herved afvexlende forstaaes : 
Sogn, By, Herred, Stift, 0 eller større Landsdel, store og 
smaa Omraader, der ligge indeni eller gribe ind over hver¬ 
andre. Som en Udvei synes man at ville have det fastslaaet, 

1 Jydsk Maanedsskrift for 1912, S. 169. 

at altid det yngste Museum med det snævreste Omraade har 
Krav paa Oldsagerne, men at det ældre Museum med de vi¬ 
dere Grænser har mindre Ret, og Nationalmuseet, der er det 
ældste og mest omfattende, skal være absolut uden Ret. 
Dette fører konsekvent til Sognemuseet eller rettere til, at 
Oldsagerne skulle blive hos Stedets Folk, det vil sige, til at 
der slet ikke skal være Museer. Nei, ved Overveielse af det 
her fremførte vil man dog vel snarest komme til, at al Tale 
om Hjemstavnsbaand for Oldsagerne bør ophøre. 

Tidligere hørtes der heller ikke noget herom. Det var 
klartseende og overlegne Mænd, der førte Ordet, da de gamle, 
nu store Provindsmuseer stiftedes. Det var dengang ikke 
Meningen, at der skulde dannes Hjemstavnsmuseer, og og- 
saa senere er dette kun svagt kommet frem. I Viborg-Mu- 
seets Love af 1861 hedder det, »at Formaalet er at tilveie- 
bringe en Samling i Viborg af Oldsager fra Sten-, Bronze- og 
Jernalderen, for derved at bidrage til at sætte Folket i aan¬ 
delig Besiddelse af dets gamle Fortidsminder, saa at det lærer 
at kjende og forstaa dem og saaledes vækkes til en alminde¬ 
ligere Interesse for Fædrelandets Historie«. Den 19. Marts 
samme Aar vedtoges Aarhus-Museets Love: »Selskabet for 
den historisk-antikvariske Samling i Aarhus har til Formaal 
at udbrede Sandsen for Mindesmærker fra ældre Tid, især 
danske, og dette Formaal bestræbes opnaaet dels ved An¬ 
læggelsen af en historisk-antikvarisk Samling i Aarhus, dels 
ved Afholdelsen af Møder«. For Randers-Museets Vedkom¬ 
mende angives i 1873 Formaalet at være »Fremme af Forsk¬ 
ninger til Oplysning om Fortiden, navnlig ved en Samling 
af Gjenstande af archæologisk og historisk Interesse«; »for- 
saavidt Midlerne anvendes til Indkjøb, kunne dog kun Gjen¬ 
stande indkjøbes, som hidrøre fra eller have havt Betydning 
fra Nørrejylland«. Vendsyssel Museum fik Aar 1900 det 
Formaal »at virke for Kjendskab og Kjærlighed til vort 
Lands Kulturhistorie«. Maribo-Museets Formaal angives 
1905 at være: »hovedsagelig ved Indsamling fra selve Stiftet 

at vække og opretholde Sandsen for Oldsagers og historiske 
Minders Bevaring«. Ved flere yngre Museumsdannelser skyld¬ 
tes det Hensynet til de alt bestaaende Samlinger, at der 
maatte drages bestemte Grænser; ved andre maatte Evne og 
Midler paabyde en Begrænsning. Hvad Hjemstavnsfølelsen 
krævede, var sikkert nærmest kun det at faa et eget Museum 
i Byen, men ikke det, at kun hjemlige Sager skulde optages; 
overalt vilde man vistnok foretrække at faa saa meget som 
muligt og helst et Museum for hele Landet. Man ser dette 
tydelig deraf, at Hjemstavnsgrænsen ingenlunde overholdes. 
Næsten overalt er man særdeles tilbøielig til at modtage alt, 
hvad der tilbyder sig fra hele Landet. Spørgsmaalet om en 
indbyrdes Begrænsning har været fremme mellem Museerne, 
men ikke fundet Tilslutning; en Udvexling af Oldsager vilde 
være uigjennemførlig. Bestandig komme vi saaledes til sam¬ 
me Besultat, at Oldsager ikke kunne stedbindes. Dette er iøv- 
rigt dybt begrundet. Stavnsbaandet er unaturligt; som det 
ikke passer for Mennesker, saaledes heller ikke for Oldsager. 
De ere af Naturen flyttelige og indrettede til at gaa fra Haand 
til Haand for tilsidst at blive paa det Sted, som drager stær¬ 
kest og binder fastest. Intetsteds omkring i Verden ere Old¬ 
sagerne stavnsbundne, og de ville heller ikke blive det i vort 
Land. Al Tale herom maa ophøre. 

Hertil kom vi, uden at Nationalmuseet blev nævnt; intet 
Hensyn til denne Side har hidtil havt Indflydelse paa Over- 
veielserne. Men nu, elterat Sagen er ført til Ende, lade vi 
Nationalmuseet møde frem med sine Krav. De ere begrun¬ 
dede ganske paa samme Maade som de øvrige Museers; men 
her lyder det ikke: Thy, Langeland, Odsherred eller Møen 
er min Hjemstavn; jeg vil beholde Oldsagerne herfra. Her 
hedder det: Danmark er min Kreds, hele Landet er min 
Hjemstavn. Det kan ikke tillades, at de nationale Oldsager 
unddrages det Museum, der er Folkets Fælleseie. Vi her ere 
ikke Lollik eller Vendelbo, men Danske. Det Stykke Land, 
som I betegne som Eders Hjemstavn, hører ind under vort 

Fædreland. Det som I kalde Eders, elske og ære vi ligesaa 
høit som I og have samme Krav paa det. I kunne ikke 
melde Eders Hjemstavn ud af Fædrelandet. Og er vort Krav. 
end af samme Art som Eders, saa er det langt bedre begrun¬ 
det. Vi ere de mange, I de faa. I Hovedstaden, som er det 
folkerigeste og mest folkesøgte Sted, ere de fælleseiede Old¬ 
sager lettest tilgængelige — desuden utvivlsomt bedst skjøt- 
tede og forvarede, ligesom ogsaa her bedst forstaaede og for¬ 
klarede. Det ses jo nok, hvilken Garanti det giver, at Natio¬ 
nalmuseet er en Statsinstitution med fagmæssig uddannede 
Embedsmænd. Sige I Thyboer, at det er Uret, at I skulle 
reise til Kjøbenhavn for at se Eders Oldsager, saa svare vi, 
at det er en større Uret, at vi skulle drage til Thisted for at 
se vore; thi Oldsagerne fra Eders Hjemstavn ere vort Lands 
Oldsager; den Jord, hvori de ere fundne, hører ligesaa vel 
til Danmark som til Thyland. Vi ere de eneste, som have 
vore Grænser i Orden; thi her ligger ikke Kreds indeni Kreds 
eller ind over andre, saaledes at mange Museer begjære de 
samme Sager; vort Museum omfatter alle Danske. Det er 
Uret at splitte det fælles nationale Eie paa halvhundrede 
Steder; man kan ikke tage fra de mange og fordele til de 
faa. Og vi have Alders Ret; thi Nationalmuseet stiftedes for 
over hundrede Aar siden og har i alle disse Aar været Landets 
Fælleseie. Alle de øvrige Museer ere Døtre, nøiagtig skabte 
i Moderens Billede; alt hvad de ere bievne til, hvad de vide 
og kunne, skylde de Moderen. Her er større Ret og bedre 
begrundet Krav. 

Svarende til Hjemstavnslæren om, at alt skal forblive 
ved Stedet, kunde der, og med langt større Ret, fremføres en 
Landslære om, at intet maa forblive i Hjemeie, intet und- 
drages det nationale Fælleseie, intet gjøres utilgængeligt ved 
at ligge ude paa mange vidtspredte Steder. Yderliggaaende 
Krav vilde saaledes staa mod hinanden. Men ingen saa- 
danne uforligelige Urimeligheder fremkom tidligere. Tvært¬ 
imod har man paa begge Sider indtaget netop det rette 

Standpunkt, saaledes at man langt fra at modarbeide hinan¬ 
den samvirkede paa den smukkeste Maade og skabte det 
hidtil bestaaende Forhold, der grundede i et gjennemført: 
enhver sit. Provindsmuseerne toge, hvad der behøves for 
deres Formaal som stedlige Samlinger med snævrere eller 
videre Grænser, hvad der passer for Museer omkring i Landet, 
hvis Opgave det er at sprede Oplysning, vække Interesse og 
fremme Sands for og Kundskab om vort Lands Oldtid. Men 
hvad der naaer op og ud over dette, hvad der har større og 
almindelig national Betydning, det ypperste, som alle have . 
Krav paa at se, Landsmænd og Udlændinge, og navnlig hvad 
der bidrager til at føre Studium og Viden fremad, det over¬ 
lod man til Nationalmuseet. Nedenfor komme vi tilbage til 
denne Grænselinie mellem Omraaderne. Her skulle vi først 
se, hvorledes den lige redebond og lige samvittighedsfuldt er 
bleven overholdt fra begge Sider. Dette er ikke blot fagre, 
tomme Ord; ikke alene naar der skulde modtages, men og- 
saa naar der skulde ydes, blev der overholdt et ærligt: en¬ 
hver sit. 

Det var i Overensstemmelse og i Forbund med National¬ 
museet, at Provindsmuseerne tilbagelagde deres første Dan¬ 
nelsesperiode, efter 1860, da de 7 Museer i Aalborg, Randers, 
Viborg, Aarhus, Ribe, Odense og Maribo bleve stiftede. I 
denne Tid fæstnedes det senere bevarede Forhold, at Hoved¬ 
museet paa enhver Maade søger at fremme de andre Museers 
Interesser, medens disse ligesaa fuldt støtte hint. Man har 
altid betragtet hinanden som umiddelbart forbundne; de an¬ 
dre Museer dannede næsten Led af Hovedmuseet, anbragte 
ude i Landet. Det var en fælles Sag, hvorfor der arbeidedes, 
og det under personlig nært, ofte varmt Forhold; der kunde 
føres rigeligt Bevis herfor. 

Et meget betydeligt Antal Oldsager afgaves i Begyndel¬ 
sen til- de nye Museer, og hermed er der fortsat, saa ofte 
Ledighed bød sig. Nogle Enkeltheder skulle anføres. I 1879 
erhvervedes en Privatsamling paa 811 Numre; Nationalmu- 

seet beholdt heraf kun 144, men afgav 667 til Provindsmu¬ 
seer. Af en i 1888 indgaaet Samling afgaves 1217 Numre. 
Af Privatsamlinger, erhvervede i 1904 og 1908, blev der af¬ 
givet ialt 1750 Numre. Denne Afgivelse af alt, hvad der ikke 
behøvedes i Nationalmuseet, og som altsaa ikke burde blive 
her, naar det andetsteds kunde gjøre Nytte, har iøvrigt ikke 
været indskrænket til den danske Samling. I 1907—8 blev 
der afgivet c. 300 ethnographiske Gjenstande og 74 for en 
Del betydeligere Stykker henhørende under den klassiske 
. Archæologi foruden et stort Antal Sager vedrørende Kunst 
og Industri, som fra gammel Tid opbevaredes i Museet. Ved 
denne fortsatte Afgivelse, paabegyndt for 50 Aar siden og nu 
afsluttet, er det opnaaet, at Museerne udenfor Kjøbenhavn 
ere komne i Besiddelse af meget, der er af Betydning for 
dem, og at paa den anden Side Nationalmuseet er blevet be¬ 
friet for alt, hvad der her er overflødigt, eller som af anden 
Grund ikke bør findes her. Fremtidig vil der derimod næppe 
blive noget at afgive, da man i Nationalmuseet allerede for 
en Aarrække siden har været klar over, at der overhovedet 
intet bør modtages, som ikke har blivende Betydning for det. 

Da 25 Aar vare forløbne efter Oprettelsen af det første 
Provindsmuseum, og da efterhaanden de 7 ovennævnte Mu¬ 
seer vare dannede, stod det klart, at de for at faa en større 
Betydning maatte have et Statstilskud, og at der tillige maatte 
søges opnaaet en fastere og ordnet Forbindelse med Natio¬ 
nalmuseet. Under 23. Oktober 1885 1 blev der af dette Mu¬ 
seum indbragt Forslag til Ministeriet om, at der skulde til- 
veiebringes »en Samvirken og fælles Ledelse af alle Landets 
archæologisk-historiske Samlinger«; »de skulde inddrages i 
en fælles Organisation — en almindelig Ordning, hvorved 
baade de mindre Samlingers og Hovedsamlingens rette Tarv 
varetages, hvorved det rigtige Hensyn tages baade til Befolk¬ 
ningen omkring i Landet og til den videnskabelige Forsk¬ 
ning, og hvorved Danmark paany, ved en heldig Organisa- 

1 Se Betænkning over Forslag til Finanslov f. 1887—88. 

tion af de archæologisk-historiske Institutioner, vil give et 
Mønster til Efterligning i andre Lande«. Hovedpunkterne 
vare, at Provindsmuseerne skulde til Erhvervelser have et 
aarligt Statstilskud, med hvis Anvendelse der skulde føres 
Tilsyn fra Nationalmuseet. Under Samraad skulde der tages 
Bestemmelse om, hvad der af de for Statsmidler indkjøbte 

Sager skulde optages i Provindssamlingen, og hvad der paa 

% 

Grund af dets særlige Betydning navnlig i videnskabelig 
Henseende vilde være at afgive til Hovedmuseet. Den til¬ 
synshavende skulde være Baadgiver i Museumsanliggender. 
Med Hensyn til Udgravninger, der ere en videnskabelig Akt, 
som maa udføres af Fagmænd, skulde Nationalmuseet fatte 
Bestemmelse om, baade hvor og hvorledes Arbeider af denne 
Art skulle udføres. 

Der blev herved kun foreslaaet, hvad der allerede i Lø¬ 
bet af 25 Aar var blevet en Regel. Den videnskabelige Un¬ 
dersøgelse i Marken havde hidtil alene været i Nationalmu¬ 
seets Haand, og at dette Museum skulde have, hvad det har 
nødigt,' blev allerede udtalt i Provindsmuseernes ældste Love. 
For Aarhus-Samlingens Vedkommende hedder det 1861: 
»Naar Selskabet kommer i Besiddelse af Gjenstande, som de 
offentlige Samlinger i Kjøbenhavn mangle og særdeles øn¬ 
ske at eie, vil det, forsaavidt der ikke ved Gaven er gjort 
Indsigelse derimod, afstaa dem imod til Gjengjæld at faa 
saadanne Gjenstande, som passe for dets Formaal«. I Ind¬ 
bydelsen til Oprettelsen af Museet af 30. Nov. 1860 siges der: 
»En Grundsætning for Selskabet er, at Museet for nordiske 
Oldsager i Kjøbenhavn imod Vederlag bør have de Styk¬ 
ker, som det maa ønske«. Love for Oldsagsamlingen i Vi¬ 
borg 1861 udtale: »Kommer Selskabet i Besiddelse af sjældne 
og vigtige Gjenstande, som fortrinsvis egne sig til Opbeva¬ 
ring i den store nationale Samling i Kjøbenhavn, vil det 
anse sig pligtigt til at aftræde disse til hin Samling, i al Fald 
mod at erholde andre Sager i Bytte«. I et Forslag til Love 
for Randers Museum 1873 hedder det paa samme Maade: 

»Bestyrelsen er bemyndiget til at overlade det oldnordiske 
Museum i Kjøbenhavn Gjenstande, som dette maatte ønske«. 
At de andre Museer, som ikke have Love eller Statuter, have 
opfattet dette Forhold paa samme Maade, fremgaaer deraf, 
at flere af de allermærkeligste Fund i Nationalmuseet skyl¬ 
des dem. Men ydermere foreligger der en meget smuk og 

for denne Sag vigtig Udtalelse af 10. Juni 1887 fra samt- 

0 

lige 7 Museer, som Svar paa en Forespørgsel fra Ministeriet, 
om de kunde slutte sig til Nationalmuseets Forslag til en 
Sammenslutning mellem Museerne. »Ligeoverfor den Bered¬ 
villighed«, hedder det, »hvormed forskjellige af Museerne 
allerede tidligere have imødekommet det kongelige Museums 
Ønsker med Hensyn til Overladelsen af flere interessante 
Oldsager, forvente Museernes Delegerede enstemmigt, at dette 
Tillidsforhold maatte kunne anses for fastslaaet, selv om 
Staten ydede Museerne et fast Tilskud, dog at forstaa saale- 
des, at disse forpligte sig til at overdrage det kgl. oldnordi¬ 
ske Museum gjennem Forhandling med dets Delegerede 
saadanne for Statstilskudet indkjøbte, sjældnere Oldsager, 
som han ved sine Besøg i Museerne maatte udpege som øn¬ 
skelige for det kgl. Museum at erhverve«. Ogsaa de andre 
Punkter vedrørende Tilsynet med Anvendelsen af Statstil¬ 
skudet og vedrørende Udgravninger gave Museerne deres 
Tilslutning, hvorefter Ministeriet affattede de Bestemmelser, 
overensstemmende med det fremførte, hvorpaa Forbindelsen 
mellem Museerne derefter har hvilet. 

Siden da have 6 efterhaanden oprettede Museer bundet 
sig til de samme Bestemmelser, nemlig Vendsyssel Museum, 
Morslands historiske Museum, Herning Museum, Museet 
paa Koldinghus, Kjøge Museum, Bornholms Museum, og 
det yngste Museum, for Kalundborg og Omegn, har indsat i 
sine Love af 1911 den samme Bestemmelse, som et halvt 
Aarhundrede forud fik Plads i det ældste Provindsmuseums 
Love: »Museet er, om forlanges, forpligtet til, saafremt det 
faar Ting af fremragende Betydning, især i videnskabelig Hen- 

seende, at afstaa disse til Nationalmuseet for Erhvervelses¬ 
prisen eller mod anden passende Godtgjørelse«. Denne Tilslut¬ 
ning til og Anerkjendelse af Nationalmuseet maa da siges at 
være haade grundfæstet og almindelig vedtaget. Naar 14 
Museer omkring i Landet have sluttet sig sammen i en fæl¬ 
les Organisation til Samvirken med Nationalmuseet, da er 
dette et stærkt og smukt Udtryk for Følelsen af Fællesskab 
i Virksomhed og fælles Pligt overfor Hovedmuseet. Hos 
dette maa der da nødvendigvis findes en tilsvarende stærk 
Følelse af, hvad der skyldes, og hvad der maa ydes til dette 
Sammenhold. Et ret tydeligt Vidnesbyrd herom er det, at 
det aarlige Statstilskud, som Provindsmuseerne tilsammen 
kunne anvende til Indkjøb af Oldsager, efterhaanden er ste¬ 
get til 10,000 Kr., medens Nationalmuseet hertil kun har 
3900 Kr. At dette Museum har taget Initiativet til og fort¬ 
sat har anbefalet denne Fordeling af det Beløb, som Sta¬ 
ten anvender i denne Retning, viser, at man her har havt 
videre Syn end for sit eget og rette Blik for de andre Mu¬ 
seers Betydning for Helheden. Den store og stigende Frem¬ 
gang for alle Led i den fælles Organisation, og ikke mindst 
for Nationalmuseet, under den forløbne, lykkelige Samarbei- 
dets Periode ligger klart for alle, der blot have noget Kjend- 
skab til Forholdene. 

Saa er jo da alt meget godt, vil man sige, eller rettere: 
det er rentud ideale Tilstande, hvorunder vor Oldforskning 
lever og virker. Men høist mærkeligt dog, at denne frie Sam¬ 
menslutning mellem saamange Faktorer kan opretholdes, 
uden at der fremkommer Rivninger og Modsætningsforhold, 
og det i en Tid, da Enighed og Fordragelighed ellers just 
ikke er sønderlig fremtrædende her i Landet. Oldforsknin¬ 
gen danner da en Undtagelse i vort Samfund; men er det 
virkelig saa, at ved Sysselsættelsen med Oldtiden viger Sel¬ 
viskhed og Tvedragt fra Menneskets Sind, medens Aands- 
høihed og Retfærd drager ind? — Dette vel ikke; men sandt 
er det, at Oldforskningens Kreds ligger adskillig høiere end 

meget andet af den omgivende Tilværelse. Meget skyldes 
Traditionen. Den brændende fædrelandske Aand, der i 
første Halvdel af forrige Aarhundrede frembragte Oldforsk- 
ningen, har sendt sin Glød ned gjennem Tiderne. Paa Steder 
er den endnu meget stærk; men overalt ulmer den. Natio¬ 
nalmuseet føler den, hvor det under sin Virken naaer frem l . 
Det Museum, der som intet andet er skabt af Folket, af de 
mange enkelte lavt- og høitstillede, slutter man sig bestandig 
gjeme til: det rummer vor fælles Mindeskat fra fjærne Ti¬ 
der. De Mænd, der danne Provindsmuseernes Bestyrelse, 
komme med disse Følelser; samtidig med at de slutte sig til 
Provindsmuseet, knytte de sig ogsaa til Nationalmuseet. 
Intet Under da, at de have Samfølelse, og at det hele, hvor 
den gode, fædrelandske Aand raader, kan høine sig. Men 
desuden er det oftest Mænd af en egen Art, der slutte sig om 
Provindsmuseerne og træde ind i Bestyrelserne. Hvad der 
bringer dem hertil, er jo ikke Guld, ikke Ære eller personlig 
Fordel af nogensomhelst Slags. Det er Interesse, Offerbe- 
redvillighed, Hengivelse til en god Sag. Den som har kjendt 
og kjender Forholdene, ved, at der til denne Kreds hører ikke 
faa af de ædleste og bedste Mennesker, han har truffet i Li¬ 
vet. For saadanne Mænd falder det let og naturligt at holde 
sig klart af al den Binghed, der kunde forstyrre Freden og 
skade Samarbeidet: saaledes indtager virkelig Oldforsknin- 
gen en Undtagelsesstilling her i Landet. Men endnu klarere 
bliver det, naar man ser ud over Landene, hvor enestaaende 
smukt og dybt grundfæstet vor forhistorisk-archæologiske 
Organisation og Administration er blevet fra gammel Tid af. 

Helt er den dog naturligvis ikke trængt igjennem. Der er 
jo andre Slags Mennesker; nogle holde sig udenfor Fælles¬ 
skabet, og enkelte vilde helst ud af det. Det er de smaa »Ur¬ 
magere«, som omtaltes ved Begyndelsen af denne Artikel; 
men nu sidde de oftest i Byerne, og mere krævende ere de 

1 Se herom: »Nationalmuseet hundrede Aar efter Grundlæggelsen«, 
udg. af Udvalget for Folkeoplysningens Fremme, 1907. 

end tidligere. Just det største og bedste Seir værk vilde de 
gjerne have til Behandling, idet de trøste sig til nok at kunne 
faa det skilt ad — at samle og forene er overhovedet ikke 
deres Sag. Om end faa, maa ogsaa disse Mænd indføres her 
og have Lov til at faa Ordet. 

Deres eget Museum er det, de ville, intet andet; den om¬ 
givende Kreds er deres Land, med det øvrige have de intet 
at gjøre. Nationalmuseet existerer ikke for dem; der er over¬ 
hovedet ikke noget fælles Landsmuseum, men kun en kjø- 
benhavnsk Institution, der kan faa Lov til at gjælde for 
Byen og Omegn. »Naar man f. Ex. finder noget paa Kon¬ 
gens Nytorv, kan det jo komme hen i dette Museum«. Men 
som det nu er, staaer det som en fjendtlig Magt, der kun 
tager fra andre. Hvad der er kommet herhen gjennem hun¬ 
drede Aar, skal tilbageleveres, og fremtidig »ikke et Stykke 
fra Jylland«. At omvendt de skulde afgive de sjældneste og 
bedste Sager, som de maatte faa i Hænde, vilde være den 
største Uret. Som om der ikke skulde være noget mærke¬ 
ligt udenfor Kjøbenhavn I At man skulde reise derhen for at 
se Sagerne ude fra Landet! Tværtimod skulle baade Danske 
og Udlændinge nødes til at reise omkring til Byerne. Er maaske 
ikke Provindsmuseet en fritstillet Institution, der er ligesaa 
god som Nationalmuseet? ja, langt selvstændigere, idet det 
ikke har et Ministerium over sig. Eie de mon ikke Oldsa¬ 
gerne med fuld Ret; se, om man kan tage dem! Endnu er 
der dog Lov og Ret i Landet, og dermed ogsaa Ret til en¬ 
hver Ydelse og Tjeneste fra Nationalmuseets Side; der er jo 
lønnede Embedsmænd, hvis Pligt det er at give Oplysning 
om Oldsagerne og deres Behandling. Lad dem blot arbeide 
og skrive deres Bøger, saa kunne de andre benytte dem. — 
De her gjengivne Ord ere formede efter Virkeligheden. 

Alt for Kredsen eller Landsdelen, intet for Landet, og 
dette udtalt med al Aabenhjertighed. Det gamle Ord: »sit 
Fædreland skylder man alt«, gjælder ikke for Oldsagerne. 
For deres Vedkommende melder man sig ud af Landet; det 

12 

skal opløses i et stort Antal selvstændige archæologiske Smaa- 
stater. Meget vel; derved er intet at gjøre, ialfald ikke andet 
end at tale, som det sker ved disse Blade. Derefter maa der 
ventes, indtil man kommer til Besindelse. 

Ialfald en alvorlig Overveielse maa dog Sagen faa paa 
det Tidspunkt, naar Kredsmuseet kommer til det Land, hvor¬ 
af det har udmeldt sig, og begjærer Penge til at fremme de 
stedlige Oldsag-Interesser. Thi Svaret vil da lyde, at dette 
kun opnaaes paa Betingelse af, at man i Gjerning anerkjen- 
der, at man hører til dette Land, og at man stiller sig i rette 
Forhold til hele Landets Museum ved at lade dette tilfalde 
de Oldsager, som have »særlig Betydning, navnlig i viden¬ 
skabelig Henseende«. Saaledes lyde Ordene i Ministeriets 
herom fastsatte Bestemmelser. 

Her fremkom Ordet »videnskabelig«, for hvilket der ikke 
har været Brug i hele den forudgaaende Fremstilling. For¬ 
holdet mellem Museerne er blevet udredet helt tilbunds uden 
dette Ord. Ærlig talt er det blevet holdt tilbage saalænge 
som muligt, fordi det i vore Dage ofte regnes for noget slemt, 
skjøndt det dog ikke betegner andet end: den største Grun¬ 
dighed og Nøiagtighed, fuldstændig Sagkundskab og udlært 
Færdighed i at benytte alle de Midler og Maader, hvorved 
Sandheder udfindes og bevises, ligefra Iagttagelse og Tænk¬ 
ning til mekaniske Instrumenter. Forsaavidt kunde der godt 
sluttes, uden at det efterses, hvad dette mistænkte Ord bety¬ 
der for Museerne; thi Resultatet bliver ikke derved foran¬ 
dret. Men undlades bør det dog ikke, fordi det vigtigste Be¬ 
vis for Rigtigheden af det fremførte da vilde mangle, og i det 
hele det vigtigste, der overhovedet er at sige i denne Sag. 

Det er ingenlunde saa, at Videnskaben skiller National¬ 
museet fra Provindsmuseerne; meget snarere, som vi til 
Slutning skulle se, knytter den dem uadskillelig sammen. 
Provindsmuseerne blive efterhaanden mere og mere viden¬ 
skabelig prægede; nogle ere det allerede, endog i høi Grad og 

« 

paa den smukkeste Maade. Fremdeles kan der omkring ved 

Museerne være, og der er nu og har været Videnskabsdyr¬ 
kere, som studere grundig og fremme Faget. Ofte kan dette 
vel ikke hænde, og bestemt paaregnes kan det ikke, idet Be¬ 
styrelsesmedlemmerne jo som Regel have en anden Livs¬ 
virksomhed, og idet Videnskaben i vor Tid ikke er lettere 
overkommelig end, at et helt Liv ikke forslaaer til at naa 
igjennem. Dette er det imidlertid ikke, som danner Forskjel- 
len mellem Provindsmuseerne og Nationalmuseet med dets 
Fagmænd. Mere eller mindre Videnskabelighed er der, eller 
kan der ialfald være hos alle Parter. 

Sagen ligger anderledes og det saa grunddybt, at det 
egentlig er ganske misvisende at bruge samme Ord »Museum < 
om Institutionerne omkring i Landet og om Nationalmuseet; 
i rigtig Følelse heraf var det vistnok, at man i Begyndelsen 
stillede »Oldsagsamlingen i Viborg« og »Den antiqvariske 
Samling i Ribe« ved Siden af det allerede gamle »Museum« 
i Kjøbenhavn. Havde man opretholdt saadanne forskjellige 
Betegnelser for de mange Samlinger og det ene Museum, 
vilde der ikke saa let være indløbet den Feiltagelse, at de helt 
igjennem ere ensartede Institutioner; det ere de nemlig ikke. 

For en Del er Nationalmuseet vel ganske det samme som 
Provindsmuseerne, nemlig en Samling; Forskjellen er kun, 
at den ene er bestemt for hele Landet, de andre for de for¬ 
skjellige Steder og Omraader. Alle tilsammen ere de, hvad 
man kunde kalde offentlige Skuesamlinger, men ved Siden 
heraf tillige Studiesamlinger af lignende Art som de offent¬ 
lige Bibliotheker, hvori der opbevares og tilrettelægges, hvad 
der behøves til Studiet. Ogsaa med Hensyn hertil er det kun 
det større eller mindre Omfang, som danner Forskjellen 
mellem Museerne; en Væsensforskjel er der ikke. Men ved 
Siden heraf er Nationalmuseet noget væsentlig andet og 
mere — man kunde sige: et Laboratorium eller en Produk¬ 
tionsanstalt til Fremstilling og fortsat Tilvirkning af et Fa¬ 
brikat, der uddeles til Forbrugere i Ind- og Udland. Dette 
Fabrikat er Oldtidskundskab. Nationalmuseet er et Slags 

Seruminstitut, og Serumet er Oldtidskundskab. Tillige, saa- 
ledes som det maa være i en første Rangs Produktionsan¬ 
stalt, foretages der bestandig Arbeider og gjøres Forsøg for 
at finde nye og bedre Methoder til Fremstilling af Fabrika¬ 
tet og til selve dettes Forbedring. Nationalmuseet er et Pro¬ 
duktions- og et Forsøgslaboratorium. 

Dette har det været gjennem over hundrede Aar. Saa- 
ledes anviste den geniale Rasmus Nyerup ved dets Grund¬ 
læggelse, at det skulde være. De to store Forskere Chr. J. 
Thomsen og J. J. A. Worsaae udvandt i dette Museum den 
gode Viden, det ædle Produkt, som skaffede Anstalten en 
trofast Kundekreds. Senere er der bestandig i Museet blevet 
fremstillet ny og bedre Viden om Oldtiden. Alle Museets 
Mænd gjennem 3—4 Generationer have deltaget i Produk- 
tionsarbeidet, det vil sige i Forskningen; ogsaa bleve de alle 
Forfattere, der bragte Resultaterne helt ud til Forbrugerne. 

Dernæst er det at bemærke, at alt, hvad der her i Landet 
er præsteret af virkelig ny eller bedre Viden om Oldtiden, er 
blevet fremstillet i selve Nationalmuseet, eller, for en lille 
Del, dog under stærk Benyttelse af, hvad der her forud var 
frembragt—der tænkes herved navnlig paa Mænd som F. Se- 
hested og E. Vedel. Fra alleslags Fortyndelser, Extrakter og 
Tilsætninger til andet, som det behøves til Foredrag, Blade, 
Ugeskrifter, Lexika, Samlearbeider o. lign. kan der ses bort; 
dette henhører under Udnyttelsen af Fabrikatet, ikke under 
Frembringelsen. Produktionen af Viden er kun foregaaet i 
og ved Nationalmuseet, og uden dette Laboratorium kan 
man intet fremstille. Det vilde være som at tilberede Difte¬ 
ritisserum udenfor det særlig dertil indrettede Institut, som at 
forlange, at Kjøbenhavns nye Soyakage-Fabrik skulde frem¬ 
bringe sit Produkt, uden at der tilførtes den Bønner fra Mand- 
schuriet. Thi paa tilsvarende Maade fremstilles Oldtidsviden 
af Oldsager. Uden dem kan man dels lave Phantasier, dels 
nye Bøger af gamle — begge Dele sker ikke ualmindelig — 
men ikke Kundskab. Og hertil behøves der en stor Masse 

af det bedste Oldsagstof. Meget betegnende fik Rasmus Nye- 
rap intet ud af det Museum, han havde grundlagt, skjøndt 
ban tydelig saa, hvorledes det skulde benyttes. Det var 
endnu for lille. Hans Efterfølger Thomsen fandt under Mu¬ 
seets fortsatte Væxt de første store Resultater; men dermed 
maatte han indstille Virksomheden. Stoffet forslog ikke til 
mere. Men det tiltog, og Worsaae blev den store Forsker. 
Senere er Tilførslen tiltagen i et Omfang, der langt overgik 
Forventningen, og hermed har Produktionen faaet sin bestan¬ 
dig stigende Udvikling. Jo større og bedre Museet er, desto 
mere Viden kan der fremstilles, og kan der tilføres nyt og 
mere brugeligt Materiale, da er der Mulighed for at forbedre 
Fabrikationen og udvikle den i ny Retning. 

Men dette bedre Materiale, disse sjældne Oldsager, hvor¬ 
af der kan gjøres ny Oldtidskundskab, kommer til enhver 
Tid frem i ringe Mængde, og kun med Aars Mellemrum et 
helt ukjendt archæologisk Radiumstof. Hvor sjældne disse 
Sager af stor national og videnskabelig Betydning i Virke¬ 
ligheden ere, vil fremgaa af, hvorlidet der er afgivet f. Ex. af 
Randers Museet gjennem en lang Aarrække. I Aarene 1891 
—1910 har dette Museum modtaget et Statstilskud af 
1000 Kr., ialt 19,000 Kr., der har kunnet anvendes til Ind- 
kjøb af Oldsager. Men i disse Aar er der kun blevet afgivet 
Sager til Beløb 415 Kr., hvilket Beløb Nationalmuseet elter- 
haanden har godtgjort ved Afgivelse af andre Museumsgjen- 
stande. Af Sager, der behøvedes af Nationalmuset, er der 
altsaa til Randers Museum kun indgaaet for gjennemsnitlig 
c. 22 Kr. om Aaret. Det lidet, der saaledes fremkommer, som 
er af Betydning for det videnskabelige Laboratorium, maa 
bringes derhen, hvor Produktionen foregaaer, hvor Metho- 
derne kjendes, hvor det erfaringsmæssig vides og bedst kan 
forudses, hvilken Betydning de nye Stoffer kunne have ved 
Siden af de gamle for Forbedring af Fabrikatet eller mulig 
for Opdagelse af noget helt nyt. 

Ved disse Lignelser, der til Sagens lettere Forklaring ere 

hentede fra det daglige Liv, er der peget paa det Hovedpunkt, 
hvori Nationalmuseet skiller sig fra Provindsmuseerne. Det 
stofe Museum er en Statsinstitution til Fremstilling af Old¬ 
tidsviden, udstyret med hvad dertil behøves og med den 
gamle Institutions Erfaring. Den har bestandig vist sig me¬ 
get produktionsdygtig; ingen Konkurrence har — desværre 
— kunnet spores. Der ses da ingen Grund til at oprette nye 
Anstalter. Landet er ogsaa for lille hertil; men navnlig ere 
de Gruber, hvorfra de brugelige Stoffer fremkomme, for faa 
til, at endnu een saadan Anstalt kunde holdes igang. Og 
tænker man paa, at der skulde være flere, endog mange — helt 
ned til Sognemuseer, saa vilde hele Produktionen gaa istaa. 

Vi ere da ad denne Vei komne til samme Resultat som for- 
an, til samme Princip, som fastsloges ved Oprettelsen af de 
første Provindsmuseer, og som ialt 14 Museer indtil det sidst 
oprettede have godkjendt: Oldsager af større Betydning, 
navnlig i videnskabelig Henseende, skulle indgaa i National¬ 
museet. I samme Grad som dette Museum hæmmes i sin 
Virksomhed ved, at man splitter det brugelige Stof, vil man 
hæmme Videnskabens Udvikling, og skulde dette tage større 
Omfang, vildeOldforskningens Fremadskriden umuliggjøres. 

Men af det her udviklede følger ogsaa, at det meget Stof, 
som Videnskaben ikke behøver, og hvoraf den forud har 
nok, ikke skal ind i Laboratoriet, hvor det vilde være over¬ 
flødigt og kun til Besvær. Det skal blive i Museerne omkring 
i Landet, hvor det, ogsaa set fra videnskabeligt Synspunkt, 
har sin store Betydning. Det kan vel ikke afgive Grundlag 
for en Forskning, der kunde yde betydelige Resultater, men 
vel for et Studium, der kan føre ind i Videnskaben. Gjennem 
Museerne omkring i Landet kan der saaledes søges en Ind¬ 
ledning til det Arbeide, som i videre Omfang kun kan udfø¬ 
res i Nationalmuseet. Ja! Hænde kan det ogsaa, at man 
ude i Landet først faaer Øie paa et nyt og vigtigt Punkt* 
at man ser rettere og forstaaer bedre, saaledes at Stødet der¬ 
fra gives til betydningsfulde Fremskridt. Men Ordet Viden- 

skab danner da ikke Skjel mellem Museerne, tværtimod det 
forener dem alle til een stor videnskabelig Helhed. Baade 
Nationalmuseet og adskillige af Provindsmuseerne vilde i 
dette Øieblik kunne afgive en meget stærk Erklæring om, 
hvormeget man i videnskabelig Henseende skylder hinanden. 

Naar det her siges, at vor Oldforskning gaaer istaa, der¬ 
som det videnskabelige Stof bliver spredt over Landet, da 
vil man mulig tænke dette overdrevet. Man vil indrømme, 
at Udlændinge ikke længere ville kunne give sig af med vore 
Oldsager paa første Haand. Tiden vil ligefrem ikke tillade 
det, naar Oldsagerne ikke ere tilgængelige i et Hovedmuseum. 
Der er saa meget at gjennemarbeide i de archæologiske Cen¬ 
trer omkring i Europa, at det er givet, at Tid ikke vil kunne 
afses til at reise om til Smaasamlinger paa mange Steder i 
Danmark. Udlændinge vilde paaskjønne de rare gjennem- 
gaaende Tog og reise lige til Stockholm, naar de vilde stu¬ 
dere nordiske Oldsager. Men det generer ikke Adsplittelses- 
mændene, om Danmark ved ikke at have et Hovedmuseum 
traadte ud af Kulturfolkenes Række; de have overlegent af¬ 
gjort denne Sag ved det bevingede Ord: »Vi samle ikke Old¬ 
sager for Udlændinge, men for Landets egne Børnc. For disse, 
mene de, at Forskningen ikke vil gaa istaa, fordi det viden¬ 
skabelige Stof er spredt over Landet. Vel vil det jo tage Tid 
og blive dyrt at studere Sagerne paa de mange Pladser. Men 
dertil kan der ikke tages Hensyn; det gaaer kun ud over 
Videnskabsdyrkerne; Forskningen behøver ikke at standse. 

Jo, netop. Uden en omfattende, saa at sige fuldstændig 
Samling af det videnskabelige Stof ingen fremadskridende 
Forskning. Dette gjælder den forhistoriske Oldkyndighed 
ganske anderledes end de øvrige beslægtede archæologiske 
Fag. I Forhistorien bestaaer nemlig hele Stoffet af synlige 
Sager, der foreligge i umaadeligt Antal — alene for National¬ 
museets Vedkommende maatte der nævnes et Tal som hun¬ 
drede Tusinde. For største Delen ere disse Sager ikke af 
betydeligere Størrelse, i sig selv uanselige, ikke med meget 

fremtrædende Træk, vanskelige at fastholde med Hensyn til 
Ejendommeligheder og Forskjelle, meget af det end ikke til 
at afbilde. For at dette Stof kan benyttes til Fremstilling af 
ny Viden, maa det holdes stadig liggende sammen i rette 
Orden og let opfatteligt for Øiet. Ingen menneskelig Hu¬ 
kommelse vilde formaa at holde dette Stof sammen, og in¬ 
gen Hjerne vilde strække til ved Behandlingen, naar det var 
splittet og kun kunde tages i Øiesyn enkelte Gange paa Rei¬ 
ser og med Mellemrum. Husk, at alt, hvad der skal benyt¬ 
tes til at lade den fjærne, døde Oldtid gjenopstaa af disse 
søndrede Rester, skal ind gjennem Øiet og ramme Aanden, 
helst i et lykkelig inspireret Øieblik, efterat den lange, bryd¬ 
somme Gjennemarbeidning er tilbagelagt — thi saaledes er 
det, at de mærkelige, levende Tidsbilleder, hvorom der nu 
læses i Folke- og Skolebøger, ere bievne til, og endnu den 
Dag i Dag blive dannede. Er der ikke i et Hovedmuseum 
truffet omfattende Foranstaltninger til, at Menneskets Øie 
rent ud physisk kan omfatte det meget, og dets Aand kan 
opfatte det, da vil Forskningen, nu da det let sete er fundet 
frem, og da det øvrige ligger dybt og skjult, blive nødt til at 
standse. 

Men ligesaa meget af anden Grund er det, at ny Viden 
kun kan skabes i det store Museum. Da Grundlaget for 
denne Viden er Sager, som komme fra Jorden, og da de kun 
for en Del kunne tilveiebringes ved planmæssig Gravning, 
dog selv dette nødvendigvis langsomt i Aarenes Løb, men 
for en ligesaa stor Del skyldes tilfældige Fund, saa kommer 
dette Stof kun frem lidt efter lidt og stykkevis, saaledes at 
det ogsaa kun eflerhaanden lader sig opfatte og tyde. Mu¬ 
seet er det Sted, hvor dette nye Videns-Stof henligger paa 
Expektance. Men medens det saaledes ligger paa Forvent¬ 
ning, ligger det ogsaa til Udfyldning og Forøgelse, til Bear- 
beidning og Forstaaelse. I Museet reise sig de nye Spørgs- 
maal; den nye Viden arbeides frem. Sagerne finde efterhaan- 
den deres rette Plads efter Tid og indre Forhold; der søges 

og graves for at skaffe det nødvendige Supplement; der sam¬ 
les uafbrudt ind fra Provindsmuseerne og fra private Sam¬ 
lere, som redebon støtte Museets Bestræbelser. Og en skjønne 
Dag springer den nye Viden frem fuldt bevist, fra den Anel¬ 
ses- eller Formodningsbaggrund, hvorpaa den først er skim¬ 
tet: en Omordning maa foretages i Museet, en Afhandling 
skrives, nye Træk indføres i den Oldtidsfortælling, som naaer 
ud i Landet. Der har i Museet været arbeidet fortsat herpaa 
i 10—20—30 Aar; hurtigere kan det ikke gjøres. Til enhver 
Tid er der en Række Forhold, hvorpaa der arbeides af al 
Magt, under Benyttelse af enhver Chance, for at bringe dem 
fremad. Saaledes gjøres Fremskridtet; men Betingelsen er, 
at de paagjældende Oldsager holdes samlet for Øie gjennem 
Aarene: liggende sammen synlige for Fagmænd fra Ind- og 
Udland, for Kolleger fra Provindsmuseerne og for Privat¬ 
samlere, og først og sidst for den, der særlig beskjæftiger sig 
med Spørgsmaalet, bliver Sandheden ligefrem seet frem af 
dem. Skulde der opregnes, hvilke betydningsfulde Forhold 
der paa denne Maade ere bievne til for dens Øie, som skri¬ 
ver disse Blade, hvilke store Omraader i Museet, der ikke 
existerede i hans Ungdom, da vilde Rækken blive lang. Et 
Indtryk deraf vil man hurtig kunne skaffe sig ved at sam¬ 
menligne et gammelt Museumskatalog med et nyt. Men hav¬ 
de Oldsagerne ikke i Hovedmuseet ligget paa Forventning, 
havde de ikke kunnet ses sammen, havde Stoffet ligget 
spredt omkring i Landet i mange Museer, da er det høist 
tvivlsomt, om noget af det var kommet frem. Uden det store 
Museum intet Fremskridt for Videnskaben. 

Dette gjælder jo ikke vort Land alene. Overalt har den 
forhistoriske Archæologi reist sig fra store Centralmuseer, og 
dette Fags høiere eller ringere Stilling omkring i Landene 
beroer ligefrem paa, om et Hovedmuseum er blevet grund¬ 
lagt tidligere eller senere, og paa, hvilket Omfang og hvilken 
Bet 3 r dning det har kunnet faa. Men vort Nationalmuseum 
er det ældste; mere eller mindre direkte har det været For- 

billedet for dem alle. Er det da virkelig muligt, at der her i 
vort Land findes Folk, som ville stræbe Nationalmuseet efter 
Livet? Kan Uvidenhed, Uforstand og Snæverhed føre saa 
vidt? Disse tydelige Ord maa udtales i denne Sag. 

Imidlertid er det ganske heldigt, at der saaledes engang 
bliver Leilighed til at fremdrage, at den danske Samlings 
Oldtid indtager en ganske eiendommelig Stilling i National- 
museet, idet den er ikke blot en almindelig Skuesamling og 
en Studiesamling, men først og fremmest et Statslaborato¬ 
rium og en videnskabelig Produktionsanstalt. At der maa 
anvendes disse andetstedsfra hentede Betegnelser, viser, hvor 
særlig denne Samling i Virkeligheden staaer. Der vides ikke 
at være nogen anden lignende Institution, der saa bestemt 
og saa fremtrædende har til Opgave at fremme et vist Viden¬ 
skabsfag. Herpaa beroer det, at der skyldes denne Samling 
særlige Hensyn. Det gjælder ikke for Nationalmuseets eth- 
nographiske Samling og Antiksamlingen. Til dem kræves 
intet afgivet fra Provindsmuseerne; der kan paa disse og over¬ 
hovedet paa alle Kunstens, Industriens og Naturens Omraa- 
der — om den danske Samlings historiske Del er foran talt 
— modtages enhver Forøgelse, som der byder sig Mulighed 
for at tilveiebringe, uden at der gjælder nogen Forpligtelse 
overfor Nationalmuseet. 

Som Forholdene gjennem Aarene have ordnet sig mellem 
Nationalmuseet og Provindsmuseerne under Tilslutning fra 
begge Sider, ere de tilfredsstillende og pege de fremad i den 
rigtige Retning. Fortiden viser, at det er Sammenslutningens 
Vei, man skal gaa, og ikke Isolationens. Nye Led ville blive 
indføiede til yderligere Sikring af Forbindelsen, saaledes at 
Hovedmuseet og Bimuseerne bestandig mere komme til at 
danne en velorganiseret Helhed, hvori hvert af dem faaer sin 
rette Andel i Fællesvirksomheden under Feltraabet: enhver sit. 

Nationalmuseet, Juni 1912. Sophus Muller. 

af K. FRIIS JOHANSEN. 


I. 

t 

V ikingetiden er forholdsvis svagt repræsenteret i danske 
Fund. Tidens Grave viser sig sjældent og har bortset 
fra enkelte straalende Undtagelser bestandig været lidet ind¬ 
holdsrige. Skønt ingenlunde uanselige staar dog ogsaa Sølv¬ 
fundene baade i Antal og Omfang tilbage for, hvad der er 
fremkommet i vort Naboland mod Øst. Saa meget des større 
bliver da Betydningen af den indholdsrige og smukke Sølv¬ 
skat, som et lykkeligt Spadestik i September 1911 bragte for 
Dagen i Landsbyen Terslev, en Mils Vej Nord for Haslev. 

Findestedet var en Have i Byen selv 1 , og Fundhistorien 
frembyder de samme Træk som næsten alle Beretninger om 
Skattefund. Dennegang var de lykkelige Findere et Par Smaa- 
drenge, som var sat til at grave Huller i Haven. Intet Mærke 
af nogen Art forraadte, hvad Jorden gemte. Da de var naa- 
ede gennem det omtrent metertykke Muldlag, stødte Spaden 
overligt i Lerundergrunden paa en sort Genstand, som, da 
den var kommet op, viste sig at være en stor, flad Sølvskaal; 
ved tilkaldte Folks Hjælp var snart i broget Mængde Skaale, 
Kæder, Ringe, Mønter o. s. v. oven Jorden. Rygtet om det 
mærkelige Fund bredte sig hastigt, og medens man paa Ste¬ 
det fortsatte Eftersøgningen, indløb der da gennem Birke¬ 
dommerkontoret i Haslev Meddelelse om Sagen til National¬ 
museet. Saasnart som muligt indfandt dettes Repræsentant 
sig paa Stedet og erkendte straks, at man stod overfor et efter 
danske Forhold usædvanlig rigt og anseligt Sølvfund af den 

1 Matr. Nr. 55 af Terslev B. og S., Ringsted H. 

Aarb. f. nord. Oldk. og Hist. 1912. J3 

for det nordiske Hedenskabs sidste Aarhundreder ejendom¬ 
melige Art. løvrigt var Skatten paa dette Tidspunkt i Hoved¬ 
sagen allerede fremdraget, og en Efterundersøgelse saavelsom 
omhyggelig Harpning af Fylden fra det opgravede Hul for¬ 
øgede vel Mængden af mindre Stykker Ringsølv og smaa 
Møntfragmenter men bragte intet væsentligt nyt. Fundet 
overførtes da i sin Helhed til Nationalmuseet 1 , hvor det blev 
underkastet en omhyggelig Behandling, hvorved hvert enkelt 



Fig. 1. V«. 


Stykke rensedes og et og andet beskadiget helt eller delvis 
blev istandsat. 

Saaledes er Skatten da ikke set in situ af nogen Archæo- 
log. Efter Findernes Forklaring har samtlige Sager ligget 
tæt samlede i en Bunke, og formentlig har da Skaalene, efter 
den stærke Oxydering paa Udsiden at dømme, ligget øverst 
og yderst med Bunden i Vejret. Spor af en Beholder iagt- 
toges ikke, saaledes at denne, der neppe oprindelig kan have 
manglet, maa antages at have været af forgængeligt Materiale, 
et Træskrin, en Læderpung, et Stykke Tøj el. lign. 

Fundet bestod af følgende Dele, alle af Sølv: 

1. Skaal, Kig. 1; Højde: 0.037 2 , Tværmaal: 0.138. Skaa- 

9—89 

1 Mus. Nr. Danefæ —jy~. 

3 Maalene er bestandig angivet i Meter. 

len er dannet af tvndt Sølvblik, i hvilket der fra den ind- 

V * 

vendige Side er uddrevet Bukler, der danner som en Blad¬ 
krans omkring de stærkt skraanende Sider. Konturerne er 
fremhævede ved brede, fra den udvendige Side inddrevne 
Punkter. I Bunden er opdreven en rund, flad Bukkel og 
derom en Krans af Buer, Linjerne ogsaa her fremhævede 
ved inddrevne, brede Punkter. Paa udvendig Side er under 
Mundingsranden graveret et Baand af parallele Linjer. — Ud- 



Fig. 2. Vi. 


siden er stærkt oxyderet, mens Indersiden, der viser tætte 
Hammermærker, er ren. Let beskadiget paa den ene Bukkel 
ved Frenigravningen. 

2. Skaal, af tyndt Sølvblik med fortykket, svagt indad- 
bøjet Kant som Sophus Midler: Ordning II. 672 1 ; H.: 0.036, 
Tvm.: 0.086—92, idet Skaalen er noget skæv. — Udsiden 
oxyderet, mens Indersiden er ren og med Hammermærker 
som foregaaende. Beskadiget af Spaden og restaureret; nogle 
Smaadele af Siderne mangler. 

3. Skaal, som foreg., afb. Fig. 2; H.: 0.032, Tvm.: 
0.068. Udvendig under Mundingsranden indridset en dob¬ 
belt Linje, hvorunder en Bord af dobbeltkonturerede Tre¬ 
kanter med Spidsen nedad. Hammermærker paa Ind- og 
Udside. — En svag Patina paa Udsiden er fjernet og en min¬ 
dre Bukkel fra ny Tid rettet ud. 


1 Citeres i det følgende som ‘Ordning' II. 

13* 

4. Skaal, som foreg.; H.: 0.025, Tvm.: 0.054. Hammer- 
mærker som paa foregaaende. Under Bunden men ikke 
centralt er flygtigt og usikkert med et spidst Instrument, 
saaledes at den tilbagetrængte Metalmasse ses i Linjernes 
Kanter, indridset en Thorshammer (afb. Fig. 4, hvor de fine, 
dobbelte Ridslinjer, hvormed Hammerhovedet delvis er teg¬ 
net, ved Reproduktionen næsten gan¬ 
ske er smeltede sammen til enkelte, 
tykke Streger). 





Fig. 3. *U. Fig. 4. Vi. 


5. Skaal, som foreg.; H.: 0.025, 
Tvm.: 0.053. Hammermærker som 
paa foreg. Midt under Bunden er 
omhyggeligt indgraveret et Trique- 
traornament 1 , som dog nu næsten er afslidt; kun den yderste 
Del af de to Arme ses klart; af den tredje Arm erkendes kun 
svage Spor; Midterpartiet er helt forsvundet (afb. Fig. 3). — 
Jævn Patina udvendig og delvis indvendig. 

6. Kæde med Dyrehoveder, afb. PI. I, hvor der af 
Kæden selv kun er medtaget afbrudte Stykker; sammensat 
af 4 Stykker, alle næsten lige lange: 0.37; den samlede Længde 
saaledes 1.48. Stykkerne sammenholdes ved 3 Nagler, den 
midterste 0.028, de andre hver 0.021 lange, som tillige tjener 
til Midterakser i tre hule, med Filigranpaalægning prydede 
Kugler af tyndt Sølvblik. Til hver Side afsluttes Kæden med 
et Dyrehoved, der har Form af et paa Undersiden fladt, for¬ 
til tilspidset og lukket Rør med Filigranpaalægning paa Over¬ 
siden, og som fastholdes til Kæden ved en kort Nagle gennem 
det bageste Parti. I Dyrets gennemborede Snude er anbragt 
en Ring, 0.029 i Tvm. Kædefletningen er simpel, dannet af 
smaa sammenbøjede Ringe af svær Traad, der er forenede 
saaledes, at hver enkelt griber frem over den nærmeste og 
hages fast i den næstfølgende. Kædens Tykkelse: 0.01. Arbej¬ 
det er omhyggeligt og regelmæssigt. — Kæden selv er uskadt; 


1 Dette Ornament saavelsom Thorshammeren paa Nr. 4 er først iagt¬ 
taget af Konservator G. Eosenberg. 

af Kuglerne er kun den ene af de mindre bevaret hel paa 
Kæden, de to andre delvis rekonstruerede af forefundne Frag¬ 
menter, men endnu begge meget ufuldstændige. Af Dyreho- 
vederne er det ene fuldt bevaret paa Kæden, af det andet 
forefandtes løst den forreste Halvpart med Ringen samt et 
mindre Stykke af den bageste Del. 

7. Toiletsmykke, afb. PI. II i Midten, hvor kun min¬ 
dre Stykker af Kæderne er medtagne, bestaaende af følgende 
Dele: 1) Kæde, 0.390 1., dannet af et 0.225 1. Kædeslykke 
af regelmæssigt og smukt Arbejde, hvortil ved klodsede 
Sam men flikn i nger er føjet to spinklere Stykker af ringere 
Arbejde. Kæden afsluttes til den ene Side af en Ring, 0.033 
i Tvin., til den anden af en lignende, 0.027 i Tvm.; i denne 
sidste hænger to Kædestumper, henholdsvis 0.023 og 0.042 
lange. 2) Øre ske, 0.083 lang, dannet af en trind Stang med 
svagt aftagende Tykkelse fra Midten mod Enderne, nedadtil 
med skeformet Udvidelse, foroven med et Hovedstykke, for¬ 
met som et Dyrehoved, der gaber over Stangen, meget fint 
Arbejde og med svage Spor af Forgyldning; Hovedet er gen¬ 
nemboret, og i Hullet sidder en riflet Ring, hvori et 0.226 
langt Kædefragment. 3) »Neglekradser«, 0.106 lang, for¬ 
met som en tveægget Dolk med Fæste. Dette er oventil ud¬ 
videt med en trapezformet, flad Plade, der er prydet med en 
paa begge Sider nøjagtig ens Dyrefigur i Baandslyngninger; 
omkring Dyrenes Hals er lagt en Perlesnor, og over denne 
er Hovederne, der ved Nielloindlægning er karakteriserede 
som to symmetrisk modstillede Fuglehoveder med krumme, 
krydsede Næb, samlede til en rund Knop; deri en riflet Ring 
med et 0.140 langt Kædestykke. Arbejdet er af den fortræffe¬ 
ligste Art. Nielloindlægning i rigt Maal anvendt til Detailteg¬ 
ning. Paa Hovedstykket Spor af Forgyldning. — Til Kæden 
hører sikkert et 0.078 langt Fragment af nøjagtig samme Art 
og Drøjde. 

De i Øreske og »Neglekradser« anbragte Kæder svarer nøje 
til Kædestumperne ved den sidste af de under 1) nævnte Ringe 

og hører utvivlsomt sammen med disse. 
Om der mangler enkelte Led, kan ikke 
afgøres, men er neppe sandsynligt, idet 
Sammenføjningen giver passende Læng- 
deforhold, henholdsvis 0.351 og 0.347, 
regnet fra Ringen til Genstandenes neder¬ 
ste Spids. 

8. Halsring, Fig. 5, Tvm.: 0.22, 
Tykkelse indtil 0.012; dannet af tre trin- 
de, svære, mod Enderne tyndere Stænger, 
som er snoede sammen. 1 Mellemrum¬ 
mene imellem dem er lagt en tynd Snor 
af to sammensnoede Traade. De yderste 
Stykker af Stængerne er hamrede sam¬ 
men til llade Plader, af hvilke den ene 
danner et Øje, den anden er afsluttet med 
en Hage. Pladerne bærer paa udvendig 
Side indslagne Ornamenter, paa Øjet Fir¬ 
kanter med et ophøjet Punkt, paa Hagen 
Trekanter, ligeledes med et Punkt. 

9. Halsring, Tvm.: 0.16, Tykkelse 
indtil 0.01: som foreg., kun er Enderne 
ikke udhamrede som Plader men forene¬ 
de i trinde Stænger, der danner Kroge 
med oprullede Spidser (som Montelius: 
Kulturgeschichte Schwedens. Fig. 465). 

10. Halsring (?), Tvm.: 0.12, Tyk¬ 
kelse indtil 0.004; ganske som Nr. 9, men 
meget spinkel. Den var noget forbukket, 
men er rettet ud. 

11. Halsring, snoet af tre Stænger, 
hver bestaaende af to sammensnoede, 


Fig. 5. Vs. tykke Traade. Den er ufuldstændig, idet 

Enderne er af huggede. Længden af det bevarede 0.335, Tyk¬ 


kelse indtil 0.045. 

12. Endefragment afen Halsring, dannet af 2 X 2 sam- 
mensnoede, tykke Traade; trind, krogdannet Spids som ved 
Nr. 9. Længde: 0.145. — Fragment af samme Art og Drøjde, 
L.: 0,165. 

13. Et Stykke meget ujævn Snoning af 3 X 2 Traade, for¬ 
bukket i Trekantform og afhugget for Enderne. Sikkert 
Fragment afen Ha ls ring som Nr. 11. Længde: 0.25, Tyk¬ 
kelse indtil 0.006. 

14. Fragment af en svær Halsring af 3x2 sammen- 
snoede Stænger. Længde: 0.085. 

15. 6 Endestykker af snoede Ringe med Kroge som Nr. 9 fif., 
afhugne eller afbrudte. Længde: 0.03—0.082. 



Kig. 6. 8 /4. 


16. 4 Fragmenter af flade, tynde Endeplader til Ringe 
med indslagne Ornamenter, som paa Nr. 8. 

17. Armring, Fig. 6, Tvin.: 0.085 X 0.092, Tykkelse 
indtil 0.011, dannet af to trinde, svære Stænger, hvorimellem 
en Snor af to Traade. Lukket dannes af et fast, udvendig 
smukt profileret, paa den indvendige Side fladt Led, der ser 
ud som en Skyder, jfr. »Ordning« II. 645. 

18. Armring, Fig. 7, Tvm.: 0.072x0.082,Tykkelseindt. 
0.01, dannet af tre trinde, svære, sammensnoede Stænger 
med en Snor af to Traade imellem. Mod Enderne sammen¬ 
hamrede til trinde, spidst tilløbende Stænger, hvis yderste 
Spidser er viklede om hinanden. 

19. Armring, Tvm.: 0.066x0.083, Tykkelse indt. 0.008; 
dannet af to trinde Stænger med en Snor af to Traade imel¬ 
lem. Lukke som foreg. 

20. Armring, Fig.8, Tvm.: 0.075X0.080,Tykkelseindt. 
0.012; dannet af to trinde, svære, spidst tilløbende Stænger; 
hver af dem er lukket ved en Sammenslyngning som paa 
foreg., og de sammenslyngede Stykker er vinkelbøjede, saa at 
der fremkommer et rudeformet Lukke. 

21. Armring,Tvm.:0.067X0.084,Tykkelseindt.0.011; 

som foregaaende, 
men ringere Arbej¬ 
de; Stængerne ret 
kantede, Snoningen 
meget løs. 



Fig. 7. */ 4 . 22. Armring, 

Tvm.:0.072X 0.082, 
Tykkelse indtil 
0.008; som 21, men 
tættere Snoning. 

23. Armring, 
T vm.: 0.062 X 0.089, 
Tykkelse indtil 
0.008; som foreg., 
men meget daarligt 
Arbejde; den ene 
Stangs Ender er af- 
Fig. 9. */*. huggede, saaledes 

at Lukket blot dan¬ 
nes ved en Sammenslyngning af den anden Stangs Spidser. 

24. Armring, næsten kredsrund; Tvm.:0.058,Tykkelse 
0.004; som foregaaende, men lille og spinkel. 

25. Armring, Tvm.: 0.075X0.083, Tykkelse indt. 0.011; 
dannet af 3 X 2 sammensnoede, trinde, mod Enderne tilspid¬ 
sede Stænger; lukket ved, at alle tolv frie Ender er flettede 
sammen eller viklede om hinanden paa en ret klodset Maade. 

26. Armring, Fig.9, Tvm.: 0.063X0.085,Tykkelse indt. 
0.008; dannet af en Stang med rhombisk Tværsnit, tilspidset 
mod Enderne, der er forenede i en Spiralslyngning. Paa 

hver af de to udvendige Sider to Rækker indslagne Trekanter, 
der berører hinanden ined Spidserne, saaledes at de danner 
rhombiske Mellemrum; i hver af Trekanterne tre ophøjede 
Punkter. 

27. Fragment afen Armring som Nr. 26, Længde: 0.071; 



Fig. 10. 9 U. 



Kig. 11. 


dog kun een Række indslagne Trekanter paa hver af de to 
ydre Sider. 

28. Armring, Fig. 10—11, Tvin.: 0.064x0.072 i indv. 
Maal, indtil 0.092 i udv. Maal. Vægt 190 gr. Ringen danner 
et sluttet Rør, hvis svære, konvekse Udside er udarbejdet som 
et aabent Net med fladt hvælvede Knopper over Traadenes 
Krydsningspunkter, mens Indersiden er flad, uornamenteret. 
Bredden stiger fra 0.011 til 0.080. Paa det bredeste Parti af- 

brydes Netværket ved et svært, tredelt Tværbaand, over den 
smalleste Del af to med et svært Krydsbaand forbundne, lod¬ 
rette Ottetalsslyngninger i gennembrudt Arbejde (imiteret 
Lukke?). I Indersiden paa det bredeste Sted en bred, kors¬ 
formet Udskæring. — To Knopper af Netværket afbrudt, 
ellers uskadt. 

29. Et større, sammenbukket og to ganske smaa Frag¬ 
menter af en Armring som Nr. 28. 

30. Fragment af en Armring som »Ordning« II. 646. 
Længde 0.025. 

31. Fragment af en Armring af Type som Montelius: 
Sv.Forns.599, Kulturgeschichte Schwedens. Fig.473. Længde 
0.023. 

32. Fragment, afhugget for begge Ender, af en trind Stang 
med indslagne Stregmønstre, udvidende sig i en mangekantet, 
massiv Knop, paa hvis plane Flader indslagne Kredse. For- 
mentlig den ene Endeknop af et Ringspænde af Type »Ord¬ 
ning« II. 668. 

33. To Fingerringe, dannede af svære, flade Baand, 
bredest over Midten; Typen nærmest som Montelius: Sv. 
Forns. 619. Den ene lukket ved, at de spidst tilløbende Ender 
er viklede sammen, den anden aaben. Tvm. henholdsvis 
0.020 og 0.024, største Bredde 0.012 og 0.006. — Et Fragment 
af en lignende. 

34. Rundt Hængesmykke med bred, rørformet Øsken, 
afb. PI. I i Midten; Tvm.: 0.044. Paa en rund Plade af Sølv¬ 
blik med vedhængende, til Øsken ombøjet, bredt Baand er 
med dobbelt Traad lagt fire sammenstillede, ved smaa Tvær¬ 
baand forbundne Dobbeltspiraler; i Vinkelhjørnerne pære¬ 
formede Figurer; Pladen kantes af et smalt Bælte af tre 
Traade, af hvilke den yderste er bøjet op langs Kanterne af 
Øskenbaandet og fastloddet i en regelmæssig Bue paa Bag¬ 
siden. Midt paa Pladen ses Rester af en paaloddet, ringfor¬ 
met Kant, der synes at have dannet Indfatning til en Sten. 
Traaden er riflet paa tværs, men stærkt forslidt. — Smykket 

har i Oldtiden været overbrudt tæt under Øskenbaandet og 
er repareret ved Hjælp af et smalt, bøjet Metalbaand, som er 
fastgjort paa Bagsiden med fire Nagler, hvis Hoveder ses 
paa Forsiden. 

35. Rundt Hængesmykke med Øsken,Tvm.:0.035;gan¬ 
ske som foregaaende; i Vinkelhjørnerne mellem Spiralerne 
smaa Rundkredse; Midterpartiet fladt, dekoreret med Kugler 
og Traadkredse; langs Kanten kun een Snor. 

36. Rundt Hængesmykke med Øsken, afb. PI. II for¬ 
oven t. v.; Tvm.: 0.035; ganske som foregaaende; Midter¬ 
partiet dog halvkugleformet opdrevet og belagt med Kugler 
og Kredse; 2 snoede Randsnore. — Enkelte Kugler mangler, 
ellers uskadt. 

37. Rundt Hængesmykke med Øsken, Tvm.: 0.031; 
ganske som 36, dog kun een Kantsnor. — Midterpartiet 
trykket fladt og beskadiget, saaledes at nogle mindre Stykker 
mangler. 

38. Rundt Hængesmykke med Øsken, afb. PI. II for¬ 
neden t. v.; Tvm.: 0.033; som 34—37, dog med 5 Dobbeltspi¬ 
raler om det opdrevne, halvkugleformede Midterparti, paa 
hvilket ligeledes er lagt 3 Dobbeltspiraler. Arbejdet overor¬ 
dentlig fint og omhyggeligt. — Overbrudt i flere Stykker 
og restaureret; omtrent 1 /6 af Pladen samt en stor Del af 
Filigranpaalægningen mangler. 

39. Rundt Hængesmykke med Øsken, Tvm.: 0.030; 
har været omtrent som Nr. 36. — Overbrudt i flere Stykker; 
knap Halvdelen sammensat; Resten mangler. 

40. Fragment af rundt Hængesmykke, afb. PI. II for¬ 
neden t. h.; Tvm.: 0.028; som de foregaaende, dog kun 3 
Dobbeltspiraler; i det trekantede Midterparti mellem disse 
er indføjet en lille, blank Sølvplade, hvori en Trekanttegning 
indlagt med Niello. Arbejdet særdeles fint og omhyggeligt. 
— Omtrent Halvdelen med Øsken mangler. 

41. Rundt Hængesmykke med Øsken, afb. PI. I i 
Midten foroven; Tvm.: 0.035; dannet af to Plader, der sam- 

menholdes ved et Kantbaand af to snoede Traade. Den 
øverste Plade er prydet med et regelmæssigt Baandmønster, 
fremstillet af et tredobbelt Baand af snoede Traade og med 
Uddybning af Grundfladen i Slyngernes Øjer; i Midten et 
ligearmet Kors, i Mellemrummene mellem Slyngerne Tre¬ 
kanter, tæt fyldte med smaa Kugler. 

42. Rundt Hængesmykke med Øsken, ganske som fore- 
gaaende. — Restaureret; næsten det halve af Randen mangler. 




Fig. 12. Vi. 


Fig. 13. Vi. 


43. Rundt Hængesmykke med Øsken, Fig. 12; Tvm.: 
0.035; lignende Nr. 41—42, men Baandslyngningen, der er ret 
uregelmæssig og forvirret, har 3, ikke 4 Par Øjer, i hvilkeGrund- 
fladen er grovt uddybet; Slyngerne lagte med en svær, af to 
Traade snoet Snor; dobbelt Kantsnor og indenfor den en Krans 
af Smaakredse.—Overbrudt og sammensat, dog endnu mindre 
Defekt nær Midten. 

44. Rundt Hængesmykke med Øsken, Fig. 13; Tvm.: 
0.031. Ganske som Nr. 41. Til Grundplade er benyttet en ku¬ 
fisk Mønt, til hvilken den øverste Plade, idet Kantsnor mang¬ 
ler, fastholdes ved 8 Nagler, hvis brede Hoveder ses i Slyn¬ 
gernes Øjer. — Den midterste Del af den øvre Plade mangler. 

45. Rundt Hængesmykke med Øsken, afb. PI. II for¬ 
oven t. h.; Tvm.: 0.034; Hjulmønster med krumme Eger (»det 
løbende Hjul«). Mellem Egerne, som dannes af riflede Traade, 
er anbragt Rækker af Kugler, af hvilke hver er omgivet med 

en Snor. Den opdrevne Bukkel i Midten ligeledes 
dekoreret med Kugler. 

46. Fragment,c.Vs,afetHængesmykkesom 
Nr. 45 ;Tvm.: 0.033; den ganske smalle Øsken er fast¬ 
gjort med to Nagler, hvis Hoveder ses paa Forsiden. 

47. Fragment af et rundt Smykke, Fig. 14; 

Tvm. omtr. 0.033; dannet af en enkelt Plade med 
dobbelt Randsnor; Pladen er prydet med tæt sam¬ 
menstillede Kegler af oprullet, ganske fin Traad. 

I Mellemrummene Smaakugler. Arbejdet overordentlig fint. 

48. Fragment af et større, rundt Smykke, Fig. 15; Frag¬ 
mentet viser en opdreven Bukkel med Filigranpaalægning. 



Fig. 14. 

Vi. 




Fig. 15. ‘/i. 


Fig. 16 . Vi. 


49. Trapezformet fladt H ænges myk ke af svært Sølv¬ 
blik, 0.027x0.015—0.019; paa Forsiden er med grov Traad 
udført samme Motiv som paa Hængesmykkerne 34—40: tre 
sammenstillede, vedTværbaand forbundne Dobbeltspiraler, 
der snor sig op om imiterede Naglehoveder. Langs Randen en 
Kantsnor. Arbejdet yderlig klodset og daarligt.— Paa Bagsiden 
Rest af en Lodning, hvortil passer en løst forefunden Øsken. 

50. Fragment af et Spænde)?), Fig. 16; 0.052 X 0.022; 
ved den ene Ende to med Nagler fastgjorte Øskener, af hvilke 
den ene er gennnemslidt. Oversiden ved aabne Fletbaand af 
tynd Traad inddelt i tre Felter; i det midterste et Hjul med fire 
Eger, i hvert af de andre en hul Pyramide af Sølvblik med et 
Naglehoved i Toppen. Ret tarveligt Arbejde. 

51. Lille Daase af Sølvblik (Amuletgemme?), afb. PI. Il 
t. h. midterst. Dannet af et omtrentlig cylindrisk Rør, 0.028 h., 
0.015—16 br.; ved en Snor omkring Midten er den udvendige 

Hade delt i to lige brede Bælter med samme, af grov Traad 
udførte Mønster (Motivet ses udfoldet Fig. 20). En tynd, med 
Buemønstre prydet Bund foreligger løst hertil. Det fladt hvæl¬ 
vede, med Traadspiraler dekorerede Laag har været forsynet 
med et Rør af tyndt Blik, der har passet i Daasen; men Røret 
er knækket og Halvdelen af det sidder løst i Daasen; gennem 
denne er tæt under den øverste Kant drevet en Tværnagle, og 
omkring den er fastgjort en svær Sølvtraad, der som en Strop 
er ført op gennem et Hul i Toppen af Laaget, saaledes at hele 
Stykket derved er indrettet til Ophængning. 

52. Perle af svært Sølvblik, afb. PI. II t. v. under Øren¬ 
ringen; 0.017 X 0.019; af Form som to med Grundfladerne 
sammenstødende Kegler med afskaarne Spidser. Rigt deko¬ 
reret med Filigran: 2x3 sammenstillede Dobbeltspiraler; 
alle Mellemrum udfyldte med smaa Kugler. Hele Perlen er 
stærkt forslidt. — Det meget store Hul igjenneni den med de 
stærkt slidte Kanter synes at vise, at den har tjent til Skyder 
paa en Kæde. 

53. Fragment af en større Perle med store Spiraler som 
»Ordning« II. 654. 

54. 3 smaa Perler af tyndt Sølvblik, af Form som flad¬ 
trykte Kugler; vedTværbaand forbundne Dobbeltspiraler er 
paalagte med grov Traad. Meget lignende de i Teckn. ur Stat. 
histor. Mus. H. 2, PI. I afbildede Perler med det samme Motiv. 

55. Perle som foregaaende, men mere kugleformet; i Ste¬ 
det for Dobbeltspiralerne er paalagt store S-Spiraler. — I denne 
Perle forefandtes en lille Stump Traad. 

56. Perle, lille, af ret svært Sølvblik; om Midten et bredt, 
cylindrisk Bælte af Kugler. Omtrent som Sv. Fornsak. 568. 

57. 6 P e r 1 e r af tyndt Sølvblik, aflange, dekorerede med 
Bælter af meget fln Filigrantraad, udslagne Smaabuklerm. m. 
Længde 0.015—0.021. — 2 Fragmenter af lignende. — I en af 
de hele Perler fandtes en lille Stump Traad, der vedProf. Bille 
Grams Undersøgelse (se nedenf. S. 262) er paavist at være Hør. 

58. Ørenring, afb. PI. II t. v. i Midten; Tvm.: 0.018; 

dannet af en spinkel, cirkelbøjet Bøjle, om hvis nederste Halv¬ 
del er lagt et tyndt Stykke Sølvblik med udslagne smaa Buk¬ 
ler og en Bølgelinje af fin Traad. Ved Bøjlens Underkant to Par 
smaa Ringe til Ophængning af Kæder; et tredje Par knækket af. 

59. En Bracteat (Hauberg: Myntforhold i Danmark 
indtil 1146. PI. I. Hedebybracteater Nr. 1) ombøjet som en 
trekantet Kapsel (Amuletgemme?). Gennem det ene Hjørne 
en Strop af tynd Traad med sammenviklede Ender. — I Kaps¬ 
len laa en Klump organisk Stof, som ved Prof. Bille Grams 
Undersøgelse (se nedenfor S. 262) er paavist at være Bivox. 

60. Randfragment af et Søl v kar, Fig. 17; 0.026 X 0.018; 
afklippet for Enderne og den indre Langside, vilkaarlig bøjet 
efter Bredden. Det viser et Stykke af et In- 
scriptionsbælte, indrammet af fordybede 
Linjer. Der læses tydeligt BAT I S; til 
højre er Stykket overbrudt i Staven af det 
næstfølgende Bogstav; da den danner en 
stump Vinkel med Grundlinjen, kan den p. 17 
kun være det første Ben af A eller M; den 

yderste Spids af en Tværstreg, som er synlig ved Stavens 
øverste Ende, viser, at det er A. Dette A har været en ube¬ 
tydelig Smule højere end de foregaaende 5 Bogstaver. For¬ 
gyldning i alle fordybede Linjer. — Fragmentet maa stamme 
fra en flad Skaal, hvilket ogsaa fremgaar aflndskriftens Stil¬ 
ling. Der kan næppe tænkes paa andet end en Alterpatena. 

61. 2 mindre Skiver Sølvblik, Tvm.0.025 (Møntblanket¬ 
ter?). — Fragment af et rundt Stykke Sølvblik med indstemp- 
ledeOrnamenter.—56 for Størstedelen meget ubetydelige Frag¬ 
menter af glat Sølvblik, nogle hidrørende fra runde Skiver med 
indstemplede Ornamenter som Måndsbl. 1882, S. 103, Fig. 40. 

62. Stykke Sølvblik, udklippet i Form omtrent som et 
Vindsel af en Plade eller et Baand af tyndt Sølvblik med smukt 
graverede Ornamenter, 0.022 højt. Ved den øverste Rand et 
lille Hul. Sikkert bestemt til Ophængning paa Kæde ved et 
Øresmykke som Nr. 58 el. lign. 

63. Meget lille, spinkelt Kædestykke, endende i en hul 
Sølvblære, 0.003 i Tvm.; har hørt til et Øresmykke som Nr. 58. 

64. Et lille StykkeSnoning af to trinde Stænger, hvor¬ 
om er bøjet en kufisk Mønt. 

65. 18 afhuggede StykkerSnoning af to trinde, spinkle 
Stænger; 0.016—0.1931. 

66. 4 afhuggede StykkerSnoning af to firsidede, spink¬ 
le Stænger; 0.04—0.072 1. 

67. 22 afhuggede StykkerSnoning af to tyndere eller 
sværere Traade. Deraf er et oprullet i regelmæssige, keglefor¬ 
mede Spiraler for begge Ender; Midterpartiet nu stærkt ud¬ 
trukket; det synes at have været en Perle som »Ordning« 
II. 569. 

68. 21 smaa og større, ved Sammensnoning af Enderne luk¬ 
kede RingeafTraad, snart ganske spinkel, snart indtil l 1 /* 
Millimeter tyk; Ringenes Størrelse varierer i Forhold til Traa- 
densTykkelse. Alle sammenbukkede. Sikkert til Kædeftetning. 

69. 4 stærkt sammenbukkede og forvredne Ringe, dan¬ 
nede af en svær, riflet Traad med spidsttilløbende Ender, der 
er viklede sammen. 33 større eller mindre Fragmenter af til¬ 
svarende. Ringenes Tvm. varierer omkring 0.02—0.04. 

70. 3 Stumper meget løs K æ d e f 1 e t n i n g, dannet af Smaa- 
ringe som Nr. 68. 

71. 63 for Størstedelen meget smaa Fragmenter afTraa- 
d e, de fleste glatte; nogle dannede af to sammensnoede Traa¬ 
de; enkelte bøjede sammen til Smaaringe lignende Nr. 68. 

72. 126 afhuggede Stykker af trinde, meget spinkle, til¬ 
dels traadtynde Stængeraf Længde 0.01 —0.14,alle mer eller 
mindre forbukkede og sammenkrøllede. 

73. 29 afhuggede Stykker af trinde Stænger, de fleste glat¬ 
te, enkelte svagt vredne. Længde 0.012—0.120. 

74. 32 afhuggede Stykker af firsidede, tynde Stænger, 
tildels mer eller mindre vredne; stærkt forbukkede. Længde: 
0.011—0.107. — Et afhugget, stærkt vredet lille Stykke af et 
fladt, ganske spinkelt Baand. 

75. 6 smaa Fragmenter af regelmæssigt tildannede, fire- 
eller sekssidige, svære Stænger, hvoraf eet med indstemp¬ 
lede Smaakredse. 

76. 3 smaa firkantede, afklippede Stykker Sølvblik. — 
Et lille Stykke ombøjet Sølvblik. 

77. 11 hele B a r r e r af uforarbejdet Sølv af forskellig Form 
og Størrelse (0.019—0.111 lange), flere med Prøvesnit i Ran¬ 
dene. 19 afhuggede Stykker af lignende Barrer. 

Endelig maa hertil føjes en lille Hob, for Størstedelen yder¬ 
lig smaa Fragmenter af Filigransmykker; et lille Stykke Sølv¬ 
blik, hvorpaa et Kors fyldt med smaa Kugler, hidrørende fra 
den øvre Plade til et Smykke som Nr. 41 (men ikke hørende 
til Nr. 44), er det største imellem dem; de øvrige er alle for ube¬ 
tydelige til at kunne beskrives enkeltvis. En Del hører utvivl¬ 
somt til de i det foregaaende beskrevne, beskadigede Filigran¬ 
smykker, men adskilligt ses dog at stamme fra Smykker af 
Former, som ikke forekommer i Fundet. 

Til dette hører fremdeles et meget betydeligt Antal Mønter; 
de er alle afgivne til Møntsamlingen, hvor den endelige Behand¬ 
ling af dem endnu ikke er afsluttet. De kufiske er langt de 
overvejende, efter en foreløbig Optælling 413 heleoghenimod 
1300 Brudstykker. Af vesteuropæisk Mønt var der kun 12 hele 
og 10 Brudstykker foruden en Del nordiske Bracteater af de 
ældste Typer (10 hele og 9 Brudstykker). Efter velvillig Op¬ 
lysning fra Inspektør P. Hauberg er de yngste Mønter fra Ædel- 
stan (924—40) og fra Otto I rex, altsaa før 962, hvorefter Fun¬ 
det saaledes maatte antages nedlagt omkring Midten af X. 
Aarhundrede, et Resultat som dets Indhold og hele Karakter 
vil vise sig i fuldt Maal at bekiæfte. De numismatiske Spørgs- 
maal skal iøvrigt her slet ikke berøres. Om Mønterne derfor 
endnu kun dette, som gaar ud over den numismatiske Inter¬ 
esse : en stor Del af dem viste sig at være gennemstukne med 
et Knivsblad eller lign., sikkert for at kunne trækkes paa en 
Snor; andre var med et eller to regelmæssige, runde Smaa- 
huller indrettede til Ophængning eller Fastsyning paa Klæde- 

Aarb. f. nord. Oldk. og Hiat. 1912. 

dragten, en enkelt var endog forsynet med Øsken; endelig skal 
det anføres, at der paa den ene Side af en kufisk Mønt fand¬ 
tes indridset et lille Hjul med fire Eger. 

Den samlede Vægt af det hele Fund er 6576 Gram, hvor¬ 
af Mønterne repræsenterer c. 1900 Gram, det egentlige Brud¬ 
sølv (Nr. 64—77) c. 1500 Gram. Af tidligere danske Sølvfund 

é 

har kun den store Skat fra Vaalse haft et omtrent ligesaa 
stort Omfang, men den kan væsentlig takke store Masser af 
Brudsølv for sin anselige Vægt. Ellers har intet Fund over¬ 
skredet de 6000 Gram, i alt kun 14 de 500. Terslevskatten 
bringer da baade rent kvantitativt og ved sit sjældent righol¬ 
dige Indhold af smukke og velbevarede Sølvarbejder en sær¬ 
deles anselig Stofforøgelse, der tør antages at kunne berige 
Kendskabet til vore Sølvfund og Vikingetidens Guldsmede¬ 
kunst i ikke uvæsentlig Grad. 

II. 

Som Fundfænomen byder Terslevskatten intet nyt. I sin 
Sammensætning og almindelige Karakter stemmer den over¬ 
ens med Hundreder af tidligere Sølvfund i og udenfor Dan¬ 
mark. Det vilde være overflødigt her at gaa udførligere ind 
paa de almindelige Forhold vedrørende denne for store Dele 
af det østlige og nordlige Europa saa karakteristiske Fund¬ 
gruppe fra X. —XI. Aarh.; dens geografiske og kronologiske 
Begrænsning kan siges atvære ret velkendt; dens almindelige 
Betydning som Vidnesbyrd om aarhundredlangt, fredeligt 
Handelssamkvem mellem Orienten og Norden er i det væ¬ 
sentlige forlængst forstaaet. Men om end saaledes visse Ho¬ 
vedlinjeri Opfattelsen er fastlagte, venter dog talrige, mere de- 
taillerede Spørgsmaal endnu deres Besvarelse, Spørgsmaal, 
der ikke blot beskæftiger sig med Fundene som Helhed, men 
i Særdeleshed ogsaa med de enkelte i dem forekommende Old¬ 
sager. Det er indlysende, hvilken Interesse en sammenlig¬ 
nende Betragtning af Fundenes Indhold vil have for Vurde¬ 
ringen af det Handelssamkvem, hvorom disse Skatte afgiver 

Vidnesbyrd. Kun ad den Vej vil der kunne naaes en dybere 
Indsigt i, hvilken Værdi disse østlige Forbindelser har haft i 
kulturel Henseende, i hvor høj en Grad de kan have afgivet 
Impulser for Udviklingen i Norden. 

Forlængst er der peget paa 1 , at der til den ydre Overens¬ 
stemmelse i de blandede Sølvfunds hele Karakter og Sammen¬ 
sætning ikke svarer nogen virkelig indre Ensartethed. Langt¬ 
fra at være en ligeartet Masse, ens i Øst og Vest af det store 
Fundomraade, viser Sølvskattene i teknisk og formel-stilistisk 
Henseende talrige Forskelligheder, der aabenbart gør det mu¬ 
ligt at skelne mellem stedlige Grupper, hver med sin Egenart, 
hvad Sagernes Forarbejdning, hvad Former og Ornamentik 
angaar. De russiske Fund er ikke som de nordtyske, disse 
igen forskellige fra de sydskandinaviske, og de norske danner 
saa igen en Gruppe for sig. Ja, selv indenfor dansk Omraade 
gør dette sig tydeligt gældende, idet Bornholm, der har leve¬ 
ret et forholdsvis betydeligt Antal Sølvfund, i dette som saa 
meget andet slutter sig nær til Fundene Syd for Østersøen i 
Modsætning til de karakteristiske danske Fund. 

Men naar dette forholder sig saaledes, da er det aabenbart 
af ikke ringe Interesse for Bedømmelsen af Sølvfundenes Stil¬ 
ling indenfor de forskellige Kulturkredse, i hvilke de fremtræ¬ 
der. Thi det er jo deraf klart, at der maa tilskrives det sted¬ 
lige Haandværk en ikke uvæsentlig Rolle for disse Sølvskatte. 
Var de at betragte simpelthen som fremmede (»arabiske«)Va- 
rer eller Betalingsmidler, der fra samme Udgangspunkt hav¬ 
de bredt sig med Handelen over de paagældende Egne, maatte 
Fundmassen være væsentlig ensartet. Paa den anden Side 
maa det dog i hvert Fald for de nordiske Sølvfunds Vedkom¬ 
mende fastholdes, at de som Helhed betegner et fremmedar¬ 
tet Element i den Kreds, hvori de fremtræder. Der bestaar 
ubestrideligt en ejendommelig Kontrast mellem Sølvfundenes 
Typer og Motiver og de samtidige Arbejder i Bronce og Jern, 

1 Hans Hildebrand har saavidt ses Æren af først at have fremdraget 
dette Forhold; se exempelvis Scandin. industr. art. S. 107 flg. 

14* 

en Kontrast, som kun synes at kunne forstaaes soin Mod¬ 
sætningen mellem det nye, fremmede og det hjemlige, ned¬ 
arvede. 

Saaledes bliver det da et Hovedspørgsmaal overfor disse 
Fund, hvad af deres Indhold der er fremmed, og hvad der er 
hjemligt Arbejde, hvorfra det fremmede kommer, og i hvil¬ 
ken Grad det gør sig gældende direkte eller indirekte overfor 
det hjemlige Arbejde. I og for sig kunde udfra dette Syns¬ 
punkt hvert enkelt Stykke gøre Krav paa sin særlige Under¬ 
søgelse; men Resultatløsheden vilde i mangt et Tilfælde paa 
Forhaand været givet. Det maa da være nok at fremdrage en¬ 
kelte Hovedgrupper og Former, der ved rigere Forekomst el¬ 
ler ved særlige Forhold synes egnede for Undersøgelsen. De 
følgende Forsøg maa fremdeles bestemmes under Hensyn til, 
hvad der direkte kan foranlediges af Terslevskatten, der gan¬ 
ske vist ved sit rige og alsidige Indhold tør betragtes som en 
Art Generalnævner for en større Del af det X. Aarhundredes 
danske Sølvfund. 

Det er naturligst at begynde med det, som straks og let føjer 
sig ind i kendte Sammenhænge. At Dyrehovederne paa den 
store Kæde (se PI. I) er nordiske Arbejder af endog særlig 
karakteristisk Art, er øjeblikkelig klart. Typen er velkendt; 
man behøver blot at erindre om Dyrehovederne paa Sølle¬ 
sted- og Møllemosegaardmankestolene, om Beslagstykkerne 
fraThielefundet 1 , om Mandemarkkædens Endestykker o.s.v. 
Navnlig de sidste, afb. Aarbøg. 1876, S. 125, frembyder sig af 
sig selv til Sammenligning, og man genfinder da snart paa 
Terslevhovederne alle Mandemarkdyrets typiske Træk: den 
tykke Snude med den detaillerede Indertegning, det skarpe Ind¬ 
snit mellem Snudeparti og Baghoved, de store, ovale Øjne med 
de stærkt fremhævede øvre Øjenlaag, de flade, opreststaaende 
Ører og den Bue, som forbinder dem, den lange og brede 
Nakke. Kun fremtræder alt paa Terslevdyret i en grovere, 

1 Ann. f. nord. Oldkynd. 1858. PI. IV. 22 a—b. 

mindre fint udformet og stivere Skikkelse; og øjensynlig 
er dette væsentlig en Følge af de forskellige tekniske Frem- 
gangsmaader. Medens paa Mandemarkhovederne al indre Ka¬ 
rakteristik er givet ved indlagte Niellolinjer og -punkter, der 
i Forbindelse med en omhyggelig Gennemarbejdelse af selve 
den plastiske Form muliggør en livfuld og stærkt detailleret 
Skildring, bestrides paa Terslevkædens Hoveder saavel al De¬ 
tailkarakteristik som til Dels ogsaa selve den plastiske Accen¬ 
tuering af Filigranpaalægning, der med sin ret grove og tunge 
Traad er lidet egnet for en finere Linjeføring og gør et tørt og 
kedeligt Indtryk. Særlig har den stærkt sammentrængte men 
fuldstændige og fine Angivelse af Dyrets hele Krop med to 
Par Lemmer, som ses ved den bageste Kant af Mandemark¬ 
hovederne, maattet vige: hele Partiet bag Ørerne er paa Terslev- 
dyrene blevet et ganske livløst Rør, der er oversaaet med de 
i Filigrantekniken yndede smaa Kredse. 

Det er et ejendommeligt Træf, at Nationalmuseet omtrent 
samtidig med Terslevfundets Fremkomst er kommet i Besid¬ 
delse af et til den store Kæde nøje svarende Sidestykke, en en¬ 
keltfundet Guldkæde med Dyrehoveder i Filigranarbejde 1 . 
Overensstemmelsen med Terslevkædens Dyr er overordent¬ 
lig; kun er Arbejdet helt igennem finere, og Anvendelsen af 
en ganske tynd Traad muliggør en større Omhu for Enkelt¬ 
hederne; der er saaledes omhyggelig Angivelse af Tandsæt¬ 
tet, som mangler paaTerslevhovederne. Og dog, hvor fint end 
Arbejdet er, saa maa der dog ogsaa overfor denne Kædes Dy¬ 
rehoveder siges det samme: Typen er plastisk tænkt og kræ¬ 
ver for at naa sin Fuldkommenhed en gennemført plastisk Ud¬ 
arbejdelse, der kun daarligt kan gives med Filigranarbejde. 

Til hvilke Resultater Overførelsen af dette Dyrehoved i 
Filigrantekniken kan føre, viser bedst et Par Kæder fra sven- 

90 

1 Mus. Nr. Dnf. —: Guldkæde med Dyrehoveder, Længde: 0.59, Tyk¬ 
kelse: 0.004, Vægt: 67 Gr.; Kædens Konstruktion ganske som Terslevkæ¬ 
dens; til hver Side afsluttet med et Dyrehoved med Ring. — Efter Angi¬ 
velse fundet i det sydlige Jylland. 

ske Sølvfund. Paa Ødeshøgkædens Dyrehoveder 1 2 * , der tyde¬ 
ligt nok slutter sig nær til den ved Mandemark- og Terslev- 
hovederne betegnede Type, er dog endnu Øjets Modellering 
bevaret; paa Hovederne til en ølandsk Kæde* er Udviklingen 
skredet endnu videre; kun svage Spor: en ophøjet, bugtet 
Tværrevle, der betegner de sammenvoksede øvre Øjenlaag, 
den ligelige Tværdeling af Snuden ved en Stribe i Hovedets 
Længderetning og især Tænderne i Gabet angiver endnu Til¬ 
knytningen til Typen; men iøvrigt tager »Dy reho vedet« sig 
kun ud som et paa Undersiden fladt Blikrør, der er ganske 
oversaaet med gængse Filigranmotiver. 

Saaledes maa da disse Dyrehoveder i Filigranarbejde si¬ 
ges at danne en baade stilistisk og kronologisk 8 tæt sammen¬ 
sluttet Gruppe, der i nøjeste Efterligning af en udbredt og yn¬ 
det, støbt Type søger at erobre nyt Omraade for den i Tiden 
moderne Filigranteknik. At de Værksteder, hvorfra de er ud- 
gaaede, er at søge i Sydskandinavien, er givet. Der hører det 
Dyrehoved hjemme, som de gengiver. At forsøge paa til Grun¬ 
den at forfølge denne Types Oprindelse og Udvikling, vilde nu 
føre langt ud over de Rammer, som dette Arbejde maa sætte 
sig. Paa et Omraade som den senere Jernalders Dyreoma- 
mentik, hvor selv Hovedsynspunkterne maa siges endnu at 
være sub judice 4 * * * , er en bred og omspændende Basis nødven- 


1 Månadsblad 1877. S. 504, Fig. 44. 

2 Stockh. Mus. Inv. 13534 fra Jåmj6, Gårdslfisa sn., Øland.; afb. Fornv. 
1908. S. 277, Fig. 150 c.; ny ndmærket Gengivelse i Montelius: Måsterstyc- 
ken i Statens historiska Museum. H. 1. Stckh. 1912. PI. 10. 

8 Af de fire anførte Kæder er de to forekomne i Sølvfund med Mønter: 
Terslevkæden. s. ovf., og Kæden fra Ødeshøgfundet, hvis yngste Mønt er 
slaaet af Samaniden Abd-el Melik ben NOh 345 o: 956/7 eft. Kr. 

4 1 Særdeleshed tænkes her paa Forholdet til irsk Ornamentik. Dette 

meget vigtige Spørgsmaal er som bekendt først ført frem i klar Form gen¬ 

nem Sophus Mullers grundlæggende Undersøgelser (Dyreornamentiken i 

Norden S. 265 ff.), der paaviste de nære Overensstemmelser mellem nor¬ 

disk og irsk Dyreornamentik i Vikingetiden og i Jellingegruppens Dyre¬ 
former saa Kulminationen af en omfattende irsk Indflydelse paa den nor¬ 
diske Stiludvikling. — For Salin (Altgermanische Tierornamentik) beteg- 

dig for enhver, selv den mindste Enkeltundersøgelse. Men iøv- 
rigt knytter jo ogsaa Hovedinteressen i denne Sammenhæng 
sig væsentlig til Spørgsmaalet om Tid og Sted for Typen i den 
foreliggende Form; og Svaret derpaa kan neppe være tvivl¬ 
somt. 

Den almindelige Sammenhæng, i hvilken disse plastiske 
Dyrehoveder hører hjemme, er øjensynlig den ejendommelige 
Stilart, som Sophus Muller efter de særlig smukke danske Ex- 
empler, som grupperer sig om Fundet fra Dronning Thyras 
Høj, har kaldet Jellingestilen, men som for Fladeornamenti- 
kens Vedkommende ikke er indskrænket til et enkelt mindre, 
dansk Omraade men er en fælles nordisk Stilgruppe 1 , udbredt 
ikke alene over hele Skandinavien men ogsaa over de Dele 
af den angelsachsiske Verden, hvor Skandinaver i X. Aarh. 
gjorde sig gældende, saaledes f. Eks. rigt og typisk repræsen¬ 
teret paa de manske Stenkors 2 . Men trods ubestridelig, nær 
Sammenhæng indtager dog vore Dyrehoveder en Særstilling 
indenfor Jellingegruppen, netop hovedsagelig i Kraft af Mod¬ 
sætningsforholdet mellem den fuldt modellerede Form ogFla- 
deornamentiken. Med Rette har Haak. Schetelig gjort opmærk¬ 
som paa, at disse plastiske Dyrehoveder er et for den nordi¬ 
ner derimod den irske Ornamentik og den nordiske »Stil III« parallele, selv¬ 
stændige Udviklinger paa samme fælles Grundlag. Alene de historiske For¬ 
hold synes dog paa Forhaand at gøre Antagelsen afVekselvirkning mellem 
nordisk og irsk Ornamentik nødvendig. Vanskeligheden bestaar i at be¬ 
stemme Omfang og Retning af denne Vekselvirkning. Nyere engelske For¬ 
skere har til Forstaaelse af Udviklingen indenfor den irske Dyreornamen- 
tik omend ofte under Forbehold dog ment at maatte regne med en Indfly¬ 
delse fra Skandinavien allerede fra IX. Aarh. Se især Romilly Allen: Cel- 
tic art in pagan and Christian times, 2. ed. London 1912. S. 249 ff. — George 
Coffey: Guide to theCeltic antiquities of the Christian period in the Nation. 
Mus., 2. ed. Dublin 1910. S. 17. — I hvert Fald synes en saadan skandina¬ 
visk Paavirkning oftere at kunne paapeges inden for den yngre irske Or¬ 
namentik fra c. 1000. Se Haakon Schetelig: >Urnesgruppen«(Aarsberetn. 
fra Foren, til norske Fortidsminders Bevaring 1909, især S. 101 ff.). 

1 Se Schetelig 1. c. 

2 Se P. M. C. Kermode: Manx Crosses. London 1907; især Nr. 89, 94 t 
105, 108, 109. 

ske Vikingekunst særlig ejendommeligt Træk. Den irske Me¬ 
talkunst kender jo rigtignok ogsaa plastiske Dyreho veder, an¬ 
vendte paa lignende Maade som dekorativ Afslutning. Men 
de har neppe kunnet afgive Forbilleder for Nordboerne, i hvert 
Fald ikke direkte. Den ældre irske Metalkunsts plastiske Dy- 
rehoveder — væsentlig forekommende paa Ringspænderne 
— viser helt andre Typer. Af den yngre irske Metalkunsts 
Arbejder vilde hovedsagelig Klokkeskrinene og Bispestavene 
komme i Betragtning; og nægtes skal det ikke, at de ejendom¬ 
melige Kamme, hvormed de oftest er kronede, og som plejer 
at dannes af en tætsluttet Række af ganske ens Dyrefigurer i 
gennembrudt Arbejde, afsluttet med et plastisk Dyrehoved, 
let kan henlede Tanken paa vore Mankestole o. lign. Men af 
disse Pragtværker kan kun meget faa føres tilbage til X. Aar- 
hundrede og endda kun til Midten af dette, og disse synes ikke 
at give synderlige Holdepunkter foren Antagelse af, at den nor¬ 
diske Kunstner har formet sine plastiske Dyrehoveder under 
irsk Paavirkning 1 * . Langt den overvejende Del tilhører XI.— 
XII. Aarhundrede eller endnu senere Tider* og kan saaledes 
ikke komme i Betragtning her, ja i flere Tilfælde synes endog 
en Bevægelse i modsat Retning at kunne spores, en Paavirk¬ 
ning fra Skandinaviens Dyrehoveder paa de irske 3 * * * * 8 . 

Saaledes maa da, uafhængigt af det større Spørgsmaal 
om det almindelige Vekselvirkningsforhold mellem nordisk 
og irsk Dyreornamentik i dette Tidsrum, vore plastiske Dyre- 


1 Saaledes St. Columbas Stav fra Durrow, god Afb. i Journ. of the roy. 

soc. of antiqu. of Ireland. 5. Ser. IX (1899). S. 51; Dyrehovedet har her intet 

med den nordiske Type at gøre. — Maelbrigdes Klokkeskrin, dater, til c. 
954, se Margar. Stokes: Early christ. art in Ireland S. 67. Fig. 23—24. — 

Maelfinnias Bispestav, ældre end 967, se ib. S. 102 ff. Mangelen paa bruge¬ 

lige Afbildninger af de sidstnævnte Værker gør en nøjagtigere Iagttagelse 
af Typen af deres Dyrehoveder umulig for mig. 

* Se Marg. Stokes anf. Værk: Chronol. table. — Romilly Allen og Cof- 

fey i anf. Værker ved Omtalen af de paagældende Arbejder. 

8 Romilly Allen 1. c. S. 206 og 208 og især Schetelig 1. c. S. 102, hvor et 
saadant Forhold paavises udførligt for St. Patricks Klokkeskrin. 

hoveder sikkert i alt væsentligt betragtes som Resultater af 
en selvstændig Udvikling paa nordisk Omraade. Ja, man tør 
vel trække Grænsen ret snævert og bestemme dem som sær- 
lig typiske for det X. Aarhundredes danske Kunst; i alt Fald 
er det paafaldende, hvor rigt de er repræsenterede i danske 
Fund 1 i Modsætning til, hvad der synes fremdraget i det øv¬ 
rige Norden af denne Art 2 . 

Efter disse Bemærkninger om Dyrehovederne paa den 
store Kæde, behøve. der kun faa Ord om Toiletsmykkernes 
Dyreornamenter. I Øreskeens Hoved genkender man let 
Jellingedyret i den skildrede, plastiske Form: det aabne Gab, 
der bider om det runde Skaft, det tykke Snudeparti, de stærkt 
fremhævede øvre Øjenlaag, de opretstaaende Ører o. s. v., 
alle de typiske Træk er i ren og klar Skikkelse til Stede; kun 
er Baghovedet kugleformet afrundet. Denne Anvendelse af 
Dyrehovedet gabende over et Skaft som dettes knapformede 
Hoved vil man genfinde f. Ex. paa den smukke Thorshammer 
fra Mandemark, hvor Dyrehovedet dog er langt mindre skarpt 
udpræget, alle typiske Træk mere udjævnede og almindelig- 
gjorte. Ogsaa det ualmindeligt fine og omhyggeligt udførte 
Hovedstykke til Neglekradseren erkendes let som et typisk 
nordisk Arbejde fra X. Aarhundrede. Meget nær beslægtet i 
Arbejde og Motiv er den øvre Plade af en lille Sølvdobbelt- 


1 Foruden de allerede anførte: Mankestolene, Kædesmykkerne, Beslag¬ 
stykkerne fra Thiele, maa endnu nævnes et Jernbeslag med Broncedyre- 
hoved fra Søllestedfundet, Mus. Nr. 25588, afb. Antikv. Tidsskr. 1861—63 
S. 17. Dyrehoved af Bronce, Mus. Nr. 5254, afb. Worsaae: Nordiske Old¬ 
sager. 484. Mankestol fra Als, nu i Kiels Mus., afb. Mestorf: Vorgesch. 

Altertflmer aus Schleswig-Holstein. Nr. 702. Endelig Sværdfæste Kbh. 

25 

Mus. Dnf. g|i af Jern, med Sølvbelægning og Spor af Forgyldning, formet 
som to ens Dyrehoveder, der er sammenstillede med Nakken mod hin¬ 
anden. 

* Kbh. Mus. Nr. 444, afb. Rygh: Norske Oldsager. 596, opgives fundet i 
en Gravhøj i Norge; det er iøvrigt ret tvivlsomt. — Fra Gotland stammer 
det i Månadsbl. 1875. S. 127. Fig. 25 afbildede Dyrehoved af Bronce. — 
Dertil kommer Hovederne paa de føromtalte Kæder fra Ødeshøg og Øland. 

knap fra et mindre, søndeijydsk Sølvfund 1 2 * * * * * . Men stilistiske 
Paralleler er iøvrigt ikke sjældne*. 

Tilbage staar da nogle Bemærkninger om Smykkerne 
som Helhed. Kæder som den i Terslevfundet, afsluttede med 
Dyrehoveder (eller undertiden glatte Blikhylstre), hvori der 
er anbragt Ringe, nu og da prydede med een eller flere hule 
Kugler (»Skydere« 8 ), er takket være gentagne lykkelige Fund 
efterhaanden bievne saa rigt repræsenterede, at man tør be¬ 
tegne dem som en særdeles karakteristisk Bestanddel af det 
X.—XI. Aarh.s Smykkeformer i Norden. Oftest synes de at 
være bestemte til Bærekæder, i Periodens ældre Del for en 
Thorshammer, senere foret Krucifix; men undertiden hører 
sammen med Kæden tillige et Sæt af to ens Naalesmykker, 
og Kæden har da været ophængt i Øskener paa Smykkernes 
Underside, se saaledes den før omtalte, ølandske Kæde. — 
At saadanne Kædesmykker i sidste Instans gaar tilbage paa 
antik Tradition, er sikkert nok; fra Romerne overtog Ger¬ 
manerne dem, og disse lod dem gaa videre til Nordboerne. 
Og utvivlsomt har ogsaa endnu i Vikingetiden mangen en 
Kæde af fremmed Arbejde fundet Vej til Norden; de talrige 
større og mindre Kædestumper i vore Sølvfund vidner om, 
at ogsaa den Art Smykker som saa mange andre maatte tjene 
det driftige Handelsliv som Betalingsmidler. Men der kan 
dog neppe mere være Grund til at betvivle, at Nordboerne i 
X. Aarhundrede ogsaa selv forstod at fremstille Kæder. For¬ 
bruget af saadanne Smykker maa have været saa stort, at 


1 Kbh. Mus. Nr. C. 3623 i Fund fra Bovlund, Agerskov S., Haderslev A. r 
et lille typisk X. Aarh.s Sølvfund med Ringfragmenter, Fragm.af et Spænde 
som Sv. Forns. 582, Fragm. af Kuglen til Naalen paa et Ringspænde som 
Sv. Forns. 586. Kufisk M., yngste 943—54. 

2 Se exempelvis Dopsko som »Ordning« II. 581, Rygh: Norske Olds. 516. 

8 Mandemarkfundet indeholder et Fragment af en Kæde med en stor 

Kugle, ganske som den store paa Terslevkæden, kun en Smule større, og 

af særdeles smukt Arbejde. Mus. Nr. C. 1785. Det har Interesse, at den 

ikke er fastgjort paa Kæden men er en virkelig Skyder. — En saadan 

Skyder er formentlig ogsaa Terslevfundet Nr. 52. 

man kun vanskeligt forestiller sig, at de Værksteder, der 
kunde yde Arbejder som Mandemarkkædens Dyrehoveder 
eller Terslevfundets Toiletgenstande, skulde have importeret 
Kæderne dertil. Ogsaa de store og smukke Kugler (»Skydere«) 
vil vi i det følgende faa Grund til at betragte som udgaaede 
fra hjemlige Værksteder. Og saaledes er da utvivlsomt en 
Kæde som Terslevfundets helt igennem et nordisk Arbejde, 
et Udtryk for selvstændig Smag og Kunst. 

Ganske paa lignende Maade stiller Sagen sig med Hensyn 
til Toiletsmykket. At det øverste Kædestykke her er flikket 
sammen af flere forskellige Stumper, kunde muligvis tages 
som Vidnesbyrd om, at den nordiske Sølvsmed havde hjul¬ 
pet sig med at sammensætte Kædestykker, som han havde 
faaet andet Steds fra. Men med ligesaa stor Føje kan man 
tænke paa hjemmegjorte Reparationer, og det skarpe Mis¬ 
forhold mellem de elegante Toilettegenstande og den urime¬ 
ligt klodsede Kædeflikning gør i Virkeligheden denne Opfat¬ 
telse ene rimelig. 

Ligesom Toiletapparater nu og da forekommer i Vikinge¬ 
tidens Grave, er lignende ogsaa tidligere forekommet i Sølv¬ 
fundene, saaledes i et Fund fra Gamla Upsala *, der iøvrigt er 
c. 100 Aar yngre. Men Smykkets Konstruktion er her af en 
helt anden Art, idet Toiletgenstandene er ophængte paa en 
bølgeformet Bøjle, der ved en Naal er indrettet til at fastgø¬ 
res i Tøjet. Terslevfundets Toiletsmykke synes enestaaende i 
sin Form, og det er ret vanskeligt at tænke sig, hvorledes det 
egentlig har været baaret. Ejendommeligt nok tindes beslæg¬ 
tede Konstruktioner af Toiletapparater i Kaukasuslandene 3 , 
men om nogen virkelig Overensstemmelse kan der dog ikke 
tales; ogsaa er de meget mindre. Kun saa meget har de sik¬ 
kert tilfælles med Terslevsmykket, at de ligesom dette i langt 
højere Grad er at forstaa blot som Prydelser end som Gen- 

1 Månadsbl. 1891. S. 158. Fig. 39. 

2 Compte-rendu de la Comission impériale pour 1891. S. 126. Nr. 120 
og 1895. S. 65, Fig. 158—59. 

stande til virkelig Brug. Det dolkformede Stykke, som er 
benævnt »Neglekradser«, synes med sine sløve Egge og den 
stumpe Spids i Virkeligheden lidet egnet til praktisk Brug af 
nogen Art. Sikkert er det Dingeldangel til Pynt, ligesom man 
i vore Dage har baaret smaa Penneknive o. lign. ved Urkæden 1 . 


Af Ringsmykkerne byder kun et enkelt Stykke væsentligt 
nyt, nemlig Armringen Nr. 28, Fig. 10-11. Bortset fra de ube¬ 
tydelige Fragmenter af en lignende, som Terslevfundet selv 
indeholder (Nr. 29), kendes saavidt ses kun et eneste Stykke 
af samme Art, en enkeltfundet Armring fra Klintebakken, 
SV. for Aakirkeby paa Bornholm (Mus. Nr. C. 3425). Den er 
stærkt ødelagt, idet en større Del af Netværket er brækket 
af. I Enkeltheder adskiller den sig noget fra Terslevringen. 
Tværbaandet over Ringens brede Parti mangler; »det imi¬ 
terede Lukke« er af en noget anden Form; Netværket er 
tættere. Men Type og Arbejde er iøvrigt ganske overens¬ 
stemmende; man skulde antage de to Ringe for udgaaede 
fra samme Værksted. Enestaaende som de synes at være, 
lader det sig neppe gøre at give nogen nærmere Stedsbe¬ 
stemmelse af dette; i al Almindelighed tør man dog sikkert 
sammenstille dem med den i samtidige Fund fra Skandi¬ 
navien og de russiske Østersøprovinser meget almindelige, 
brede, oftest aabne Armringsform*, af hvilken der forekom¬ 
mer fra tarvelige Broncestykker til de ypperligste Arbejder i 
Guld og Sølv, og som viser en ikke ringe Variationsevne. 
løvrigt vil man vel ogsaa paa Forhaand føle sig overtydet 
om, at disse Smykker i deres ejendommelige tunge, noget 

1 At netop Genstande til Brug ved Toilettet har en Tilbøjelighed til at 
udvikle sig i Retning af Charivari er et Forhold, paa hvilket der kunde 
anføres adskillige Exempler. 1 Indien bærer Brahmankvinderne som 
Tegn paa husmoderlig Værdighed ved Bæltet Smykker, ved hvilke der i 
tynde Kæder er ophængt smaa Nøgler, Miniaturøreske, Pren o. lign. 

* Se f. Ex. Worsaae: Nord. Oldsager. 451. Sv. Fornsaker. 599. Rygh: 
Norske Olds. 720. 

klodsede Art er nordiske Arbejder, karakteristiske for Nord¬ 
boernes Smag for det solide og vægtige. 

Bortset fra denne ene Ring er det de samme, fra talrige, 
tidligere Sølvfund saa velkendte Former af Ringsmykker, 
som vi atter her genfinder. Mærkeligt er det, al det trods det 
betydelige Materiale endnu ikke er lykkedes med nogen Grad 
af Sikkerhed at paavise disse idelig genkommende Typers 
Oprindelse og indbyrdes Forhold. I Særdeleshed gælder dette 
om de snoede Ringformer, der udgør Hovedmassen af Smyk¬ 
kerne i samtlige nordiske Sølvfund og ogsaa i Terslevfundet 
forekommer i saa rigt Maal. Eet staar her fast, at de i Nor¬ 
den er fremmede Fugle, og at deres pludselige og uforberedte 
Optræden her mod Slutningen af vor Oldtid er uløseligt for¬ 
bunden med de Kulturstrømninger, for hvilke vore Sølvfund 
er synlige Udtryk. Deres Udbredelse over Norden synes først 
egentlig at tage Fart med Begyndelsen af X. Aarh., omend 
de en sjælden Gang kan træffes i tidligere Fund; Hoenfundet, 
der i saa mange Henseender er enestaaende, indeholder jo 
saaledes flere, smukke Exempler 1 . De afløser ved denne Tid 
sammen med andre Typer — især »Ordning« II. 645—46 —, 
som altid i Norden optræder Side om Side med dem, de i en 
tidligere Gruppe af Sølvfund herskende Former (»Ordning« 
II. 636—40), og disse sidste, af hvilke de mest fremtrædende 
er de riflede Halsringe med facetteret Knop og Krog og de 
af dem dannede, spiralopsnoede Armringe, der synes at være 
af permisk Oprindelse 2 , forsvinder samtidig næsten fuldstæn¬ 
dig af de nordiske Fund. At dette mærkelige Omslag maa 
staa i et bestemt Forhold til tilsvarende Forandringer i de 
østlige Handelsforbindelser, maa vel anses for givet og frem- 
gaar iøvrigt ogsaa af, at det træffer sammen med den begyn- 


1 Holmboe: Descriptio ornamentorum in Prædio Hoen repertorum. 
Krist. 1835. 

* Aspelin: Antiqu. 674. — Materiaux pour servir å l’archéologie de la 
Russie. Livr. X. pi. XI. — Atlas ofver Finland. Ffirhistor. fynd, ved Alfr. 
Hackmann. S. 74. 

dende Invasion af kufisk Mønt. Af dette Sammentræf har 

« 

man ret naturligt ment at kunne slutte, at disse snoede Ring¬ 
former stammede fra arabiske Lande, en Antagelse, for hvil¬ 
ken der paa Grund af det ringe Kendskab til arabiske Smyk¬ 
ker i det paagældende Tidsrum vel ikke kunde føres Bevis, 
men som man dog søgte yderligere bekræftet ved Henvisning 
til, at lignende snoede Ringe i ny Tid vides at have været i 
Brug hos arabiske eller arabisk paa virkede Folkeslag 1 * . Der 
turde dog være Grund til vedblivende at holde Spørgsmaalet 
om disse Ringes oprindelige Hjemstavn aabent. De literære 
Beretninger fra arabiske Forfattere* om Karakteren af den 
rige Vareudveksling, for hvilken det gamle Bulgar var et 
Hovedcentrum, og som er den egentlige Drivkraft for Kultur¬ 
forbindelserne mellem Asien og Europa i hine Tider, kan 
ikke siges at opfordre til i større Omfang at henføre Sølv¬ 
fundenes betydelige Mængder af Smykker til arabiske Kilder. 
Ornamentale Enkeltheder, som har været taget til Indtægt 
for den arabiske Proveniens (de indstemplede Trekanter med 
eet eller tre ophøjede Punkter — Halvmaane), har en nær¬ 
mere Betragtning bestandig maattet frakende enhver Bevis¬ 
kraft. Henvisninger til moderne Smykkeformer som de før 
anførte kan der ikke tillægges stor Vægt. Mere vilde det maa- 
ske kunne tale for arabisk Oprindelse, at der ogsaa i Spanien 
er funden snoede Sølvringe fra gammel Tid, der i forbavsende 
Grad minder om de Former, som er hyppige i Centralrusland 
og i Skandinavien i X.—XI. Aarhundrede 3 . Men ogsaa disse 
Ringes Stilling er ganske uklar; og glemmes maa det ikke, 
at snoede Ringsmykker jo ogsaa anvendtes i den antike Old- 

1 Saaledes Montelius: Kulturgesch. Schwedens. S. 271 og sidst Arne i 

Fornvånnen 1911. S. 39. løvrigt har det ikke manglet paa Indsigelser imod 
Antagelsen af den arabiske Oprindelse, se saaledes Kemke i Zeitschr. der 
physik-dkonom. Gesellsch. zu Konigsberg. 1897. S. 92. 

3 Se især Will. Heyd: Gesch. des Levantenhandels im Mittelalter. II. 
S. 73 fif. 

* P. Paris: L’art et l’industrie de l'Espagne primitive. II. PI. VII. 

tid til sen Kejsertid, og at f. Ex. den samme virkningsfulde 
Maner: at lægge en tynd, snoet Streng ind i Mellemrummene 
mellem de sammensnoede Stænger, som Halsring Nr. 8 i 
Terslevfundet m. m. fl. viser, er kendt i græsk Kunsthaand- 
værk længe før vor Tidsregnings Begyndelse, man tænke 
blot paa de bekendte Armringe fra Koul-Oba og Blitznitza l . 
I hvert Fald vil det, selv forudsat, at den meget store Ud¬ 
bredelse, som disse snoede Ringe faar omkring Aar 1000 i 
det østlige og nordlige Europa, skulde skyldes asiatisk Ind¬ 
flydelse, være nødvendigt i ret udstrakt Grad at regne med 
selvstændig Bearbejdelse og Omdannelse af Formerne. De 
mange forskellige, lokalt begrænsede Variationer viser, at 
Talen ikke er om almindelige, fra et fælles Udgangspunkt 
udbredte Typer. Og utvivlsomt vil man da finde, at Paavirk- 
ninger af meget forskelligt Udspring har været medvirkende 
til Formernes Udvikling. — Kun paa et enkelt Punkt skal 
dette her søges nærmere belyst. 

Paa Armringe i de nordiske Sølvfund træffer man meget 
hyppigt et ejendommeligt Spirallukke. Hyppigst findes det 
paa ikke snoede Ringe, dannede af en enkelt Stang med trindt 
eller rhombisk Tværsnit; Fig. 9 fra Terslevfundet giver et 
smukt Exempel. Men ikke sjældent findes det ogsaa paa de 
snoede Ringe 2 . Vi har sikkert her at gøre med en Sammen¬ 
blanding af forskellige Elementer, af hvilke i hvert Fald Spi¬ 
rallukket ikke kan være asiatisk Import. Dets Historie gaar 
tilbage til romersk Kejsertid. Udgangspunktet er den for 
romerske Arm- og Fingerringe almindelige Lukkemaade, at 
de tyndt udhamrede Ender af det Baand eller den Stang, 
hvoraf Ringen dannes, føres et kort Stykke parallelt forbi 
hinanden, hvorefter de yderste Spidser vikles op om Ring¬ 
stangen. Exempler paa dette findes i Mængde overalt i de 
Egne, hvor der overhovedet findes romerske Efterladenska- 

1 Afb. f. Ex. Kondakof, Tolstoi, Reinach: Antiquités de da Russie raéri- 
dionale. Fig. 83—84. 

a Se f. Ex. Sven. Forns. 615. Ouvaroff: Les Mériens. PI. VII. 65—66. 

ber 1 . Af denne simple Lukkemaade udvikler sig, øjensynligt 
af dekorative Hensyn, Spirallukket, idet Ringens traadfor- 
mede Ender, før deres yderste Spidser vikles op om Ring¬ 
stangen, bøjes i regelmæssige Spiraloprulninger, der sidder 
som flade Skiver uden paa Ringen. Der hører saaledes egent¬ 
lig to Spiraler til, een for hver Ende af de parallelt løbende 
Ringstykker. Men dette gøres hyppigt simplere — formo¬ 
dentlig med Udgangspunkt i Fingerringen, hvor dette om¬ 
stændelige Lukke nemt blev for klodset — saaledes, at de to 
Spiraler smelter sammen til een, idet Ringenderne ikke føres 
parallelt forbi hinanden men straks krydses, og Spiralen, 
lagt af begge Traade, anbringes lige over Krydsningspunktet. 
Dette samme karakteristiske Spirallukke, der har den videste 
Udbredelse over hele den udstrakte romerske Verden i den 
senere Kejsertid 2 , er det, som ved Aartusindets Udgang igen 
dukker frem i det østlige og nordlige Europa. Som et enligt 
Fænomen viser det sig paa en ungarsk Gravplads fra XI. 
Aarhundrede 3 * * * * 8 . I talrige Exempler træder det frem i Grav¬ 
fund fra Centralrusland og i de nordiske Sølvfund. Omend 
den oprindelige Grundtype med de to parallelt løbende Ender 


1 Lindenschmidt: Altertumer. II. H. 5. Taf. 3 og Text dertil. 

2 Exemplerne er talrige; følgende anføres med den Hensigt tillige at 

angive den omtrentlige Udbredelse. 1) med to Spiraler: Armring af Guld, 

ang. fundet i Pompeji: Niccolini: Pompeii. Vol. II. Descrizione Generale. 

PI. XXXIV. — Armring af Guld fra Ægypten: Catal. géner. du Mus. du 

Caire. Ém.Vernier: Bijoux. pr. fase. PI. XVI. Nr. 52134,52125. — Armringe 

af Bronce fra Sydtyskland: Rud. Henning: Denkmåler der elsåss. Alter- 
tumssaml. zu Strassburg. Strassb. 1912. Taf. XXXIII. 9.— Lindenschmidt 
1. c. — 2) med een Spiral: Armring af Guld fra Ægypten: Vernier 1. c., sec. 
fase. PI. XIX. Nr. 52582, der naturligvis ligesaalidt er fra XIX. Dyn. som 
Fingerringen: Brit. Mus. Catal. of the Finger-Rings Nr. 874. Fig. 119, fra 
Enkomi, Cypern, er fra »mycenaean period« (!). — Fingerringe af Bronce 
fra Bøhmen: Pie: Le Hradischt de Stradonitz. PI. VII. Fig. 13, 43—44 — 
Ara Frankrig: Boulanger: Le mobilier funéraire. PI.26. Fig. 10 — fra Eng¬ 
land: Bryan Fausset: Inventorium sepulchrale. PI. XI. 13. 

8 Hampel: Altertumer des frQhen Mittelalters in Ungarn. III. Taf. 394. 
Fig. 24. 

af Ringen ogsaa kendes fra nordisk Omraade (se saaledes 
Sv. Forns. 601), synes dog Ringe med to Spiraler fuldstæn¬ 
dig ukendte her. Det er bestandig kun Formen med den en¬ 
kelte Spiral, der træffes i Norden; og ganske naturligt er da 
ogsaa Grundformen herfor, det simple Vikkellukke uden pa¬ 
rallelt løbende Ringstykker, meget udbredt; et smukt Exem- 
pel er Fig. 7 ovenfor. En behændig Overførelse af dette sim¬ 
ple Vikkellukke paa Ringe, snoede af to Stænger, hvis Ender 
ikke er sammensmedede, viser det rudeformede Lukke, som 
ses paa Fig. 8. 

Som alt bemærket træffes Spirallukket hyppigst paa Rin¬ 
ge, dannede af en enkelt Stang, hvor det ogsaa traditionsmæs¬ 
sigt hører hjemme. For snoede Ringe er det kun daarligt eg¬ 
net, og det ses da ogsaa, hvorledes bestandig de Stænger, 
hvoraf Ringen er snoet, forsaavidt Enderne af dem ikke sme¬ 
des sammes til een Stang, paa een nær maa afhugges brat 
uden en naturlig Forbindelse, idet Spiralen kun kan dannes 
af Enderne af en enkelt Stang. Hvor nu denne Overførelse 
af Spirallukket til de snoede Ringe er foregaaet, og gennem 
hvilke Mellemled det er naaet frem til almindelig Udbredelse 
i Øst- og Nordeuropa mange Aarhundreder efter, at det var 
gaaet af Brug i Vesteuropa, er sikkert vanskeligt at bestem¬ 
me. Men at det skulde være vandret over Arabien, er vel kun 
lidet sandsynligt. Utvivlsomt er det gammel, europæisk Arv, 
og snarest gaar Tanken vel i Retning af Sortehavslandene 
som det Skatkammer for antike Traditioner, hvor dette som 
saa meget andet kunde være bevaret, indtil den livlige Han¬ 
delsomsætning i X. Aarh. satte det i Bevægelse Nord paa. 

Spørgsmaalet om disse Ringformers endelige Udspring og 
Udviklingshistorie skal da saaledes lades aabent. Men ganske 
uafhængigt heraf lader der sig dog meget godt skønne om, 
hvorvidt disse i Norden fundne Ringe, i hvilke vi altsaa er¬ 
kender hovedsagelig at se fremmede, østfra kommende For¬ 
mer, da ogsaa virkelig alle er indførte. Med stadig større Een- 
stemmighed bliver dette Spørgsmaal nu besvaret benægtende 

Aarb. f. nord. Oldk. og Hist. 1012. 15 

og sikkert med Rette. Der behøves kun en kort Henvisning 
til, hvilke Betragtninger der her har været ledende. Afgøren¬ 
de Betydning maa tillægges det ikke ubetydelige Antal Guld¬ 
ringe af nøjagtigt de samme Former, som især enkeltvis men 
ogsaa nu og da som Bestanddele af Sølvfundene er fundet 
over hele Norden. Sikkert kan de ikke være indførte østfra, 
fra hvilken Kant Guld overhovedet kun i meget ringe Grad 
kan være kommet til Norden *, og følgelig er de fremstillede 
i Norden selv. Og dette maa i hvert Fald gælde de Efterlig¬ 
ninger i Bronce, der nu og da forekommer 2 . Men har den 
nordiske Kunstsmed fremstillet disse Ringe i Guld og Bronce, 
da vilde det være urimeligt ikke at antage, at ogsaa Sølvsmyk¬ 
kerne af ganske de samme Former i Hovedsagen er udgaa- 
ede fra nordiske Værksteder, uden at det dog endnu er mu¬ 
ligt at skelne skarpt paa dette Omraade mellem hjemligt og 
fremmed; thi ogsaa de fremmede Forbilleder maa jo sikkert 
være repræsenterede i det nordiske Fundmateriale. Hvor 
disse Værksteder er at søge, om der maa regnes med en 
over vide Kredse udbredt Færdighed eller kun med eet eller 
faa Hovedfabrikationssteder, er uklart. Dog maatte den ud¬ 
prægede Ensartethed, der er karakteristisk for mange af disse 
Smykker indenfor hele det store Omraade, bestemt pege 
hen paa eet eller faa Centrer for Fremstillingen, og disse 
maatte da sikkert søges nær Østersøen. 


1 Karakteristisk er den lokale Fordeling af Guld i Forhold til Sølv i Vi¬ 
kingetiden, saaledes som den fremgaar af Fundene. Øjensynligt har det 
vestlige Skandinavien en relativt betydelig Overvægt. Man sammenligne 
saaledes den forbavsende Guldfattigdom i de talrige gotlandske Sølv¬ 
fund, se Montelius: Kulturgesch. Schwedens. S. 286, med det forholdsvis 
betydelige Guldindhold i de som oftest uanselige norske Sølvfund, se Rygh 
i Aarb. f. nord. Oldkynd. 1877. S. 134. Et lignende Forhold bestaar inden¬ 
for dansk Omraade mellem de bornholmske og de jydske Sølvfund. Endnu 
tydeligere bliver det, om de enkeltfundne Guldsmykker medregnes. 

* Saaledes en Armring af to Stænger med mellemliggende Snoning af 
tynd Traad fra Roskildeegnen, Mus. Nr. C. 13533. Armring med Spiral- 
lukke fra Gotland, afb. Ant. Tidsskr. f6r Sverige. XV. 3. S. 93, Fig. 44. 

En tredje Hovedgruppe i Terslevskatten dannes af de 5 
Skaale. Ud fra et andet Synspunkt vil der senere blive Anled¬ 
ning til at vende tilbage til dem; her er kun Spørgsmaal om 
deres Hjemsted, og i denne Henseende stiller Sagen sig ret 
simpelt, idet det formentlig kun med Hensyn til den store Skaal 
Nr. 1, Fig. 1, kan være tvivlsomt, hvorvidt den er hjemligt Ar¬ 
bejde eller indført. Snarest vil man vel være tilbøjelig til at 
antage det sidste. Der kendes vel nok fra flere danske Sølv¬ 
fund afklippede Styk ker af Skaale, der maa have været af gan¬ 
ske samme Art, med de samme uddrevne Bukler og de sam¬ 
me Rækker af inddrevne, brede Punkter 1 ; men netop den ret 
hyppige Forekolnst af saadanne Stykker mellem det overhug¬ 
gede Brudsølv sammenholdt med, at noget tilsvarende, uskadt 
Stykke, saavidt vides, ellers ikke er fremdraget i Norden, kunde 
tyde paa, at Skaale af denne Art hører til de Genstande, der har 
deltaget i Sølvets Vandringer. En Del Lighed viser vel nok den 
bekendte Sølvskaal fra Lilla Valla, Gotland (Sv. Forns. 651), 
der efter dens Dyreornamenter at dømme maa være nordisk 
Arbejde; men dels er den betydeligt yngre, dels er Overensstem¬ 
melsen dog heller ikke af en saadan Art, at der deraf tør sluttes 
noget om Terslevskaalens Hjemsted. Anføres skal det endelig 
kun, at Bronceskaale, der viser en ikke ringe Overensstemmel¬ 
se med vor Skaal, er kendte fra Egnene nær Uralbjergene*. 

Men stiller Sagen sig saaledes noget tvivlsomt for den store 
Skaals Vedkommende, da tør.det derimod om de fire smaa 
med Bestemthed siges, at de er forfærdigede her i Norden. Ty¬ 
pen er velkendt (tOrdning« II. 672), og omend der ogsaa af 
denne Art Skaale nu og da kan findes overklippede Brudstyk¬ 
ker i vore Sølvfund, er Antallet af de hele eller først i ny Tid 
beskadigede Stykker dog relativt saa betydeligt, at alene dette 

1 2 Fragmenter af 2 forskellige Skaale i Vaalsefundet; 1 Fragm. i Fund 
fra Kongens Udmark, Vestermariæ S., Bornholm, Mus. Nr. 19603 (yngste 
Mønt: Erchembald af Strassburg 965—991); 1 Fragm. i Fund fra Kulhuse, 
Draaby S., Horns H., Mus. Nr. 21053 (lille Sølvfund uden Mønt). 

* N. de Boulitchov: Antiquités de la Kussie orientale. Moskva 1902. 
PI. XIII. 

15* 

kan tyde i Retning af hjemlig Industri. Mod det samme pe¬ 
ger ogsaa de Forhold, under hvilke de hidtil er fundne, idet 
de 12 Skaale af denne Art, som indtil Terslevfundet kendtes 
fra Danmark, fordelte paa 3 Fund, er forekomne uden nogen 
Forbindelse med Sølvfundene; som Bestanddele af et saadant 
ser vi dem første Gang her. Men iøvrigt passer de ogsaa i ty¬ 
pologisk Henseende særdeles godt ind i det nordiske Vikinge¬ 
tidsmilieu. Ikke alene er den rundbugede, fodløse Bolleform 
med dens svagt indadbøjede, noget fortykkede Mundingsrand 
netop karakteristisk ogsaa for Kar afandet Materiale i Vikinge¬ 
tiden. Det er de samme Træk, som udmærker Lerkarrene fra 
Gravpladsen ved Riis Fattiggaard 1 ; det er den Type, som tal¬ 
rige norske Kleberstenskar fra sammeTid repræsenterer*; nær 
beslægtet dermed er ogsaa exempel vis et lille Broncekar, Rygh : 
Norske Olds. 725, fra en Gravhøj paa Vang i Nordre Bergen- 
hus Amt. Men et typisk Vikingetidsmotiv er ogsaa det Tre- 
kantbaand, som Terslevskaalen Nr. 3, Fig. 2, viser, og som 
ligeledes findes paa 7 af de 12 tidligere kendte; dette Motiv er 
jo velkendt fra Tidens Guld- og Sølvsager; her skal blot endnu 
henvises til det netop anførte lille Broncekar fra Norgesamttil 
en interessant Kleberstensplade, ligeledes fra Norge 8 . 


Særlig tiltrækkende er den smukke Række af runde Hæn- 
gesmykker, som Terslevskatten indeholder. Saa talrige og 
for Størstedelen i saa fortrinligt Arbejde er saadanne neppe 
før forekommet sammen. Tænkes de anbragte paa en Snor, 
mulig med Sølvperler imellem, i Lighed med de bekendte 

t 

Smykker fra Hiddensoe, og baarne over Brystet, maa de have 
dannet et pragtfuldt Sæt. Smykker af denne Art synes hidtil 
kun i ringe Grad at have været Genstand for Opmærksom¬ 
hed. Det er da neppe uberettiget her at dvæle noget mere ind- 
gaaende ved dem. 

1 Aarb. for nord. Oldk. 1912. S. 102 fg., Fig. 20. 

* Rygh: Norske Olds. 729. — Oldtiden. II. S. 66 fif., især Fig. 25—26. 

J Oldtiden. II. S. 72, Fig. 28. 


Digitized by Google 


Original from 

UNIVERSITY OF MICHIGAN 



SØLVSKATTEN FRA TERSLEV. 


225 


Efter Mønstrene falderTerslevfundets runde Hængesmyk- 
ker i tre Grupper: 1) med Baandmønster, Nr. 41—44, 2) med 
Hjulmønster, Nr. 45—46, og 3) med Spiral mønster, Nr. 34—40. 
Teknisk set hører de dog øjensynligt alle nøje sammen. Det 
er de samme Midler ogFremgangsmaader, hvormed der i alle 
Tilfælde arbejdes. Der udklippes af Sølvblik en rund Plade 
med et vedhængende, bredt Baand, som ombøjes til en rør¬ 
formet Øsken for derefter at fastloddes paa Bagsiden. Den 
runde Plade kantes med een eller oftere flere glatte, riflede el¬ 
ler snoede Traade; i Tilfælde af flere bøjes oftest den yderste 
op langs Randen af Øskenen og fastloddes endelig paa Bag¬ 
siden i en regelmæssig Bue. Mønstret lægges for Hjul- og Spi¬ 
ralornamenternes Vedkommende direkte paa Grundfladen; 
Baandmønstrene derimod er udført paa særlige, smaa Plader 
af ganske tyndt Sølvblik, hvis Radius er 1 — l 1 /* Millim. min¬ 
dre end Grundpladernes, og paa hvilke ogsaa de forskellige 
Planer i Mønstret er frembragt ved en Uddybning med et 
stumpt Instrument imellem Baandslyngerne, og disse Plader 
fastholdes saa paa Grundpladerne ved Kantsnorene. Den an¬ 
vendte Sølvtraad er ret grov ligesom Kuglerne er ret klodsede 
og tunge. Mønstrene synes nedlagte i et over Pladen udsmurt, 
flydende Loddemetal, der har gjort Overfladen svagt kornet 1 
og har efterladt et snart gulligt, snart i det blaalige spillende 
Farveskær. Kun i eet enkelt Tilfælde — Nr. 40 — er der ud¬ 
over Filigranpaalægningen ogsaa anvendt Indlægning af en 
særlig, lille Midterplade med Niellomønster; men iøvrigt ud¬ 
mærker netop dette desværre ufuldstændige Stykke sig ogsaa 
ellers ved særlig omhyggeligt Arbejde. Som et karakteristisk, 
lille teknisk Træk, der kommer igen paa næsten alle Smj r k- 

ker af denne Art, og som iøvrigt genfindes hyppigt ogsaa paa 

♦ 

1 Disse Smaakorn og Ujævnheder i Overfladen er, efter hvad Hr. Sølv¬ 
smed Georg Jensen venligst har meddelt mig, sikkert Slagger og Uren¬ 
heder fra Loddemetallet og hidrører fra Vanskeligheden ved at holde dette 
flydende under Arbejdet. Formentlig har man kun kunnet benytte Un¬ 
dervarme, medens man nu til Dags ved en samtidig og ligelig Anvendelse 
af Under- og Overvarme kan opnaa en større Jævnhed. 

andet nordisk Filigranarbejde fra denne Tid l , skal henvises 
til den Maade, hvorpaa man søger at styrke Sammenholdet 
mellem Randsnorene og Grundpladen. Paa forskellige, vil- 
kaarlige Punkter af dennes Omkreds lades ganske smalle 
Baand af den Plade, hvoraf Skiven udklippes, blive hængende 
ved denne, og disse bøjes saa som Hager op over den paalod¬ 
dede Traad. 

Det synes saaledes alene af tekniske Forhold at fremgaa, 
at disse Hængesmykker trods stilistiske Forskelle er udgaa- 
ede om ikke fra samme Fabrikationssteder, saa dog fra sam¬ 
me Industrikreds. Bekræftelse herpaa og tillige en nøjere Be¬ 
stemmelse af, hvor denne er at søge, vil en nærmere Redegø¬ 
relse for de tre Grupper hver for sig kunne give. 

Smykkerne med Baandmønstre frembyder i alle Henseen¬ 
der de klareste Forhold. Først en Redegørelse for deres ge¬ 
ografiske Udbredelse. 

I Danmark har de hidtil været ret sjældne. Størstedelen 
af de Exemplarer, der kendes, er forsynede med Naal ogNaa- 
leskede og har da en svagt hvælvet Udside, hvilket naturlig¬ 
vis for Sammenstillingen med vore Hængesmykker er uden 
Betydning. De er tidligere forekommet i Sølvfund fra føl¬ 
gende Steder: 

Jyndevad, Burkal S.,Tønder A.;yngste Mønt Edred(946 
—55); — 1 stærkt fragmenteret Stykke, hvoraf dog over Halv¬ 
delen er bevaret, og et meget lille Fragment af et andet; Mus. 
Nr. 20956. 

Gravlev, Gravlev S., Aalborg A.; kun kufisk Mønt; — 
Naalesmykke, afb. Fig. 18; Mus. Nr. Dnf. JJ. 

Englund, Maarup S., Randers A.; kun kufisk Mønt; — 
meget lille Fragment; Mus. Nr. Dnf. T \. 

Sejerø; y. M. Bruno af Køln (953—65); — Naalesmykke, 
Mønstret ganske som Terslev Nr. 41, med tre Kæder, Mus. 

1 Se f. Ex. trefliget Spænde i Trondhjems Saml. Nr. 2285, Norske Aars- 
ber. 1879. S. 218, Nr. 59. — Thorshammer i Ødeshøgfundet, Måndsbl. 1877. 
S. 504, jfr. Hildebrand ib. S. 505. 

Nr. 18197; lignende, stærkt ødelagt. Mus. Nr. 18198; lille 
Naalesmykke, afb. Kig. 19, Mus. Nr. 18116. 

Vaalse, Falster; y. M. 980—90; — Fragment, afb. Ann. 
for nord. Oldk. 1842—48. PI. II. 11. 

Endelig foreligger et Fragment af et Smykke, der har væ¬ 
ret ganske som det fra Sejerø Nr. 18197, kun at Baandmøn- 
stret har været indrammet af en Krans af S-Slynger, der er 
lagt med tynd Traad langs Pladens Kant, og som synes at 



hidrøre fra et Gravfund (Mus. Nr. 6884 fra Snoldelev, Tune H.). 
Bevaret er kun godt Halvdelen af den øverste, svagt hvæl¬ 
vede og ganske tynde Sølvplade.— Den tilhører et gammelt 
Fund, der tillige skal have indeholdt »4 Jernspiir og nogle 
Fragmenter af lignende; den længste 27 a" lang« og skal være 
fremdraget »omtrent midt i en Høj (Broneealdershøj) med 
nogle faa Levninger af Egetræ, som straks hensmuldrede«. 
P'ormentlig har det været en Kvindegrav. 

Fra Norge er intet P^xempel mig bekendt. Derimod er Naa- 
lesmykker med Baandmønstre, altid med svagt hvælvet Ud¬ 
side, ikke sjældne i svenske Sølvfund. Følgende Liste over 
Findestederne vil vise Udbredelsen. Hvor andet ikke anfø¬ 
res er Smvkkerne af Sølv 1 . 

*/ 

1 Jeg skylder Hr. Amanuensis ved Statens histor. Mus. i Stockholm 
Sune Lindquist særdeles megen Tak for udførlige, med Fotografier ledsa¬ 
gede Oplysninger om, hvad svenske Fund har bragt saavel af disse Naa- 
lesmykker som af de i det følgende omtalte Arter af Hængesmykker. 

Lackalånga sn., Torna h., Skaane; blandet Sølv- og 
Guldfund ud. M.; — 1 Stykke af Guld, Mønstret nøje over¬ 
ensstemmende med Terslev Nr. 41. St. Mus. Inv. 431. 

Oppmanna sjø, O. sn., Villands h., Skaane; lille Sølv¬ 
fund, kuf. M. (895—927); — 1 Stykke med Mønster ganske 
som foregaaende, men Kors og Trekanter mangler, ligesom 
Kugler overhovedet ikke er anvendte. St. M. Inv. 2429. 

Filborna, Helsingborgs landsførs., Skaane; Sølv¬ 
fund; — konveks Skive til Smykke som foregaaende. St. M. 
Inv. 7858. 

i 

B r å ck e, Brunnby sn., Luggude h., S k a an e; større Sølv¬ 
fund med Armringe, Kæde, Thorshammer, Fragmenter af 
Smykker med Filigranarbejde, deribl. et som Terslev Nr. 47, 
o. s. v., 20 kufiske, 1 angelsachs., 1 tysk M.; — Fragment af 
Naalesmykke, nøje lignende det fra Lackalånga. St. M. Inv. 
5881. 5885. 5891. 

Torsta, Tuna sn., Helsingland: Sølvfund ud. M., 
Månadsbl. 1882. S. 97; — 1 Stykke, afb. 1. c. S. 98, Fig. 21. 

Ekelunda, Sandbysn., Øland; 1 enkeltfundet Stykke,. 

afb. Sv. Forns. 583. St. M. Inv. 4432. 

« 

Tryggestad, Repplinge sn., Øland; 2 Stykker, ganske 
lignende Ekelundasmykket, og som det med Ring til Op¬ 
hængning af Kæder, fundne sammen med 4 skaalforinede 
Spænder, se Måndsbl. 1877. S. 469, Fig. 24 og S. 471. St. M. 
Inv. 1304: 1837. 256. 

Jåmjø, Gårdsløsa sn., Øland; Naalesmykke, f.sammen 
med lille Hængesmykke med Spiralmønster, se ndf. S. 233, 
og kuf. M.; afb. Måndsbl. 1891. S. 60, Fig. 9. St. M. Inv. 8879. 

Lilla Klintegårda, Vestkinde sn.,Gotland; Sølvfund 
med talrige, især vesterlandske, kun delvis bestemte Mønter, 
de yngste c. 1020—30; — 1 Stykke, meget lignende det fra 
Torsta, men Midterpartiet ødelagt. St. M. Inv. 5804. 

Hertil kommer endelig et lille Fragment fra Bj ør køfundet 1 . 

Udenfor Skandinavien synes kun ganske faa Stykker at 

1 Stolpe: Bjørkøfyndet. 1. H. PI. 1. 9. 

være fundne. Et enkelt stærkt medtaget Hængesmykke er 
forekommet i et Sølvfund fra Paatzig, Kreis Camin i Pom¬ 
mern 1 . Fremdeles er de trufne i »meriske« Grave i Guverne- 
mentet Vladimir i Rusland 1 i nærmeste Forbindelse med ka¬ 
rakteristiske skandinaviske Smykke- og Vaabenformer. 

Disse Fundforhold kan neppe lade det tvivlsomt, at det 
egentlige Hjemsted for Smykker af den skildrede Art er at 
søge i Sydskandinavien (Danmark, Skaane, Øland, Gotland). 
De faa Exempler, der er fremdragne udenfor dette Omaade, 
er øjensynlig udførte derfra. Nærmere at bestemme Fabri¬ 
kationsstedet eller -stederne er neppe muligt. løvrigt taler jo 
ogsaa Ornamentiken selv klart om den nordiske Proveniens. 
Det Baandmønster, der kun med mindre Variationer gaar 
igen gennem hele Rækken, røber sig tydeligt som et sjæl¬ 
dent tykkeligt Udslag af den almindelige Forkærlighed for 
Fletmønstre og Baandmotiver i Vikingetidens Ornamentik. 
Den særlige Tillempning for den runde Flade, saaledes som 
vore Smykker viser den, har naturligvis undergaaet sin egen 
Udvikling. Terslevsmykkerne betegner først et senere Trin 
i denne. 

Som Udgangspunkt kan man betragte den simple, fort¬ 
løbende Slyngning med tre eller fire Dobbeltsløjfer, gen¬ 
nem hvilke der er lagt et Baand. Klarest fremtræder denne 
Form paa det lille Sejerøsmykke, Fig. 19, i nøjeste Overens¬ 
stemmelse med Midtdekorationen paa det trefligede Spænde 
tOrdningc II. 604 og ligeledes nær beslægtet med det i 
Niello udførte Midterornament paa det ene af Spåenderne til 
den før omtalte ølandske Kæde med Dvrehoveder 3 . — Mere 
kompliceret men dog endnu klart sluttende sig til denne 
Grundtype er Mønstret paa Gravlevsniykket, Fig. 18. Det er af 
Interesse at bemærke, at denne, og, som det synes, kun denne 

1 Balt. Stud. N. F. VI (1902). S. 74, Taf. V, Hække 7 i Midten; yng. Mønt 
Otto I (—973). 

* Ouvaroff: Les Mériens. PI. IV. Fig. 37. 

8 Montelius: Måsterstycken. H. 1. PI. 10. Spændet til højre. 

første Form af Motivet ogsaa forekommer paa Broncesmyk- 
ker, hovedsagelig fra Gravfund; det gengives her indridset 
paa en enkelt Plade. Saaledes ser man det paa to smaa Hæn- 
gesmykker fra et bornholmsk Gravfund 1 og paa et lille Naa- 
lesmykke fra det nordlige Vendsyssel 2 ; paa alle tre Stykker 
er Motivet ganske ens, og i fuldkommen identisk Form gen¬ 
findes det paa et Hængesmykke fra et svensk Gravfund 3 . 
En stærkt kompliceret Videreførelse, nærmest mindende 
om Gravlevsmykket, viser et Naalesmykke fra et smaa- 
landsk Gravfund 4 . Og endelig hører herhen et stort og smukt 
Hængesmykke fra en Vikingetidsgrav paa den angelsachsiske 
Gravplads ved Saffron Walden i Essex 6 , hvor dette samme 
Baandmotiv er indvævet med en veludviklet, typisk karolin- 
gisk Slyngornamentik, et Fund, hvis Interesse forøges der¬ 
ved, at Gravgodset paa adskillige Punkter viser det nøjeste 
Slægtskab med et dansk Gravfund fra Lerchenborg 6 , i hvil¬ 
ket der ogsaa findes et Hængesmykke (af Sølv) med et med 

ø 

Niello indlagt Motiv, der trods sin Uklarhed dog aabenbart 
ligeledes er at henføre i denne Gruppe 7 . — Holdepunkter for 
enTidsfæstelse af Gruppen giver dels de anførte Sølvfund, der 
hører til de ældste blandt det X. Aarh.s Sølvfund, dels de ved 
Mønter daterede Grave; (i Lerchenborggraven var der 2 ku¬ 
fiske Mønter, en nordisk Efterligning af Dorestadtinønterne 
og 1 Mønt fra Ludvig den Fromme). Med omtrentlig Sikker¬ 
hed vil da Gruppen kunne sætles til X. Aarhundredes første 
Halvdel. 

1 Mus. Nr. C. 1820, fundne sammen med 29 Glasperler, 10 kufiske Møn¬ 
ter -|- 5 Fragmenter, den yngste fra Sammaniden Nasr ben Achmed (301 
—31 o: 913—43), i en Høj paa Rabekkegaard, Knudsker S., Bornholms Ve¬ 
stre H. 

* Mus. Nr. 5081 fra Raabjerg, Horns H., Hjørring A. 

8 Liljenås gravfalt, Smaaland; Sv. Fornm. Tidsskr. IV. S. 16. F'ig. 8. 

4 Torskinge sn., Smaaland; Sv. Fornm. Tidsskr. IV. S. 5. Fig. 3. 

6 Victoria History of the Counties. Essex I. S. 329 fg., Fig. 10. 

6 Mus. Nr. C. 6192—6202. Lerchenborg, Aarby S., Holbæk A.; se 
Aarb. 1892. S. 323. 

7 Mus. Nr. C. 6199, afb. Aarb. 1. c. Fig. 50. 

Til samme Tid maa ogsaa henføres det smukke Stykke 
fra Oppmannafundet. Det adskiller sig fra den foregaaende 
Gruppe kun derved, at det slyngede Baand er hugget over i 
fire, hver for sig sluttede Dobbeltslynger, der forenes ved et 
igennem dem trukket Baand. 

Herfra og til den Form, som er den almindelige, saaledes 
som Terslev Nr. 41—42, formodentlig ogsaa 44, viser den, er 
Overgangen let. Den ene af deTraade, hvoraf Baandet dan¬ 
nes, føres blot over til Naboslyngen, og Korset, som er det ka¬ 
rakteristiske Midterled i denne anden Hovedform, er der. 
Om man i dette Kors skal se Paavirkning fra kristen Kunst, 
kan vel være tvivlsomt; Udviklingen lader sig i og for sig 
forklare rent ornamentalt. Yderligere tilføjes i Hjørnerne mel¬ 
lem Dobbeltslyngerne smaa Trekanter, ligesom Korsene tæt 
fyldte med smaa Kugler; de er vel nærmest at forstaa som 
Hjørnerne af et firkantet Stykke Klæde, der bærer Mønstret. 
— Til denne Gruppe hører foruden Terslevstykkerne to Naa- 
lesmykker fra Sejerøfundet og Hængesmykket fra Paatzig 
samt Fragmentet fra Englund (?), hvilke Fund kan dateres til 
Midten af X. Aarh., endvidere Fragmentet fra Vaalse(?) og 
Stykket fra Bråcke, begge Fund fra Slutningen af X. Aarh., 
og endelig de udaterede Stykker fra Snoldelev, Ekelunda, 
Tryggestad og Lackalånga. Gruppen synes da at kunne sæt¬ 
tes til anden Halvdel af X. Aarhundrede. 

Som en yngste Gruppe vilde da være at betragte Smyk¬ 
kerne fra Torsta og Lilla Klintegaarda; Motivet er her øjen¬ 
synlig i begyndende Opløsning. Karakteristisk er navnlig 
den overhaandtagende Opfyldning af Bundfladen med Fili- 
grankugler, -ringe m. m. 

Betydeligt sjeldnere end disse Smykker med Baandslyng- 
ninger er Hængesmvkker som Terslevfundets Nr. 45—46, se 
PI. II foroven t. h. Fra Danmark kendtes tidligere intet Ex- 
empel, i Norge er saavidt bekendt heller intet fundet. Fra 
Sverige kan jeg kun anføre et enkelt Fragment, hørende til 

et Sølvfund fra Pålstorp, Rans sn., Skaane 1 ; Øsken og en 
Stump af Skiven er bevaret, tilstrækkeligt til at vise, at Smyk¬ 
ket har været ganske overensstemmende med Terslevstyk- 
kerne. Og endelig kendes et Stykke fra de føromtalte russi¬ 
ske Gravfund *. Omend denne ubetydelige lille Fundrække 
ikke giver Holdepunkter af synderlig Værdi, kan der dog 
ikke være nogen Grund til at tvivle om, at ogsaa disse Hæn- 
gesmykker er nordisk Arbejde, hovedsagelig fra samme Tid 
og udgaaede fra de samme Egne som den før omtalte Grup¬ 
pe af Smykker. Overensstemmelsen i Arbejdets hele Karak¬ 
ter er tidligere berørt; og hvad det ornamentale Motiv an- 
gaar, det ældgamle og vidtudbredte Hjul med de krumme 
Eger, da er dets Tilstedeværelse og Anvendelse paa selvsam¬ 
me Maade i den nordiske Vikingetid i rigt Maal godtgjort ved 
de i danske og svenske Sølvfund hyppige, smaa, runde Plader 
af ganske tyndt Sølvblik, paa hvilke Figuren er fremstillet af 
smaa, indstemplede Kredse, ofte omkring en udslaaet Bukkel 
som Centrum 8 . I Almindelighed er disse smaa Plader forsy¬ 
nede med et lille Hul, sjældnere en Øsken, til Ophængning 
eller Paasyning paa Klædedragten. Deres Bestemmelse har 
saaledes sikkert været den samme som vore Hængesmyk- 
kers; Forskellen ligger kun i Arbejdets Art og Kvalitet. 

Tilbage staar da Hængesmykkerne med Spiralmønstre, 
af hvilke Terslevfundet kan fremvise en særlig rig og smuk 

1 St. Mus. Inv. 4313. Kuf. M. (899—916), 1 karoling. Falskm., 1 tysk 
Kejsermønt. — Se Måndsbl. 1872. S. 54. 

2 Ouvaroff: Les Mériens. PI. IV. Fig. 20. 

8 Forekommer foruden i Terslevfundet, se Nr. 61, i følgende danske 
Sølvfund: Sejerøfundet: 1 Fragment; Vaalsefundet: 2 Fragmenter; Fund 
fra Tarup, Sønder Næraa S., Odense A.: 2 Stykker, Mus. Nr. 20102; fra Rø 
S., Bornholm: 1 Stykke, Mus. Nr. C. 3321; fra Yholm, Svendborg A.: 1 
Fragment, Mus. Nr. 13602. — Af svenske Sølvfund, hvori de forekommer, 
kan nævnes: Fund fra Nåsby, Taxinge sn., Sødermanland, se Måndsbl. 
1892. S. 167 fg., Fig. 96; fra Sandby Kirkegaard, S. sn., Skaane, se Måndsbl. 
1882. S. 103, Fig. 40; Nora sn., Ångermanland; St. M. Inv. 655. — Af de 
anførte Fund falder Hovedparten i sidste Halvdel af X. Aarhundrede, 
Yholm- og Sandbyfundene i Begyndelsen af XI. Aarhundrede og Norafun- 
det omkring Midten af XI. Aarhundrede. 

Række. Ogsaa disse har hidtil været ukendte i danske Fund, 
ligesom de heller ikke synes at være fundne i Norge. Fra 
svenske Sølvfund kendes derimod adskillige, mer eller min¬ 
dre nær beslægtede Smykker. Cn Gennemgang af de i føl¬ 
gende Fundliste anførte Exempler vil dog vise, at Ensartet¬ 
heden dels i rent ornamental Henseende dels og navnlig, hvad 
Arbejdets Kvalitet angaar, er betydeligt mindre, end Tilfældet 
var med Smykkerne med Baandmønstre. 

Bråcke, Brunnby sn., Skaane; Sølvfund, se ovf. S. 
228; — 1 Stykke ganske som Terslev Nr. 37. Fragment af et 
lignende men noget større, c. 0.035 i Tvm., og tarveligere; 
Spiralerne, der er dannede af en enkelt Snor, er stærkere op¬ 
rullede. St. M. Inv. 5885. 5881. 

Grønby sn., Skaane; stort Sølvfund, se Sv. Fornsak. 
618; yng. M. formentlig fra Henrik II (—1024); — Fragment 
med 4 Dobbeltspiraler, som paa Fragmentet i Bråckefundet 
dannede af een Traad. St. M. Inv. 2185. 

Eskilstuna, Sødermanland; større Sølvfund, se 
Sv. Fornsak. 609 & 610; talrige Mønter, de yngste fra Olaf 
Skotkonge (—1021); — Fragment med 4 Dobbeltspiraler; Mid¬ 
terpartiet dannes af en kegleformet opsnoet T raad; T værbaan- 
dene, der forbinder Spiralerne, mangler nogle Steder; om Ran¬ 
den en Kuglesnor. St. M. Inv. 619. 

Torsta, Helsingland; se ovf. S. 228; — Måndsbl. 
1882. S. 102, Fig. 31—34. 

Edånger, Vibyggerå sn., Ångermanland; lille Sølv¬ 
fund; 5 kufiske Mønter (—932) og 1 tysk »fra Ottonernes 
Tid«; — 1 meget lille (0.017 i Tvm.) og meget ringe Stykke 
med 3 ved Tværbaand forbundne Dobbeltspiraler; Mellem¬ 
rummene tæt fyldte med smaa Kugler. St. M. Inv. 588. 

Jåmjø, Øland; se ovf. S. 228; — Måndsbl. 1891. S. 60., 
Fig. 10. 

Klinta, Køping sn., Øland; Sølvfund, se Sv. Fornsak. 
585; kufisk M.; — 1 Stykke med 3 stærkt oprullede Spi¬ 
raler uden forbindende Tværbaand, meget lignende Jåmjø- 

stykket, men stærkt ødelagt; 1 Stykke med 3 ved Tværbaand 
forbundne Dobbeltspiraler som Terslev Nr. 40, men meget 
ringere Arbejde; 1 lignende, men mindre (Tvm. kun 0.020); 
Tværbaandene erstattede med Kugler, der er anbragte over 
Tangeringspunkterne. St. M. Inv. 128. 

Føl hagen, Bjørke sn., Gotland; stort Sølvfund, yngste 
M. mellem 996 og 1002; — 1 Stykke, afb. Antikv. Tidsskr. f. 
Sverige III. S. 102, Fig. 12. St. M. Inv. 3547. 

Til denne Række kan fremdeles føjes to ganske smaa 
Hængesmykker (Tvm. henholdsvis 0.019 og 0.024), hvor Spi¬ 
ralmotivet er omgivet af en bred Krans af traadomgivne Korn, 
det ene (St. M. Inv. 7858), med fire Dobbeltspiraler og med 
Kugler overTangeringspunkterne i Stedet forTværbaand, fra 
Sølvfundet fra Filborna, Skaane (se ovenf. S. 228), det andet, 
med tre Dobbeltspiraler og ligeledes med Kugler i Stedet for 
Tværbaand, et enkeltfundet Stykke fra Ullavi, Gårdby sn., 
Øland (St. M. Inv. 1985. 1850 : 12). 

De hidtil anførte er alle Hængesmykker af Sølv. I Til¬ 
slutning hertil maa anføres et meget smukt og interessant 
Naalesmykke af »silfverblandad koppar«, hvor det samme 
Filigranmønster er efterlignet i støbt Arbejde; det skal være 
fundet i en Urnegrav med brændte Ben i Tumbo sn., Søder- 
manland 1 . 

Og endelig genfinder mån disse samme Hængesmykker 
nied Spiralmønstre dels i Sølv dels efterlignede i Bronce i 
nærmeste Forbindelse med karakteristiske nordiske Smyk¬ 
ker og Vaaben i de meriske Grave 2 , ligesom de ogsaa synes 
at være forekommet i nordtyske Fund 8 . 

Altsaa: Fundforholdene tilskriver disse Smykker nøjagtigt 
samme Udbredelse som Smykkerne med Baandmønstre; og- 

1 Rich. Dybeck: Svenska Fornsakar. 2. H. Stockh. 1863. PI. 111. 3. 

2 Ouvaroff: Les Mériens. PI. IV. Fig. 12—13,18—19, 26. X. 1. — Aspe¬ 
lin: Antiquités. Livr. III. 1072.— Materiaux pour servir å l’arch. de la 
Russie. Livr. 18. 1896. PI. I. 9. 

8 Fund fra Curow, Pommern, Balt. Stud. XIX. S. 37, smig. H. Schu- 
mann i Balt. Stud. N. F. VI. S. 83 fg. 

saa i Henseende til Tid falder de to Grupper omtrent sam¬ 
men, omend de med Spiralmønstre gennemgaaende synes 
at være noget yngre end de andre. Tages nu ogsaa den nøje 
Overensstemmelse i Arbejdets hele Maner og Art med i Be¬ 
tragtning, kan det næppe være tvivlsomt, at vore Hænge- 
smykker med Spiralmønstre maa stilles i det nærmeste For¬ 
hold til de omtalte Smykker med Baandmønstre, at de maa 
være nordiske Arbejder som disse og udgaaede fra væsentligt 
samme Tid og Omraade. 

Dette vinder yderligere Bekræftelse derved, at Dobbelt¬ 
spiralmotivet ved nærmere Eftersyn viser sig ingenlunde at 
være indskrænket til disse Hængesmykker men ogsaa at være 
ret hyppigt anvendt paa andre samtidige Smykker af tildels 
typisk nordisk Form, overalt udført i Filigranarbejde som 
her. Saaledes genfinder man det som Centrum i Dekoratio¬ 
nen paa en af de store gotlandske Guldbracteater af yngste 
Gruppe 1 , paa Kuglerne af et i Norge fundet Ringspænde *, 
paa nogle smaa Smykker fra danske Sølvfund af den ejen¬ 
dommelige Form som Sv. Fornsak. 572 a-b 8 , paa et lille 
Hængesmykke fra Jyndevadfundet af Form som en Skjold- 
bugle 4 ; det lille trapezformede Hængesmj'kke i Terslevfun- 
det, Nr.49, føjer et nyt Exempel hertil. Interessant er endelig 
ogsaa dets meget udstrakte Anvendelse paa bestemte Former 
af de i Sølvfundene talrige Perler eller Kugler af Sølvblik, 
dels de store af Form som »Ordning« 11. 654 6 , saaledes som 

1 Stck. M.lnv.6130, afb. bl.a. hos Salin: De nordiska Guldbracteaterne, 
Ant. Tidsskr. f. Sver. XIV. 2. Fig. 43, se ogsaa Måndsbl. 1879. S. 179. 

a Stck. M. I nv. 1428:2, afb. Undset: Norske Oldsager i fremmede Museer. 
S. 81, Fig. 54. 

8 Mus. Nr. 25580: fra et lille bornholmsk Sølvfund. — Mus. Nr. Dnf. 
fra Gravlevfundet. 4 Mus. Nr. 20956. 

6 Disse store Perler ell. Kugler har betydelig Interesse som en af de 
meget faa Former af Sølvsmykker, der forekommer i lige Grad i Gravfund 
og i Sølvfund og baade i den ældre og den yngre Gruppe af disse. Saa¬ 
ledes kan de med meget stor Sikkerhed betragtes som typisk nordiske. 
Deres Udbredelse strækker sig over hele det nordiske Omraade i videste 
Omfang. Gravfund, hvori de forekommer, kan anføres fra Myklebostad, 

Midterkuglen paa Terslevkæden, se PI. I, og en tilsvarende, 
prægtig Skyder paa en Kæde i Mandemarkfundet, dels 
mindre Perler som Skyderen Nr. 52 (se PI. 11), dels endelig 
og især de hyppige, smaa, oftest kuglerunde, undertiden 
noget fladtrykte Perler af ganske tyndt Sølvblik som Ters¬ 
lev Nr. 54 l . Endelig skal endnu blot som Vidnesbyrd om, 
hvor længe Motivet har holdt sig i Yndest, henvises til en 
Gruppe af store Guldspænder 2 , der tilhører Slutningen af 
XI. Aarhundrede, til hvilken Tid iøvrigt ogsaa de anførte 
Arter af Perler, baade store og smaa, naar ned 8 . 

Saaledes har da det omhandlede Motiv været endog sær- 

Eid Sogn, N. Bergenhus Amt, Haak. Schetelig: Gravene ved Myklebostad, 
Berg. Mus. Aarb. 1905. Nr. 7. S. 47. Fig. 43; fra Hopperstadt, Vik pgd., Sogn, 
Norsk. Aarsb. 1887. S. 119; fra Løland, Vigmostad Sogn, Lister og Mandals 
Amt, Norske Aarsber. 1898. S. 108; — fra Lerchenborg, Aarb. 1892. S. 323 
fg.; — fra Saffron Walden, Essex, Victor. Hist. Essex. I. S. 331. Fig. 6; — fra 
Pyla paa Øland, Kat. der Rigaerausstellung. Taf. 27. 7. — Som Bestand¬ 
del af Sølvfund af ældste Type finder man en Perle af denne Art i Fundet 
fra Heljarp, Tofta sn., Malmøhus Len, Fornvånnen 1906. S. 186 ff. (Arm¬ 
ring af Typen »Ordning« II. 640, Rembeslag og trefliget karolingisk Spæn¬ 
de, Sølvperle, 30 Mønter fra Ludvig den Fromme), og efter Rydbeck ib. 
S. 190 ogsaa i Fundet fra Kettilstorp, VSstergdtland, Måndsbl. 1873. S. 189 
ff. — Og endelig er disse Perler ikke helt sjældne i Sølvfundene fra X. 
Aarhundrede; i Danmark forekommer de saaledes i Fundene fra Vester 
Vedsted, Vaalse, Mandemark, Englund og Terslev (Kuglerne paa den store 
Kæde; Fragment Nr. 53). — Ogsaa Syd for Østersøen er de naaede frem; 
et enkelt mosefundet Stykke kendes fra Gudow i Sachsen - Lauenburg, 
Meklenb. Jahrb. XXV. S. 265. — Formen er hyppigst noget aflang, 
afrundet, sjeldnere næsten kuglerund; Størrelsen variereri Reglen om¬ 
kring 2—3 Cmt. Dekorationen er næsten urokkelig konstant: store Spi¬ 
raler, som er lagt paa med meget grov Traad. En Perle i Vester Vedsted¬ 
fundet, som vi senere skal vende tilbage til, se ovenf. Fig. 23, danner ved 
sit Motiv en sjelden Undtagelse. Paa Perler af denne Art har Dobbelt¬ 
spiralmotivet meget let og naturligt kunnet overføres. 

1 Lignende i Sølvfund fra Tolstrup, Aars S., Aalborg A., Mus. Nr. C. 6668 
(udateret) og fra Siem S., Aalborg A., Mus. Nr. 7052. (Slutningen af X. Aar¬ 
hundrede). Se endvidere Teckn. ur Statens histor. Museum. H. 2. PI. 1 
— Vorgesch. Altertumer aus Finland. Taf. 49. 

3 Københ. Mus. Nr. 8539 fra Kollund ved Flensborg, afb. Worsaae: 
Nord. Olds. 394. — Månadsbl. 1874. S. 81 fif. Fig. 41. 

8 M&ndsbl. 1891. S. 162. Teckn. ur Stat. histor. Mus. 2. H. PI. 4—7. 

deles yndet i nordisk Filigranarbejde i X.—XI. Aarhundrede. 
Med saa meget større Sikkerhed tør vi da betegne ogsaa de 
Hængesmykker, som er vort Udgangspunkt, som nordiske 
Arbejder. Paa den anden Side er det ligesaa givet, at Motivet 
i sig selv ikke er hjemmehørende her, at det tværtimod er et 
paafaldende fremmedartet Element i Norden, hvor det først 
synes at træde frem omkring Midten af X. Aarhundrede. Dets 
overordentlige Udbredelse her, dets betydelige ornamentale 
Værdi i sig selv for Dekorationen af en mindre, rund Flade 
vil sikkert retfærdiggøre et Forsøg paa nærmere at efterspore 
de Indflydelser paa nordisk Stiludvikling, hvoraf det er et 
Udslag. 

Det vil være naturligt først at klargøre sig Motivets Sam¬ 
mensætning og Karakter, saaledes som det fremtræder i Nor¬ 
den. En sammenfattende Oversigt over hele det nordiske 
Materiale vil snart vise, at det i det hele byder et ikke gan¬ 
ske klart og stilrent Billede. Grundelementet er en Sam¬ 
menstilling af 3—5 Dobbeltspiraler i en Rundkreds omkring 
et ornamentalt fremhævet Midtpunkt. Men snart er denne 
Figur rent geometrisk: Dobbeltspiralerne er lagt Side om 
Side men uden nogen indbyrdes Forbindelse; snart har Mo¬ 
tivet antaget en fuldstændig vegetabil Karakter: Spiralerne 
forbindes i Tangeringspunkterne med smaa Tværbaand, 
Vinklerne fyldes med pæreformede Figurer, der minder om 
stiliserede Palmetter, Elementer, der afgjort hører hjemme i 
vegetabil Rankeornamentik. Alle Terslevsmykkerne tilhører 
denne sidste Form; et ganske særlig klart og rent Exempel 
er det store Hængesmykke Nr. 34 (se PI. I), hvor man næsten 
kunde mene at se en Sammenstilling af fleurs de lis, Lilje¬ 
blomster med store Voluter og stiliserede Palmettevifter mel¬ 
lem dem. Hyppigst er dog Mellemtrin, der med Bibeholdelse 
af de vegetabile Elementer, især Tværbaandene, viser fuld¬ 
stændig tørre og geometriske Former. Nogen Adskillelse 
mellem disse Grupper, der staar i Forhold til Forskelle i 
Tid eller Sted, synes det ikke muligt at eftervise. Snarere 

Aarb. f. nord. Oldk. og Hist. 1912. 16 

ligger Forklaringen væsentlig i den meget forskellige Kvalitet 
af Arbejdet. 

Forsøger man nu at forfølge dette Motiv udenfor Norden, 
vil det snart erkendes, at den blot og bar geometriske Sam¬ 
menstilling al 3—4 Dobbeltspiraler paa den angivne Maade 
er ikke helt sjælden. Udgangspunktet synes at maatte søges 
i østromersk-byzantinsk Kunstbaandværk, hvor Motivet aa- 
benbart har været yndet, hovedsagelig udført i gennembrudt 
Arbejde paa smaa, runde Plader, der benyttes som Led af 
Hals- og Øresmykker 1 . Det genfindes dernæst paa forskellige 
Punkter i Mellemeuropa i de følgende Aarhundreder. Man 
ser det paa Hovedstykket af en bekendt Guldfibula fra det 
andet Skattelund fra Szilågy-Somlyé i Ungarn, et Fund, der 
tilhører det V. Aarhundrede og i mer end denne Henseende 
vidner om nært Forhold til østromersk Kunsthaandværk*. 
Fremdeles, udført i gennembrudt Arbejde, som Motiv for en 
Række smaa Guldhængesmykker, af hvilke Exempler kendes 
fra Sydtyskland*, fra Danmark 4 og fra Norge 6 , og som synes 

1 Jfr. især de ikke usædvanlige Halskæder, sammensatte af runde Ski¬ 
ver af Glasflusser eller Elfenben afvekslende med Guldmedailloner med 
fire sammenstillede Dobbeltspiraler i gennembrudt Arbejde: di Cesnola: 
A descriptive Atlas of the Cesnola Collect. III. PI. IX. 1; Notizie degli 
Scavi. 1904. S. 173, Fig. 1; Collect. Hakhy-Bey. Katal. 1906. Nr. 386. PI. 
IX. 28; se endvidere Dalton: Catal. of early Christian antiqu. Brit. Mus. 
PI. V. 282. — Motivet er fremdeles ikke sjældent paa Øresmykker, se: 
Dalton anf. St. PI. V. 274; Cat. géner. du Mus. du Caire. Vol. XLVIII. Em. 
Vernier: Bijoux; sec. fase. PI. XXXIV. 52541; Samml. Niessen. Køln. II. 
Taf. CXXXIV. Nr. 4506; Byzant. Zeitschr. XIX (1910). S. 464 fif., Taf. II. 
Fig. 1. — Jfr. iøvrigt Orsi i Byzant. Zeitschr. anf. St. S. 68 1 og 464 og de 
der anførte Exempler; Al. Riegl: Die spåtrdmische Kunstindustrie. Wien. 
1901. S. 200. 

* Bedste Afbildn. i Riegl: Spåtr6m. Kunstind. Taf. IX. 3. 

8 Lindenschmidt: Handbuch. Taf. XII. 21. 

4 Mus. Nr. 10736 fra Lyderslev, Stevns H.; Nr. C. 2035 fra Egholt, Leir- 
skov S., Anst H.; Nr. C. 3215 fra Ribe By; Nr. C. 761 fra Stubberup, Faxe 
S. og H.; alle enkeltfundne Stykker. 

8 Kbh. Mus. Nr. 8000.8001. 4 Stykker, fundne sammen med Guldbrac- 
teat, Rygh.: Norske Olds. 294. Afb. der og Undset: Norske Oldsager i frem¬ 
mede Museer. S. 5. 

at tilhøre en noget senere Tid. Dernæst træder det frem som 
et af de talrige Motiver, som den ældre irske Ornamentik i 
sin Blomstringstid (VIII. Aarh.) har optaget, og det ses her 
dels paa flere af de berømteste Metalarbejder, hvor det altid 
fremtræder i sin rene, geometriske Form som Filigranmøn- 
ster paa en lille, rund Flade 1 , dels overført i Haandskrift- 
illuminationen i særlig irsk Omskrivning, gennemvævet af 
de sædvanlige Dyreformer*. Nærmere vore nordiske Smyk¬ 
ker fører et Par Guldhængesmykker fra Østrig-Ungarn os. 
Det ene hører lil en Guldskat fra Måhren 3 ; om det andet 4 , 
der er fundet i Ungarn, savnes alle Oplysninger. Disse to 
Stykker hører efter Arbejdets Karakter nøje sammen; de 4 
Dobbeltspiraler er lagt med en kornet Snor paa glat Grund¬ 
flade. Nærmere Datering er neppe mulig, dog ligger de sikkert 
ikke de nordiske Smykker meget fjernt i Tid. 

Selv om Muligheden af, at et Mønster af saa simpel Form 
kan opstaa af sig selv paa forskellige Steder uden indbyrdes 
Forbindelse 6 , maa holdes for Øje, vil man dog neppe kunne 
komme udenom — uden iøvrigt nøjere at kunne følge For¬ 
bindelseslinjerne — at antage en Sammenhæng mellem de 
ovenfor anførte Exempler. Eengang optaget i det senantike 

1 Saaledes paa Undersiden af Foden til the Ardagh chalice, afb. hos 
Romilly Allen: Celtic art. PI. XXXII til S. 216; paa the Tara Brooch, afb. 
hos Marg. Stokes: Early Christian art. I. S. 76, Fig. 25, god Detailgen¬ 
givelse hos Romilly Allen, PI. XXXVI til S. 228; paa the Queens Brooch, 
afb. Coffey: Guide. PI. III. 1. 

* Book of Lindisfarne, skrevet c. 700; se Facsim.i Brit. Mus. Reproduc- 
tions from Ulum. Manuser. Ser. 111. PI. 1—2. 

8 Arneth: Die antiken Gold- und Silbermonumente. G. S. XII. Nr. 192. 

4 Hampel: Altertum. des fruh.Mittelalt.in Ungarn III. Taf. 287. Fig. 4. 

6 Man vil saaledes kunne finde adskillige nære Paralleler i arkaisk, 
græsk Ornamentik uden derfor at kunne statuere en Forbindelse mellem 
denne og senromersk Industri; exempelvis skal henvises til de smaa Guld* 
plader fra Ephesus, der er fra VIII. Aarh. f. Chr., afb. Marshall: Catal. of 
the Jewellery. Brit. Mus. PI. IX. 827. 876—77. 880. — Se ogsaa en lille 
Dobbeltknap fra en Broncealdersgrav, Kbh. Mus. Nr. 3481, afb. A. P. Mad* 
sen: Afbildninger. Broncealder. Suiter.Tav.29.13, Worsaae: Industr.Arts. 
I. S. 93. Fig. 119. 

16 * 

Kunsthaandværk har Motivet vundet Indpas i de følgende 
Aarhundreders mellemeuropæiske Kunst, og dette er da og- 
saa den almindelige Baggrund, paa hvilken vi maa betragte 
Anvendelsen af det indenfor nordisk Omraade. Noget Punkt, 
ved hvilket der direkte kunde knyttes til, fra hvilket en Over¬ 
førelse til Norden umiddelbart kunde tænkes at have fundet 
Sted, har det anførte ikke kunnet give. — Dette maatte sna¬ 
rere siges at være Tilfældet med et Guldhængesmykke fra 
det interessante Skattefund, som i 1774 gjordes ved Trew- 
hiddle nær St. Austell i Cornwall l . Med sine stærkt oprul¬ 
lede Dobbeltspiraler og de smaa Kredse i Mellemrummene 
staar dette Stykke enkelte af de nordiske Hængesmykker — 
nemlig de to fra Øland anførte 8 — saa nær, at det maa synes 
nødvendigt at antage en direkte Forbindelse. En saadan An¬ 
tagelse vilde iøvrigt heller ikke kunne forekomme usandsyn¬ 
lig. Trewhiddleskatten maa efter de ledsagende Mønter være 
nedlagt ca. 875; Stykkerne fra Jåmjø og Klinta tilhører sik¬ 
kert det X. Aarh. Og dog vilde med denne Antagelse kun li¬ 
det være vundet. Det cornwallske Smykke staar som et iso¬ 
leret Fænomen, som det vil være vanskeligt at indordne i en 
større Helhed, og ogsaa de ølandske Smykker danner inden¬ 
for det nordiske Materiale en i stilistisk Henseende ret ud¬ 
præget, lille Særgruppe. For Forstaaelsen af den almindelige 
Stiludvikling i Norden vilde saaledes intet være naaet; i Sær¬ 
deleshed vilde de vegetabile Elementer, hvis Betydning i den 
nordiske Behandling af Motivet ovenfor er paapeget, og af 
hvilke der intet Spor findes paa Trewhiddlesmykket, stadig 
søge deres Forklaring. Nærmere bestemt er da det Spørgs- 
maal, paa hvilket der ønskes Svar, dette, hvorfra den Om- 

1 Smykket er senere tillige med flere andre Dele af dette sjældne Fund 
gaaet tabt; men det var afbildet allerede i den første Publication i Archæo- 
logia. IX. (1789). S. 187. PI. VIII. Se endvidere Archæol. Journ. XXI. (1864). 
S. 183 fif.; Proceed. of the Soc. of Antiquar. of London. Sec. Ser. XX. 1. 
(1904). S. 47 fif. Ny Publication med gode Afbildninger i Victor. Histor. 
Cornwall. I. S. 375 fif. 

* Se Afb. i Måndsbi. 1891. S. 60, Fig. 10. 

dannelse i vegelabil Retning, som for en Del er karakteri¬ 
stisk for den nordiske Behandling af et over hele Mellem¬ 
europa udbredt og anvendt rent geometrisk Motiv, kan være 
udgaaet. 

For at komme Løsningen af dette Spørgsmaal nærmere, 
maa vi tage vor Tilflugt til et Stykke fra Terslevfundet 
selv, nemlig den lille Daase Nr. 51 (se PI. II t. h. i Midten). 
Arbejdets hele tunge og klodsede Art synes at gøre det 
utvivlsomt, at Stykket er nordisk Fabrikat; et nær beslægtet 
Stykke fra et svensk Fund viser, at det ikke er enestaaende 1 . 
Det er her Ornamentiken, som interesserer. Den bestaar af 
et med grov Traad udført, to Gange gentaget Motiv, der øjen¬ 
synlig er at opfatte som to ved Siden af hinanden lagte Plan¬ 
teranker med spiralopsnoede Sidegrene; overalt, hvor Ran¬ 
kerne eller Spiraloprulningerne tangerer hinanden, er de for¬ 
bundne med Tværbaand; i Vinklerne er anbragt Fyldmoti¬ 
ver, der tager sig ud som Stilke med Rundkredse paa Top¬ 
pen. I Fig. 20 er denne Dekoration gengivet plantudfoldet. 
I Fig. 21 er overfor den stillet et Fragment af en anden Ran¬ 
kedekoration, hvis ornamentale Identitet med den første 
straks er indlysende. Dette sidste Brudstykke er hentet fra 
Filigrandekorationen paa Bagsiden af det berømte Bind om 
Karl den Skaldedes Psalterium i Nationalbibliotheket i Paris. 
Og at virkelig den lille Terslevdaase med sit i enhver Hen¬ 
seende ringe Arbejde staar i direkte Afhængighedsforhold til 
den Kunstkreds, som Karl den Skaldedes Bønnebog repræ- 
senterer, vil en noget bredere Betragtning af denne Kunst¬ 
kreds og dens Forhold til nordisk Vikingetidskunst gøre 
mere klart. 

Bindet om Karl den Skaldedes Bønnebog 2 er et af de bed- 


1 Stck. Mus. Inv. 9822 (Kurckska Saml.); ukendt Findest., antagelig 
Skaane. Afb. Måndsbl. 1895. S. 105, Fig. 83. 

* Ypperlig Afb. hos Labarte: Histoire des arts industriels. 1. PI. XXX 
—XXXI. Fig. 21 er en blot lineær Gengivelse af Mønstret paa det højre 
Sidestykke. 

ste, bevarede Monumenter fra det ældre karolingiske Guld- 
smedehaandværk, dobbelt værdifuldt, fordi det med Bestemt¬ 
hed kan dateres; det maa være fremstillet mellem 842 og 869. 
Det tør betragtes som en Hovedrepræsentant for den nord¬ 
franske Skole, der med Reims som Midtpunkt netop under 
Karl den Skaldede naaede en høj Blomstring og frembragte 

en Række betydelige Værker 1 * . Det er her ene 
Filigranarbejdet paa Bagsiden, der har Inter¬ 
esse. Øjensynlig er det en stiliseret Rankeor¬ 
namentik; at forfølge dens Historie længere 
tilbage, hvorved vi formentlig vilde føres til 
italo-byzantinsk Kunst, vil her bringe os alt¬ 
for vidt; at Arbejdet ikke skyldes indkaldte 
Grækere men er frankisk og netop Udtryk for 
selvstændig, vesteuropæisk Smag, maa siges 
at være sikkert. Motiverne er udførte med en 
grov, kornet men ikke snoet Filigrantraad, 
der er lagt paa en forgyldt Sølvplade; Spiralopsnoningeme 
afsluttes i Reglen med imiterede Naglehoveder, der ligesom 
holder Spidsen fast; Indtrykket af Sammenhæng og Fasthed 
styrkes yderligere ved de mange, smaa Tværbaand, som er 
lagt overalt, hvor to Ranker mødes, eller en Gren skyder sig 
ud fra Hovedstammen, disse Tværbaand, som er karakteri¬ 
stiske ogsaa for den karolingiske Bladornamentik, saaledes 
som den er velkendt fra Metalarbejder og Elfenbensskærerier 3 , 
og som her ligesom der er brede med en ejendommelig Tvær¬ 
rifling, der giver dem Karakter af Bundter af Snore. 

Karl den Skaldedes Bønnebog giver det klareste Billede 
af Karakteren afdenne karolingiske Guldsmedekunst omkring 
Midten af IX. Aarhundrede. Dens Betydning har været over¬ 
ordentlig, og Eftervirkningerne af den spores gennem de føl- 

1 Se Goldschmidt i Repertor. fflr Kunstwissensch. 1892. S. 167. — Lfier 

& Creutz: Geschichte der Metallkunst. II. Stuttg. 1909. S. 86 fif. 

3 Se Leitschuh i Mitteil. aus dem german. Nationalmus. 1890. S. 46. 
At anføre Exempler er iøvrigt overflødigt. 

gende Aarhundreder i al Guldsmedekunst, i Særdeleshed for- 
saavidt der anvendes Filigrandekoralion, fra franske og vest¬ 
tvske Skoler. Os interesserer kun den Del af denne Udvik- 
ling, som kan komme i Betragtning som 
Forbillede for Vikingetidskunsten. Her inaa 
da særlig nævnes Bindet om eodex aureus 
i Munchen 1 , der sikkert med Bette er blevet 
tilskrevet Reimserskolen selv 2 , og som til¬ 
hørende Slutningen af IX. Aarhundrede be¬ 
tegner et lidt yngre Stadium i Stiludviklin¬ 
gen 8 . Nær beslægtede med dette, mulig end¬ 
og udgaaede fra samme Haand, er det be¬ 
kendte Arnulfciborium i »reiche Kapelle« i 
Munchen og Lindauerbiblens Bind 4 . Den 
overhaandtagende Anvendelse af Glasflus- 
ser og Stene har i denne Gruppe trængt Fi- 
ligrandekorationen stærkt tilbage;de fortlø¬ 
bende Ranker er brudte og i Stedet er traadt 
mindre Rankestumper og enkelte Volute- 
par, som fylder Hjørner og Mellemrum mel¬ 
lem Stenindfatningerne; tillige er den an¬ 
vendte Traad tyndere. Nogle Motiver fra 
codex aureus er gengivne i Fig. 22. Stilistisk er det navnlig 
af Interesse, at vi her genfinder den samme Udvikling af 
Vinkelfyldningen til en Stilk med en Kreds paa Spidsen som 
paa den lille Terslevdaase. 

1 Labarte, anf. St. I. PI. XXIX. 

* Se Swarzenski i Jahrb. der kgl. preussiscb. Kunstsamml. 1902. S. 92. 

3 Se Creutz anf. St. S. 90. — Om codex aureus-Bindets Tid har der 
hersket Uenighed. Under Henvisning til den indskriftlig bevidnede Re¬ 
stauration, som Abbed Ramuold i St. Emmeran lod foretage i Slutnin¬ 
gen af X. Aarhundrede, har man villet betragte Rammen om Bindet, saa- 
ledes som det er os bevaret, som et Værk fra denne Tid; saaledes Labarte, 
i nyere TidVV. M. Schmidt i Repert. f. Kunstwissensch. 1900. S. 197. Alex. 
Nesbitt i Teksten til Vetusta Monumenta. VI. Pl.XLVII fg. S. 15 IT. og Creutz 
anf. St. har doggodtgjort det urigtige heri; se ogsaa Swarzenski anf. St. S. 92®. 

4 Vetusta Monumenta. VI. PI. XLVIII. 

De anførte Hovedværker vil være tilstrækkelige til at vise 
Karakteren afFiligrandekorationen og dens Udvikling inden¬ 
for karolingisk Guldsmedekunst i IX. Aarhundrede. Videre 

at forfølge Udløberne er uden større Interes¬ 
se i denne Sammenhæng. Som Punkter, der 
markerer Gangen, kan blot anføres den be¬ 
rømte Statue af St. Foy i Kirkeskatten i Con- 
ques 1 , Lotharkorset, Egbert af Triers Arbej¬ 
der, Reichenauerskolen o. s. v. Udviklingen 
fortsættes bestandig i det samme Spor: den 
Traad, der benyttes til Filigranarbejdet bli¬ 
ver tyndere og tyndere, Rankeværket som 
Følge deraf stadig spinklere men tillige me¬ 
re og mere kompliceret, indtil det ender i det 
Virvar, som Filigrandekorationen paa den 
hellige Bernwards Arbejder f. Ex. viser os 2 . 



Fig. 22 (efter La¬ 
barte). c. Vi. 


At nu denne Art af Guldsmedearbejde i sin oprindelige 
Form, saaledes som Karl den Skaldedes Bønnebog viste det, 
har fundet Anvendelse ikke alene paa saadanne Pragtværker 
som de anførte men ogsaa paa mindre Smykkegenstande, 
det viser et trefliget Spænde i British Museum 8 , fundet ved 
Kirkoswald i Cumberland sammen med 700 stycas fra 796 
—854. I alle Henseender viser dets Dekoration den mest ind- 
gaaendeOverensstemmelse med Bønnebogens: det er desam¬ 
me Ranker med Spiralopsnoninger, hvis inderste Spidser 
afsluttes med imiterede Naglehoveder, det samme Vinkel¬ 
fyld, de samme tværdelte Tværbaand, alt udført med den sam¬ 
me grove Perlesnor. Smykkets karolingiske Oprindelse tør 
betragtes som sikker. Det har ikke ringe Interesse saaledes 
at iagttage denne Filigranstil i selve Stilgruppens Hjemland 
overført paa mindre Industrigenstande til verdslig Brug. De 


1 A. Darcel: Trésor de l'église de Conques. PI. I. 

* St. Beissel: Der heilige Bernward von Hildesheim. Taf. I. 

8 Victor. Histor. Cumberland. I. S. 282. — Se Reginald A. Smith i Pro- 
ceed. of the Soc. of Antiqu. Lond. 2. Ser. (1910). S. 304. 

store Pragtværker kunde vanskelig naa udenfor de kirkelige 
Kredse, for hvilke de var bestemte; Smykker som Cumber- 
landspændet kunde lettere komme Barbarerne i Hænde 1 og 

Udbredelse 

til fjernere Egne; tillige var det af Værdi, at Sti¬ 
len allerede fra Begyndelsen var tilpasset formin¬ 
dre Opgaver af den Art, som ogsaa blev stillet 
det barbariske Kunsthaandværk. 

Og saaledes har da ogsaa denne Gren af den Fig. 23. V«. 

karolingiske Guldsmedekunst kunnet sætte sig 
Spor i vor Vikingetidskunst 2 , hvis Tilknytning 
til karolingiske Forbilleder jo paa saa mange 
andre Punkter forlængst er erkendt. Der staar 
ikke her Midler til Raadighed til en udtømmen- Fig. 24. 3 / 4 . 
de Redegørelse for Stilens Udbredelse i Norden. 

Typiske Exempler maa gøre Fyldest. Den i Fig. 23 afbildede 
Perle 3 stammer fra Vester Vedstedfundet, et af de ældste blandt 
de yngre Sølvfund (kufisk Mønt, den yngste, som kan date¬ 
res, fra 916). Motivet, som er gentaget 4 Gange omkring hver 
Kuglehalvdel, udført med grov Traad, genkendes let som hjem¬ 
mehørende i den angivne karolingiske Kreds. Det samme gæl¬ 
der Motivet paa det lille Fragment Fig. 24, som hører til Vaal- 
sefundet, et Motiv, som genfindes oftere i støbt Efterligning 4 . 
Herhen synes ogsaa Dekorationen paa et Par smaa Beslag- 

1 Om sikre karolingiske Originalarbejder af denne Stil er fundne i 
Norden, er mig ikke bekendt. Muligt vilde man dog kunne betragte det 
lille Hængesmykke fra Hoenfundet, Holmboe: Descriptioetc. PI. II. Fig.15, 
som et saadant. 

2 Forholdet er antydningsvis berørt af Reg. A. Smith i Proceed. anf. 
St. Som det vil fremgaa af det foregaaende, kan vi ikke dele hans Opfat¬ 
telse af karolingisk Paavirkning i Stykker som det trefligede Spænde »Ord¬ 
ning« II. 604 og Hængesmykket ibid. 665. 

8 Mus. Nr. 18376. Sammensat af mange Brudstykker; omtrent Halv¬ 
delen mangler endnu. 

4 Se Montelius: Kulturgeschichte Schwedens. S. 299. Fig. 485. — Ou- 
varoff: Les Mériens. PI. IV. 25. 






saaledes bidrage væsentligt til Stilens 

stykker, der stammer fra en Baadkammergrav nær Slesvig 1 , 
at høre; de tilhører formodentlig ogsaa X. Aarhundrede. Som 
Vidnesbyrd om Stilens fortsatte Liv kan f. Ex. henvises til de 
bekendte, store Spænder fra svenske Smykkefund fra XI.— 



XII. Aarh. eller til Ende¬ 
stykkerne paa Sølvkæ¬ 
den i Fundet fra Halik- 
ko i Finland 2 . Fundet, 
der er uden Mønter, er 
øjensynligt sildigt (XI. 
Aarhundrede). — Men 
langt mere omfattende 
end den baade teknisk 
og stilistisk direkte Op¬ 
tagelse af den karolin- 
giske Stilart, som de 



anførte Exempler viser, 
og for hvilken den lille 


Terslevdaase giver et nyt og vægtigt Vidnesbyrd, er den Ind- 
flvdelse, som den samme Kunstkreds indirekte har udøvet 


paa den nordiske Stiludvikling, enten gennem Paavirkning 
af og delvis Motivoverførelse i anden Art af Filigranarbejde, 
eller ved at afgive Forbilleder for støbte Efterligninger af de 
karolingiske Motiver; Exempler paa dette sidste findes ret 
naturligt især blandt de trefligede Spænder, nu og da i smuk 
og klar Form, se saaledes det Fig. 25 afbildede Stykke 3 , men 
hyppigere paa mindre og tarveligere Broncespænder, der gen¬ 
giver de fremmede Forbilleder med ringe Forstaaelse 4 . 


1 Mitteil. des anthropol. Vereins in Schleswig-Holstein. H. XIX. 1911. 
S. 08 ff. Taf. XIII. 8. 

* Teckning. ur Statens histor. Mus. H. 2. PI. 4 ff. — Vorgeschichtl. Al- 
tertumer aus Finland. PI. 49. 

8 Mus. Nr.C. 11880,af Broncc med stærk Forgyldning paa Oversiden ide 
fordybede Partier; formentlig fra Vindblæs, Slet H., Aalborg Amt. 

4 Se saaledes Vedel: Bornholms Oldtidsminder. S. 182. Fig. 373. Antikv. 
Tidsskr. f. Sverige. XVIII. Nr. 1. S. 184. Fig. 111. — Smig. Sværdhefte fra 
Norwich, Proceed. Soc. Ant. Lond. 1910 anf. St. 

• Og her er da det Punkt naaet,fra hvilket vi atter kan vende 
tilbage til de runde Hængesmykker med Dobbeltspiralerne, 
som var Udgangspunktet. Hvis man efter dette korte Indblik 
i karolingisk Filigrankunst atter betragter det største af Ters- 
levsmykkerne, Nr. 34, se PI. 1, da vil det sikkert være paa¬ 
faldende, hvilken nøje Overensstemmelse med den skildrede 
karolingiske Stilgruppe det i alle Henseender viser. Det er de 
samme Spiraloprulninger, de sammeTværbaand, det samme 
Vinkelfyld. Og Overensstemmelsen er ikke indskrænket til 
det rent stilistiske, den gælder ogsaa det tekniske. Den ka¬ 
rolingiske Traad var som sagt hverken glat eller snoet men 
stærkt kornet, saaledes at den tager sig ud som en tynd Perle¬ 
snor; ganske den samme Virkning er øjensynlig tilsigtet ved 
en Tværrifling af Traaden paa Terslevsmykket. Karakteri¬ 
stisk for de karolingiske Arbejder var Forkærligheden for 
Anvendelsen af Stene og Glasflusser; ogsaa Terslevsmykket 
synes paa Midten at have baaret en Sten, af hvis Indfatning 
der endnu er Rester tilbage. Paa Karl den Skaldedes Bønne¬ 
bog dannes Bunden af forgyldt Sølvblik; det er vel næppe 
blot en Tilfældighed, naar Loddemetallet, i hvilket Terslev- 
smykkets Filigranmønster er nedlagt, har givet hele Grund¬ 
fladen en gullig Glans som af Forgyldning. Det storeTerslev- 
smykke giver vel nok et langt rigere og fyldigere Billede af 
Forholdet til den karolingiske Filigrankunst end noget andet 
af de nordiske Smykker med Dobbeltspiralerne. Men ogsaa 
fra det øvrige Materiale kan fremdrages Enkeltheder, som 
klart peger i samme Retning 1 . Ja endog et saa karakteristisk 

1 Kun et enkelt Punkt skal berøres, idet det tillige har Interesse for 
det ovf. Fig. 14 afbildede Smykkefragment fra Terslevfundet (Nr. 47). Paa 
det S. 233 omtalte Fragment af et Hængesmykke med 4 Dobbeltspiraler fra 
et Sølvfund ved Eskilstuna er paa Pladens Midte anbragt en lille Kegle, 
dannet af en ganske fin, spiraloprullet, snoet Traad, ganske som de mange 
smaa Kegler af samme Art paa det anførte Fragment fra Terslev og et lig¬ 
nende fra Bråckefundet, se ovf. S. 228. Traadkegler af ganske samme Art 
og Arbejde danner et væsentligt Led af Dekorationen paa et Evangeliebind 
fra det X. Aarh. i Domkirkeskatten i Aachen (se Otto v. Falke: Deutsche 

Træk som den karolingiske Tværdeling af de sinaa Tvær-# 
baand mangler ikke 1 . 

Saaledes synes da alt at tale for, at det er i den skildrede 
karolingiske Guldsmedekunst, at vi maa søge Udgangspunk¬ 
tet for den vegetabile Omdannelse af det almindelige, lineære 
Dobbeltspiralmønster. Om denne Omdannelse er foregaaet 
allerede indenfor selve den karolingiske Kunstkreds, skal la¬ 
des usagt. At intet Exempel derpaa synes at kunne paavises, 
kan ikke berettige til at afvise denne Mulighed; i Betragtning 
af det meget indskrænkede Materiale, som vi overhovedet 
besidder til Kendskab om karolingisk Metalkunst, ganske 
særligt hvad de mindre Smykker angaar, er det kun altfor 
forstaaeligt, om en saadan Enkelthed unddrager sig vor Vi¬ 
den. Og naar selve det ornamentale Motiv heller ikke synes 
anvendt indenfor de Arter af Arbejder, som er vore Hoved¬ 
kilder for Studiet af karolingisk Kunst, Haandskriftsillumi- 
nationer og Elfenbensskærerier, da er det aabenbart, fordi 
den skildrede Stil netop udelukkende er en Metalstil, skarpt 
adskilt fra Stilarter, som er afpassede efter en væsensforskel¬ 
lig Teknik. 


Til helt andre Kunstkredse vil en Betragtning af det lille 
Øresmykke Nr. 58 i Terslevfundet, afb. PI. II, føre os. — Et 
Par Gange tidligere er Ørenringe af denne Type dukket frem 
i danskeFund; en 2 , som er afbildet i Aarbøgerne 1892. S.339, 
Fig.55 = »Ordning« II. 661, hører til Sølvfundet fraTolstrup, 
en anden forekom i Sejerøfundet 8 . Trods smaa Variationer i 
Ornamenteringen er de tre Stykker dog paa det allernøjeste 
overensstemmende baade, hvad angaar Arbejdets Karakter 

Schmelzarbeiten des Mittelalters. Taf. 7), derfor GuldsmedearbejdetsVed¬ 
kommende staar Bindet om Karl den Skaldedes Psalterium nær. 

1 Se især Spændet fra Tumbo hos Dybeck: Svenske Fornsakar. H. 2 
PI. III. 3. 

* Mus. Nr. C. 6675. 8 Mus. Nr. 18199. 

og Art, og i typologisk Henseende. Konstruktionen er den, at 
der over den cirkelformede Bøjle er lagt et smalt Bælte af fin 
Sølvtraad, der deler Cirklen i to Halvdele. Den nedre dæk- 
kes af ombøjet Sølvblik med forskellige Forsiringer: smaa, 
udslagne Bukler, Filigranornamenter o. lign., og under Kan¬ 
ten af den er fastgjort smaa Øjer til Ophængning af Kæder. 
Intet af de tre danske Stykker foreligger dog i fuldstændig 
Form. De fine Smaakæder, som har hængt i Øjerne under 
Ringens Underkant, og som har baaret Perler, Hængezirater 
el. lign., mangler paa alle tre. Ubetydelige Stumper af dem 
er dog endnu bevarede paa Tolstrupringen; et lille Kæde¬ 
stykke, endende med en hul Sølvblære og sikkert hørende 
til et Øresmykke som disse, foreligger løst mellem Smaafrag- 
menterne i Terslevfundet (Nr. 63), og tilsvarende er ogsaa el¬ 
lers forekommet i Sølvfundenes Masser af Brudstykker. I 
den fuldstændige Skikkelse, oftest med flade Blikstykker af 
forskellig Form i Kæderne, er Ørenringe af denne Type hyp¬ 
pige i nordtyske Sølvfund fra Slutningen afX. og Begyndel¬ 
sen af XI. Aarhundrede 1 . En saadan Overensstemmelse mel¬ 
lem tyske og danske Sølvfund er det bedste Vidnesbyrd om, 
at vi her har at gøre med en af de Smykkeformer, der er van¬ 
dret med Sølvstrømmen, og iøvrigt viser egentlig allerede Ar¬ 
bejdets udpræget unordiske Karakter det samme. Der bliver 
da Spørgsmaal om dette Øresmykkes oprindelige Hjem¬ 
sted. 

Naar dette ligesom saa mange andre af Sølvfundenes Smyk¬ 
keformer har været anset for arabisk Arbejde 2 , da er det sik¬ 
kert kun et Udslag af den før omtalte, forstaaelige Tilbøjelig- 

1 Se saaledes Fundene fra Remlin i Mecklenburg-Schwerin, Mecklenb. 
Jahrb. IX. S. 392; fra Paatzig i Pommern, Balt. Stud. N. F. VI. S. 81. Taf. V 
& VII; fra Leissow og Tempelhof i Brandenburg, Hervorragende Kunst- 
und Altertumsgegenstånde des Mark. Mus. Hacksilberfunde. I. Taf. III. 
Fig. 41 og Taf. IV; fra Obrzycko i Posen, Jul. Friedlaender: Der Fund von 
O. Berl. 1844. Taf. I; fra Cisteves i Bdhmen, Zeitschr. f. Ethnolog. XXX. 
(1898). S. 272. Fig. 2. 

2 Se »Ordning« II. 661. 

hed til at henføre alle fremmedartede Bestanddele i Sølvfun¬ 
dene til de samme Egne, hvorfra ogsaa Hovedmassen af Fun¬ 
denes Mønter er udgaaede. Ad positiv Vej kan der neppe 
anføres noget for en saadan Antagelse. Og i Virkeligheden 
synes et Forsøg paa at finde Typens Oprindelse at føre i en 
ganske anden Retning. 

Paa Gravpladsen ved Akhmim-Panopolis i Øvre-Ægypten 
er der blandt forskellige, andre Smykkesager ogsaa fundet en 
Ørenring af Sølv, hvis Lighed med de Øresmykker, hvorom 
der her tales, er ganske slaaende 1 . En Sammenligning vil 
hurtigt overbevise om den fuldkomne typologiske Overens¬ 
stemmelse. Identiteten angaar saavelArbejdets Karaktersom 
Smykkets Form og Bygning: den samme cirkelformede Bøjle, 
tværdelt ved et Bælte af fint Filigranarbejde, de samme Øjer 
under Bøjlens nedre Halvdel, de samme Kæder med Perler. 
Den eneste Forskel er, at den Blikplade, som paa de nordiske 
Stykker dækker Ringens nedre Halvdel, her mangler og er 
erstattet af et aabent Traadmønster, der er fastgjort mellem 
Ringen og Tværbæltet. 

Akhmim-Gravpladsen vil være mest kendt fra den Rigdom 
af romersk-byzantinske, vævede Stoffer, som iden sidste Men¬ 
neskealder er bragt for Dagen der. løvrigt omfatter Grav¬ 
fundene derfra et Tidsrum, der strækker sig lige fra VI. Dy¬ 
nasti til langt op i den kristne Tidsregning, formentlig til 
VII.—VIII. Aarhundrede. Fra denne sidste Periode af dens 
Tilblivelse hidrører en Del mindre Smaating, Smykker o. lign., 
af den Art, som betegnes som »koptisk«; dertil hører den 
omtalte Ørenring, om hvis nærmere Fundforhold der intet 
foreligger. Det Ræsonnement, som paa Baggrund af Fore¬ 
stillingen om vore nordiske Øresmykkers arabiske Oprin¬ 
delse kunde ligge nær, at det her drejede sig om et tilfældigt 
Overfladefund, hidrørende fra Tiden efter den arabiske Be¬ 
sættelse af Ægypten, der tog sin Begyndelse c. 640, maa dog 

1 R. Forrer: Die Gråber und Textilfunde von Akhmfm- Panopolis. 
Strassb. 1891. Taf. I. 10. 

afvises, hvis Smykket kan bringes i nær Forbindelse med 
sikre, »koptisk«-byzantinske Former. Og dette er utvivlsomt 
Tilfældet. En mere simplificeret Variation af Typen finder 
vi tydeligt repræsenteret af en Bække efierhaanden ikke helt 
sjældne Ørenringe, der alle stammer fra Ægypten, alle er af 
Sølv, og hvis ejendommeligste, fælles Træk er det samme 
Tværbaand med det fine, gennembrudte Traadarbejde som 
paa Akhmim-Ringen 1 . Disse ægyptiske Ørenringe synes at 
danne en mindre, lokal Gruppe, for hvilken det bl. a. er karak¬ 
teristisk, at den mangler Kæderne. Men iøvrigt er Typen sik¬ 
kert fælles for senromersk-byzantinsk Kunst; i forskellige 
Variationer genfindes den overalt indenfor dens Omraade. 
Som det almindelige Udgangspunkt tør vist betragtes en i 
senromersk-byzantinske Fund ikke sjelden Ørenringsform, 
bestaaende afen simpel, glat, cirkelformet Bøjle af Guld, ved 
hvis Underkant der i smaa Øjer er ophængt tynde Kæder, 
der bærer ægte Perler 2 . De fleste Exempler har naturligvis 
Ægypten ydet 3 ; men Fund fra andre Egne viser Formens 
almindelige Udbredelse; af særlig Interesse er dens Fore¬ 
komst i de store Skattefund fra Kyrenia paa Cypern, hvor¬ 
ved dens Existens endnu i Slutningen af VII. Aarhundrede 
er bevidnet 4 . Et Mellemtrin mellem denne Grundform og den 

1 Cat. géner. du Mus. du Caire. J. Strzygowski: Koptische Kunst. 
Wien 1904. Nr. 7040. Taf.XXXVIIl. — Kais. Friedr. Mus. Beschreib. der 
Bildwerke der christl. Epochen. Band III. Ose. Wulff: Altchristl. und 
mittelalterl. Bildwerke. I. Nr. 1114. — Mitteil. aus dem germ. Nat. Mus. 
in Nflrnberg. 1906. S. 20. Nr. 46, denne sidste Ørenring sikkert hidrøren¬ 
de fra Akhmtmgravpladsen selv. — Som en pragtfuld Udvikling af den 
samme Type kan en Guldørenring i Brit. Mus. med rigt udviklet Filigran- 
arbejde betragtes, se Dalton: Cat. of early christ. antiqu. Nr. 269. PI. V. 

* De smaa hule Sølvblærer, som er hyppige ved de i nordiske Lande 
fundne Ørenringe (se Terslev Nr. 63), maa utvivlsomt forstaaes som Efter¬ 
ligning af ægte Perler. 

* Cat. gén. du Mus. du Caire. Vernier: Bijoux. II. PI. XXX. 62437—40. 
Marshall: Catal. of the Jewellery. Brit. Mus. PI. LIV. Nr. 2581—82. 

4 Dalton i Archæologia. LX. (1906). S. 11. Fig. 7 og Byzantine Art and 
Archæology. Oxf. 1911. S. 543. — Fra Cypern stammer ogsaa Ørenringen: 
L. di Cesnola: Descript. Atlas. III. PI. XVIII. 18. 

deraf udviklede Type med Tværbælte og Filigranmotiver i 
gennembrudt Arbejde i Ringens nederste Halvpart viser en 
Ørenringstype, af hvilken siciliske Fund har bragt gode Eks¬ 
empler 1 , og til hvilken der endog kendes en Støbeform, fun¬ 
den ved Ruvo i Apulien*. 

Det synes ret utvivlsomt, at det er i denne Kreds af by¬ 
zantinske Øresmykker, at Terslevørenringen med dens Slægt¬ 
ninge i nordiske Fund hører hjemme. Og i Virkeligheden 
er der i dette Forhold intet særligt forbavsende, saa sandt 
som det ikke her drejer sig om en isoleret Overensstemmelse 
af tvivlsom Værdi, men om en virkelig Forbindelse af meget 
videre Omfang. Sikkert gør disse Forbindelser sig stærkest 
gældende i Landene Syd for Østersøen, hvor de kan siges 
for en meget væsentlig Del at give Sølvfundene et Særpræg. 
Ikke alene finder flere af deres Smykkeformer nære, ja næ¬ 
sten identiske Sidestykker indenfor byzantinsk Omraade 8 , 
men en langt overvejende Del af Fundenes Ihdhold af min¬ 
dre Smykkegenstande viser i Arbejdets Karakter, i Traadens 
Behandling, i Forkærligheden for Anvendelsen af udslagne 
Smaabukler paa det som oftest meget tynde Sølvblik, frem¬ 
deles i de ornamentale Motiver, i Særdeleshed de hyppigt 
forekommende tre- eller firkantede Sammenstillinger af gan¬ 
ske fine Kugler, et umiskendeligt Slægtskab med den paa god, 
græsk Tradition baserede senantike Guldsmedekunst. Men 
ogsaa vore Sølvfund har, omend i langt mindre Grad, øst af 
de samme Kilder. Vidnesbyrd derom afgiver især adskillige, 
tildels meget smaa Fragmenter blandt Brudsølvet, men sik¬ 
kert hører ogsaa herhen mange af de »orientalske« Perler, 
se »Ordning« II. 655, af hvilke ogsaa adskillige forekommer 

1 Se Byzant. Zeitschr. XIX. S. 464. Fig. 1 ff. 

2 Notiz. degli Scavi. 1880. Tav. VI. 

8 Man sammenligne saaledes f. Ex. en Ørenring fra et mecklenburgsk 
Sølvfund — Meckl. Jahrb. IX. S. 388 = Beltz.: Vorgesch. Altertiimer. Taf. 
69. 8. — og dens Sidestykker i flere andre nordtyske Fijnd, se Paatzig- 
fundeti Balt. Stud. 1. c. Taf. VIII, med en Ørenring fra Achmlmgravpladsen, 
Forrer 1. c. Taf. I. Fig. 16, jfr. Mitt. des germ. Nat. Mus. 1. c. S. 20. Nr. 44. 

i Terslevfundet (se ovf. Nr. 57). Nogen nærmere Bestemmelse 
af Tidspunktet for disse Smykkeformers Fremtræden i de 
nordiske Fund vil være vanskelig at give, men dog synes det 
at kunne siges, at de ikke fra første Færd hører med i den 
Tilførsel af nye Typer, som sætter Skel mellem de ældre og 
de yngre Sølvfund, men først træder til paa et senere Tids¬ 
punkt indenfor Rækken af de sidste. 

Eet Forhold maa endnu fremhæves vedrørende disse 
Smykker. Bestandig er Talen her. om indførte, fremmede 
Sager. Noget Forsøg paa Efterligning synes de overhovedet 
ikke at have affødt, maaske dog med nogle Undtagelser for 
Perlernes Vedkommende. Men iøvrigt er jo aabenbart kun 
yderlig faa Smykker af denne Art naaet i forholdsvis uskadt 
Stand herop. 


III. 

De danske Sølvfund er hverken i Tal eller i Masse saa 
anselige, at de frembyder nogen Mulighed for en mere detail¬ 
leret Gruppering. Ser man bort fra den skarpt afgrænsede 
lille Gruppe af ialt 9 Fund, som allerede er udskilte og karak¬ 
teriserede af Sophus Muller i »Ordning« II. 636—640*, og som 
sikkert er at betragte som en ældste Klasse, tilhørende det 
IX. Aarhundrede, og lades ogsaa de bornholmske, ialt 11, 
under Hensyn til deres Særstilling ude af Betragtning, bliver 
der tilbage 37 »blandede« Sølvfund, hvorunder ikke med¬ 
regnes Enkeltfund af de ogsaa i Sølvfundene forekommende 
Smykkeformer eller Fund, bestaaende alene af nogle faa hele, 
oftest ensartede Smykker, saalidt som Møntfund uden led¬ 
sagende Smykkesager. Deres Fordeling over Landsdelene 
er nogenlunde ligelig 9 . Kronologisk spænder de efter de led- 

1 1 fra Falster, 1 fra Møen, 2 fra Sjælland, 1 fra Langeland og 4 fra 
Jylland. Det største — fra Erridsø, Elbo H. — er publiceret Aarb. 1892. 
S. 339. 

* 4 fra Falster, 1 fra Møen, 7 fra Sjælland, 6 fra Fyen og 16, hyppigst 
dog meget smaa, fra Jylland, Slesvig iberegnet. Dertil kommer 3 ubety¬ 
delige Fund, for hvilke Findested er ukendt. 

Aarb. r. nord. Oldk. og Hitt. 1912. ] ^ 

sagende Mønter i Hovedsagen kun over 100 Aar — fra Be¬ 
gyndelsen af X. Aarhundrede til faa Aartier ind i det XI. —, 
idet ialt kun 7 væsentligt smaa Fund synes nedlagte efter 1020. 
Fundrækken er saaledes forholdsvis lille og dog stor nok til, 
at det tør anses for mer end en Tilfældighed, naar den i 
paafaldende Grad viser en jævnt foregaaende Forandring, i 
Kraft af hvilken Skattene i Løbet af Aarhundredet i væsentlig 
Grad skifter Karakter. Man vilde saaledes kunne tale om en 
ældre og en yngre Gruppe, der dog indbyrdes er forbundne 
gennem jevne Overgange. I den ældre Gruppe bestaar Skat¬ 
tene af et relativt meget stort Antal hele og forskelligartede 
Smykker, ret ubetydelige Mængder af Brudsølv og underti¬ 
den slet ingen Mønter, hyppigst dog et mindre Antal, der 
langt overvejende er kufiske; karakteristisk for disse Fund 
er endelig et forholdsvis anseligt Guldindhold. I den yngre 
Gruppe er derimod de hele Smykkers Antal yderligt ringe og 
i det væsentlige indskrænket til Bingsmykker, medens Brud¬ 
sølvet er tiltaget i overvældende Grad og ogsaa Møntmængden, 
i hvilken vesteuropæisk Mønt nu ogsaa er rigt repræsenteret, 
er stærkt forøget; Guld kendes ikke. En kort Oversigt over 
Indholdet i nogle af de betydeligere, danske Sølvfund, som 
i det foregaaende atter og atter er omtalt, vil klarere vise dette 
Forhold. 

Ved Vester Vedsted, Ribe H. og A.,gjordes i 1859 et 
meget smukt Fund (Mus. Nr. 18272—83, 18374—78, 18571— 
73) med usædvanlig stort Guldindhold, bestaaende af: Frag¬ 
ment af en meget fin Kæde af Guld, 0.265 langt, til den ene 
Side afsluttet med en lille Ring. — 2 Halsringe (?) af Guld, af 
Størrelse som Terslev Nr. 10, dannede af henholdsvis 2X2 
og 3 X 2 sammensnoede, spinkle Stænger, hvis sammenham¬ 
rede Ender danner Hage og Øsken. — Aaben Armring af Guld 
som »Ordning« II. 646. — Armring af Guld af en firkantet, 
tynd, uorneret Stang med sammensnoede Ender. — Armring 
af Guld, afb. »Ordning« II. 645. — Armring af Guld, dannet 
af to sammensnoede, trinde Stænger; de tynde Ender er 

snoede sammen. — Armring af Guld af en tynd, trind Stang 
med sammensnoede Ender. — Lille Naalesmykke af Guld 
med Dyrefigureri »karolingisk« Stil. — HængesmvkkeafGuld 
med meget fint Traadarbejde: omkring et trekantet Midter¬ 
ornament to concentriske Kranse af en bølgeformet Traad 
og derom langs Randen en Kreds af Smaabukler. — Stor 
Perle af Sølv med Filigranpaalægning: Dobbeltspiraler, for¬ 
bundne ved brede Tværbaand paa »karolingisk« Maner. — 
Stor Perle af Sølv, afb. ovf. Fig. 23. — Flere Fragmenter af 
et rundt Smykke med karolingiske Spiralrankemotiver. — 
Dertil 2 Guldbarrer, 2 afhuggede, firkantede Sølvstænger, den 
ene med indslagne Trekanter, og en ubetydelig Smule Traad- 
sølv.— Nogle faa kufiske Mønter, den yngste fra 91(5. — Sam¬ 
let Vægt c. 775 gr. 

Fundet fra Mand em ark paa Møen (1874. Mus. Nr. C. 
1774—87. 1801) bestaar af følgende Dele: Kæde af Sølv med 
Dyrehoveder og dermed formentlig sammenhørende Thors¬ 
hammer, afb. Vor Oldtid, PI.: Smykker fra Vikingetiden, jfr. 
Aarb. 1876. S. 125. — Brudstykke af en Kæde af Sølv af meget 
fint Arbejde, ved den ene Ende afsluttet med et spidst Blik¬ 
hylster, der ender i et Øje, hvori en Ring; paa Kæden som 
løs Skyder en stor Kugle, ganske lignende Midterkuglen paa 
Terslevkæden. — Halsring af Sølv, overbrudt og noget defekt, 
har været ganske som Terslev Nr. 9. — Halsringp) af Sølv, 
noget forbukket, men hel, ganske som Terslev Nr. 10. — 
Armring af Guld som »Ordning« II. 646. — Armring af Guld 
ganske som Terslev Nr. 20, Fig. 8 ovf. — Armring af Guld 
som Terslev Nr. 18, Fig. 7 ovf., men spinklere. — Armring af 
Sølv ganske som Terslev Nr. 17, Fig. 6 ovf. — Armring af Sølv 
som Terslev Nr. 21. — Armring af Sølv, dannet af to trinde 
Stænger, hvis Ender er smedede sammen i firkantede Stænger 
med indslagne Ornamenter; de yderste Spidser sammen¬ 
snoede. — Armring af Sølv, afb. »Ordning« II. 644 b. — Lig¬ 
nende Armring af Sølv men spinklere; fire Smaaringe hænger 
paa den. — Thorshammer af Sølv med indslagne Ornamenter, 

17* 

hængende i en stærkt forbukket Sølvtraad. — 3 Fragmenter 
af Sølvblik med Filigrandekoration af karolingisk Karakter 
(Dobbeltspiraler, forbundne med Tværbaand), muligvis af Be¬ 
slagstykker el. lign. — Dertil hverken Brudsølv eller Mønter. 

— Den samlede Vægt var 964,4 gr. 

Paa Sejerø fandtes 1858—59 nær Stranden under en flad 
Sten en Skat (Mus. Nr. 18112-19,18192-205,18583, C. 4810), 
bestaaende af følgende Dele, alle af Sølv: Kæde med Thors¬ 
hammer. — 3 Halsringe, snoede af 3 X 2 tynde Stænger, af 
Størrelse som Terslev Nr. 9—10, med flade Endestykker og 
Hager. — Armring af samme Slags med Spirallukke. — 2 Arm¬ 
ringe som Terslev Nr. 18, se Fig.7 ovf.— 2 Armringe af glatte, 
trinde Stænger med sammensnoede Ender; den ene bærer 
4 Smaaringe. — Armring som »Ordning« II. 646 men meget 
svær. Løs Skyder til Lukke, jfr. »Ordning« II. 645.— Finger¬ 
ring som Terslev Nr. 33. — 3 Naalesmykker med Baand- 
mønstre, et bærende 3 Kæder med Filigranprydelser, et 
afb. ovf. Fig. 19. — Ørenring som Terslev Nr. 58. — 2 runde 
Blikskiver med indstemplede Hjulmønstre, se ovf. S. 232. 

— Svær, glat Kugle fra et Ringspænde. — Dertil nogle faa 
Kædestumper og Armringsfragmenter, Stykker af Barrer og 
Stænger samt en Del Brudstykker af Filigransmykker, blandt 
hvilke nogle viser karolingisk Stil, medens et Flertal er af 
østlig (»byzantinsk«) Art. — Fremdeles 97 kufiske og 46 vest¬ 
europæiske Mønter, den yngste fra Bruno af Køln (953—965). 

— Samlet Vægt c. 1880 gr. 

En væsentlig anden Karakter viser den Sølvskat, som i 
1862 fandtes i et Lerkar, efter Opgivelserne i den østre Side 
af Tomten af en Høj, i T a r u p, Sønder Næraa S., Aasum H. 
(Mus. Nr. 20100—10). Bortset fra en lille Dyrefigur, et Hæn- 
gesmykke som »Ordning« II. 658 og to smaa, runde Skiver 
med indstemplede Hjulmønstre, se ovf. S. 232, indeholdt den 
kun Brudsølv: Ringfragmenter, afhuggede Stykker af trinde 
og firkantede Stænger, Barrestumper, Blikstykker o. lign. — 

Dertil 109 kufiske (—971) og 3 vesteuropæiske (Otto I. som 
Kejser) Mønter. — Samlet Vægt c. 1380 gr. 

Ganske af samme Art er det bekendte store Sølvfund fra 
Vaalse, Nørre H., Falster, fundet 1835 nedlagt i et Bronce- 
kar (Mus. Nr. 3494—96, 3515—46, 8434—39). Se udførlig 
Publication i Annal. f. nord. Oldk. 1842—43. S. 22—141. — 
Mønter: 160 kufiske (—972), 1 byzantinsk, 386 vesteuropæi¬ 
ske (yng. M.: Otto 111. og Adelheid). — Den samlede Vægt 
paa det nærmeste 6500 gr. 

Endelig skal omtales det Fund, der i 1853 gjordes paa 
den lille 0 Yholm i Svendborg Sund (Mus. Nr. 13594—608, 
C. 1837). Det bestod af: en Armring af et fladt Baand med 
indstemplede Trekantornamenter og med Spirallukke. — 
Armring af to samniensnoede Stænger. — 2 Armringe, dan¬ 
nede hver af en glat, trind Stang med samniensnoede Ender. 
— Fingerring som Terslev Nr. 33. — løvrigt kun Brudsølv 
af Karakter ganske som i Tarup- og Vaalsefundene. — Der¬ 
til 27 kufiske, 1 persisk, 1 byzantinsk, 442 vesteuropæiske 
Mønter (yngste fra Ethelred Type D, Olaf Skotkonge, Hen¬ 
rik II.). — Samlet Vægt omkring 2000 gr. 

For et nøjere Studium, der søgte at udrede Aarsagerne 
til den ejendommelige Udvikling, som de anførte Fund har 
skullet belyse, vilde de danske Sølvfund dog neppe være til¬ 
strækkelige. Og iøvrigt er det heller ikke Hensigten her at 
give en samlet Behandling af danske Sølv- og Guldfund fra 
Vikingetiden. Naar der i al Almindelighed er gjort Rede for 
Sagen, da er det kun sket for derved at give den bredere Bag¬ 
grund, som syntes nødvendig for en Bedømmelse af Terslev- 
skattens Stilling og for en nærmere Forstaaelse af Fundet. 

Det er da straks iøjnefaldende, i hvilken Grad Terslev- 
skatten efter sin Karakter og Sammensætning passer ind i 
det givne Skema paa det ved Mønterne betegnede Tidspunkt. 
Med sit rige og alsidige Indhold af hele Smykker slutter det sig 
tydeligt til den ældre Gruppe, medens den ikke ubetydelige 
Mængde Brudsølv og i Særdeleshed det store Antal Mønter 

peger frem mod Fundene af den yngre Type. Men udover dette 
viser denne sammenfattende Oversigt over Fundene tillige 
klarere, end det har kunnet fremgaa af det foregaaende Af¬ 
snits Enkeltundersøgelser, at Terslevfundets Overensstem¬ 
melse med den ældre Gruppe ikke blot er af en almindelig 
Karakter, men ogsaa i fuldeste Maal gælder de enkelte Smyk¬ 
ker i Fundene. De samme Kæder og Ringsmykker, de samme 
Filigransmykker af forskellig Art er det, som giver Fundene 
saa ensartet et Præg. Og skulde det da paa dette bredere 
Grundlag kort sammenfattes, hvad deri det forrige Afsnit 
med Udgangspunkt i Terslevfundet er søgt paavist for disse 
Smykkeformer, da maatte det omtrent blive dette: Karak¬ 
teristisk er fremfor alt en udpræget nordisk Selvstændighed, 
der ikke alene gælder det rent haandværksmæssige, men og¬ 
saa i videste Omfang selve den kunstneriske Smag, og som 
ogsaa præger Bearbejdelsen af de Impulser og Ideer, som 
vidtstrakte Forbindelser bragte til Landet. Spørges der om, 
hvilke af disse Paavirkninger der har været frugtbringende 
for den hjemlige Udvikling, da er det paafaldende, hvor ringe 
en Betydning de østlige Forbindelser — udover at have til¬ 
ført Materialet, Sølvet — i saa Henseende har haft. Bortset 
fra visse Ringsmykker synes østlige Former saa at sige at 
have været uden Indvirkning paa det hjemlige Arbejde. Ty¬ 
deligst træder dette Forhold frem i det finere Guldsmede¬ 
arbejde. Det yderlig fine, fra antike Værksteder direkte ned¬ 
arvede Filigranarbejde, som østfra tilførtes Norden, fandt 
ikke Efterlignere. Det var de nye, vesteuropæiske Kultur¬ 
rigers grovere og mere barbariske Guldsmedekunst, med 
hvilken Nordboerne først gjorde Bekendtskab, og hos hvilken 
de, med al Selvstændighed i Stil og Smag, vedblev at gaa i Lære. 

Og endelig har denne indgaaende Overensstemmelse mel¬ 
lem Fundene ogsaa i en anden Henseende betydelig Interesse. 
Det er jo nemlig saa, at vi i Fundene fra Vester Vedsted, 
Mandemark og Sejerø ikke blot finder Smykker af samme 
Art som i Terslevskatten, men omend i mindre Omfang gen- 

finder de samme Smykker i overensstemmende Sammen¬ 
stillinger, man fristes til at sige de samme Smykkesæt. — 
Vi er her naaede Spørgsmaalet om den almindelige Forstaa- 
else af disse Skatte som Fund betragtede tæt ind paa Livet. 

Den Opfattelse, der i Sølvfundene vilde se blot og bart 
Værdibeboldninger, hidrørende fra Handelssamkvemmet, 
kan formentlig overfor mangt et Fund af den yngre Gruppe, 
i hvilket Brudsølv og Mønter udgør Hovedparten, være ram¬ 
mende; overfor Skatte af den Type, hvorom her tales, har den 
maattet opgives. Naar man fremstillede Smykker som de 
store Kæder og de smukke Hængesmykker, da var det natur¬ 
ligvis for at bære dem. Og ønskes der mere positive Vidnes¬ 
byrd for, at disse Smykker var i Brug til den Dag, de lagdes i 
Jorden, da kan intet bedre faaes end de Traadstumper, som 
fandtes i nogle af Terslevfundets Perler,ja selv i en af de afgjort 
fremmede og indførte (se Nr. 57). Det ejendommelige Mod¬ 
sætningsforhold mellem Gravenes og Sølvfundenes Smykke¬ 
former, som vedbliver at være et Problem, omend der, som 
det ogsaa vil fremgaa af det foregaaende Afsnit, efterhaanden 
kan trækkes adskillige Forbindelseslinjer mellem disse to 
Fundgrupper, kan ikke rokke herved. Det kan have sin Aar- 
sag i forskellige Forhold; mulig er Gravgodsskikken under 
Paavirkning fra kristne Lande bleven afsvækket, og man har 
da naturligt først unddraget de kostbare Smykker fra den, 
muligt kan ogsaa kronologiske Forhold, som endnu ikke 
har kunnet iagttages, for en Del have Betydning herfor. 

Det er da Smykker, som Tiden yndede dem og bar dem, 
der udgør Hovedindholdet af disse Fund. Og naar vi da gen¬ 
tagne Gange finder disse Smykker ikke i tilfældige Sammen¬ 
hobninger, men forenede til ensartede Helheder, da synes 
det vanskeligt at forstaa dette anderledes end, at hvert af 
disse Fund i Hovedsagen repræsenterer et samlet Smykke¬ 
udstyr, saaledes som vel hvert velhavende Hjem har besid¬ 
det det, rigere eller fattigere alt efter Besidderens Evne. 

Men udover Smykkerne indeholder jo Terslevskatten en 

Række Skaale, og i denne Henseende indtager det en Sær¬ 
stilling. Hvilken er da disse Skaales Betydning indenfor Fun¬ 
det? Det er saa heldigt, at flere lykkelige Fund gør det muligt 
at godtgøre, at det her drejer sig ikke om tilfældigt sammen¬ 
bragte Skaale, men om et virkeligt Sæt eller Stel, som maa 
have haft en bestemt Opgave. I 1872 fandtes paa Fejø 1 et 
stort og smukt Bæger, baade i Form og Dekoration ejen¬ 
dommeligt, afb. »Ordning« II. 670, og sammen med det 5 
smaa Skaale, af hvilke dog den ene gik i Stykker og forsvandt, 
alle af ganske samme Type som Terslevfundets 4 mindre 
Skaale (se Fig. 2), og som disse af indbyrdes forskellig Stør¬ 
relse (Tværmaal: 0,062, 0.068, 0.072,0.075; den femte sagdes 
at have været endnu mindre); den ene af disse er afbildet 
»Ordning« II. 672. Ganske lignende var det Fund, som i 1908 
gjordes paa Ribe Nørremark 2 , og som bestod af et Bæger, 
der i Størrelse, Form og Dekorationsmaade var et meget 
nært Sidestykke til Fejøbægeret, og dertil 6 smaa Skaale, 
atter alle af samme Type som »Ordning« II. 672, og som 
Skaalene i Fejø- og Terslevfundene af indbyrdes forskellig 
Størrelse (Tværmaal: 0.052,0.055,0.062,0.070, 0.071 og 0.090 
—0.100). Endelig slutter sig hertil et Fund 8 , som i 1850 blev 
gjort ved Lejre, men som desværre blev stærkt mishandlet ; 
det bestod af et lille, rundbuget Bæger (»Tumling«), afb. »Ord¬ 
ning« II. 671, og mindst 4 Skaale, stadig af den samme Grund¬ 
type, men denne Gang dog baade større (de 2 eneste, som er 
nogenlunde helt bevarede, er 0.083 og 0.128 i Tværmaal) og 
smukkere udstyrede. Som det fjerde Sæt slutter nu Terslev¬ 
fundets Skaale sig til denne Række, og ellers er Skaale af 
denne ejendommelige Type saavidt ses ikke forekommet 4 . 

Saa ejendommelige Fundforhold kan ikke bero paa et 
Tilfælde. Man tvinges da til at anerkende, at det er et ganske 

1 Mus. Nr. C. 1458—59. 2 Mus. Nr. Dnf. 15 ^ 2 *. 3 Mus. Nr. 11373—11376. 

4 De Sæt af Sølvskaale, som forekommer i nogle svenske Sølvfund fra 
tidlig Middelalder, se Måndsbl. 1891. S. 142 flf., 156 ff., er af helt anden Art 
og kan neppe sammenstilles med de 4 danske Sæt. 

bestemt Sæt, et fast Stel med sin særlige Bestemmelse. Men, 
hvilken denne har været, synes neppe muligt at afgøre. 
Skaalene selv fortæller intet derom. Ganske vist er et Par af 
Terslevskaalene, som vi har set, mærkede paa særlig Maade. 
Men hvad Triquetraornamentet (Fig. 3) angaar, da synes det 
meget tvivlsomt, om man tør tilskrive det mer end rent orna¬ 
mental Værdi, sidestillet med de Trekantmønstre og koncen¬ 
triske Kredse, som paa flere af Skaalene fra de andre Fund 
er indgraverede med samme Omhu under Bunden; og den 
Thorshammer (Fig. 4), som flygtigt er indridset under Bun¬ 
den af Skaalen Nr. 4, kan, saalænge intet andet Moment træ¬ 
der til og leder Forstaaelsen i en bestemt Retning, ikke siges 
i sig selv at betyde mer end det Pentagram og den velkendte, 
gamle, magiske Formel, som en Nordbo i det XIII. Aarhun- 
drede har ridset paa en til Gotland indført, østerlandsk Skaal 1 . 
Som man gjorde Hammertegn over det Bæger, man tømte, 
for at signe det til Thor 2 , som man satte det hellige Hammer¬ 
mærke paa Runestenene, saaledes har ogsaa en Besidder af 
denne Skaal set sin Fordel i at mærke den med Thors ma¬ 
giske Tegn, og det tør ikke deraf uden videre sluttes, at denne 
— og dermed ogsaa de andre Skaale — staar i et bestemt 
Forhold til Thorsdyrkelsen. Men ganske vist synes det for 
en almindelig Betragtning sikkert rimeligst at søge Forkla¬ 
ringen paa dette Sæt indenfor Kultus, forsaavidt som det er 
vanskeligt at forestille sig, hvilket praktisk Formaal fra det 
daglige Livs Omraade det kan have tjent. 

Som Led af en Sølvskat af Terslevfundets Art kan et saa- 
dant samlet Sæt af Kar dog ikke forbavse. Tværtimod falder 
det særdeles godt i Traad med den almindelige Karakter af 
de Fund, hvorom der her tales, og forøgerend mere Indtrykket 
af, at man her har at gøre med virkelige Familieskatte. 


1 Måndsbi. 1882. S. 89 ff. 2 Hakon den Godes Saga. Kap. 17. 

UNDERSØGELSER AF PROP'. RILLE GRAM. 

I. En skorpeformet, sort Masse, se Nr. 59, S. 202. 

Stoffet bestod af Bivox; i den undersøgte Del af Prøven 

fandtes der to halve Græsfrugter; da kun det ene Stykke viste 
Tilstedeværelse af Kim, har Stykkerne muligt været af en og 
samme Græsfrugt, som tilfældigt er blevet skaaret igennem, 
da der toges Materiale til Undersøgelsen. 

II. Del af en Traad, fundet i en Sølvperle, se S. 202. 

Traaden er fremstillet af Hør; det fremgaar af Materialets 

Udseende, at det hidrører fra Hørstængelens øvre Del, og det 
har efter den rigelige P'orekomst af Hud væv, saa vel som af 
Dele af Veddet, været et ret ufuldkomment fremstillet (slet 
rødnet) Produkt. I Præparaterne af Traaden paavistes gan¬ 
ske enkelte Uldhaar (Faareuld), dels blaa, dels et lyst brunligt. 
De blaa Uldhaar saa ud til at være indigofarvede, et enkelt 
var paafaldende ubeskadiget; det maa sluttes, at disse Uld¬ 
haar er tilfældigt indførte under eller efter Optagningen af 
Fundet. Det paaviste, brunlige Uldhaar var beskadiget; P'ar- 
ven skyldes sikkert Humusstoffer, og det maa antages at 
være tilfældigt indført under eller forinden Nedsætningen. 

Til ovenstaaende skal yderligere bemærkes: 

ad I. Berettigelsen til at tyde Stoffet som Bivox støttes 
paa følgende P'orhold: 1) Paavisning af Voxet dels gennem 
dets mikroskopiske Udseende og Forhold, dels gennem dets 
Opløselighedsforhold (uopløseligt i Vand og Vinaand, opløse¬ 
ligt i Kloroform). 2) Tilstedeværelsen af de i Vox almindeligt 
forekommende Plantedele, i nærværende Tilfælde forskellige 
Planters Støvkorn, mellem hvilke der identificeredes Støv¬ 
korn af Lyng, Lind, Snerle og kurvblomstrede, medens andre 
Støvkorn ganske lignede Kærnefrugtfamiliens (Pære, Æble) og 
Stikkelsbærbuskens; disse Støvkorn er dog af en saa almin¬ 
deligt forekommende Type, at Overensstemmelsen kun kan 
noteres: dernæst paa Vævelementer fra Blosterblade, der al¬ 
mindeligvis er for lidet karakteriserede til nærmere at kunne 

bestemmes; der er dog paavist Epidermis, som sikkert stam¬ 
mer fra Lyng; endvidere forskellige Haarformer: Dækhaar 
(Stikkelsbær) og Kirtelhaar, og sluttelig ved Paavisning af det 
opgylpede Bignavs organiserede, stærkt findelte Partikler. 

I Voxet paavistes spredt forekommende, stærkt slidte 
Brudstykker af Hørtaver; da disse fandtes i hele Voxmassen, 
maa Tavernes Tilstedeværelse tydes som hidrørende fra, at 
Voxet, da det tilberedtes, er blevet siet gennem Linned. 

Græsfrugten laa inde i Voxmassen; den var saa vel be¬ 
varet, at der kunde tages Snit af den til mikroskopiske Præ¬ 
parater. Nogen Forandring viste Fermentcellernes Farve og 
Stivelsens Form. Der er foretaget sammenlignende Under¬ 
søgelser med danske Græsarters Frugter, uden at det er lyk¬ 
kedes med Sikkerhed at identificere den. Det er muligt, at 
Græsfrugten skyldes en Hejreart, herpaa tyder Stivelsens 
Form, Størrelse og andre Forhold; et enkelt viser ikke Over¬ 
ensstemmelse med Hejrefrugten, idet Frøhvidens Cellevægge 
ikke er udbulnende, som hos frisk Hejre. Dette kunde dog 
tænkes at være en Virkning af Alderen og Opbevaringsfor¬ 
hold. — Maaske er det dog en indført, fremmed Græsfrugt. 

ad II. Identificeringen af Traaden som hidrørende fra 
Hør støttes paa Paa visningen af Hørstængelens Vævelemen¬ 
ter; foruden Hørtaver, hvoraf en Del var ret stærkt destru¬ 
erede, paa vistes Dele af Veddet og navnlig en rigelig Mængde 
af Hørstængelens Hudvæv med typiske Spalteaabninger. 


Aarb. f. nord. Oldk. og Hist. 1912. 

OM MISFOSTRENE I DE GAMLE NORSKE LOVE. 

EN RETSHISTORISK-TERATOLOGISK SKITSE. 

AV 

Dr. med. FREDHIK GRØN. 


D et er en bekjendt sak, at de menneskelige vanskapnin¬ 
ger fra tidernes morgen har været gjenstand for alle¬ 
slags overtroiske forestillinger, og at man har betragtet dem 
med rædsel og gru. Der har ogsaa været knyttet de mest fan¬ 
tastiske idéer til spørsmaalet om aarsakerne til saadanne mis- 
fostres fødsel, likesom overtroen har hat et stort raaderum 
med hensyn til deres betydning som varsler eller jertegn. 
Som en seig rest av denne fortids overtro maa man anse den 
omstændighet, at fødsel av barn med hareskaar eller andre 
lyter, saasom større morsmerker, fremdeles i vide kredse sæt¬ 
tes i forbindelse med en antagelse om, at moren under svan- 
gerskapet har »forset sig«. Ja, i virkeligheten hænger der 
vistnok langt mere igjen av denne fortidens overtro, end man 
i almindelighet er tilbøielig til at anta. Dog tror vel neppe 
det oplyste nutidsmenneske længere, at et misfosters fødsel 
varsler store begivenheter, krig eller pest. Det var ellers den 
almindelige tro baade i middelalderen og langt senere med. 
Imidlertid skal det paa den anden side indrømmes, at en saa- 
dan tro igrunden ikke var saa urimelig endda. Thi om man, 
væbnet endog med al nutidens kjølige videnskabelige ro, 
gjennemblader en moderne illustrert haandbok om misdan¬ 
nelser, som f. e. Ernst Schwalbes 1 , faar man uvilkaarlig 
et levende indtryk av naturens uuttømmelige fantasi og op- 

1 Die Morphologie der Missbildungen des Menschen und der Tiere, 
I—III, 1906—11. 

findsomhet i retning av at forme de besynderligste, ja ofte 
rent uhyggevækkende væsener. Man kan ialfald derved let¬ 
tere forstaa, at fortiden saa paa disse »lusus naturae« med 
skræmte øine. Der kan vel heller ingen tvil herske om, at 
misdannelserne i menneskehetens barndom faktisk har væ¬ 
ret ialfald en medvirkende faktor til mytedannelsen, selv om 
man vanskelig vil gaa saa vidt, som enkelte tyske medicin¬ 
ske forfattere i den sidste tid har gaaet i denne henseende. 
Blandt disse bør særlig nævnes prof. Schatz i Rostock, som 
for nogen aar siden har pekt paa 1 2 * * * , hvorledes en hel række av 
den græske mytologis fabelvæsener, cykloper, sirener, har- 
pyier, janiceps o. fl. tør ha sine forbilledlige forutsætninger 
i tilsvarende menneskelige vanskapninger. Idéen er vistnok 
ikke helt original, idet ogsaa en saa betydelig videnskaps¬ 
mand som v. Hecklinghausen har været inde paa denne 
tanke*. Men det lar sig ikke negte, at Schatz’s fremstilling 
ofte virker overraskende slaaende ved hans sammenstilling 
av de nævnte eller andre mytologiske væsener, saaledes som 
de kjendes fra græske vasebilleder og andre av oldtidens 
kunstfrembringelser, med virkelige menneskelige misdan¬ 
nelser, saaledes som de nutildags forefindes i de patologisk¬ 
anatomiske muséer. Senere har ogsaa en tysk gynækolog, 
Hans Bab, i Berlin forsøkt en lignende jevnførelse 8 mellem 
den indiske mytologis fabelvæsener og forskjellige slags mis¬ 
dannelser. Selv om maaske en saadan ensidig betoning av 
et supponert materielt substrat for en saa komplicert faktor, 
som mytedannelsen i kulturens barndom utvilsomt har væ¬ 
ret, skyter over maalet og er altfor materialistisk i sin rent 
antropologiske betragtning av forholdet, kan det vel neppe 
negtes, at der er en kjerne av sandhet ogsaa heri. Imidler- 

1 Die Griechischen Gotter und die menschlichen Missgeburten, Wies- 
baden, 1907. 

2 1 en avhandling om »Spina bifida« i Virchows Archiv, Bd. CV (1886). 

8 Geschlechtsleben, Geburt und Missgeburt in der asiatischen Mytho- 

logie, i Zeitschrift fur Ethnologie, 1906, s. 269 ff. 

18* 

tid vil det her føre for vidt at gaa nærmere ind paa dette i 
periferien av det foreliggende emne liggende spørsmaal. Der- 
imot er den kortelig antydede betragtningsmaate til en viss 
grad grundlaget for det i det følgende anstillede forsøk paa en 
utredning av et i flere henseender interessant spørsmaal, nem¬ 
lig om de gamle norske loves betragtning av de i retshistorien 
i det hele ikke ubekjendte monstra samt disses faktiske be¬ 
tydning i teratologisk henseende. Mens det for retshistori- 
keren formenligt vil være av størst interesse, om det er mu¬ 
lig at eftervise kilderne for de gamle norske loves retslige be¬ 
stemmelser angaaende misdannelserne, et spørsmaal, somog- 
saa vil forsøkes løst i det følgende, er det for medicineren av 
ulike større interesse at søke at utfinde, hvilke specielle for¬ 
mer av monstra der muligvis sigtes til i de enkelte tilfælder 
med de benyttede uttryk. Et saadant forsøk vil ogsaa bli 
anstillet i det følgende 1 . 

Det er i og for sig en eiendommelighet, at de menneske¬ 
lige misdannelser like indtil i det 17de og 18de aarhundrede 
i langt høiere grad var gjenstand for juristernes end for læ¬ 
gernes opmerksomhet i videnskabelig henseende. Vistnok 
samlet mange av tidens polyhistoriske lærde, saasom t. e. 
Thomas Bartholin 2 , paa misfostre i sine naturaliekabi- 
netter og beskrev dem ogsaa i lærde avhandlinger med tal¬ 
rige illustrationer. Men noget videnskabelig studium av selve 
deres anatomiske eiendommeligheter kunde der alene bli tale 
om efter embryologiens grundlæggelse. Ja, det er igrunden 
først med tyskeren J. F. Meckel i 1812, at den videnskabe¬ 
lige teratologi begynder. Imidlertid hadde retsvidenskapen 
like fra den klassiske oldtid ofret de menneskelige misdan¬ 
nelser sin specielle opmerksomhet ut fra spørsmaalet om, 

1 Efter hvad prof. Taranger har meddelt mig. var allerede avd. prof. 
Hjalmar Heiberg (t 1897) paa det rene med, at flere av de benyttede ut¬ 
tryk kunde tyde paa en virkelig naturiagttagelse av menneskelige misfostre. 

2 Han utgav saaledes i 1654: De monstris in natura et arte, Basileae, 
1645. Det var hans disputatio inauguralis. 

hvorvidt de kunde betragtes som virkelige retssubjekter eller 
ikke. Herav avhang da igjen, om deres ombringelse betinget 
straf eller tvertom maaske tillotes. 1 denne henseende var 
oldtidens retsopfatning i almindelighet nærmest den, at det 
var tilladt at berøve dem livet, noget, som nærmere vil bli be¬ 
rørt i det følgende. Det vil imidlertid for betragtningen av 
det foreliggende emne være hensigtsmæssigst først at omtale 
vedkommende norrøne lovsteder og deres sandsynlige kilder. 

II. 

De lovsteder i vore ældste retskilder, som har interesse 
for det her foreliggende spørsmaal, er kun to, nemlig cap. 21 
i den ældre Gulatingslov 1 og cap. 1 i den ældre Borgartings- 
lov*. Av disse to lovbestemmelser er den sidste den mest om¬ 
fattende og specificerte, mens den første er betydelig mere ind¬ 
skrænket. Forøvrig er der en fuldstændig parallelisme mel¬ 
lem begge i uttrykkene. Den første lyder i oversættelse saa- 
ledes: »Det er nu dernæst, at ethvert barn, som fødes, skal 
opfødes i vort land, undtagen det, som er født med de lyter, 
at ansigtet vender dit, som nakken skulde vende, eller tæerne 
dit, som hælene skulde vende«. Langt fyldigere er Borgar- 
tingslovens bestemmelse: »Det er begyndelsen av vore love, 
at vi skal bøie os mot øst og gi os til Kristus og vise ærbødig- 
het for kirken og presterne. Hvert barn, som fødes i denne 
verden, skal man opføde, døpe og bære til kirke, undtagen 
det alene, som fødes med lyter (ørkuml, se nedenfor!). De 
skal være store hos det menneske, hvem moren ikke skal gi 
mat: Hælen vender til den side, hvor tæerne skulde være, 
men tæerne til hælenes side, haken mellem skuldrene, nak¬ 
ken fortil paa brystet, læggene fortil paa benene, øinene bak- 
over i nakken, sælsluffer og hundehode. Det skal man føre 
til et uindviet sted (forvé) og begrave det i en stenrøs der, hvor 
hverken folk eller fæ gaar henover; det er paa djævelens for¬ 
bandede sted. Nu er der el andet slags barn, som biir født 

1 Norges gamle Love, I, s. 12. * N. g. L., 1, s. 339. 

som en bælg (eller med en bælg?); der er bælg der, hvor an¬ 
sigts form skulde være. Det er klart for enhver, at et saadant 
menneske ikke kan skatTe sig mat, selv om det vokser op; 
derfor skal det bringes til kirke, primsignes og lægges foran 
kirkedøren under den nærmeste slegtnings bevogtning, ind¬ 
til det opgir aanden. Det skal begraves paa kirkegaarden og 
de varmeste bønner opsendes for dets sjæle. 

Hvad nu først disse lovsteders alder angaar, er rethisto- 
rikerne enig om, at de begge tilhører en meget gammel tid. 
Saaledes tilskrives Gulatingslovens indførelse allerede Haa¬ 
kon Adelstensfostre 1 , selv om dette ikke er at forstaa saale¬ 
des, at den hele lovs tilblivelse skyldes ham. Ellers betegnes 
Olav den hellige altid som den egentlige grundlægger av den 
norske retsforfatning*. Om Borgartingsloven, hvis kristenret er 
opbevart i tre forskjellige redaktioner, anfører KonradMau- 
rer uttrykkelig, at »dens fremstillingsmaate ersaaregammel¬ 
dags, og likeledes røber selve indholdet en forholdsvis meget 
høi alder« s . Dens tilblivelsestid i dens ældste nu opbevarede 
skikkelse ansættes til aarene 1140—1152. Yderligere anfører 4 
K. Maurer netop i tilknytning til det ovenfor omhandlede lov¬ 
sted : »Die drastischen Bestimmungen uber dieMissgeburten 

-møgen als Belege fur das Gesagte (nml. die alter- 

thumliche Redeweise) dienen«. Tara nger paapeker 6 utfør- 
lig, hvorledes den ældre Borgartings kristenret bærer mange 
vidnesbyrd om at tilhøre overgangstiden fra hedenskap til 
kristendom. Gulatingslovens ældre kristenret er ifølge Ta- 
ranger sandsynligst nedtegnet allerede i det 11te aarhundrede. 
Vi har efter denne forfatter i de ældre bestemmelser i kri¬ 
stenretten at se levninger av den Olav-Grimkelske kristenret, 

1 Konrad Maurer: Udsigt over de nordgermaniskeRetskilders Historie, 
udg. af Den Norske historiske Forening, Kristiania, 1878, s. 15. 

* Ib. s. 16. 8 Ib., s. 30. 

4 Ersch und Gruber: Allgemeine Encyklopådie der Wissenschaftcn 
und Kunste, Art. Gula|>ingsløg, s. 24. 

• Den angelsaksiske kirkes indflydelse paa den norske, Kristiania, 1890, 
s. 209. 

altsaa av den geistlige lovgivning, som skylder Olav den hel¬ 
lige og hans biskop Grimkel sin oprindelse 1 . Taranger hæv¬ 
der videre for den ældre Borgartingslovs vedkommende, at 
den gir et temmelig tro billede av den Olav-Grimkelske kristen¬ 
rets indhold *. Netop indledningsformelen, at andagten skal 
forrettes »med ansigtet vendt mot øst«, peker hen paa,at ved¬ 
kommende kapitel tilhører overgangstiden mellem hedenskap 
og kristendom 8 . Under sin videre gjennemgaaelseavdegamle 
norske kristenretter kommer Taranger paa grundlag av ut- 
førlige sammenligninger med de angelsaksiske kirkelove sær¬ 
lig fra kong Æthelreds tid, i hvis tjeneste jo Hellig-Olav en 
tid stod, til det resultat, at der foreligger en sterk paa virkning 
fra disse ags. love til de gammelnorske kristenretter. Det lig¬ 
ger da allerførst nær at opkaste det spørsmaal, om der i de 
nævnte angelsaksiske kirkelove lar sig paa vise mer eller min¬ 
dre direkte forbilleder for de kapitlers vedkommende, som 
er av interesse i denne forbindelse. Herom indeholder Taran- 
gers arbeide ingen oplysning. Imidlertid har prof. Taranger 
paa forespørsel meddelt, at saadanne forbilleder totalt savnes. 
Det næste skridt maa da bli at undersøke, om der muligens 
andetsteds lar sig paavise saadanne forbilleder, eller om der 
findes fjernere kilder, som kan tillate en tilkytning. Paa for- 
haand niaatte man nærmest vente at finde saadanne mulige 
kilder i fremmede retssystemer, hvorfra i tilfælde impulser 
kunde forutsættes hentet av vore hjemlige lovgivere. Thi, som 
allerede antydet, var det i oldtid og middelalder de retslærde, 
som særlig interesserte sig for misfostrene. Utgangspunktetfor 
en saadan undersøkelse maa da naturnødvendig bli Romer¬ 
retten, og det av den grund, at retssystemer, der er endnu æl¬ 
dre end denne, ikke kan antas at ha hat nogen direkte indfly¬ 
delse paa utformningen av den middelalderlige retsopfatning 
i Norden. Der foreligger iøvrig i fransk litteraturet arbeide 4 , 

1 Ib., s. 203—204. 2 Ib., s. 208. 8 S. 213. 

4 E.Martin: Histoire des monstres depuis l’Antiquitéjusquånos jours, 
Paris, 1880, sp. cap. I: Les legislations antiques et les monstres. 

som netop undersøker de menneskelige monstras retsstilling 
i det gamle Egypten, Indien og Hellas. Herfra kan dog intet 
av betydning for det foreliggende spørsmaal hentes. 

Der er imidlertid et andet spørsmaal av interesse, som 
først trænger sig i forgrunden, nemlig hvorvidt nogen av de 
ældre kommentatorer til de gamle norske love har gjort for- 
søk paa at utfinde den nærmere sammenhæng med hensyn 
til de to omtalte misfosterkapitler. HannesFinsson 1 2 * , som 
i 1759 utgav en latinsk oversættelse av hele Borgartingsloven, 
forsynt med oplysende noter, kan dog ikke sees at ha indlatt 
sig paa nogen undersøkelse av de mulige kilder til de nævnte 
lovsteder. Om enkelte av hans forklaringer vil der senere bli 
anledning til at tale. Heller ikke Hans Paus gir i sin ut- 
gave av de gamle norske love noget bidrag til løsningen av 
den ovenfor nævnte opgave, men paapeker* derimot, at be¬ 
stemmelsen om den rigorøse fremgangsmaate likeoverfor de 
fødte misfostre blev avskaffet av Magnus Erlingssøn Laga- 
boter. Det viser sig ogsaa. at de yngre kristenretters redak¬ 
tion av det tilsvarende kapitel er ganske anderledes end de 
to ældstes, likesom forøvrig ogsaa Ældre Eidsivatings kristen¬ 
ret 8 helt avviker fra Ældre Borgartings- og Gula tings-lov 
paa dette punkt. Den lyder nemlig saaledes: »Opføde skal 
man hvert barn, som biir født, og som der er menneske- 
hode paa, selv om der er nogen lyte, og ikke ombringe 
nogen«. Grunden til denne uoverensstemmelse mellem de 
ældste kristenretter paa dette punkt kjendes ikke. Redaktionen 
i de yngre kristenretter er tildels ordlydenden den samme, 
saaledes i Nyere Gulatingslov, cap. 10 4 , i kong Magnus’s 
kristenret, cap. 6 6 , i erkebiskop Jons 6 og i Nyere Borgar¬ 
tings kristenret, cap. 2 7 . Her staar i alle tilfælde som i Ældre 
Eidsivatingslov, kun med den forandring, at sidste passus 


1 Tentamen historico-philologicum circa Norvegiae jus ecclesiasticum, 
quod Vicentium sive Priscum vulgo vocant. Kjøbenhavn, uten aarstal. 

2 Samling af Gamle Norske Love, I^jbhvn. 1751, s. 30, note a). 

* N.G. L., I,s.375. 4 N.G.L.,II,s.310. # ib.,s.327. 6 ib.,s.341. 7 ib.,s.293. 

lyder »og føre det til daab« istedetfor »og ikke ombringe 
nogen«. Endelig er kongSverres kristenret, cap. 28, som for 
fuldstændighets skyld ogsaa bør nævnes, helt summarisk og 
lyder kort og fyndig saa: 1 »Hvert barn, som der er menne- 
skehode paa, skal man op føde, døpe og føre til kirke«. 

En sammenlignende retshistorisk undersøkelse kunde 
maaske nærmere forklare den utvikling, som er at spore fra 
de to ældste kristenretter til de yngres mere humane bestem¬ 
melser. Paa den ene side lar det sig vel tænke, at man heri 
har at se et vidnesbyrd om et almindelig kulturfremskridt 
med en mildere og mere human opfatning i det hele tat. 
Paa den anden side kan vel ogsaa bestemtere formulerbare 
indflydelser andetstedsfra ha været medvirkende dertil. At 
undersøke dette spørsmaal ligger uten for nærværende arbei- 
des ramme. 


111 . 

Romerne benævnte enhver menneskelig misdannelse 
»monstrum« eller »prodigium«, ogsaa »ostentum« og »por- 
tentum«. Grækerne hadde herfor ordet réoag . Grundbetyd¬ 
ningen er et »tegn«, nemlig fra guderne, idet enhver used- 
vanlig eller overordentlig eller naturstridig foreteelse, hvori 
man trodde at se et tegn fra guderne eller et varsel om frem¬ 
tiden, betegnedes saaledes. Da nu enhver usedvanlig skap- 
ning, dyr eller menneske, som ved størrelse eller utseende 
forøvrig awek fra det sedvanlige, gjaldt for et varselstegn 
fra guderne, kom ordet tégag ogsaa til at betegne de menne¬ 
skelige misfostre eller vanskapninger 2 . Aldeles parallelt der¬ 
med er utviklingen av det latinske ord monstrums betyd¬ 
ning. Oprindelig betegnende et varsel eller jertegn, som betyr 
ulykke, gik ordet efterhaanden over til ogsaa at betegne et 
»vidunder« eller »uhyre«, et usedvanlig eller unaturlig væ¬ 
sen, en vanskapning. Ordet avledes av moneo — at paa- 

1 N. G. L., I, s. 419. 

2 Se f. e. Passow: Handwfirterbuch der griechischen Sprache. 

minde, og Cicero siger likefrem i »De divinatione« 1 om de 
ovenfor anførte latinske synonyme betegnelser: »quia enim 
ostendunt, portendunt, monstrant, praedicunt, ostenta, 
portenta, monstra, prodigia dicuntur«. Selve ordet mon- 
strums etymologi viser altsaa hen til, hvorledes misdannel¬ 
serne av romerne som av grækerne betragtedes som ulykkes¬ 
budskap fra guderne. Forstaaelsen herav er ogsaa nødvendig 
for forstaaelsen av Romerrettens bestemmelser. 

Angaaende dennes stilling til spørsmaalet i sin alminde- 
lighet uttaler Baron følgende* om personlighetens juridiske 
begrep og dets avhængighet av selve personens væsen: »Biosse 
Abweichungen von der regelmåssigen Menschengestalt (Glie- 
der zu viel oder zu wenig, Zusammenwachsen zweier Men- 
schen) sind kein Hinderniss der Personlichkeit; die Grenze 
der Menschengestalt aber und der Beginn eines Monstrum 
(prodigium, portentum) lassen sich in keine allgemeine For¬ 
mel fassen; fruhere Juristen erklårten die normale Bildung 
des Kopfes fur entscheidend«. De steder i Romerretten, hvor¬ 
til Baron i anledning av denne sin uttalelse henviser, og 
som er av interesse for det følgende, er væsentlig nedennævnte: 

Paulus (o: Julius Paulus, som virket under Aleksander 
Severus, keiser fra 222-235) uttaler følgende (libro quarto sen- 
tentiorum 8 ): »Non sunt liberi, qui contra formam humani 
generis converso more procreantur: veluti si mulier mon¬ 
strosum aliquid aut prodigiosum enixa sit. partus autem, 
qui membrorum humanorum officia ampliavit, aliquatenus 
videtur effectus et ideo inter liberos connumerabitur«. En 
oversættelse herav vil bli omtrent følgende: »De, som fødes 
paa usedvanlig maate uten menneskeslegtens (almindelige) 
skikkelse, er ikke børn, saaledes som naar en kvinde har 
bragt til verden en vanskapning elleret »uhyre«; men avkom, 

1 I, cap. 42. 

* Pandekten, Leipzig. 1887. s. 36. For henvisning til kilderne paa dette 
omraade er jeg hr. høiesteretsadvokat L. Kynning tak skyldig. 

8 De statu hominum, Justiniani digestorum seu pandectorum liber 
primus, i corpus juris civilis, institutiones et digesta, Berolini, 1889, s. 7. 

som (blot) har forøket de menneskelige lemmers antal (eg. 
pligter), synes til en vis grad fuldt (normalt?) utviklet og reg¬ 
nes av den grund blandt børn«. 

Gajus (død omkring 180, tilhørte Sabinianerne) gjør i for¬ 
bindelse med et arvespørsmaal en bemerkning, som i nuti¬ 
dens øine tar sig meget besynderlig ut, naar vi stiller os over¬ 
for spørsmaalet om, hvad vi vil regne som »monstrum«. Han 
siger nemlig følgende: 1 »sed tamen quod ultra tres nascitur, 
fere portentosum videtur«; altsaa naar der fødes mere end 
trillinger, synes der »næsten« at foreligge en »misdannelse« 
eller vel snarere en fødsel mot naturens orden. Dette nævnes 
i tilknytning til et selvoplevet tilfælde, nemlig at en kvinde, 
Serapias Alexandrina, i Gajus’s egen tid blev ført til Hadrian 
med fem børn, som hun hadde født paa én gang. Ganske 
vist er fødsel av femlinger en stor sjeldenhet; men noget 
»portentosum« vil vi neppe se deri. 

Av større interesse for os er Ulpians definition (Ulpian 
var samtidig av Julius Paulus, levet altsaa paa Aleksander 
Severus’s tid 2 ) av »ostentum« 3 , som lyder saaledes: »Osten- 
tum« Labeo (som levet under Augustus) definit omne contra 
naturam cujusque rei genitum factumque. duo genera autem 
sunt ostentorum: unum, quotiens quid contra naturam nasci¬ 
tur, tribus manibus forte aut pedibus aut qua alia parte cor- 
poris, quae naturae contraria est: alterum, cum quid prodi- 
giosum videtur, quae Graeci (pavråg/mara vocant«. Altsaa: 
»Labeo definerer »ostentum« som alt, der er født ellerskapt 
av enhver slags niot naturens orden; men der er to slags 
»ostenta«: det ene, hvergang naar der fødes noget naturstri¬ 
dig, kanske med tre hænder eller føtter eller med en eller 
anden legemsdel, som er uoverensstemmende med naturen; 
det andet, naar der fødes noget vanskapt, som grækerne kal- 

1 De rebus dubiis, liber XXXIIII, s. 493. 

* Oplysningerne om de romerske jurister er hentet fra Ræder: Den 
romerske retsvidenskab i Folkenes Historie, II, s. 475 ff. 

* De verborum signiflcatione, lib. L., s. 858. 

der fantomer (spøkelser?)«. Her hentydes der jo til enkelte 
bestemte former av misdannelser, hvormed vel sigtes til ru¬ 
dimentære dobbeltmisdannelser, hvorav blot en tredie arm 
eller et tredie ben er tilbake. Saadanne misdannelser fore¬ 
kommer nemlig i virkeligheten ikke saa ganske sjelden. 

Endelig har vi i Codex Justinianus 1 en lovbestemmelse 
angaaende testamenter, hvorunder ogsaa monstras stilling i 
testamentsaker kommer paa tale: tsi vivus ad orbem totus 
processit ad nullum declinans monstrum vel prodigium«, 
altsaa: »hvis det (fosteret) er kommet helt til verden og ikke 
awiker i retning av en vanskapning eller et ,uhyre’«. Isaa- 
fald kan da testamente, ifølge hvilket nævnte avkom er arve¬ 
berettiget, ikke omstøtes. 

Saavidt sees, indeholder Romerretten intet videre utover 
det her anførte angaaende de menneskelige misdannelser. 
Som det vil fremgaa herav, gir de ovennævnte retsbestem¬ 
melser intet holdepunkt for, at de paa nogen maate kan ha 
tjent som direkte forbilleder for de gamle norske kristenretter 
i dette punkt. Muligvis er heller ikke de nødvendige historiske 
forutsætninger herfor tilstede, idet paa den ene side den ene¬ 
ste tænkelige formidler derav, den kanoniske ret, først be¬ 
stemt utformedes omkring 1150 ved Gratians dekretsamling, 
og paa den anden side dens indflydelse paa kirkelig lovgiv¬ 
ning i Norden først biir uniiskjendelig i det 13de aarhundrede. 
Endelig synes det, som om kanonisk ret heller ikke i England 
vandt indgang før under William erobreren *, altsaa paa en 
tid, der falder efter kong Olav den helliges tid. Kanonisk ret 
er endvidere efter sit indhold langtfra det samme som Romer¬ 
retten, selv om den sidste faktisk paa mange omraader danner 
grundlaget for den første, naar bortsees fra det specifikt kirke¬ 
lige omraade. Thi ogsaa den kanoniske ret streifer, skjønt en 
kirkelig lovgivning, paa talrige punkter ind paa privatrettens, 
f. e. familierettens omraade, der forelaa bearbeidet og utfor- 

1 Corpus juris civilis, vol. II, codex Justin., lib. VI, cap. 29, s. 262. 

2 Taranger, a. a., s. 114. 

met i corpus juris civilis. Romerretslige synsmaater gjør sig 
derfor selvsagt gjældende ogsaa indenfor kanonisk ret. 

Det ligger efter ovenstaaende betragtning nær at opkaste 
det spørsmaal, om der overhodet er grund til at forutsætte 
bestemte forbilleder for de gamle norske kristenretters lære 
om de menneskelige misdannelser. Man kan spørge, om ikke 
avsnittet om disse sidste i den form, som foreligger i kristen¬ 
retterne, særlig i Borgartingsloven, virkelig er bygget over 
erfaringsmæssige iagttagelser av misfostre. Muligheten herav 
maa ganske vist indrømmes, saaledes som senere vil bli nær¬ 
mere forklaret. Men da det paa den anden side har vist sig, 
at der paa andre omraader av den klassiske litteratur end 
det juridiske findes omtalt menneskelige misfostre paa en 
saadan maate og i saadanne vendinger, at der her tør for¬ 
modes at være en viss sammenhæng tilstede med de norrøne 
retskilders uttryk, vil det være hensigtsmæssig først at dvæle 
ved de antydede litterære kilder. 

I virkeligheten finder man hos flere forskjellige oldtids- 

% 

forfattere, baade hedenske og kristne, omtalt i næsten staa- 
ende vendinger en række fabelfolk eller-væsener, der skildres 
med uttryk, som ialfald delvis frembyder paafaldende likhets- 
punkter med de i de norrøne kristenretter beskrevne misfo¬ 
stre. Da forfatteren av disse retskilder, hvilken med adskillig 
sandsynlighet tør formodes at være selve biskop Grimkel, 
forutsætningsvis maa antas at ha sin kundskap fra kristne 
forfattere, og da nu netop kirkefaderen Augustin er én av de 
antydede oldtidsforfattere, vil det for den videre undersøkelse 
være rimeligst at ta utgangspunktet fra ham. Hermed er det 
dog ikke utelukket, at biskop Grimkel jo kan ha sin kund¬ 
skap blot paa anden haand fra Augustin, idet det meget vel 
lar sig tænke, at en eller anden middelalderlig forfatter, som 
f. e. Isidor fra Sevilla eller andre, kan ha direkte citert fra 
Augustin de omhandlede uttryk. Imidlertid var jo netop de 
Augustinske skrifter selv gjennem den hele middelalder ivrig 
studert i den kristne verden. 

Det er i et av Augustins bekjendteste skrifter, »de civitate 
Dei«, lib. XVI 1 , at det sted findes, hvortil der ovenfor er hen¬ 
tydet. Det er i et kapitel med overskrift: »Om visse vanskapte 
menneskestammer er utgaaet fra Adams slegt eller fra Noas 
sønner«. Her forekommer bl. a. først en refererende omtale 
av forskjellige slags, hos flere andre oldtidsforfattere oftere 
nævnte, mytiske eller fabelagtige folkeslag, hvis hjemstavn 
henlagdes til jordens grænser, nærmere bestemt til Skythien, 
Indien eller Æthiopien. Som vi straks nærmere skal se, er 
Augustins kilde til kundskap om disse utvilsomt at søke 
hos romerske forfattere som Plinius og Aulus Gellius, om 
han end ikke i nævnte kapitel anfører nogen av disse. Det 
heter nu hos Augustin følgende: »Quaeritur etiam, utrum — 

-, sicut perhibentur quidam unurn habere oculum in fronte 

media, quibusdam plantas versas esse post crura, qui- 

busdam utriusque sexus esse naturam,-, aliis ora 

non esse eosque per nares tantummodo halitu vivere; — 

-. Item ferunt esse gentem, ubi singula crura in pedibus 

habent nec poplitem flectunt, quos sciopodas vocant-; 

quosdam sine cervice oculos habentes in umeris. Quid dicam 
de Cynocephalis, quorum canina capita atque ipse latra- 

tus magis bestias quam homines confiletur?-Sed ornnia 

genera hominum,quaedicuntur esse, credere non estnecesse«. 
Altsaa tales der om dem, som fortælles at ha blot ét øie midt 
i panden (o: cykloperne), om nogen, hvis »fotsaaler er vendt 
bakover fra læggene«, om hermafroditerne eller de tvekjøn- 
nede, om nogen, »som ikke har mund«, om de s. k. skiopoder, 
som har ét ben, der er saa stort, at de kan søke skygge under 
foten (kfr. herom nedenfor), samt endelig om de hundehodede, 
»hvis hundehoder, ja endog gjøen vidner mere om dyr end 
om mennesker«. Som det vil sees, føier han dog forsigtig til: 
»Men det er ikke nødvendig at tro, at alle de slags mennesker, 

1 De civitate Dei, iter. recogn. B. Dombart, Lipsiae. 1877, II, lib. XVI, 
cap. 8: An ex propagatione Adam vel filiorum Noe quaedam genera ho- 
minum monstrosa prodierunt. 

som siges at være til, virkelig eksisterer«. Derefter drøfter 
Augustin nærmere disse væseners natur, om de er dyr eller 
mennesker, og kommer her til det resultat: »Men ethvert 
menneske, som nogetsteds fødes, han er et fornuftig og døde¬ 
lig væsen, selv om han aldrig saa meget bærer en for vore 
sanser uvant legemsform eller farve eller bevægelsesmaate«. 
Videre drøftes Guds forhold til disse skapninger: »Selv om der 
saaledes opstaar den største forskjel, saa vet Han, hvad Han 
har gjort, og Hans gjerninger laster ingen med rette«. Av 
interesse er dernæst Augustins videre omtale av en menne¬ 
skelig misdannelse, nemlig en dobbeltmisdannelse »med to 
hoder, to bryst, fire hænder, men én buk og to ben«. Disse 
slags misdannelser, som i teratologien gaar under navn av 
thorakopagus tetrabrachius dicephalus, er ikke ganske sjeld- 
ne l , og et saadant monstrum er ikke i og for sig noget paa¬ 
faldende. Augustin stiller sig heller ikke tvilende, om han 
end ikke har seet vidunderet med egne øine. Men han be¬ 
nytter dette som et argument for, at naar der findes slike mis¬ 
fostre hos et enkelt folkeslag, da er det heller ikke urimelig, 
at der i verden kan findes hele folkestammer, som er mon¬ 
strøse. Augustin konkluderer sluttelig med følgende: »Enten 
er alt saadant, som er skrevet om nogen folkeslag, overhodet 
ikke noget; eller hvis det er saa, da er det ikke mennesker; 
eller hvis det er mennesker, stammer de fra Adam«. Dette 
maa vel forstaaes saaledes, at Augustin ikke drister sig til at 
fælde en selvstændig avgjørelse om de fabelagtige folkeslags 
eksistens overhodet og heller ikke om deres menneskelige 
eller ikke-menneskelige væsen. Men det synes av de tidligere 
citerte linjer at fremgaa, at han tilkjender de enkelte menne¬ 
skelige monstra, som fødes, menneskeværd. Herav skulde 
da fremgaa, at han var en motstander av den opfatning, at 
det ikke var homicidium at ombringe disse skapninger. Men 
om dette juridiske spørsmaal uttaler han sig overhodet ikke, 
idet der vel heller ikke i den forbindelse, hvori ovennævnte 

1 Se f. e. fig. 59 hos Schatz, a. a., s. 48. 

kapitel findes, foreligger nogen opfordring for ham til at ut- 
tale sig om dette spørsmaal. Det er jo om disse væseners 
plads i Guds stat, han skriver, ikke om deres eventuelle rets¬ 
stilling i det menneskelige samfund. * 

Det er allerede tidligere pekt paa, at der er visse nærmere 
overensstemmelser mellem de Augustinske uttryk og de gamle 
norske kristen retters, selv om specielt Borgartingsloven er 
adskillig utførligere i sin specifikation. Særlig minespringende 
vil det være, at Augustin taler om dem, »hvis fotsaaler er 
vendt bakover fra læggene«. Dette uttryk dækker næsten 
nøiagtig Borgartingsrettens: »hælen vender til den side, hvor 
tæerne skulde være, men tæerne til hælenes side«. Gulatings- 
loven har det kortere uttryk »tæerne (vender) dit, som hælene 
skulde vende«. Begge disse gjengivelser kan være noget friere 
oversættelser av det latinske uttryk. Videre er Borgartings- 
lovens »hundehoder« overensstemmende med Augustins »ca- 
nina capita«, likesom der ogsaa er en mulighet for, at ordet 
»belgborinn« kan henføres til dem, om hvem Augustin siger, 
at »de har ingen mund og lever ved at aande alene gjennem 
næseborene«. Om dette oldnorske ord og dets mulige for- 
staaelse skal imidlertid tales nærmere nedenfor. Noget fjer¬ 
nere staar Borgartingslovens uttryk »øinene bakover i nak¬ 
ken« fra hentydningen hos Augustin til mennesker »uten 
nakke og med øine paa skuldrene«, selv om der ogsaa er 
visse berøringspunkter mellem begge vendinger. Forøvrig 
vil der ogsaa senere bli anledning til en nærmere omtale av 
disse uttryk og deres mulige reale forutsætninger i de men¬ 
neskelige misdannelsers store utvalg av former. 

Om der end saaledes med grund lar sig anta visse paa- 
virkninger fra Augustins anførsler til de gamle norske kristen- 
retters, bør det paa den anden side straks indrømmes, at der 
for flere andre av de sidstes uttryk savnes forbilledlige allu¬ 
sioner hos Augustin. Dette er saaledes specielt tilfældet med 
»sælslufferne«, et uttryk, som uten videre maa sammenstilles 
med en fremdeles i teratologien gjængs benævnelse »phoko- 

melus« (o: med lemmer som en sæl), et uttryk, som vistnok 
nu savner videnskabelig berettigelse, men som dog fremde¬ 
les brukes om en ikke saa ganske sjelden form av menneske¬ 
lige misdannelser, hos hvilke hænder og føtter •sitter direkte 
paa kroppen uten noget forbindende mellemled i form av 
lemmer. Det er disse slags misdannelser, som den nævnte 
tyske forsker Schatz anser som de reale forutsætninger for 
den græske mytologis fabeluhyrer »harpyieme«, hvilket han 
bl. a. illustrerer 1 2 paa en ret slaaende maate ved sammenstil¬ 
ling av endel paa græske kunstgjenstande avbildede harpy- 
ier og etpar menneskelige fokomeler. 

Medens Augustin, som allerede antydet, i det citerte ka¬ 
pitel ikke henviser til nogen bestemt av de klassiske forfattere 
som kilde, men blot nøier sig med de ubestemte uttryk »sic¬ 
ut perhibentur« og »ferunt«, er der ingen tvil om, at han har 
bestemte hjemmelsmænd i den antike litteratur for øie. Ut- 
trykkene hos disse, som straks skal paapekes nærmere, viser 
altfor stor overensstemmelse med Augustins egne til, at der 
blot skulde foreligge en tilfældighet. Det maa være tilladt at 
slutte, at Augustin kjender disse forfattere, saa meget mere 
som det dreier sig om nogen av de mest kjendte romerske 
autorer. Den ene er, som nævnt, Plinius, der som bekjendt 
omkom ved Vesuvs utbrudd aar 79 e. K. f., og den anden er 
Aulus Gellius, f. ca. 130 e. K. f., der i sin gjengivelse atter ut- 
trykkelig citerer Plinius som sin kilde. Plinius omtaler ogsaa 
i et kapitel* av sin store naturhistorie de forskjellige fabel¬ 
agtige folkeslag ved verdens grænser, nævner bl. a. »arimaspi« 
med ét øie midt i panden og fortsætter saaledes: »Men oven¬ 
for de menneskeætende skyter er der i en stor dal ved bjer¬ 
get Imavus en egn, som heter Abarimon, i hvilken der lever 
skovmennesker med fotsaalerne vendt bako ver fra læggene« 
(»aversis post crura plantis«, altsaa ordret det samme uttryk 

1 A. a., s. 18—19. 

2 C. Plinii Secundi Naturalis Historia, rec. Detlefsen, Berolini, 1867, 
Vol. II, lib. VII, cap. 2, s. 9 

Aarb. f. nord. Oldk. og Hist. 1912. 19 

som hos Augustin). Noget senere 1 vender dette uttryk atter 
tilbake: Megasthenes fortæller (nml. om Indien), at der paa 
det bjerg, som heter Nulo, findes mennesker med bakut- 

vendte fotsaaler, som har 8 fingre paa hver haand;- 

men paa mange bjerge en menneskeslegt med hundehoder 

(»capitibus caninis«) og dyrehud.-De bor ikke langt 

fra troglodyterne og atter mot vest for disse nogen »uten hals 
med øine paa skuldrene« (»sine cervice oculos in umeris ha- 
bentes«). Endelig nævner han bl. a. »mot Indiens yderste 
grænse astomorernes folk »uten mund« (sine ore). 

Aulus Gellius, som utmerket sig ved sin store belæsthet 
og samvittighetsfuldt opgir kilde, bringer os for disse fantasi- 
væseners vedkommende et skridt nærmere end Plinius hen- 
iinot den oprindelige kilde til troen paa deres eksistens. Han 
navngir* nemlig en hel række ældre græske forfattere som 
sine hjemmelsmænd, deriblandt f. e. historikeren Ktesias, 
som levet omkring 400 f. K. f. og længe opholdt sig i Persien 
samt bl. a. skrev en bok om Indien og dette lands vidundere, 
samt filosofen Hegesios, som levet i beg. av det 3die aarh. 
f. K. f. i Alexandria. Gellius fortæller, hvorledes han efter sin 
tilbagekomst til Italien fra Grækenland i Brundisium kom¬ 
mer over nogen græske bøker av »gamle forfattere med ikke 
liten autoritet«. Foruten de ovenfor nævnte opregner han 
Aristaeas Proconniensis og Isigonus fra Nicaea, Onesicritus 
og Polystephanus. Han fortæller saa, at han fra disse plukket 
ut hist og her noget og noterte det ned. Saa kommer den alle¬ 
rede fra Plinius kjendte opregning av cykloper (Arimaspi), av 
folk »med en vidunderlig hastighet, som har fotbladene rettet 
bakover og ikke som hos andre mennesker forover« (»vesti- 
gia pedum habentes retro porrecta non, ut ceterorum homi- 


1 s. li. 

* Aulii Gellii Noctes atticae, ed. Alb. Lion, Vol I, Gdttingae, 1824, Lib. 
IX, cap. IV (utgaven, s. 601 ff.). Overskrift: «Om barbariske folkeslags vid¬ 
underlige tildragelser; og om de frygtelige og fordærvelige forhekselser og 
dernæst om kvinder, som nylig er omskapt til mænd.< 

num, prospectantia«); derefter beretter han, at han »stødte 
paa i de samme høker, hvad jeg senere ogsaa har læst i Pli- 
nius Secundus’s naturhistories syvende bok«, nemlig men¬ 
nesker med hundehoder«, videre de, »som ingen nakke har, 
men øine paa skuldrene«, samt endelig hermafroditer. 

Som det fremgaar av det her anførte, eksisterte der altsaa 
allerede i den tidlige oldtid en tradition om en række fabel- 
væsener av den ovenfor nærmere skildrede beskaffenhet, som 
fra græsk litteratur vandret over i den latinske og, som straks 
nærmere skal vises, ogsaa videre over i den middelalderlige 
og senere lærde litteratur. Denne tradition antar tidlig faste 
former, saa at de samme fabelvæsener stadig gaar igjen hos 
forfatterne og det like op i den nyere tid. Middelalderen hadde 
allerede en rik kasuistisk teratologisk litteratur, som med 
tidens store interesse for det mystiske og oversanselige ivrig 
beskjæftiger sig med misdannelsernes formentlige betydning 
som jertegn og varsler. Imidlertid forekom beskrivelser av 
disse misfostre hos de middelalderlige forfattere blot leilig- 
hetsvis akkurat som i oldtiden. Først efter boktrykkerkun- 
stens opfindelse og renaissancen opstaar der en specifik litte¬ 
raturgren over emnet; blandt de første forfattere paa omraa- 
det nævnes Lycosthenes i 1557 1 . Noget senere er Lice- 
tus’s store verk om monstra, nemlig fra 1616. Schwalbe 2 
nævner derfra: »Man ser der tigere med menneskehoder, et 
menneske, som har endnu et ansigt paa brystet, en voksen 
hodeløs mand med ét øie paa brystet«. Moriz Hoernes 
henviser til 8 , hvorledes man paa middelalderlige italienske 
karter ofte møter disse fantastiske forestillinger om fabelvæ¬ 
sener og halvmennesker i form av tilføiede illustrationer for 
Indiens og Æthiopiens vedkommende. Han nævner saaledes 
specielt det pragtfulde Ebstorfkart fra enden av det 13de aar- 
hundrede. Hoernes tilføier ogsaa, at forestillingen om disse 
fabelvæsener, som antokes at bebo jordens utkanter, i virke- 


1 Schwalbe: A. a., I, s. 7. 
Menschen, 1909, I, s. 10. 


* S. 8. 8 Natur- und Urgeschichte des 

19* 

ligheten er at anse som en arv fra oldtidens forfattere, saasom 
Solinus, Martianus Capella, Plinius d. æ. og Pomponius Mela. 
Vi har saaledes, som det vil sees, at gjøre med en vidt forgre¬ 
net , ældgammel tradition, som fortsætter sig middelalderen 
igjennem og paatræfFes overalt i Occidenten. Hoernes re¬ 
producerer videre fra Hartmann Schedels Chronik fra 1493 
en række illustrationer til disse antike forestillinger; man ser 
saaledes paa en hel del miniaturer billeder av »hundehodede 
mennesker«, cykloper, hodeløse mennesker med ét øie paa 
brystet, videre mennesker med føtterne vendt bak frem, her¬ 
mafroditer, en énbenet med én meget stor fot, som gir per¬ 
sonen skygge i liggende stilling, altsaa illustration til de 
nævnte sciopoder, endelig mundløse med et rør gjennem et 
hul istedetfor mund, o. s. v. Kort sagt, i denne illustration fra 
inkunabeltiden gjenfinder vi stykke for stykke alle de fra 
oldtiden overleverte fabel væsener, som forøvrig ogsaa paa- 
træffes enkeltvis og i blandet form i talrige illustrerte verker 
fra de følgende aarhundreder. Paa et træsnit 1 fra aaret 1550, 
hentet fra byen Munsters kosmografi, ser man saaledes nøi- 
agtig de samme fabel væsener afbildet. Det er forøvrig av inter¬ 
esse at notere, at der paa denne illustration ogsaa findes av- 
hildet et barn med to hoder, men forresten normalt bygget, 
altsaa en misdannelse, som heter dicephalus (monauchenos 
o: med én nakke) eller janiceps (o: Janushode). Dette lille 
træk er av den grund ikke uten interesse, at det viser, hvor¬ 
ledes en sammenblanding av virkelig seet og blot i fantasien 
opdigtet fandt sted. Det er jo i denne tidsalder, at dyr som én- 
hjørningen, basilisken, dragen, griffen o. m. fl. troes virkelig at 
eksistere, medens djævelen med sine kjendte dyreattributer 
i folketroen vandrer lyslevende omkring og i indbildningen 
sees av mange, kort sagt en tidsalder, da fantasien eller over¬ 
troen, eftersom man vil uttrykke sig, tar magten fra men¬ 
neskenes sunde fornuft som ingensinde før eller senere. Selv 

1 Efter Peters: Aus pharmaceutischerVorzeit in Bild und Wort, Berlin, 
1899, I, s. 183. 

de mest oplyste hadde sin rem av huden, saa at t. e. en mand 
som Ambroise Paré (ca. 1575), den geniale gjenskaper av saar- 
lægekunsten, i de menneskelige misdannelser saa djævelens 
onde verk og varsler om pest og ulykke 1 . 

IV. 

I det foregaaende er det forsøkt paa vist, hvorledes en be¬ 
stemt utformet litterær tradition har utgjort ialfald den ene 
komponent av det norrøne misfosterkapitel. Men samtidig 
er det tidligere antydet, at ogsaa en hermed parallelt løpende 
naturiagttagelse sandsynligvis har været en medvirkende fak¬ 
tor. At denne naturligvis har været undergit tidsforholdenes 
indflydelse, m. a. o. præget av en rent utvortes empirisk be¬ 
tragtning, er det.overflødig at paapeke nærmere. Før der 
imidlertid anstilles et forsøk paa i enkeltheterne at eftervise 
de norrøne monstras specielle medicinske karakter, er der 
endnu et punkt angaaende misfosterkapitlets opstaaen, som 
fortjener en nærmere drøftelse. Det er nemlig spørsmaalet 
om, hvorvidt der i de hjemlige tidsomstændigheter og det 
milieu, hvorfra de omhandlede retsbestemmelser er utsprun- 
get, kan paavises forklarende momenter for den utformning, 
som de har faael i kristenretterne. Forutsætningen maa jo 
være, at ikke den rene tilfældighet har været raadende med 
hensyn hertil. I forbindelse hermed vil ogsaa en kortere om¬ 
tale av selve det ord, hvormed de omhandlede misfostre i 
sin almindelighet betegnes, nemlig oldn. ørkumbl., være paa 
sin plads. 

A priori lar der sig opstille forskjellige muligheter for 
misfosterkapitlets tilblivelseshistorie. Man kan saaledes anta, 
at cap. I i Borgartingsretten som det vidtløftigste indeholder 
en delvis kodifikation av allerede gjældende retssedvaner, dog 
med visse modifikationer som følge af kristelig paavirkning. 
Hvis dette er saa, skulde altsaa dette lovsted indeholde et 
oprindelig, førkristelig element, muligvis av meget høi ælde 

1 Kfr. Schwalbe, s. 8. 

og utsprunget av et originalt norrønt, hedensk tænkesæt. Her¬ 
for kunde tale den omstændighet, som allerede ovenfor er 
nærmere utviklet, at lovstedet utvilsomt er meget gammelt 
og tilhører overgangstiden fra hedenskap til kristendom. 
Videre synes det, som om selve paabudet om at ombringe 
misfostrene paa den nærmere beskrevne maate neppe er for¬ 
enelig med kristen tankegang, hvorfor det kan antas, at det 
er en indrømmelse til traditionsbundet hedensk tænkesæt, 
som det har voldt vanskeligheter at bryte med paa det tids¬ 
punkt, da lovbestemmelsen qua kristenret blev til. Man ser 
ogsaa, at de yngre kristenretter avskaffer paabudet om at 
ombringe misdannelserne, hvilket meget vel lar sig forene 
med den antagelse, at paabudet av sig selv blev overflødig, 
efterat kristendommen var trængt helt igjennem. Men ved 
siden avet saaledes supponert hedensk element i Borgartings- 
lovens cap. 1 er det ogsaa nødvendig at anta et andet, kriste¬ 
lig, element, som har øvet en modificerende indflydelse paa 
kodifikationen. En saadan er uten videre indlysende avuttryk 
som »djævelens forbandede sted«, at barnet skal føres til 
»kirke«, begraves paa »kirkegaarden« o. s. v. Dette er selvfølge¬ 
lig bestemmelser, indkommet med kristendommen, men kan 
paa den anden side ogsaa være en blot og bar overførelse paa 
kristelig grund av, hvad der tidligere i hedensk tid fandt sted. 

Hvad dernæst angaar den anden mulighet, nemlig at 
misfosterkapitlet er indsat i kristenretten som et direkte laan 
andetstedsfra, altsaa efter et bestemt forbillede, saa indehol¬ 
der igrunden det tidligere anførte allerede tilstrækkelig til at 
omstøte denne antagelse. Imidlertid lar dette sig supplere 
med adskillige andre bevisligheter, som maa tillægges en viss 
vegt. Særlig bør det nævnes, at en sammenlignende under- 
søkelse av de gamle islandske, svenske og danske love, saa- 
vidt det har været forfatteren mulig at finde, ingen holde¬ 
punkter gir for en tilknytning til nogen av disse. Saaledes 
har t. e. det ældste, hos Reuterdahl 1 optegnede, svenske 

1 Statuta synodalia veteris ecclesiae sueo-gothicae, 1841, s. 61. 

daapsritual, som iøvrig stammer saa sent som fra biskop 
Nicolaus Hermannus i Linkøping (1374—91), intet forbud 
mot at døpe vanskapte børn. Heller ikke har det været mu¬ 
lig i de øvrige nævnte love at paavise saadanne forbud eller 
andet, som tyder paa en særegen retsstilling for de fødte mis¬ 
fostre. Man faar derfor i virkeligheten indtryk av et specifikt 
norsk retsinstitut, naar talen er om bestemmelserne angaa- 
ende monstra. I sin almindelighet er ogsaa den først opstil¬ 
lede hypotese i god overensstemmelse med, hvad K. M a u re r 
uttaler i følgende ord 1 : »I begyndelsen lempede kirken sig 
saavidt muligt og tildels endog udover det tilladte maal efter 
de hjemlige forhold; men eftersom den selv vandt sikkert 
fodfæste i rigerne, d. e. efter midten af det 12te aarhundrede, 
søgte den at opkaste sig til herskerinde og at omdanne deres 
retsforfatning efter den kanoniske rets grundsætninger, saa- 
ledes som disse havde udviklet sig i kampene fra det Ilte 
til det 13de aarhundrede«. Da der nu endelig heller ikke kan 
være tale om tysk indflydelse paa den ældre norske retsut- 
vikling, idet en saadan indflydelse først tilhører den ældre 
middelalder, fra det 12te aarh. av*, biir der i virkeligheten 
vanskelig plads for nogen anden hypotese end den ovenfor 
først opstillede. Denne finder forøvrig ogsaa støtte og forkla¬ 
ring i et andet specielt forhold, nemlig i den fra de ældste 
tider i Norge praktiserte barneutsættelse, »barna utburdr«, 
som det kaldtes. I det hele tat maa vistnok misfosterkapit¬ 
lerne i sin ældste skikkelse sees i sammenhæng med eller 
under synsvinkel av denne skik, som ogsaa i mange punkter 
kaster lys over misfostrenes retsstilling. Det maa dog erindres, 
at utsættelse av nyfødte børn er et generelt etnologisk forhold, 
som praktiseres av en mængde primitive folk, og at det ikke 
er noget for de gamle nordboere særeget. Men det synes dog, 
som om denne skik har hat særlig dyp rot hos de gamle 
nordmænd og det netop i hedendommens tid 8 . Key ser 

1 De nordgermanske retskilders historie, s. 7. 9 ib., s. 8. 

8 Sig. Keyser: Nordmændenes Privatliv i Oldtiden, Efterladte Skrifter, 
II, 2, s. 4 ff. 

mener saaledes, at »de ældsteChristenretter have, ligesom for 
at føie den almindelige Mening, tilladt Udsættelse af Fostere, 
som var i høi Grad vanskabte c. Hvad forøvrig motiverne til 
denne skik angaar, saa har man pekt paa, at hensynet til at 
forhindre folkets utartning i legemlig henseende kan ha været 
bestemmende i hedensk tid l . Imidlertid gjør Keyser opmærk¬ 
som paa forskjellige andre bevæggrunde dertil, hvilke han 
dokumenterer nøiere; saaledes uenighet mellem mand og 
kone, misnøie med egteskapet hos konens far, videre over¬ 
tro »i det Øieblik, onde Forvarsler troedes at antyde Ulykker, 
der ved Barnet skulde afstedkommes«, endelig ogsaa armod. 
Under hensyn til det i indledningen paapekte forhold, at 
overtroen har spillet og forresten endnu den dag idag spiller 
en meget stor rolle ved vanskapte børns fødsel, forekommer 
det ikke usandsynlig, at det har været overtroiske forestil¬ 
linger, som fremfor andet i hedensk tid har diktert utsættel- 
serne av de med misdannelser eller lyter fødte børn. 

Hvad derefter angaar det i de norrøne retskilder benyttede 
uttryk »ørkuml«, har prof. FinnurJénsson vel villigst med¬ 
delt mig følgende angaaende etymologien. »Ordet er sam¬ 
mensat av ,kum(b)l’ = merke og ,ør’, det samme som vi 
har i ørlog o. fl. ord. Ordet skulde da oprindelig bety ,ur- 
merke’, et merke, som fra begyndelsen er klæbet ved noget. 
Et saadant ord kan faa en betydning af mere eller mindre 
intensiv art. Ørkuml har altid en meget sterk betydning; 
dets oprindelige saadanne passer ogsaa fuldstændig paa stedet 
i Borgartingsloven, som ogsaa er meget gammel. Altsaa faar 
det her betydningen ,sterkt vanskapt form fra fødselen av’. 
Den derav utviklede betydning,svære legemlige beskadigel¬ 
ser, som vansirer og misdanner’ som følge av saar møter 
man hyppig senere i oldnorsk.« Fritzner oversætter ogsaa 
ordet likefrem med »væsentlig legemsfeil eller legemsskade«, 
hvad der altsaa stemmer fuldstændig med ovenstaaende. 

1 Keyser citerer her Jon Erichsen: De expositione infantum, som kilde. 
Avhandlingen stammer fra 1775. 

Naar derfor t. e. Hannes Finsson 1 oversætter ordet i Bor- 
gartingsloven med lat. naevus, som allerede i klassisk latin 
betyr »morsmerke« eller »føflek«, er dette en indskrænkning 
av ordets »ørkumls« betydning, som i denne forbindelse gjør 
gjengivelsen med lat. »naevus« misvisende. Der tindes for¬ 
øvrig et andet ord i oldnorsk, kyn, n., som iflg. Fritznerskal 
være en gjengivelse av lat. monstrum, og som oversættes med 
vidunder. Hertil hører ogsaa ordet kynjasétt o: underlig syg¬ 
dom*. 

Et spørsmaal, som sluttelig melder sig i sammenhæng 
med det foregaaende ved en nøiere betragtning av de to gam¬ 
melnorske lovsteder, er det, om de opregnede lyter er at hen¬ 
føre til et og samme individ paa én gang, eller om hver sæt¬ 
ning for sig gjælder et forskjellig tænkt tilfælde. Det sidste 
synes rimeligst at anta, særlig av den grund, at der i Gula- 
tingslovens tekst brukes ordet »eller«, ikke »og« mellem de 
to der nævnte tilfælder. Ordet »ørkumbl« forekommer ogsaa 
i flertal (ørkumblum). Imidlertid er der i Borgartingslovens 
tekst etpar steder, som vækker tvil i nævnte henseende. Der 
staar saaledes ved siden av hinanden »haken mellem skuld¬ 
rene«, »nakken fortil paa brystet«. Er dette ment saaledes, 
at hodet er dreiet helt om, saa at haken vender mot rygsiden 
og nakken fortil paa det samme individ? eller gjælder det to 
forskjellige tilfælde? Ogsaa her synes det, som om det sidste 
er rimeligst at anta av den grund, at »øinene bako ver i nak¬ 
ken« ellers naturlig maatte være føiet ind her like bakefter og 
ikke først efter det indskutte led »læggene fortil paa benene«. 
Heller ikke synes »sælsluffer« og »hundehode« at referere 
sig til et og samme individ, men til to forskjellige. Thi om alt 
det opregnede var tænkt at gjælde kun ét slags misfoster av 
den komplicerte art, som da vilde fremkomme, maatte den 
praktiske betydning af hele kapitlet bli lik nul, idet et saa- 
dant væsen vanskelig kan tænkes bragt til verden. 

1 1. C., S. 12. 

* Sig Finnur J6nsson: Lægekunsten i den nordiske oldtid, 1912, s. 36. 

V. 

Gaar vi nu endelig over til at analysere Borgartingslovens 
cap. I fra et rent medicinsk standpunkt, idet der midlertidig 
bortsees fra mulige litterære forbilleder, lar det sig i virkelig- 
heten gjøre at bestemme de fleste av de opregnede former av 
misfostre. Dog vil selvsagt en indpasning av alle disse i et 
moderne teratologisk systems rubrikker være ugjennemfør- 
lig, idet paa den ene side et saadant system forutsætter en 
ganske anderledes detaljert beskrivelse end den foreliggende, 
og paa den anden side naturiagttagelsen paa et tidspunkt 
som det her omhandlede prægedes sterkt av oversanselige 
og overtroiske forestillinger. Virkelig og uvirkelig, realiteter 
og fantasier, maa derfor forutsættes at være blandet om hin¬ 
anden. Men derfor kan jo allikevel en kjerne af sandhet være 
tilstede selv i den mest fantastiske beskrivelse. At utfinde 
denne kjerne biir da vor opgave. 

Der skjelnes tydeligvis mellem to grupper av monstra, en 
sværere og en lettere slags. For den første gruppe lar der sig 
som fælles træk paavise én egenskap, som kan betegnes med 
det latinske uttryk »situs retroversus«, d. v. s. en av den nor¬ 
male stik motsat anatomisk stilling av lemmerne eller av 
andre legemsdele. Den anden form betegnes som »belgbo- 
rinn«. Det ser ut, som om den første gruppe ansees som den 
uhyggeligste, mest gruopvækkende, idet den anviste frem- 
gangsmaate, henlæggelse paa uindviet sted, er meget strengere 
end for den anden slags, hvorfor der foreskrives begravelse 
paa kirkegaarden. Det tør muligen antas, at en saadan situs 
retroversus, en »endevending« av legemsdelene, direkte til- 
skreves indflydelse av høiere, ondsindede magter. Ialfald sy¬ 
nes der at være en viss overensstemmelse tilstede med en fra 
den senere middelalder utbredt overtro, nemlig at djævelen 
kunde dreie hodet om, saa at øinene kom til at sitte i nakken. 
Og det rent naturstridige i et saadant forhold kunde vel og- 
saa berettige til en saadan overtro. Imidlertid forekommer. 

som straks skal vises, en bokstavelig situs retroversus ikke 
blandt de menneskelige misdannelser, blot former, som med 
en viss grad af ret kan beskrives saaledes. 

Det første uttryk »hælen vender til den side, hvor tæerne 
skulde være, men tæerne til hælenes side« kan i virkeligheten 
med en viss ret anvendes paa enkelte former av den med¬ 
fødte klumpfot (»pes varus congenitus«*). Dennes hyppighet 
angives av Dieffenbach til 1:800 eller 1000, altsaa slet 
ingen sjeldenhed; den er ogsaa ofte dobbeltsidig og kan naa 
de høieste grader 2 . I disse sidste tilfælde kan i virkeligheten 
foten være saa sterkt indaddreiet, samtidig med at indre fot- 
rand hæves op, at foten faar utseende av at være næsten 
»snudd om«. En nærmere omtale av de anatomiske foran¬ 
dringer av fotrotens skelet m. v. forbigaaes her; kun saa 
meget bør nævnes, at dette efterhvert biir sterkt deformert, 
saa at gangen besværliggøres i høi grad. Individet vil i vok¬ 
sen alder, naar ingen behandling har fundet sted, bli praktisk 
talt krøpling, om end ikke helt ute av stand til at bevæge sig. 

»Haken mellem skuldrene« lar sig uten større vanskelig- 
het applicere paa en forholdsvis ikke sjelden misdannelse, 
nemlig den s. k. anencefali 3 . Dette er misdannelser med et 
defekt hode, idet der mangler hjerne, men findes et ansigt. 
Hodet sitter her nede mellem skuldrene, aldeles som om det 
med magt var trykket ned mellem dem, hvorved altsaa hal¬ 
sen omtrent mangler. Nu er ganske visst ikke i vore øine 
dette forhold det mest karakteristiske, idet naturligvis den 
totale mangel paa hjerne med de derav flytende anatomiske 
forandringer synes os langt det væsentligste. Men for en pri¬ 
mitiv betragtning er unægtelig det fysiognomiske det mest 
paafaldende, og i denne henseende maa det indrømmes, at 
den totale mangel paa hals, hvorved haken trykkes ned mel¬ 
lem skuldrene, virker særlig eiendommelig. Nu er det end- 

1 Sig. f. e. Hueter Lossen: Spezielle Chirurgie, 1892, II, s. 314. * ib. 

3 av « priv. og eyxé<paAOff-hjerne. Nærmere hos Schwalbe, III, s. 608. 
Her en særlig illustrerende avbildning av et saadant misfoster. 

videre at lægge merke til, at denslags vanskapninger i virke- 
ligheten ikke bestandig kommer dødfødte til verden, hvad 
man paa forhaand kunde være mest tilbøielig til at forut- 
sætte. Man har eksempler paa, at saadanne fostre eller disse 
ganske nærstaaende (s. k. akrani med anencefali) har levet 
flere, ja optil 20 dage 1 . Forsaavidt er dette av interesse, som 
hele lovstedet jo maa forutsætte muligheten av fødsel av le¬ 
vende, om end ikke levedygtig, foster. 

De to næste uttryk »nakken fortil paa brystet« og »læg¬ 
gene fortil paa benene« lar sig neppe med nogen rimelighet 
henføre til isolerte, bekjendte misdannelser. Ved den s. k. 
agnathie (o: medfødt mangel av underkjæve) er der ganske 
vist en saadan defekt av hele ansigtspartiet, at hodet synker 
sterkt forover, saa at nakkepartiet kommer til at vende noget 
opad og fremad. Imidlertid er der vistnok for det ovenfor 
nævnte uttryk mindre grund til at søke en bestemt slags mis¬ 
dannelse som bakgrund, idet der vel snarere kan tænkes paa 
en fri fantasi. Thi det maa ikke glemmes, saaledes som alle¬ 
rede ovenfor antydet, at vi i misfosterkapitlet ingenlunde 
overalt kan vente atgjenfinde bestemte typiske misdannelser, 
som svarer til hvert enkelt benyttet uttryk. Fantasi og virke- 
lighet er meget mere intimt sammenblandet. Paa lignende 
maate er ogsaa uttrykket »læggene fortil paa benene« umulig 
at henføre til nogen bestemt slags, bekjendt monstrositet. 
Det maa snarere sættes i forbindelse med det forutgaaende 
»hælen vender til den side, hvor tæerne skulde være«, saa¬ 
ledes at det er tænkt som en videre utvikling av denne til¬ 
stand, uten at der i virkeligheten foreligger nogen dertil sva¬ 
rende, eksisterende misdannelse. Ved den medfødte klumpfot 
sker der ganske visst ogsaa en delvis indaddreining av læggen. 
Men denne er saa ringe, at der ikke kan lægges nogensom¬ 
helst vegt derpaa i denne forbindelse. 

For den næste kategori »øinene bakover i nakken« lar 
der sig imidlertid ved hjelp av en smule fantasi meget vel 

1 ib., III, s. 109. 

paavise et faktisk forbillede i form av den s. k. »hemicephali 
med rhachischisis« (o: med rudimentært hode og spaltedan¬ 
nelse av hvirvelsøilen). Om denne misdannelses ydre skik¬ 
kelse uttaler Schwalbe bl. a. 1 : »Samtidig med de høieste 
grader av lordose (o: patologisk krumning af hvirvelsøilen 
fortil) og forkortning av hvirvelsøilen mangler halsen tilsyne- 
latende helt; ansigtet sitter simpelthen like paa kroppen, 
lodret paa dennes længdeakse (Uranoskopi)«. Efter dette vil 
man forstaa, at ansigtet vender ret opad omtrent som, naar 
man bøier nakken bakover saa langt som mulig, hvorved 
blikretningen er vendt like mot himmelen. Altsaa dreies øi- 
nene faktisk noget »bakover i nakken«. Selvfølgelig er dog 
ikke dermed ment, at netop blot denne specielle form av 
misdannelse er forutsat med nævnte uttryk. Men et realt 
substrat for dette findes altsaa i virkelighetens verden. 

Tilbake staar saa de to eiendommelige ord »sælsluffer« 
og »hundehode«. Om disse fra dyreriket hentede sammen¬ 
ligninger er først at si, at man tidligere var tilbøielig til i alle 
mulige menneskelige misdannelser at finde dyrelikheter, som 
ogsaa folket faktisk gjør den dag idag. Allermest kjendt i 
denne forbindelse er saaledes uttrykket »hareskaar«. Den 
populære fysiognomik betjener sig fremdeles i stor utstræk- 
ning av sammenligninger ogsaa med andre dyr og, som be- 
kjendt, ikke uten en viss grund (f. e. et »fugleansigt«, hvortil 
svarer det videnskabelige faguttryk mikrognathieo: abnormt 
liten underkjæve). Et tysk uttryk fra folkesproget »Kroten- 
kopfe« betegner saaledes de før nævnte anencefale misdan¬ 
nelser, hvis ydre likhet med en padde er slaaende. Paa samme 
vis er ogsaa uttrykket »phokomelie« (17 (pwxrj — sælhund, x6 
HÉXoq = lem) meget betegnende for den før nævnte misdan¬ 
nelse, hvortil der ogsaa maa antas at sigtes med uttrykket 
»sælsluffer«. Likheten er naturligvis rent overfladisk, men al¬ 
likevel iøjnespringende. Det synes ogsaa at være av interesse, 
at vi her antagelig har med et selvstændig eller originalt be- 

1 III, s. 87. 

grep i den gammelnorske lovtekst at gjøre. Thi da sælen er 
et avgjort nordisk, for ikke at si arktisk dyr, tør det være sand¬ 
synlig, at den derfra hentede sammenligning maa stamme fra 
Norden, antagelig da fra Norge eller Island. Det videnskabe¬ 
lige faguttryk »phokomelie« synes at være av forholdsvis ny 
oprindelse. Det kan ialfald ikke, saavidt bekjendt, paavises 
hos de klassiske forfattere og findes heller ikke i de større 
græske ordbøker 1 . Det er vistnok et medicinsk kunstuttryk av 
nyere dato. Der er følgelig ingen grund til at anta ordet i 
Borgar tingslo ven s tekst som et laan eller en oversættelse. 
Det danner i saa henseende en skarp motsætning til ordet 
»hundehoder«, hvorfor det klassiske xvvoxéyaXog (adj., for¬ 
synet med et hundehode) kan ligge direkte til grund, og hvor¬ 
for vi ogsaa, som før paavist, kan paapeke en bestemt litterær 
kilde. Hvad forøvrig misdannelsen »phokomelie« angaar, 
er den ikke saa rent sjelden. Man vil som regel finde et eller 
flere eksemplarer derav i alle moderne patologisk-anatomiske 
samlinger. Men de maa dog regnes at høre til rariteterne. 
Omvendt kan der i naturen ikke paa vises nogen egentlig mon¬ 
strøsitet, som fortjener navnet »hundehode«. Vistnok findes 
der ogsaa i nutiden s. k. hundemennesker, som dog blot er 
det samme som haarmennesker, og hvorav enkelte familier 
i Rusland og i Siam har naaet en viss videnskabelig berøm¬ 
melse*. Deres likhet med hunde er ganske visst i fysiogno¬ 
misk henseende paafaldende, og det tør vel være en mulighet 
for, at oldtidens tro paa eksistensen av hundehodede men¬ 
nesker i virkeligheten er at føre tilbake til saadanne haar¬ 
mennesker. I saa henseende er det ikke uten en viss interesse, 
at de i vore dage netop kjendes fra egne av jorden, som i old¬ 
tiden hørte til utkanterne av den da bekjendte verden, 
nemlig fra Rusland (Skythien) og Siam (Indien). Ellers er 
der ikke blandt monstrøsiteterne noget forbillede, som med 

1 Derimot vel <pobxq — sælhund og lat. phoca hos klassiske forfattere. 

8 Tillmanns: Allgemeine Chirurgie, Leipzig, 1893, s. 638. Fig. 411 
og 412. 

rimelighet kan antas at ligge til grund for ovennævnte uttryk 
i Borgartingsloven. 

Den anden gruppe monstra, som sættes i en særstilling 
m. h. t. den mot dem befulgte fremgangsmaate, betegnes i 
teksten blot med ordet »belgborinn«. Hertil føies saa supple¬ 
rende: »Der er bælg der, hvor ansigtets form skulde være«. 
Hvad først selve ordet »belgborinn« angaar, er det nødvendig 
at skjænke dette en kortere omtale. Leksikograferne gir en 
noget forskjellig tydning; ordet synes atvære et åbiagXeydjuevov 
i den norrøne litteratur 1 . F r i t z n e r oversætter ordet blot: 
»født med en hinde over hodet« og anfører kun citatet fra 
Borgartingsloven. Cleasby-Vigfusson gjengir derimot ordet 
med »a monster childwithout any trace of face«. Endelig over¬ 
sætter Hertzberg 2 : »født som eller med en bælg, d. e. uten 
de nødvendige aapninger paa legemet, mund etc.« Som det 
fremgaar herav, er opfatningen blandt de nævnte forfattere 
meget forskjellig. Endelig kan det for fuldstændighets skyld 
nævnes, at Hannes Finsson gir følgende latinske defini¬ 
tion av ordet: »cum folliculo natus, cum tota facies continua 
cute obducitur, sensibus clausis ut omnia folliculi instar appa- 
reant«. Dette maa vel bli at gjengi saaledes: »født med en 
bælg, idet hele ansigtet dækkes av en sammenhængende hud, 
med tillukkede sanseaapninger, saa at det hele faar utseende 
av en bælg«. 

Efter den tilføielse, som loven gir om, at det er klart for 
enhver, at et saadant menneske ikke kan skaffe sig mat, sy¬ 
nes meningen at være følgende: Der tænkes først og fremst 
paa et foster, født uten mundaapning. Men da der videre 
staar »bælg er der, hvor ansigts form skulde være«, tør det 
antas, at begrepet maa utvides utover den blotte mangel av 
mundaapning. Hvad selve denne misdannelse i og for sig 

1 1 gammel svensk findes intet tilsvarende; derimot opfører Schlyter i 
Glossarium ad corpus juris sueo- gotorum antiqui: »bælgher —2) buk; 
derav »bælgmord« — fosters fordrifvande. I oldn. betyr belgr 1) hud uten 
aapning 2) skindsæk. * N. G. L., Glossaret. 

angaar, forekommer neppe en »atresia oris« (o: manglende 
mundaapning) som en isolert, medfødt lyte, hvorimot gan¬ 
ske visst en »atresia ani« (o: manglende endetarmsaapning) 
findes ikke saa ganske sjelden hos den nyfødte. Den bekjendte 
franske barnelæge Bouchut nævner forøvrig i sit store ar- 
beide om sygdomme hos de nyfødte *, at mangel paa mund- 
li u 1 e, astomi *, har været iagttat, men kun i forbindelse med 
andre misdannelser av ansigtet, specielt mangel av under- 
kjæve. Han føier imidlertid til: »Undertiden findes der iste- 
detfor mund en liten uregelmæssig aapning, som neppe tilla- 
ter at stikke en pennefjær igjennem«. Denne allusion bringer 
i vor erindring bl. a. billederne fra den før nævnte Hartmann 
Schedels chronik av 1493, saaledes at der altsaa ogsaa for de 
der avbildede mundløse med et rør igjennem det istedenfor 
mundaapning eksisterende hul kan forefindes et reelt for¬ 
billede i virkeligheten. Imidlertid har det her nævnte neppe 
nogen praktisk interesse for avgjørelsen av, hvad der sigtes 
til med det oldn. »belgborinn«, netop fordi den ovennævnte 
lyte som isolert forekomst utvilsomt er saa overordentlig sjel¬ 
den 8 . Hertzbergs forklaring, som jo efter det anførte nær¬ 
mest gaar i denne retning, kan derfor ikke fra et medicinsk 
standpunkt godtas. Heller ikke Fritz ners forklaring »født 
med en hinde over hodet« kan av samme grund accepteres, 
om det end er saa, at et barn kan fødes med den s. k. »seiers- 
hue« (tysk »Gluckshaube«) over hodet. Dette vil si, at foster¬ 
hinderne er saa tykke og faste, at hodet under fødselen kan 
komme frem med de hele hinder foran sig 1 * * 4 . Det er den 
samme foreteelse, som i sit videre forløp kan føre til, at hele 

1 Traité pratique des maladies des nouveau-nés, des enfants å la ma- 
melle et de la seconde enfance. Paris, 1873, s. 437. 

* 'A priv. og axofia — mund. Begrepet svarer altsaa til de hos Plinius 
og hos Augustin forekommende uttryk »sine ore< og »aliis os non esse«. 

* Der kan saaledes ikke i de større medicinske haandbøker findes 
nogen hentydning hertil. 

4 Sig.: Schønberg: Lærebog for jordemødre, 1897, s. 184; Schrøder: 
Lehrbuch der Geburtshfilfe, 1893, s. 151. 

fosteret kommer frem i hele hinder, hvilket kaldes »seiers- 
skjorte«. Denne forklaring kunde passe til Hannes Fins- 
s o n s definition og falder ogsaa paa det nærmeste sammen 
med F ritzners, omendskjønt han intet nævner om, at han 
har tænkt paa netop fødsel med seiershue, noget der iøvrig vel 
har sin naturlige forklaring i ubekjendtskap med sakens virke¬ 
lige sammenhæng. Som bekjendt, har overtroen beskjæftiget 
sig meget ivrig med fødsel i seiersskjorte, idet saadanne indi¬ 
vider troddes at være usaarlige og lykkebarn. Der er imidler¬ 
tid den væsentlige indvending at gjøre niot forklaringen av 
ordet »belgborinn« som »født med seiershue « l , at et saadant 
foster ikke gjør noget indtryk av monstrum eller éngang av 
misdannelse. Thi indi hinderne, som er ganske tynde, selv 
om de i saadanne tilfælde er tykkere end sædvanlig, sees eller 
føles fostret tydelig, og hinden sprænges let, hvorved barnet 
kommer frem. Og der er intet bekjendt om, at barn født paa 
denne vis disponeres for misdannelser i og for sig. Det ligger 
iøvrig langt fra nutids sprogbruk at ville betegne denne fore¬ 
teelse som en form av misdannelse. Det er blot en anomali 
ved selve fødselen. Vistnok kommer denne indvending ikke 
i betragtning likeoverfor den omstændighet, at man i hine 
tider, hvorom her er tale, naturligvis ikke kjendte fødsels¬ 
mekanismen eller forstod at bedømme avvikelserne fra den 
normale modus. Men paa den anden side var dog naturiagt¬ 
tagelsen saa utviklet, og det utvilsomt ogsaa paa dette om- 
raade, at der vanskelig lar sig tænke muligheten aven saadan 
forveksling av en fødselsanomali med en virkelig misdan¬ 
nelse. Endelig bør der vel lægges en særlig vegt paa det av 
loven paabudte forhold, at denne slags misdannelse skulde 
faa lov at hvile paa kirkegaarden, altsaa i indviet jord 2 . 

1 Merkelig nok synes ikke de citerte forfattere paa noget punkt at ha 
tænkt paa muligheten av denne forklaring. 

* Muligens man heri tør se et forsøk fra kirkens side paa at hitføre 
en mildere betragtningsmaate eller en slags overgangsbestemmelse til den 
fuldstændige ophævelse av monstrositetens særstilling? 

Aarb. f. nord. Oldk. og Hist. 1912. 20 

Med utgangspunkt i den sidstnævnte omstændighet kan 
der da bli tale om en række virkelige misfostre, som alle har 
det tilfælles, at de litet eller intet menneskelig har ved sig, at 
de altid fødes uten liv, og at de derfor ogsaa for en primitiv 
betragtning maa ta sig ut som sykelige dannelser uten noget 
egentlig uhyggelig eller grufuldt ved sig, om de end er paa¬ 
faldende nok. Det skal dog straks indrømmes, at dette mu- 
ligens blot er en tankekonstruktion, som kan ha sin gyldig- 
het for en moderne betragtningsmaate, men ikke for en fjern 
tids. Thi, kan man spørge, hvorfor skulde et saadant foster 
begraves i indviet jord? Herom er det vanskelig at ha nogen 

formening. Imidlertid findes der en gruppe misdannelser, de 

* 

s. k. acardii (a priv. og xagåta — hjerte), der egentlig betegner 
monstra uten hjerte og med de derav flytende, meget betyde¬ 
lige, sekundære deformiteter 1 . Blandt disse findes nu de høie- 
ste grader av misdannelser, som overhodet kan tænkes. Det, 
der fødes, kan f. e. ha skikkelse som en formløs klump med 
navlesnor, hvilken klump ved overskjæring kan erindre om 
en cystisk svulst eller sæksvulst. Alle ydre dele, saasom hæn¬ 
der og føtter, kan mangle totalt, likesom der samtidig kan 
findes acefali. Netop om denne form, »acardius acephalus«, 
bruker Schwalbe ogsaa et uttryk som »forholdsvis hyp¬ 
pige«. At anføre nogen slags statistik for deres hyppighet lar 
sig dog av gode grunde ikke gjøre. Thi saadan statistik findes 
intetsteds. Men en saa erfaren autoritet paa omraadet som 
Schwalbe anfører altsaa, at den er forholdsvis hyppig*. 
Man bruker forøvrig i det videnskabelige sprog ogsaa uttryk- 
ket »amorphus« (a priv. og pogtpr} — form) om disse slags 
monstra. Der gis i virkeligheten en hel række variationer og 
kombinationer indenfor denne gruppe. Fælles for dem alle 


1 Schwalbe, II, s. 133 ff. 

3 Hvad hyppiglieten av misdannelser (o: virkelige monstra) i sin al- 
mindelighet angaar, kan det være av interesse at nævne følgende: Den 
franske teratolog, Isidor Geoffroy St. Hilaire beregnet i Paris for aarene 
1830—33 liyppigheten omtrent til 1:3000 fødsler. (Schwalbe, I, s. 203). 

er imidlertid netop deres formløshet i anatomisk henseende, 
og deriblandt er altsaa bl. a. sækformen ikke helt sjelden. 
Om nu imidlertid en saadan total formløshet dækker det 
oldn. begrep »belgborinn«, kan vel være tvilsomt paa grund 
av den supplerende tilføielse: »bælg er der, hvor ansigts 
form skulde være«. Imidlertid er det jo netop for den primi¬ 
tive fysiognomiske iagttagelse av menneskene væsentlig an¬ 
sigtet, som kommer i betragtning. Det synes ogsaa nærmest 
at være en lignende opfatning, som har foresvævet oversæt¬ 
teren i Cleasby-Vigfussons ordbok, naar han gjengir uttrykket 
med »a monster child without any trace of face«. I hvert 
fald synes det, som om en saa vidt mulig alsidig utredning av 
dette spørsmaal nærmest fører til den antagelse, at »belg¬ 
borinn« betegner en viss bestemt slags misdannelser av den 
sidst beskrevne art. 


VI. 

Som det endelig antagne resultat av den i det foregaaende 
forsøkte utredning kan i korthet anføres følgende: De gamle 
norske loves bestemmelser angaaende misfostrene utgjør op¬ 
rindelig for en væsentlig del en lovfæstelse av retssedvaner 
fra hedendommens tid. I Borgartingslovens misfosterkapitel 
tør vi se en blanding av fantasi og virkelighet, forsaavidt som 
der for endel av de der antydede monstra faktisk lar sig paa¬ 
vise tilsvarende temmelig typiske kategorier av monstrøsi¬ 
teter, mens omvendt saadanne forbilleder savnes for andre 
av dem. I den klassiske oldtids tradition om fabelvæsener 
kan der paavises en lignende blanding av fantasi og virke¬ 
lighet. For den ældre kristne middelalder, som optar og fort¬ 
sætter denne tradition, ligger det nær at anse Augustin som 
den nærmeste kilde til traditionens fortsættelse. Der lar sig 
ogsaa i virkeligheten paa en række punkter paavise nøie over¬ 
ensstemmelse mellem de hos Augustin brugte uttryk og de i 
den norrøne kirkeret benyttede. Da der omvendt ikke lar sig 
paavise nogen direkte kilde for misfosterkapitlet i den angel- 

20 * 

saksiske kirkeret, synes den antagelse rimelig, at der fore¬ 
ligger direkte eller indirekte indflydelser fra Augustin til den 
norrøne kristenrets forfatter eller forfattere. Dette gjælder 
specielt de betegnelser, som brukes om misfostrenes ydre 
kjendemerker. Derimot tør man i selve den fremgangsmaate, 
som paalægges likeoverfor de til verden bragte monstra, væ¬ 
sentlig se reminiscencer fra hedendommens overtroiske fore¬ 
stillinger om misfostrenes betydning, hvilke forestillinger den 
indtrængende kristne kirke har været nødt til at ta hensyn 
til. Dog har den forsøkt at lægge en mildnende haand paa 
de haarde bestemmelser, idet den ialfald for én art av mis¬ 
dannelserne har faaet paalagt begravelse i kristen jord. Den 
videre utvikling av den norrøne kristenret fører ogsaa i løpet 
av Ilte og 12te aarhundrede til en fuldstændig ophævelse av 
den retslige særstilling, som kirken oprindelig, maaske nød¬ 
tvungent, maatte indrømme den hedenske opfatning av mis¬ 
dannelserne. 

Sluttelig tør det være tilladt at opkonstruere misfoster¬ 
kapitlets tilblivelse omtrent paa følgende maate: Ophavs¬ 
manden eller »redaktøren« av vedkommende lovkapitel har 
neppe selv hat nogen personlig erfaring om de forskjellige 
slags menneskelige misfostre, om han end som geistlig kan 
ha hat endel direkte befatning med deres skjæbne. Han har 
hat den opgave at sammenarbeide eller sammenknytte gam¬ 
melt og nyt i en vanskelig lovmaterie. Han har tat sin til¬ 
flugt til den store autoritet Augustin og direkte laant endel 
uttryk fra denne. Men samtidig har han indflettet det hjem¬ 
lige, overleverte stof og derunder virkelig indført i lovkapitlet 
cn række realiteter, basert paa mange generationers sikre na¬ 
turiagttagelse. Herved er der fremkommet, man kunde fristes 
til at si, noget av et juridisk »misfoster«, en blanding av vir¬ 
kelig og uvirkelig, halvt en fantasiskapning, halvt et ufor¬ 
falsket naturprodukt. 


Digitized by Google 


Original from 

UNIVERSITY OF MICHIGAN 



BRUGTES KAPPEN SOM HOVEDBEDÆKNING 

I MIDDELALDEREN? 

af SOFUS LARSEN. 

D en første og væsentligste Forudsætning for en Konjekturs 
Berettigelse er, at der utvivlsomt foreligger en Fejl i den 
overleverede Tekst — Fejlen er saa at sige det Substrat, hvor¬ 
fra den henter sin Næring. Lykkes det at finde en fornuftig 
og rimelig Forklaring af et tidligere uforstaaeligt Sted, er dens 
Saga endt; thi Konjekturen er altid et nødvendigt Onde, en 
subsidiær Løsning, naar alle andre Midler svigter. Ud fra 
dette Synspunkt blev ogsaa i sin Tid den Tekstrettelse frem¬ 
sat, som min Ven Professor Nyrop fornylig i dette Tidsskrift 
har vejet og fundet for let. Man vil derfor kunne forstaa, 
med hvilken Interesse jeg imødesaa hans Redegørelse for det 
i mine Øjne uforklarlige Udtryk ,at svøbe sit Hoved i Skind’. 
Af et Avisreferat vidste jeg, at den tidligere var fremsat i et 
Møde i Oldskriftselskabet, jeg desværre ikke havde Lejlighed 
til at overvære. 

Hans Afvisning af den foreslaaede Rettelse kan vi altid 
senere komme tilbage til: her gælder det i første Linie at 
undersøge, om hans Forklaring af det gamle formelmæssige 
Udtryk virkelig holder Stik. Prof. Nyrop er fast overbevist 
om det; jeg maa efter en indgaaende Prøvelse tilstaa, at jeg 
tror det ikke. 

Det, der efter hans Mening bringer Lys i Sagen, er, at 
man i Middelalderen under visse Forhold virkelig benyttede 
sin Kappe som Hovedbedækning. Naar han forudsætter, at 
dette var mig ubekendt, da jeg offentliggjorde min Artikel i 

Dania, fejler han: jeg vidste det godt, og min Kilde var en 
Meddelelse, han selv med sin sædvanlige Velvilje gav mig 
under Korrekturlæsningen; men da der kun kunde paavises 
Eksempler paa denne Benyttelse af Kappen, naar Vedkom¬ 
mende begav sig ud i fri Luft, ikke som i Folkevisens For¬ 
melvers umiddelbart før Indtrædelsen i et Hus eller Værelse, 
faldt det mig aldeles ikke ind, at denne Skik kunde komme 
i Betragtning ved Fortolkningen af den velkendte Vandre- 
strofe. Gennem Prof. Nyrops Artikel er Skikken saa at sige 
blevet Spørgsmaalets Akse. Lad mig da for at have fast Bund 
under Fødderne først kortelig sammenstille, hvad der hidtil 
er oplyst desangaaende. 

Sørgende Kvinder tilhyllede i Middelalderen undertiden 
deres Hoved med Kappen. For Frankrigs Vedkommende 
fremgaar det af de to Citater, Prof. Nyrop anfører. For Dan¬ 
marks Vedkommende kan vi gennem Litteraturens Vidnes¬ 
byrd kun paavise denne Skik fra Renaissancetiden 1 ; men 
paa Kalkmalerier fra langt ældre Tid findes Jomfru Maria, 
hvor Kunstneren vil fremstille hende som sørgende Kvinde, 
især ved Foden af Korset ikke sjældent afbildet med Kaaben 
over Hovedet*. Hvor udbredt Skikken ellers har været, véd 
jeg ikke. Rimeligvis var den ret almindelig, da de fremdragne 
Vidnesbyrd skriver sig fra meget forskellige Tider og — efter 
middelalderlige Begreber — indbyrdes vidt adskilte Lande. 
Dog er det næppe korrekt, naar Prof. Nyrop til sine Citater 

1 Ny Danske Mag. II, 276 (Bestemmelser fra 1563); Kirkehist. Saml.VI. 
458 (fra 1668) med det der af Rørdam citerede Progr. fra Ribe Skole 1835 
S. 53. Bilag S. 20—21 (angaar Bestemmelser fra Aar 1607). — Paa det store 
samtidige Billede af Frederik den II’s Ligbegængelse har Damerne i Følget, 
ikke Herrerne, Hovedet svøbt i Sørgekaaben. 

* Beskrivelser og Afbildninger af Kalkmalerier i danske Kirker ved 
J. Magnus Petersen. 1895. PI. VIII. Fig. 1; PI. XI. Fig. 3; XXII. Fig. 2; 
XXV. Fig. 3; XXVI. Fig. 2; XLI. Fig. 3. — Hvor megen Vægt der i denne 
Henseende bør lægges paa disse Mariabilleder, er jeg ikke i Stand til at 
afgøre. I Almindelighed kan man vist roligt gaa ud fra, at Fremstillinger 
af Jomfru Maria, Engle og symbolske Skikkelser kun aflægger meget util¬ 
forladelige Vidnesbyrd om verdslig Klædeskik paa et givet Tidspunkt. 

føjer den Bemærkning, at jnian 1 hyllede sit hoved i kappen 
for at skjule sin sorg og sine taarer’. Det kan kun bevises 
— er ialfald kun bevist for Kvinders Vedkommende, og vi 
har enkelte Efterretninger om, at Mænd, idetmindste i Nor¬ 
den, bar sig anderledes ad. Egil Skallegrimsen lagde sig til 
Sengs, laasede sit Kammer og vilde ingen se, da han var gre¬ 
bet af Fortvivlelse over Bødvars Død 2 . Paa lignende Maade 
bar Kveldulf sig ad, da han sørgede over sin Søn Thorolf 3 . 

Forøvrigt har denne Skik ikke det fjærneste at gøre med 
det foreliggende Spørgsmaal, da den omhandlede Strofe al¬ 
drig bruges til at skildre sørgende Personers Færd. 

Det samme .gælder egentlig om følgende to Steder: D. g. 
F. 4,362,7 & 8,186,39. De viser kun, at Middelalderens Kvin¬ 
der i en snæver Vending ligesom andre forstandige Folk for¬ 
stod at bruge, hvad de havde ved Haanden; men da begge 
handler om at gemme Hovedet i Skindet, og det ene er an¬ 
ført tidligere baade af mig selv og Prof. Nyrop, vil det vist 
være bedst med det samme at faa Rede paa, hvad det egentlig 
er, de aflægger Vidnesbyrd om 4 . 

Det første skildrer et Møde i Skoven mellem en meget 

indladende ung Dame og en noget sippet Ungersvend. Den 

unge Dame kender ikke til Formaliteter; hendes Opfordring 

til Ungersvenden lyder saaledes: 

thager y begis vor kåbe, 
y reder os theraff enn seng! 

Ungersvenden, som nødig vil spolere sine gode Klæder, 
svarer: 

leg breder icke min kåbe under thig, 
thend er aff skarlagen grøenn: 
bliffuer hun et sind i dogenn bløtt, 
hun rømper y huer end søem. 

1 Udhævet af mig. * Egils Saga cap. 78. 

* Ibid. cap. 24. — Skildringen i Egils Saga c. 56 angaar ikke Hovedets 

Tilhylning med Kappen. 

4 Den Forklaring, jeg i sin Tid i Dania IX, 96 har fremsat til dette Sted 
og Stedet i Peder Plades Visitatsbog S. 128 rammer i hvert Fald ikke 
Kærnen i Sagen. 

Fornærmet over hans Afslag vil hun hævne sig paa ham 
og foreslaar paa Skrømt, at hun selv skal hente nogle Bolstre 
hos sin i Nærheden boende Moder. Dernæst hedder det: 

Hun slou kobenn offuer hans hoffuit, 
bad, hannd skulde stande och bide; 
hun gick bourt, hun kom icke igien, 
hun sueg hannom under lide. 


Kaaben faar han altsaa over Hovedet, for at han ikke skal 
kunne se, i hvilken Retning hun fjærner sig. 

Det andet Citat skriver sig fra Visen om Hertugen af Skaras 
Datter, hvem Kongesønnen Valdemar forfølger med sin Kær¬ 
lighed. Forgæves sendes den spæde Ungmø efter eget Ønske 
bort til det fj ærn tliggende Lysekloster; Prinsen drager afsted 
for at opsøge hende og finder endelig hendes Gemmested. 
Han gaar ind i Kirken, hvor hun sammen med Nonnerne 
synger Ottesang. Virkningen af hans Tilsynekomst paa det 
hellige Sted skildres derpaa i disse Linier; 


Alle di møer, i klosterit waar, 
di huøffit dennem med deris liinn, 
forudenn lidenn Hyllegier, 
hund skyfflte sig med sit skinnd. 


Hyllegier bruger altsaa sin Kappe ligesom Nonnerne deres 
Lin for at værne sig mod profane Blikke under Guds¬ 
tjenesten — ikke som Hovedbedækning. 

To af de Steder, Prof. Nyrop anfører som Bevis for, at man 
i Middelalderen hyppigt anvendte sin Kaabe som Hovedbe¬ 
dækning, refererer sig til den ganske naturlige og vistnok i de 
fleste Lande udbredte Skik, at Kvinder af de jævnere Sam¬ 
fundslag, naar de skulde ud i det fri, tog Kaaben over Hove¬ 
det, ligesom Årbejderkoner i min Barndom gjorde med deres 
Shawl, enten fordi de under de givne Omstændigheder ikke 
fandt Anledning til at gøre mange Omstændigheder med de¬ 
res Paaklædning, eller fordi de ingen egentlig Hovedbeklæd¬ 
ning ejede. Under dette Synspunkt falder baade Boccaccios Be¬ 
retning (IV, 8) om den fattige Skrædderdatter Salvestra, hvem 


Digitized by Google 


Original from 

UNIVERSITY OF MICHIGAN 



BRUGTES KAPPEN SOM HOVEDBEDÆKNING. 


303 


Manden opfordrer til at tage sin Kaabe over Hovedet og løbe 
hen i Kirken for at lytte til Kvindernes Udtalelser om Giro- 
lamos Død, og ligeledes Citatet af Vergas Cavalleria rusticana, 
der omhandler sicilianske Bønderpiger. Endvidere det af mig 
i Dania anførte Sted af Peder Plades Visitatsbog 1 , hvor 
Forfatteren beskriver Landsbyskøgens Trick for at fastholde 
sine Klienter blandt den mandlige Ungdom. Morsomt og 
rammende skildrer han hendes Færd, da hun faar Nys om, 
at et Giftermaal staar som en truende Sky i Horizonten: 

»strax faar hun sin kaabe paa sit hoffuid oc hen oc søger 
hannem op oc faar hannem fat bag en lade oc scriffter han¬ 
nem: Jens, ieg haffuer hørt, at du vilt nu giffte dig, du vilt 
haflue den mands datter; vilt du haffue den bredmundede 
pige, den langnæsede diæffuel? etc.« 

Man er ikke et Øjeblik i Tvivl om, i hvilket Selskab man 
befinder sig, og netop Selskabets Art har sin Betydning; thi 
denne Klædesæd benyttedes idetmindste i Norden kun af 
simple eller dog jævne Kvinder. Herom har vi en højst in¬ 
teressant Udtalelse hos Saxo i hans Fortælling om Amleth. 
Efter Gæstebudet har Amleth udtalt sig foragteligt om Kon¬ 
gens Moder og om denne selv. Som Grund til sin nedsættende 
Dom om Dronningen angiver han bl. a., at hun ligesom en 
Tjenestetøs havde dækket sit Hoved med sin Kaabe*. Hertil 
føjer P.E. Muller i sin Note den fuldstændig korrekte Oplys¬ 
ning: »Fæminæ liberæ habebant quædam capitis tegumenta, 
quibus cum carerent servæ, sub aere frigido caput pallio ob¬ 
ducere cogebantur«. Fra Saxo til Peder Plade er der baade 
i Tid og Kulturforhold et langt Spring; men idetmindste paa 


1 Grundtvigs Udg. S. 128. 

* Saxo ed.Maller III, 147: >quod ancillæ more pallio caput obduxerit«. 
Rimkrønikens Forfatter har benyttet Saxos Beretning 657 ff: 

Theth førsthe, sadhe iek aff wisdom myn, 
wor theth hwn skiwldhe meth koben syn 
sith howeth som en thernæ fwll 
oc sadh ther vndher paa skiwll. 


Digitized by Google 


Original from 

UNIVERSITY OF MICHIGAN 



304 


BRUGTES KAPPEN SOM HOVEDBEDÆKNING. 


dette lille Omraade synes de skiftende Tider ikke at have med¬ 
ført nogen Forandring i de lavere stillede Kvinders Klædesæd. 

Som Vidnesbyrd om, at man i Middelalderen efter det 
9. Aarh. 1 i de fornemme og velsituerede Stænder virkelig 
svøbte sit Hoved i Skindet, naar man gik ud, staar da kun 
de Bevissteder, Prof. Nyrop har anført fra franske Ridder¬ 
digte. De er desværre ikke ret mange — tre ialt; et af dem 
falder endda sammen med det af Alwin Schultz anførte Citat. 
Da det af forskellige Grunde kunde være interessant at faa 
det omhandlede Forhold belyst saa alsidigt som muligt*, og 
da Prof. Nyrop vel er den eneste, som sidder inde med Ma¬ 
terialet, skulde det glæde mig meget, om han ved Lejlighed 
vilde offentliggøre det i sin Helhed. I saa Tilfælde kunde det 
maaske oplyses, om det var særlige Omstændigheder, der be¬ 
virkede, at Skindet brugtes paa denne Maade, samt indenfor 
hvilke Tidsgrænser Kappen benyttedes saaledes i Frankrig*. 

1 Karolingertidens fornemme Kvinder — aldrig Mændene — bar sæd¬ 
vanligvis inde og ude Yderbeklædningen kastet over Hoved og Skuldre 
som et Slags Shawl eller langt Slør. Jvnfr. f. Gks. Quicherat, Hist. de 
la costume en France, P. 117—119. 

* Henvisningen til G. Ebelings Note til Auberee V.91 er i denne 
Henseende uden Betydning. Her findes ganske vist alle de samme Citater, 
som Prof. Nyrop anfører i sin Artikel lige til Boccaccio og Verga, men heller 
ikke fler, som angaar det foreliggende Spørgsmaal; thi i Chev. as II esp. 
2671 er der kun Tale om, at en Dame beskytter sin Hals ved at lægge 
Kappen om den, og deri er der jo intet mærkeligt. Formentlig sigtes der 
til det samme i det ogsaa af Prof. Nyrop anførte Sted Fergus 3, 3., hvor 
Dronningen siges at lægge Kappen om sig til Værn mod Sommerheden. 
Om Tildækning af Hovedet tales der i hvert Fald ikke. 

s I det 14. Aarh. var det Mode bl. højere stillede Kvinder at indhylle 
Hovedet i et Hovedklæde. I Almindelighed ses det let, at dette Klæde ikke 
falder sammen med Vedkommendes Kappe, og kender man denne Mode, 
vil man selv paa flygtigt gjorte Afbildninger let kunne skelne disse to 
Ting fra hinanden. Smign. Hildebrand, Sveriges Medeltid III, 446 
(Fig. 335); 454 (Fig. 344). 460 (Fig. 350). — Kongegravene i Ringsted, 1858. 
PI. 17. — J. Q uicherat, Hist. du costume en France, P. 186, 190, 243. — 
Alle disse Figurer er fra Begyndelsen af det 14. Aarh.; men Moden synes 
i Virkeligheden kun i en lidt ændret Form at genoptage en ældre Tids Klæ¬ 
deskik. det gamle Hovedlin (Theristrium). Smign. Quicherat 1.1. P. 143. 

Men hvor interessant end Resultatet i andre Henseender kan 
blive — over den gamle Folkeviseformel ,at svøbe sit Hoved 
i Skind’ vil det sikkert ikke kunne kaste Lys. De velbaarne 
Mænd og Kvinder, der i Folkevisen svøber deres Hoved i 
Skindet, foretager nemlig saa godt som altid dette Arrange¬ 
ment med deres Overklædning, umiddelbart førdebegiver 
sig ind i et lukket Rum, ikke naar de forlader det 
eller begiver sig ud under aaben Himmel. Her — 
netop her er det Hovedvanskeligheden ligger, det, der for mig 
idetmindste gør Udtrykket uforstaaeligt. At Prof. Nyrop i 
denne Sammenhæng kan finde Formlen fuldstændig klar og 
ganske uangribelig, er mig en (iaade. Kan man da kalde et 
Udtryk klart og uangribeligt, naar Meningen, der lægges ind 
i det, i Virkeligheden er en helt anden end den, man efter 
Sammenhængen og Ordenes Betydningsværdi er berettiget 
til at antage? Om et ironisk Udtryk 1 kan der jo i denne 
Sammenhæng ikke være Tale. 

Prof. Nyrop mener jo. Vi har her at gøre med en staaende 
Formel, og vil man forstaa den Slags Talemaader, nytter det 
hverken at undersøge dem etymologisk eller historisk for at 
faa fat paa Betydningen. Sprogbrugen har omstemplet dem, 
saa Ordenes Valuta i denne Sammenhæng er blevet en helt 
anden epd den sæd vanlige og oprindelige. HænderneerEsaus, 
men Røsten er Jakobs*. Hvorledes han tænker sig dette Syns- 

1 Du er en rar Dreng o: en slem Dreng. 

* Det er næppe rigtigt, naar Prof. Nyrop anfører Ordet Farvel som et 
Eksempel — endda et yderst karakteristisk Eksempel — paa den Slags 
Udtryk. Det betyder vistnok simpelthen: Gid det maa gaa dig (eder) vel. 
Et Ønske, der ligesaa godt kan rettes til den, der bliver tilbage, som til den, 
der drager bort. Til Oplysning om denne tidligere almindelige og endnu 
ikke helt forsvundne Betydning af Verbet fare (o: gaa paa en vis Maade) 
kan følgende Eksempler tjene, andre har Kalkar samlet i sin Ordbog 
under fare: Jy s ke L ov 2,108: tha faræ han sum andræ thiufæockvnung 
takæ hans howæthlot; Dansk Klosterlæsning (Af Vorherres Pine) 13, 
18: Menniskens søn skal fare sosom scriffuit er; Flor. & Blansefl. (Rom. 
Digtn. 1,334) 1476: jech hawer for thik — offte fared wodelig; Hert. Fred. 
af Norm. 643 (R. Digtn. 1, 227): Otte grewer owert werdh — the forse 

punkt anvendt paa den omstridte Formel, gengives bedst med 
hans egne Ord: 1 »Man plejede at svøbe sit hoved i skind, at 
slå kappen op over hovedet, når man skulde gå ud, ligesom 
man i vore dage tager sin hat og frakke. At svøbe sit hoved 
i skind blev derfor det ganske naturlige udtryk for at berede 
sig til at gå, eller, med en art metonymisk anvendelse af 
ordene, at begive sig på vej. Såsnart udtrykket var blevet en 
stereotyp vending, en art cliché, benyttedes det naturligvis 
uden hensyn til de enkelte ords betydning, uden hensyn til 
om man virkelig slog kappen op over hovedet eller ej«. 

Dette kunde altsammen være meget tiltalende, selv om det 
ikke er saa umiddelbart indlysende, at det berettiger til at 
kalde Udtrykket fuldstændig klart og uangribeligt, hvis det 
blot kunde vises, at man i Middelalderen plejede at svøbe 
sit Hoved i Skind, slaa Kappen over Hovedet, naar man 
skulde gaa ud. Men Ulykken er, at denne Paastand er urigtig 

then same ferdh (d: fik samme Skæbne); Karl. Magn. Krønike c. 40 
(Bom. Digtn. 3, 78,19) tha skall han fare wærre en sønnæn; ibid. c. 61 (R. D. 
3,126, 24): so skulle flere fare; Persenober 1104 (R.D.2, 70): faræ tølligh 
fær (a: lide saadan Skæbne); D. g. F. 7, 349, 8: siden farer hun saa ilde. — 
Passivformen bruges undertiden upersonligt i samme Betydning: Iw, 
Løverid. 4621 (R. D. 1,147): jen stund fors hanum fuld wæl adh; P. Laa les 
Ordspr. Nr. 168 (Østn. och lat. medeltids ordspråk 1, 21): the ære alle glade, 
wel fares ath (o: som det gaar godt); D. g. F. 6, 223, 1: saa høfiske haffuer 
handt søner V — di II fors ilde adtt. — Ogsaa i ældre Dansk benyttes 
Verbet undertiden ved Afskedshilsner, saaledes Iw. Løverid. 385 (R. D. 1, 
13): Hierden badh megh fare vel; D. g. F. 3, 672, 9: 

Hånd tog den frøckenn y synn arum. 
hånd baad hynd fuld-wel faarre. 

Ibid. v. 11 

ridder och suene, iumfruer och møør 
bad hanom aldsamenn weell faare. 

Smign. V. 17: Chrest laadde denom alle well faare. Selve Ordet Farvel 
— altsaa Imperativen — brugt som Afskedshilsen har jeg derimod Ikke 
kunnet finde noget Eksempel paa. Man brugte nemlig dengang ved Af¬ 
skeden at ønske hinanden Godnat. Om den oprindelige Betydning af 
denne sidste Hilseformel faar jeg maaske en anden Gang Lejlighed til at 
udtale mig. 

1 Aarb. f. nord. Oldk. 1912. S. 78—79. 

og derfor som Udgangspunkt for den tænkte Udvikling uhold¬ 
bar. Vi ved kun fra nogle faa Steder i Ridderromaner, at 
Kappen i det middelalderlige Frankrig undertiden kunde 
anvendes som Hovedbedækning; men nogen almindelig 
Sædvanevardetikke. Der er ikke fra andre litterære Kilder 
eller fra kulturhistoriske Afbildninger ført noget Bevis for, at 
man — bortsét fra Kvinder af lavere Stand — plejede at 
bære sig saaledes ad. Jeg tvivler ogsaa om, at et saadant Bevis 
kan føres; thi de højere stillede Klasser benyttede virkelig i 
Middelalderen ligesom nutildags særlig Hovedbedækning 
udendørs: Hat, Hue, Hovedsæt, Hovedklæde eller Hjælm. 

Af denne Grund kan jeg ikke anerkende Rigtigheden af 
Prof. Nyrops principale Forklaring af den gamle Folke¬ 
viseformel, og ligesaa lidt er jeg i Stand til at underskrive 
den subsidiære, der fremsættes S. 79, Anmk. 2. Han hæv¬ 
der her, at Udtrykket ,at svøbe sit Hoved i Skind’ kan for¬ 
klares om ikke paa anden Vis saa ved at antage, at der som 
hyppigt ellers foreligger en Brachylogi: Skildringen af, hvor¬ 
ledes man bar sig ad, er ikke udført i alle Enkeltheder. Hvil¬ 
ken Enkelthed vi i dette Tilfælde skal tænke os udeladt, an¬ 
gives ikke; men det kan ogsaa være det samme. 

Hele Middelalderen igennem beholdt Mænd og Kvinder 
af de højere Stænder deres Kappe og sædvanligvis ogsaa de¬ 
res Hovedbedækning paa, naar de havde Foretræde hos en 
Standsperson, naar de traadte ind i en Gildesal eller blandt 
en anselig Forsamling, naar de deltog i et Drikkelag, over¬ 
hovedet naar det inde eller ude galdt at være stands¬ 
mæssig paaklædt 1 . 

1 Dog maa det bemærkes, at i Løbet af det 15. Aarh., navnlig dets sid¬ 
ste Halvdel, vekslede Moderne i de højere stillede Klasser ret hurtigt og 
dermed ogsaa Brugen af Kappen ved festlige Lejligheder. Men for For- 
staaelsen af Folkevisens Klædeskik har dette jo slet ingen Betydning. — 
Oplysende med Hensyn til den Forskel, der i dette Tidsrum kunde herske 
mellem det afsides liggende Nord og Syden, er det smukke Billede af Fest- 
maaltidet i Colleonis Slot (C. E. Re vent lo w, Freskerne paa Slottet Mal- 
paga PI. IV): Kong Christian I og de danske Herrer af hans Følge sidder 

Til Bevis for denne Paastands Rigtighed skal jeg først 
henvise til en Del Afbildninger af middelalderligt Liv ude og 
inde: Paa Bayeux Tapetet er saaledes alle Mænd af højere 
Stand — men hverken Svende eller Sendebud — inde og ude 
iførte Kappe og Hovedbedækning, forsaavidt de da ikke bærer 
Rustning, eller særlige Forhold betinger en enkelt Afvigelse 
fra Reglen 1 . Paa en af Tegningerne i Herad af Landsbergs 
Billedværk* — den forestiller et Gæstebud hos Kong Aha- 
sverus — har de fri Personer, som sidder til Bords, Kappe 
paa, de tre ogsaa Hovedbedækning, Tjeneren ingen af Delene. 
Paa et Vægmaleri i Domkirken i Brunsvig, som ligeledes gen¬ 
giver en Scene fra et fyrsteligt Gilde, er alle Deltagerne afbil¬ 
dede med Kappe, en stor Del ogsaa med Hovedbedækning 8 . 
Samme Klædesæd, samme skarpe Sondring mellem høj og 
lav, Standspersoner og Betjening træder os i Møde paa en 
Række Afbildninger fra andre Lande 4 . 

ved Bordet med Kaabe og Baret, de italienske Herrer — ogsaa Colleoni 
selv — bærer runde Huer, men ingen Overklædning; Colleonis Døtre 
hverken Overklædning eller Hovedsæt. 

1 The Bayeux Tapestry published by the Society of Antiquaries. 

Fol. max. , 

2 Gengivet i Henne am Rhyns Kulturgeschichte des deutschen 

Volkes I, 205. 8 Ibid. 182. 

4 Smign. saaledes: Beskr. og Afbildn. af Kalkmalerier i danske Kirker 
ved J. Magnus Petersen. 1895. S. 119 (De hellige tre Konger. 12. Aarh.); 
P. VIII, 4 & 6 (Adeligt Ægtepar skænker Herren en Kirke. 12. Aarh.); 
PI. XXXVIII, 5 (Johannes' Hoved bringes ind paa et Fad. 15. Aarh.); — 
Sveriges hist. utg. af Hildebrand. II, 134 Fig. 118 (Barnemordet i 
Bethlehem. 12. Aarh.).— P. L a c r o i x, Les arts au moyen åge. 1871. P.13 
(Gildescene. 14. Aarh. el. ældre); P. 20 (Scene fra et Sengekammer. 14. Aarh.). 
— Samme, Moeurs, usages et costumesau moyen åge. 1872. Titelbillede 
(Dronningen af Saba for Salomon. Venedig. 15. Aarh.); P. 18 (Hyldings- 
scene. Burgund. Manuser. 14. Aarh.); P. 33 (Jagtscene. 14. Aarh.); P. 181 
(Gildescene 13. Aarh.); P. 256 (Fornemme Herrer spille Skak. 15. Aarh.); 
P. 354 (Møde i et fransk Broderskab 1466); P. 377 (La cour des seigneurs. 
13. Aarh.); P. 567 (Tristan og Isolde i Samtale i et Gemak. 14. Aarh.). — 
Samme, Vie milit. & relig. au moyen åge. 1873. P. 15 (Audiensscene. 
15. Aarh.); P. 24 (Hertugen af Alengons Domfældelse 1468); P. 72 (Karl den 
dristige giver Audiens. 15. Aarh.); P. 474 (Rettergangsscene. 11. Aarh.). 

Endvidere maa det udtrykkelig fremhæves, at litterære 
Vidnesbyrd tilhørende vidt adskilte Tider for Nordens Ved¬ 
kommende fuldstændig bekræfter den ovenfor angivne Regel. 
Saaledes vidner den dramatiske Scene fra Drikkelaget hos 
Kong Magnus den gode, som skildres Flateyjarbék 111, 273, 
tydeligt nok om, at Gæsterne havde deres Skind paa inde i 
Hallen. Brand den gavmilde staar inde i Stuen og maaler 
Lærred af iført sin fine Kappe, da Kong Haraids Bud kommer 
til ham. (Fornni. S. 6, 348). At man sad med Skindet paa ved 
Gilder og Drikkelag, fremgaar ogsaa af adskillige Folkevise¬ 
vers. Saaledes hedder det D. g. F. 3, 13, 12: 

Silde om afTtenenn, de ridder sattis innd: 
ingen matte bere suerd op unnder sin skind. 

og D. g. F. 6, 11, 6: 

Jeg gick mig y sluffuen ind, 
ieg var saa vredt y sinde; 
der drack inde di kiemper ny (D: ni), 
ieg veyde thennum alle under skind 1 . 

Selv under Dansen beholdt Ridderen sit Skind paa D. g. 
F. 3, 19, 24: 

De dantzet ud, oc de dantzet ind 

nied dragen Sverd under Skarlaggenskind. 

I Slutningen af det 15. Aarh. er Skikken muligvis under- 

gaaet Ændringer; men man traadte i hvert Fald ind i Hallen 

med Skindet paa. Smign. saaledes følgende Vers fra Visen om 

Kong Hans’s Bryllup. D. g. F. 3, 625, 18 hedder det: 

I)y eddelle herer aff Danemarck 
sluo ofTuer denom sabell och morrd: 
saa gaar dy y hyffue-loft 
for kongen aff Midsen at staa. 

Michel, Hist. de l'art II, 1 , 408 (Kirkemaleri fra Zillis i Schweitz). — A. 
Parmentier, Album historique 4. éd. 1902. T. II. P. 7 (Fransk Hoffest. 
14. Aarh.); P. 10 (Kongen præsiderer i Rentekamret. 15. Aarh.); P. 35 
(Paris’s Magistrat overrækker det lyske Kejserpar Gaver. 14. Aarh.); P. 83 
(Italiensk Selskabsscene. 14.Aarh.).— A. Abram, Engl.Life and Manners 
in the Later Middle Ages. 1913 P. 134 (Gilde for Kong Edward III.). 

1 Smign. ogsaa D. g. F. 3, 706, 11 & 14; 7, 504, 13. 

De vil nemlig have en Afgørelse paa Sagen, da de er blevet 
holdte lang Tid hen. Hertugen svarer ikke paa deres Anmod¬ 
ning, men indbyder dem til sit Taffel med disse Ord: 

Lieger y nu aff eders løffuegrønn skiend 
och gaar til breden buord! 

De vægrer sig imidlertid ved at efterkomme Opfordringen, 
før de faar Svar paa deres Herres Frieri. 

Skindet var altsaa for de højere Klasser en nødvendig 
Bestanddel af Dragten. Det kunde ikke undværes, naar man 
skulde være anstændig paaklædt i godt Selskab. Det er ogsaa 
Forklaringen paa den norske Konges Adfærd, da Marsk Stigs 
Døtre kommer bønfaldende til hans Gaard. D. g. F. 3,396,21: 

Kong Erick slog offuer dem Skarlaggen Skind, 
saa fulde hånd dennem i Fruerstue ind. 

De var aabenbart for daarligt klædte til at præsenteres for 
Hoffets Damer. 

Samme Følelse for Skindets repræsentative Betydning er 
vistnok ogsaa Grunden til, at saamange franske Adelsdamer 
fra Middelalderen paa deres Sigil lod sig afbilde med Skind 
og Hovedbedækning 1 . 

Naturligvis var Livet heller ikke dengang lutter Repræ¬ 
sentation : man gik ikke altid med sin Kappe over Skuldrene, 
ligesaa lidt som man i vor Tid bestandig slæber omkring med 
sine Ordner. Traadte Adelsmanden til daglig ind i sit eget 
Hus og vilde gøre sig det bekvemt, tog han Skindet af og ka¬ 
stede det over en Klædestang. Jvnfr. saaledes D. g. F. 4,186,3: 

Hyem kaam herre Esky, 

hånd kaaste synn skiend offuer stang. 

Den vrede Fru Mette slænger ved Hjemkomsten fra Kir¬ 
ken sit paa Bordet. D. g. F. 3, 322, 15: 

Saa kaste hun sin Kaabe paa Bord: 

Hr. Thule, du tenck paa din Faders Mord! 

1 Smlgn. G. Demay, Le costume au moyen åge d’aprés les sceaux. 
Paris 1880. P. 92 ff. 

Men stod Husets Herre eller Frue ude ved Borgeled, hvor 
den store Verden begyndte, og hvor man blev iagttaget af de 
forbifarende, saa kunde Skindet ikke undværes. Herom vid¬ 
ner bl. a. et i Folkevisen meget hyppigt benyttet Vandrevers, 
som jeg her kun skal anføre et enkelt Eksempel paa 1 . D. g. 
F. 2, 318, 2—3: 

Tthett wor Wienerland-greffuen søn, 
hånd kaam der ridinn y gård: 
vd stuod stalte frw Mettelild, 
hun war well suøbt y mord. 

»Her stander y stalltten frw Mettelild, 
y er well suøbt i skiennd: 
well y gifue meg iumfru Issalt 
til aller-kereste myn?« 

Se derfor svarer heller ikke Middelalderens Skind og Ho¬ 
vedbeklædning — for at blive i Prof. Nyrops Sammenligning 
— til den audienssøgende Etatsraads Hat og Frakke, men 
til hans fine Kjole, og den er vi vist begge enige om, at han 
beholdt paa, da han traadte frem for Majestæten. 

Om nogen Art af Brachylogi kan der altsaa ikke være 
Tale ved Udtrykket ,at svøbe sit Hoved i Skind’. Verset 
eller Versene, hvori det forekommer, siger ogsaa med rene 
Ord, at det var et Arrangement, man foretog med Overklæd¬ 
ningen, ikke blot før man traadte ind, men fordi man 
traadte ind, og ingen uhildet Læser af efterfølgende Strofe 
D.g. F. 1, 50, 27: 

Det waar stolte Frue Grimmild 
suøber sit Hoffuit i Skind: 
saa gaar hun vdi steenstuen 
for alle sine Kemper ind*. 

1 En Række Eksempler paa Anvendelsen af dette Vers er samlede i 
min Udg. af Niels Ebbesens Vise, P. 254. Anmk. 4. 

* Smign. for en senere Tids Vedkommende Skildringen i følgende Vers. 
D. g. F. 3, 585, 9: 

Ded ware droning Margrette 
thog offuer sig skarlagenn smaa: 
saa moene hun i sallen 
for di danske raad ind gaae. 

En Række andre Steder er anførte S. 315 Anmk. 1. 

Aarb. f. nord, Oldk. og Hist. 1912. 21 

vil falde paa, at den stolte Fru Grimhild efter Indtrædelsen i 
Salen ændrede sin Klædedragt. I denne ene Henseende 
har jeg absolut intet at udsætte paa Udtrykkets Klarhed i 
den omstridte Strofe. 

Enhver Forfatter, hvis fortsatte Studier hyppigt stiller ham 
Ansigt til Ansigt med hans egne tidligere Resultater, og som 
ikke i sin Forfattervirksomhed følger den bekendte Kierke- 
gaardske Parole: »Lige ud, Marche. Hvad jeg skrev, det skrev 
jeg,« gaar det vist ganske som Undertegnede, at han under¬ 
tiden kommer i Tvivl om Rigtigheden af et og andet, han 
tidligere har sagt. Netop overfor det foreliggende Spørgs- 
maal er dette hændet mig, og det, der i sin Tid bragte mig 
til at underkaste Sagen en fornyet Prøvelse, var et andet af 
Folkevisens staaende Udtryk, som det egentlig undrer mig, 
at Prof. Nyrop ikke har ført i Marken mod mig ved denne 
Lejlighed. Overordentlig hyppigt møder vi nemlig Formlen 
,at smile under Skind’. Eksempelvis citeres her for at 
vise, hvorledes den anvendes, et Vers af Marsk Stigs Vise. 
D. g. F. 3, 351, 41: 

Tthett suarid vnge kong Erick, 
hånd smiller vnder skieennd: 

»Hinndis iaa och hindis willig 
thend war saa guod som myn«. 

Skal denne Talemaade tolkes i Overensstemmelse med 
Nutidens Sprogbrug, synes den netop at indeholde en Støtte 
for den ordrette Forklaring af ,at svøbe sit Hoved i Skind’. 
I saa Tilfælde maa vedkommende Persons Skind tænkes set 
i en højere liggende Synslinie end Smilet. Hovedet maa med 
andre Ord have været svøbt i Kappen. 

Forholder det sig saaledes, har Prof. Nyrop utvivlsomt 
Ret i sin Paastand, at det har været en udbredt Skik — idet- 
mindste herhjemme — at bruge Kappen som Hovedbedæk¬ 
ning, og der er aldeles ingen Anledning til, i saa Fald at op¬ 
holde sig over det mærkelige i, at man svøbte Hovedet i 
Skind, umiddelbart før man traadte ind i Huset; thi adskil- 

lige Steder fremgaar det tydeligt nok af Sammenhængen, at 
den, der siges at smile under Skind, befandt sig indendørs l . 

Sammenhængen er imidlertid en ganske anden. ,At smile 
under Skind’ skal ikke forstaas bogstaveligt; det betyder, at 
smile iført sit Skind. Rigtigheden af denne Opfattelse frem¬ 
gaar ikke umiddelbart af Talemaader som: svare under Skind, 
vredes under Skind, se noget underSkind, blegne underSkind, 
græde under Skind og lign.* Men hører vi, at man ogsaa dan¬ 
ser med en anden under Skind 3 , bliver Sagen straks mere 
betænkelig; thi sligt lader sig nu engang kun daarligt gøre, 
hvis Skindet dækker Hovedet, særlig naar Talen er om mid¬ 
delalderlige Danse. Og Tvivlen om den ordrette Fortolknings 
Rigtighed bliver til Vished, naar man møder Udtryk som 
disse: D. g. F. 4, 109, 3: 

Komer ieg y den bryni ydag, 
daa bliffuer ieg vnder død. 

eller D. g. F. 4, 94, 9: 

Der holt 12000 raske hovmænd 
de skinte under harnisk blaa. 

Under i disse Forbindelser kan kun gengives ved iført. 
Den samme Betydning af Præpositionen har vi i Talemaader 
som ,vredes under Silke rød’ (D. g. F. 8, 144, 98) eller ,han 
holdt under Hjælm hin blaa’ (D. g. F. 5t, 195, 29). I Analogi 
hermed maa ogsaa Præpositionen forinden forklares i føl¬ 
gende Vers. D. g. F. 8, 67, 22: 

Jeg loffuer eder thett, vngen herre Biønn, 
forinden myn skarlagenn rød. 

Der er for et Nutidsmenneske noget stødende i, at Klæde¬ 
dragt og Tøjfarve omtales i samme Aandedræt, som den skil¬ 
drede Persons Sindsbevægelse eller et højtideligt Løfte. Men 

1 Jvnfr. for Eks. D. g. F. 2, 266, 36; 3, 586, 35; 4, 270, 120. 

* Se D. g. F. 2, 592, 21; 4, 556, 7; 8, 96, 42; 8, 49, 13; 4, 167, 17; 6, 324, 
7; 6, 61, 19; 6, 85, 24. 

8 D. g. F. 3, 104, 85. 

21 * 

for den, der kender Folkevisens traditionelle Rimteknik, er 
der heri intet mærkeligt. Rimet var for Datidens Digtere en 
streng Herre, og mange er de Fif, de har fundet paa for at 
fyldestgøre dets Krav. Et af de Hjælpemidler, der hyppigst 
maa gøre Tjeneste, er netop staaende parenthetiske Indskuds¬ 
linier som: t han smiler under skind’ eller som den, hvorpaa 
følgende Vers er et typisk Eksempel 1 . D. g. F. 8, 186, 35: 

Melte dett iuncker her Woldemor, 
han stod i skarlagen rød (udt.: rø): 

»Skulle dett ennd koste mig Westergotland, 
daa skal ieg skue denn inøe.« 

Liniens absolute Ligegyldighed for Skildringen af den 
foreliggende Situation lævner ikke Spor af Tvivl om, at det 

var Rimets Tryk, der nødte Digteren til just her at anbringe 

• _ _ 

denne Oplysning om Heltens Klædedragt. 

Med Hensyn til Rimets tvingende Magt, dets indgribende 
Betydning for Folkevisens Versteknik hersker der altsaa den 
skønneste Enighed mellem Prof. Nyrop og mig. Ja, jeg kan 
saamænd uden videre Forbehold slutte mig til den Tanke, 
at, hvis det staar fast, at Udtrykket ,at svøbe sit Hoved 
i Skind’ var blevet en poetisk Formel, »der anvendtes som 
optakt, hvor der var tale om at begive sig afsted for at træffe 
en eller aflægge et besøg,« saa er der ingen Grund til at stø¬ 
des over, at den ogsaa anvendes, naar Vedkommende begi¬ 
ver sig ind i et Hus eller et Værelse. Digteren var utvivlsomt 
i sin gode Ret, naar han i saa Tilfælde ikke tog Hensyn til 
Udtrykkets oprindelige Betydning; det, der er foregaaet, er 
jo netop, at Formlen har skiftet Betydning. 

Men dermed er Spørgsmaalet ikke bragt ud af Verden; 
det flyttes kun over i et andet Plan. Betingelsen for den An¬ 
tagelse, at Udtrykket i Folkevisen kunde benyttes som For¬ 
mel, maa jo være Paavisningen af, at det enten var en staa- 


1 Andre Eksempler finder man D. g. F. 3, 556, 4; 584, 9; 598, 10; 636, 
8; 637, 25; 646, 11; 700, 9; 702, 35; 743, 19; 5, 68, 22; 5t, 368, 10; 6, 73, 8; 
6, 78, 21; 6, 87, 15. Mange flere kunde med Lethed anføres. 

ende Formel, før det fik Indpas i Visesproget, eller idetmind- 
ste, at der anføres sikre Vidnesbyrd om, at den Skik, som 
formodes at have givet Anledning til Formlens Dannelse, 
virkelig var udbredt herhjemme i Samtiden. Men Beviset 
herfor er, som vi ovenfor saa, ikke ført, og det kan ikke fø¬ 
res, for det har aldrig været almindelig Sæd blandt Folk i de 
højere Klasser, om hvis Liv Viserne saa godt som udeluk¬ 
kende handler, at benytte Kappen som Hovedbedækning. 

Under disse Omstændigheder tror jeg ikke, det gaar an 
at betegne den gamle Formel som klar og fuldstændig uan¬ 
gribelig. Prof. Nyrops Fortolkningsforsøg løser ialfald ikke 
Knuden; den er lige fast. 

Det maa heller ikke glemmes, at Spørgsmaalet foruden 
de Vanskeligheder, den fremsatte Fortolkning søger at fjær- 
ne, rummer en anden, som helt ignoreres. Vi har denne For¬ 
mel i to sideløbende Typer 4 svøbe sig Hoved i Skind’ 1 og 
,svøbe sit Hoved i Skind’. Hvilken af disse to skal vi nu gaa 
ud fra? Er de begge sproglig set lige forsvarlige? Næppe. 
Saa vidt min Erfaring rækker, tindes ikke indenfor dansk 
Sprog — nyere eller ældre — nogen Analogi til den første 
Variant. Jeg kender intet Eksempel paa, at der til et Verbum 
føjes sig som Hovedobjekt, og Pronominet derpaa nærmere 
bestemmes ved umiddelbar Tilføjelse af Navnet paa den 
Legemsdel, som Verbets Handling gaar ud paa. Det hed¬ 
der jo: at støde sin Fod paa en Sten, vikle sin Arm i Bind, 
stikke sin Haand i en Hvepserede; derimod aldrig: støde 


1 Da maaske ikke alle kender eller har lagt Mærke til denne Variant 
af Udtrykket, skal jeg her henvise til nogle Eksempler, som let kan for¬ 
øges med flere. 

Svøbe sig Hoved i Skind har vi: D. g. F. 1, 26, 7 & 27; 1, 353. 6; 2, 
40.14 ; 2, 319, 9; 2. 327.12 (det tilsv. Vers i en anden Redaktion 2, 325,11 
har .svøbe sig i skind’); 2, 454, 2; 3, 98, 18; 3. 350,10 & 21; 3, 646,17 (jnfr. 
3, 648, 8); 4,225, 6; 4,243, 2 (i de tilsv. Vers 4, 239,2 & 249,2 lyder Linien 
,svøber sig i skind’ & ,svøber sit hoved i skind’); 4, 517,4 (en anden Redak¬ 
tion af samme Vers 4, 516, 4 har .svøber sig i skind ); 7, 163, 6; 8, 6. 55; 
8, 19, 54; 8, 249, 197). 

sig Fod paa en Sten osv. Ligger nu den først anførte Variant 
nærmere ved det oprindelige, vil det altsaa være klart, at 
Udtrykket ikke blot vækker kulturhistoriske Betænkelighe¬ 
der, men at der ogsaa er god Grund til at tvivle om dets 
Sprogrigtighed. 

Vi kender kun disse to Varianter af Formlen gennem 
Folkevisens højst upaalidelige Tradition, der bruger dem 
iflæng som enstydige — hyppigst den sidste — og det fore¬ 
kommer mig meget usandsynligt, at man skulde have æn¬ 
dret en sproglig set saa gennemsigtig og klar Betegnelse som 
t at svøbe sit Hoved i Skind’ til t at svøbe sig Hoved i Skind’, 
et Udtryk, der ganske mangler Analogier i Dansk. Det om¬ 
vendte finder jeg derimod baade forstaaeligt og sandsynligt; 
thi denne Tradition har ikke blot ændret, fordi den huskede 
fejl, men ogsaa fordi den ikke længer forstod Fortidens Tale, 
og dens Ændringer er næsten aldrig gennemførte over hele 
Linien: Det Udtryk, den ene tillæmpede efter sin Opfattelse, 
det lod den anden staa og gengav det, saaledes som han hav¬ 
de hørt det. Derfor kunde de to Varianter trives fredeligt 
Side om Side. 

Fra dette Synspunkt sét foreligger der altsaa en Overle¬ 
vering, som hverken kulturhistorisk eller sproglig kan for¬ 
svares — altsaa netop et af de Tilfælde, hvor Konjektural- 
kritiken har Lov til at gribe ind ikke for at feje den menings¬ 
løse Formel ud af Folkevisesproget (i deltes senere Periode 
har den formodentlig kun været kendt og brugt som saa- 
dan), men for om muligt at komme til Klarhed om, hvorle¬ 
des den lød, før dens oprindelige Præg udviskedes, og Ud¬ 
trykket stivnede til en meningsløs Formel. 

Formelt set er den af mig foreslaaede Ændring 1 jo gan- 

1 svøbe sig Hovedskind (o: i et udmærket fint Skind) for svøbe 
sig Hoved i Skind. — Denne Formel i sin rettede Skikkelse samt Ud¬ 
trykkene .svøbe sig i Skind' og .aksle sit Skind’ betegner alle kun, at 
Kappen før Indtrædelsen i Hus eller Værelse arrangeredes eller sat¬ 
tes i Lave paa en bestemt Maade. De oplyser intet om, at Vedkommende 
iførte sig Yderklædningen, før han traadte ind. 

ske ringe — fra den Side kan der intet indvendes imod den. 
Derimod kunde det synes betænkeligt — jeg har selv i Da- 
nia fremhævet denne Vanskelighed — at der ikke i ældre 
Dansk foreligger noget Eksempel paa denne Konstruktion af 
Verbet svøbe. I mine Øjne er Indvendingen af ringe Vægt. 
Forholdet er jo dette, at en Konstruktion, som er absolut 
stridende mod dansk Sprogbrug, ved Rettelsen ombyttes med 
en, som paa Norsk-Islandsk anvendes jævnsides med den, 
der er almindelig paa Dansk. Den forudsætter altsaa, at man 
ogsaa i middelalderligt Dansk ligesom i det nærbeslægtede 
Vestnordisk har anvendt en dobbelt Konstruktion ved dette 
Verbum. Heri er intet usandsynligt: Verbet forekommer saa 
sjældent i de bevarede Kilder, og hvad der er bevaret, er i 
det Hele taget saa lidt, at det maa være tilladt at regne med 
denne Mulighed. Sproget har jo i de Tilfælde, hvor vi kan 
kontrollere Udviklingens Gang, ladet mange Konstruktioner 
falde eller foretrukket den ene for den anden, naar oprinde¬ 
lig flere var lige brugelige, og efterhaanden som Kasusendel- 
serne blev a fslebne, og Følelsen for deres Betydning svandt, 
kom præpositionelle Konstruktioner ganske naturligt til at 
spille større og større Rolle. 1 vore Dage kan man ikke sige: 

leg giver eder det røde guld * 

og helten (3: Hælvten) mit Kongerige 1 . 

Ejheller kan man bruge Udtryk som dette: 

Løcken hwn maa wel lighnes eth giar 2 

eller 

Jegwill føre tik hannum løfTendis 3 

eller 

Giffthæ hans søn sin dottær 4 

og dog er det — endda i sent middelalderligt Dansk — ingen¬ 
lunde sjældent forekommende Konstruktioner. 

Endelig kan jeg slet ikke finde nogetsomhelst anstødeligt 

1 D. g. F. 5t, 14, 28. 2 Rmkr. 2593. 8 Rom. Digtn. 3, 40, 11. 

4 Gammeld. Krøniker ved M. Lorenzen (C) 51, 25; jvnfr. ogsaa Dansk 
Klosterlæsning II, 41, 7. 

eller overhovedet mærkeligt ved Ordet Hovedskind x . Ho ved- 
hører til de Sammensætningsled, som den talende endnu i 
vore Dage kan føje til en Række af Begreber for at betegne 
det, der sigtes til, som udmærket, fremragende eller ejen¬ 
dommeligt i sit Slags. Sammensætninger afden Art har sprog¬ 
historisk set en højst forskellig Skæbne. Nogle trænger igen¬ 
nem og vinder Borgerret i Sproget; andre benyttes kun nogle 
faa eller en enkelt Gang og forsvinder ligesaa hurtigt, som de 
kom, hvis ikke tilfældige Omstændigheder bevirker, at Min¬ 
det om dem bevares. Saadan er det gaaet med Ordet Ho¬ 
vedkæmpe (o: en udmærket, fortrinlig Kæmpe), der kun 
er overleveret et eneste Sted*; saaledes er det gaaet med Ho- 
v<»dda a re (o: Kraftidiot ) 8 , H o v e d fj e n d e (o: Dødsfjende) 4 , 
Hovednavn (o: ypperste, vigtigste Navn) 6 , og saaledes er 
det rimeligvis ogsaa gaaet med Stridens Genstand Hoved¬ 
skind, hvis hyppige Forekomst i forvansket Skikkelse i Fol¬ 
kevisen ikke er andet end Øjenforblændelse. Udtrykket t svø- 
be sig (sit) Hoved i Skind’ kan nemlig ikke paavises udenfor 
dette skarpt begrænsede litterære Omraade og hører utvivl¬ 
somt hjemme i et Vandrevers, der som alle andre Strofer af 
den Art, før det begyndte sin omflakkende Tilværelse og blev 
afpasset efter mange forskellige Situationer, havde Plads i en 

enkeltvise og var digtet med ganske bestemte Forhold for Øje. 

% 

1 De Eksempler, jeg i Dania IX, 96, Anmk. 2 og 97, Anmk. 1 anførte til 
Sammenligning, er alle hentede fra danske Kilder, ikke, som Prof. Nyrop 
(S. 74 øverst) mærkeligt nok synes at antage, væsentlig fra Norsk-Islandsk. 

* Gammeld. Krøniker ved Lorenzen S. 26, L. 25: han drap en reysæ 
tolf houæth kæmpæ. 

8 Flor. & Blansefl. 413 (Rom. Digtn. 1, 300): mæg tøcker thik weræ jen 
howet doræ. 

4 Rimkr. 1392: han wor myn howeth fyændhæ. 

6 Rimkr. 1733: skiælmør theth wor theres howeth naffn. 

